
~ Confucius» . 


Confucius, forma latinizată a variantei Kong 
Fu Zi („Maestrul Kong”) a numelui autentic Kong 
Qiu, filozof chinez născut în anul 551 a. Chr. 
Erudit şi specialist în tehnici rituale. Conform 
biografiei inclusă în Memoriile istoricului Sima 
Qian (sec. al II-a a. Chr.), ar fl ocupat o serie 
de dregătorii înalte la curtea regelui Lu. Fon- 
dator al unei şcoli de gîndire a cărturarilor 
umanişti (Ru jia), incepind cu anul 495, Con- 
fucius cutreieră, însoţit de discipoli. pe la di- 
versele curţi princiare pentru a propune apli- 
carea în guvernare a modelului său bazat pe 
refacerea riturilor şi comportamentul uman 
superior. Dezamăgit de insuccesul soluţiei sa- 
le ritualizante şi moraliste, revine în regatul 
Lu unde continuă să-şi predea învăţăturile. 
După moartea sa, în anul 479 a. Chr., cariera 
personalităţii sale postume cunoaşte o extra- 
ordinară ascensiune culminind cu atribuirea 
titlului de „Cel mai mare înţelept din toate 
timpurile“, iar cartea sa, Lun yu (Analecte) este 
tot mereu comentată şi interpretată devenind 
matricea unei impresionante paradigme cul- 
turale care va dăinui pină în secolul nostru 
sub eticheta de confucianism. 

Analectele — modelul ritualizării 
gi al comportamentului superior uman 


„Dacă ar f avut prilejul Maestrul Kong de a gu- 
verna în regat sau de a fi demnitar în familiile 
nobile, s-ar fi împlinit, cred, ce se spune că ar 
fi dorit: să-i ridice pe oameni, şi ei să stea drept. 
cu demnitatea ce li se cuvine; să-i indrume pe 
Calea cea dreaptă, şi ei să meargă pe ea; să le-o 
dăruie. şi ei să primească Armonia; să-i încura- 
jeze. şi ei să-şi adune laolaltă puterea; iar pe el 
să-l glorifice cit trăieşte. iar, cind moare, să-l 
plingă. Cine ar putea într-o astfel de măreție pe 
Maestrul Kong să-l ajungă? 

(Analecte, 19.25.) 


Biografia lui Kong Fu Zi — Confucius! în variantă latini- 
zată — este o biografie dinamică, palimpsestică. Pe fundalul 
aimplu al citorva indicaţii-reper pe care le furnizează opera 
sa reprezentativă Lun yu (Analecte), tradiţia confucianistă a 
adăugat succesiv elemente noi, de la ajustările cu privire la 
rangurile dregătoreşti pe care le-a deţinut, precum şi calităţile 
personalităţii sale oricum de excepţie, cu întregul set de valori 
morale pe care el însuşi le prescrisese, dar le postulase ca 
ideal de neatins?, pina la proiectarea in mit prin inventarea 
unor anecdote fabuloase (de exemplu. apariţia unui licorn ca- 
re scoate din gură un înscris ornat cu pietre preţioase) sau 


l Nume dat în secolul al XVII-lea de călugării iezuiţi, extins (prin 
derivare) şi la denumirea şcolii filozofice, a curentului şi a religiei „con- 
lucianiste“. 

2 Niciodată Confucius nu-şi arogă o atitudine de superioritate în 
cunoaştere. dimpotrivă. el mărturiseşte în mai multe rinduri că nu po- 
acdă întreaga cunoaştere şi că cea pe care o are nu este înnăscută (vezi 
Analecte. 7. 19.. 7. 15.). Această onestă autoevaluare este interpretată 
tn secolul al XII-lea de şcoala neoconfucianista a filozofului Zhu Xi 
drept „modestie superioară”. 

specularea simbolicii numerologice (cei 500 de ani de la nâş- 
terea prinţului Zhou, a cărui operă este menit s-o continue) 
care îi marchează naşterea3. Şi prenumele sau, Qiu („Colină“) 
— numele întreg este Kong Qiu —, este interpretat tot în ideea 
unei „însemnări“ speciale, legată de o anomalie a capului său 
— o adincitură în creştet, ca o „colină“ răsturnată —, semn 
pe care l-ar fìl căpătat pentru că înainte de naştere mama sa 
şi-a închinat rugile pe Colina de lut (Ni qiu). 

La sugestia istoricului Gu Jiegang, sinologul Arthur Waley 
semnalează şi el această transformare a personajului biografic 
conform generaţiilor succesive de confucianişti şi a mentali- 
tatii epocii, astfel încît o aură legendară (nu atit de desprinsă 
de cautiunea realităţii ca în cazul lui Lao Zi) acoperă „un Con- 
fucius adevărat“, adică personajul real al epocii sale. Pentru 
refacerea acestuia, se recurge de obicei, în afară de Analecte, 
la Shiji, opera memorialistică a istoricului confucianist Sima 
Qian (145-90 a. Chr.), care îi dedică lui Confucius — devenit 
la acea vreme (dinastia Han va face din confucianism doctrina 
oficială) Înțeleptul desăvirşit, omniscient, infailibil moral, 
părintele Cartilor Clasice gravate în anul 175 p. Chr. in piatră 
— spaţiul unei ample biografii. 

Conform Memoriilor lui Sima Qian şi indicaţiilor biografice 
din Analecte, Confucius s-a născut în regatul Lu, în partea 
de răsărit a Chinei, în timpul dinastiei Zhou. în localitatea Zu 
(astăzi Qufu, în provincia Shangdong), în anul 551 a. Chr. 
adică în cel de-al 21 lea an de domnie al regelui Zhou Ling 
şi în cel de-al 22-lea an de domnie a prinţului Lu Xiang. Dacă 
luăm în consideraţie referirea din Analecte (9.6.), familia sa 
avea posibilităţi destul de modeste, şi starea materială pre- 
cară pare să-l caracterizeze pe Maestru de-a lungul întregii 
sale vieţi. Shi ji se referă însă la existenţa unor strămoşi din 
casa regală Song. a căror scăpătare începe cind bunicul lui 


3 Se spunea că la naşterea sa doi dragoni apăruseră pe cer şi tot 
din cer coboriseră cinci batrini care intruchipau spiritele celor cinci 
planete, sau că qin lin. licornul care se arăta numai la naşterea 
împăraţilor şi a marilor personalităţi scosese din gură yu shu — 
„Cărţile de jad“ (conform cărţii Qi jing — Apocrifele celor cinci Clasice). 
Se mai spunea, de asemenea, ca, atunci cind prinţul Lu Gong a vrut sa 
dărime casa în care locuise Confucius, a fost oprit de o forţă nevăzută, 
şi o muzică ciudată s-a revărsat dinspre ziduri (cf. Ban Gu, Han Shu. Lu 
Gong zhuan). Cu vremea, legendele devin şi mai desprinse de datele 
reale, marcînd, aşa cum este cea care povesteşte naşterea Maestrului 
din divinitatea Hei Di (Suveranul Negru) şi muritoarea Yan. etapa trece- 
rii personajului Inteleptului şi Sfintului la rangul de zeitate. 

Confucius igi strămută familia în regatul Lu. Tot Sima Qian 
consemnează numele tatălui, Shu Lianghe, mort, se pare, 
imediat după naşterea lui Confucius, şi pe cel al mamei, You 
Zhanegzai, care l-a încurajat, încă de pe cînd era copil, să stu- 
dicze. Căsătorit în 531, Confucius a avut doi copii, o flica (cf. 
Lun yu, 5.1.) şi un flu (Lun yu, 11.7.). In ce priveşte perioada 
an formativă, se semnalează faptul că era deosebit de studios 
şi încă de mic participa la ceremonii. În biografie, este con- 
semnată, de asemenea, intilnirea sa cu Lao Zi, care l-a in- 
fluentat probabil mult mai mult decit a fost dispusă să recu- 
noască pleiada de comentatori confucianişti din timpul 
dinastiei Han, care aveau obiceiul de a elimina faptul daoist 
in orice împrejurare. Istorioarele orale şi anecdotica daoistă, 
precum şi opera filozofului Zhuang Zi. consemnează în schimb 
intilnirea dintre cele două mari personalităţi într-un stil ca- 
racteristic, ca pe o competiţie în care, datorită rivalități, con- 
flictului de prestigiu dintre cele două şcoli, Confucius este de- 
favorizat şi, într-o oarecare măsură, ridiculizat*. Este însă de 
presupus că Maestrul Kong a luat de la „Bătrinul Maestru“ 
(Lao Zi), lecţii despre Dao şi că ideea „ştergerii de sine“ daoiste 
l-a inspirat în strategia „retragerii deferente“ (rang), că a fost 
impresionat de concepţia daoistă asupra trupului ca analogon 
al paradigmei universului, de legea rezonantei universale, de 
ideea puterii pierdute a omului şi de urmele ei magice posibil 
de recuperat, marcat mai ales de lecţia „omului perfect“ prin 
stapinirea interiorităţii sale. 

In legătură cu fonnaţia sa de cărturar, există citeva referiri 
in Lun yu dar, mai ales, în operele confucianiste ulterioare, 
în Meng zi şi în Li Ji (Însemnări despre ritur), care semnalează 
un Confucius expert in probleme de tehnică rituală, foarte 
bun cunoscator al tuturor obiceiurilor, precum gi un erudit, 
informat asupra tuturor scrierilor vremii sale, dacă e să luăm 
în consideraţie şi numeroasele citate pe care Confucius le ia 


4 În episoadele care se referă la Confucius (5, 6, 14, 18. 19, 21, 22, 
24, 25, 28. 29, 30. 31), filozoful daoist Zhuang Zi (369-286 a.Chr.) are 
fata de el o poziţie mai degrabă ambiguă. Din cele 51 de referiri la Con- 
fucius (fapt ce demonstrează că Maestrul era o personalitate care aca- 
para chiar şi interesul daoiştilor), nu transpare doar tonul rebarbativ, 
ci şi simpatia. A se vedea în acest sens şi apelativul afectuos de Zhong 
Ni folosit la adresa Maestrului sau modul respectuos cu care i se adre- 
sează Lao ZI, care îl numeşte şi el Kong Zi. adică „Maestrul Kong”, 
Înţelept care caută Dao (Calea). Însăși atitudinea wu wei a „non-acţiu- 
nii“ îl împiedică pe Zhuang Zi să ia o poziţie (negativă) fata de Confucius 
(poziţia sa. wu wei, constă tocmai în „a nu lua poziţie”). 

din Shi Jing (Clasica Stihurilor) sau din Shu jing (Clasica Isto- 
rev. Din Analecte, reiese că în stocul lecturilor sale erudite5 
ar mai fi figurat şi un manual de ritualuri şi o culegere de 
maxime, pierdute mai tirziu în autodafeul din 213 a. Chr., 
căci ele nu mai apar recuperate în efortul de. reconstituire a 
Cartilor din Zhou pe care il fac cărturarii din timpul dinastiei 
Han. 

Dacă în Analecte nu sînt confirmate nici un fel de reuşite 
în cariera de dregător a lui Confucius, prezentată de el, dim- 
potriva, sub imperiul amărăciunii insuccesului (singurul sta- 
tut pe care şi-l recunoaşte este acela de shi — „nobil cartu- 
rar“, explicat de el însuşi ca inferior celui de da fu — „nobil 
demnitar“), istoricul Sima Qian ii atribuie însă deținerea unor 
ranguri dregătoreşti notabile — ministru al justiţiei. chiar 
prim-ministru în 496 a. Chr. —, mentionind şi unele succese 
diplomatice, ca, de pildă, acela rezultat din negocierile dintre 
regatele Lu şi Qi. Intrigi obscure par să-i fl adus totuşi foarte 
repede dizgratia, astfel încît pretextul demisiei, unul de încăl- 
care a regulilor rituale, cu semnificaţie însă mult mai pro- 
funda, apare la momentul potrivit: regatul Qi trimite prinţului 
din Lu o trupă de muzicanți, care, in loc să fle primită de 
principe, este primită de Ji Huan, şeful unei mari familii aris- 
tocratice, uzurpatoare a puterii legitime (vezi Analecte 18.4.). 
Urmează exilul, treisprezece ani de peregrinări în diverse re- 
gate® în căutarea unui Principe ideal (Jun zi). apoi revenirea. 
în anul 486 a.Chr., în regatul Lu, retragerea totală din viata 

5 Scoala modernă a exegeţilor (care îl abordează în ipostază crea- 
toare) il consideră mai mult un „ascultător“(wen) decit un cititor, 
înscris într-o tradiţie a transmiterii orale inventive, spontane (acesta e 
de fapt sensul exact al verbului chuan „a transmite“, cu care se carac- 
terizează Maestrul însuşi). Remarcam însă şi importanţa deosebită in 
gindirea vremii a „semnului scris“ gia interpretării sale, importanţa pe 
care o dau imagini! şi daoiştii (care vorbesc de Da Xiang — .Marea 
Imagine“), şi confucianigtii — o mentalitate care valorizează semantica, 
asemănătoare cu cea a Evului Mediu european. 

6 Se impune astfel un tip al cărturarului itinerant. „pribeag“. 
„rătăcitor” (you shi), care se perindă pe la curţile principilor înconjurați 
de o „clientelă“ în care cărturarii umanişti scribi şi autori de anale (wen 
shi) ocupă un loc important şi au competenţa de consilieri politici. in 
calitatea lor de cunoscători ai istoriei ale cărei! învăţăminte le folosesc in 
beneficiul prezentului. Această veche practică se perpetuează, gi strate- 
gia formativă a intelectualilor chinezi (în special. a artiştilor) va presu- 
pune o etapă a „traseelor inifiatice* (man you), care se fac cel mai des 
ca pelerinaje pe urmele predecesorilor iluştri. 

publică, perioadă în care se consacră predării învățăturilor 
sale morale şi redactării Cărţilor Clasice’. 

Sima Qian notează că, pe patul de moarte, seniorul Ji 
Huan se caiegte de a fi fost cauza plecării de la guvernarea 
regatului Lu a Maestrului Kong, a cărui înţelepciune şi al 
cărui comportament virtuos deveniseră între timp notorii, şi-i 
cere flului său Ji Kang să-l numească în funcţia de consilier. 
În Lun yu, acest contact al familiei Ji cu Maestrul, care, dim- 
potriva, o critică permanent şi nu-i recunoaşte puterea, se 
realizează mediat, prin discipolul Ran You, viitor dregător al 
familiei Ji. Ipoteza lui H. Maspero (1978) că Maestrul Kong 
ar fi servit in aceasta familie nu are nici un fel de atestare. 

Dincolo de aceste date ale personajului istoric, personajul 
concret, omul viu, poate fi reconstituit din descrierile şi ca- 
racterizările — şi acestea destul de laconice — pe care i le fac 
discipolii, din modul în care se prezintă şi se evaluează Maes- 
trul însuşi, dar, mai ales, din felul în care se comportă cu 
discipolii, după obiectivele pe care le fixează şi soluţiile de 
rezolvare pe care le propune, din mărturisirea idealului său 
şi a programului de îndeplinire. Dincolo de portretul exterior 
şi global al unui cărturar erudit. de venerabil Maestru înțe- 
lept. gata să-şi asculte discipolii şi să le răspundă plin de 
înțelegere şi bunătate, cu mari disponibilitati didactice, foarte 
respectat. venerat chiar de discipoli, pot fl descoperite o serie 


7 O parte din „Cele şase Clasice” (Liu Jing. unde jing are sensul de 
„culegere-canon“: Shi Jing — Clasica stthutlor, Shu Jing — Clasica isto- 
riet, Li ji — Însemnări despre ritur, Yi Jing — Clasica mutaţiilor, Yue Jing 
— Clastea muzicii şi Chun Qiu — Analele Primăvara şi Toamna) şi din 
„Cele patru cărți” (Si shu: Lun yu — Analecte. Da xue — Marea bwa- 
ţătură, Zhong yong — Mijlocul invariabil şi Meng zi — Cartea lui Meng ZI), 
îl sint atribuite lui Confucius. În Analecte, Confucius se referă doar la 
patru dintre Clasice — la Shu Jing, la Shi Jing şi la o posibilă variantă a 
Cărţii riturilor — Liji (cf.7.17. şi 8.8.), precum şi la Yi Jing (7.16.) —. dar 
fără nici o aluzie la paternitatea lor. Ideea paternităţii sale apare o data 
cu Meng zi (3.2.), care menţionează Chun Qiu ca operă a lui Confucius 
gi, mai ales, în cadrul dialogului Confucius — Lao Zi din cartea Zhuang 
zi, cind Maestrul işi atribuie Cele şase Clasice. Dacă intr-adevar Confu- 
clus a seris sau măcar a compilat Clasicele este o întrebare căreia timp 
de două mii de ani cărturarii chinezi au încercat să-i dea răspuns. Filo- 
zoful modern Feng Youlan (1983) este, de pildă. de părere că Maestrul 
Kong nu a compus, şi nici nu s-a ocupat de redactarea Clasicelor. În 
general, mintmumul pe care exegeza îl poate accepta fara să se anga- 
jeze este că Maestrul a selecționat şi a clasat textele unor documente 
din arhivele oficiale. 

de nuantan care întregesc portretul exterior al unui intelec- 
tual plin de energie şi pasiune, aflat într-o stare de perpetuă 
tinereţe, împătimit în studiul „Celor vechi“ şi îndrăgostit de 
meseria de a preda, reformulind, adaptind, inovind subtil, un 
intelectual cu simţul ironiei fine, care, elegant şi reţinut in 
toate împrejurările, igi permite un singur exces: plăcerea co- 
pioasă a „zicerii“. Această bucurare entuziastă în exprimarea 
ideilor care fac parte din proiectul său este marturisita de 
Confucius în autoportretul pe care şi-l face in Analecte (7.19.): 
„un om care are atita dorinţă de a învăţa, încît uită şi de 
mîncare. Şi e atit de bucuros cînd învaţă, încît lasă deoparte 
orice supărare, şi nici nu ia seama la batrinetea de care-i 
pîndit.“ Autoportret pe care poetul modern Guo Moruo îl va 
dezvolta într-un superb elan admirativ în anul 1923, tocmai 
cînd, în urma Reformei din 1919, reacţia iconoclastă a „tine- 
rimii noi“ supusese doctrina Maestrului unei necruțătoare de- 
molări: „Şi-a dezvoltat personalitatea la maximum, şi în pro- 
funzime, şi extensiv. Viaţa lui a fost ca un magnific poem. 
Forţa fizică, armonia şi perfecțiunea corpului o completau pe 
aceea a spiritului. Forţa unui Samson. Vedea toată existenţa 
ca pe o realizare concretă a dinamismului. Se angaja în orice 
întreprindere întru libera împlinire a eului“ (apud L. Lef, 
1973, p. 186). 


„Dacă nu cunoşti arta vorbirii, 
nu poţi cunoaşte nici oamenii.“ 


(Analecte, 20.3.) 


Opera care i se atribuie unanim lui Confucius, Lun yu 
(Analecte), se prezintă sub forma unei culegeri de anecdote, 
maxime. scurte parabole, definiţii şi dictoane, pe teme pre- 
ponderent intelectuale şi morale, destinate formării „omului 
ales“, introduse cel mai adesea prin formula dialogului dintre 
Maestru şi discipoli şi ordonate arbitrar în 20 de capitole, fle- 
care destul de heteroclit, greu de centrat totdeauna in jurul 
unui nucleu tematic, şi notate de tradiţia comentatorilor cu 
un titlu indicativ de lucru, format din primele două silabe ale 
capitolului. Denotativ, titlul întregului, Lun yu —„analecte“, 
„convorbiri“, etichetează conţinutul cărţii predominat de dia- 
loguri şi de enunţuri aforistice. Analiza termenilor care com- 
pun acest titlu îi descoperă ca termeni emblematici. Cuvintul 
lun avea sensul concret de colectare şi aranjare a tablitelor 
de bambus (suport al scrierii) într-o ordine firească, conform 

continutului lor. Ideofonograma care specializeaza sensul prin 
cheia semantică „vorbă“ capătă accepţia de aranjare a vorbe- 
lor-cuvintelor în ordinea firească indicată de referinţa lor (or- 
dinea lucrurilor), înseamnă, pina la urmă, a gind! firesc (adec- 
vat) şi a ordona ideile într-un discurs. Combinat cu obiectul 
său yu — „ziceri“, „spuneri“ (memorabile, „auzite“ şi reluate, 
reformulate), verbul lun intitulează o practică a cunoaşterii 
participative (emblemă a unităţii intelectuale). În această in- 
terpretare etimologică pe care o propunem, lun yu poate fi 
echivalentul unui gen special de „dezbateri“ care să fi consti- 
tuit practica intelectuală a vremii, specifică literatilor scribi şi 
cronicari ru (confucianişti), aşa cum bian era practica dezba- 
terilor „pro-contra“ (shi fei) ale „dialecticienilor“ (bian zhe) 
nominalişti şi moişti. Lun yu reprezintă probabil punerea în 
discuţie, topicalizarea unor dictoane, citate, termeni de defi- 
nit, „nume“ care îşi pierduseră legătura cu referentul (deve- 
nite „incorecte“), o discuţie aplicată, şi nu una abstractă, cu 
exemple concrete şi apel la o înţelegere sensibilă. 

Lun reprezintă un act de interpretare dinamică, vie, care 
activează partenerul de dialog şi îi cere adeziunea: să accepte, 
să interiorizeze şi apoi să acţioneze. Prin această operaţie, se 
dă noimă (sens care se împlineşte firesc în act) „zicerilor“, şi 
aceasta constituie tipul de „transmitere“ de către Maestru a 
intelepciunii celor vechi, cărora li se conferă astfel o noua 
validare, o nouă autoritate. Marea atenţie pe care o acordă 
Confucius moştenirii experienţei tradiţiei şi încrederea în sta- 
bilitatea ei se transformă în expresie a acestei experienţe. 
Confucius este conştient ca doar prin semnele ei ajungem la 
experienţa conservată, şi fiecare nume emblematic, fiecare 
aforism concis este un asemenea preţios semn evocator. Pro- 
vocare adresată timpului, care vizează şi puterea de descope- 
rire şi de creaţie a cititorului, Lun yu constituie exemplul efl- 
cienţei discursului sustras timpului, al modalităţii de schimb 
creator al trecutului cu contemporaneitatea. 


Corpusul Analectelor este compilat după moartea Maestru- 
lui, în 479 a. Chr., şi data constituirii ca întreg fixat este 
aproximată în. jurul anului 400 a. Chr.. Această compilaţie 
reprezintă efortul a două generaţii succesive de discipoli care 
au adunat din tradiţia orală „zicerile“ (yu) Maestrului în di- 
verse împrejurări, sau ceea ce rămăsese notabil din materia 
lecţiilor sale. Deşi oralitatea lor suportă o serie de transfor- 
mări datorate supunerii la rigorile limbii literare culte scrise 

(wen yan), este de presupus că cerința fidelității fata de „li- 
tera“ Maestrului a funcţionat destul de puternic şi a blocat 
impulsul inventiv al discipolilor, supuşi şi mai puternic regulii 
economiei, a esenţializării. Este de presupus, de asemenea, 
că ei au urmat şi îndemnul de a fi „transmiţători“ ai Maestru- 
lui, de aceea spusele sale sînt introduse permanent în ma- 
niera citatului cu marcarea comunicării directe care actuali- 
zează, nu doar evocă: „Maestrul spune“ (Zi yue)® . 


Începînd cu secolul al II-lea a. Chr., o dată cu dinastia Han, 
toate cărţile confucianiste referitoare la dinastia Zhou arse în 
anul 213 de împăratul dinastiei anterioare. Qin Shihuang, 
trebuie rescrise. Cărturarii confucianişti redactori ai Analec- 
telor refac Lun yu pe baza memoriei care conservase oral car- 
tea şi, în mod automat, la capitolele scrise de discipoli, se 
adaugă o serie de achiziţii datorate „rumorii“ epocii. Nu este 
imposibil ca, în maniera carturarilor apartinind orientării nu- 
mite „stilul vechi“ (qu wen), unele mici fragmente sa fi fost 
chiar inventate, cu o abilitate a imitaţiei încurajată de prac- 
tica plagiatului, ca fidelitate faţă de Maestru, ca o conştiinţă 
coparticipativa la un amplu program intelectual comun. 

Datorită acestei medieri încă de la origine a textului, a 
trecerii sale prin diverse filtre, de la compilaţie gi recopiere la 
recompunere şi refacere succesive, stabilirea paternităţii Ana- 
lectelor e foarte dificilă. Testele la care este supus cer analiza 
şi controlul istoric al faptelor, precum şi efectuarea unor pro- 
be de limbaj (teste etimologice, compararea unor mostre ale 
stilului). 

Exegeza este unanimă în a considera capitolele 1-9 drept 
mai uşor de atribuit lui Confucius: sint cele mai vechi, nu 
cuprind inadvertente faptice, au stil relativ unitar (foarte con- 
cis, predominant aforistic, foarte slab argumentativ). Intr-a- 
devar, gradul de omogenitate este mult mai ridicat la primele 
noua capitole, care vădesc preferinţe lexicale şi stilistice apro- 
piate de alte două mari jaloane ale scrisului chinez din pertoa- 
da preclasică (qian Qin, secolele al VIII-lea — al III-lea a. Chr.): 
Shi jing (Cartea Stihurilor), anterioară, şi Zuo Zhuan (Biografiile 
lui Zuo „Biuming), care datează cam din aceeaşi perioadă cu 
Lun yu8. 


8 Verbul yue — „a spune” avea valoarea indiceală a dialogului, căci 
în textul chinez clasic nu exdsta punctuație. 

9 Pentru studiul caracteristicilor limbi! literare a epocii. vezi Wang 
Li, 1963. 

În celelalte capitole. se observă repetiţii. contradicții, inex- 
actitati, iar foarte multe pasaje par să aparţină unui stil ul- 
terior (mai argumentativ, mai matur ca experienţă lingvistică 
şi de scriitură). Între capitolele cu paternitate discutabilă, ca- 
pitolul al 10-lea are aparenţa unei interpolări savante şi teh- 
niciste dintr-un manual de rituri, iar capitolul al 20-lea cu- 
prinde simple citate din vechi imnuri de încoronare, invocaţii 
ritualice reproduse ad litteram, neinterpretate, aga cum se 
întimplă cu restul citatelor din carte. $i capitolele al 16-lea şi 
al 18-lea sint puse în discuţie de un sinolog reputat cum este 
H. G. Creel (1955), care se indoiegte serios de paternitatea 
lor. Des invocate ca argumente ale „imixtiunii“ sint unele afo- 
risme ataşate artificial la sfirgitul capitolelor, maniera inven- 
tarierilor numerice de tipul „celor nouă gînduri“ sau al „celor 
trei temeri“ (cap. 15, 17.) care sint specifice practicilor cate- 
goriale şi numerologice din dinastia Han. Sint bănuite ca 
achiziţii tirzii şi menţionările dubletelor yin şi yang (femininul 
şi masculinul), wu gi you (nonexistentul şi existentul), xu şi 
shi (vidul şi plinul), care, împreună cu teoria „Celor cinci ele- 
mente-forte (sau agenţi)“. constituie baza sistemelor cores- 
pondentelor specifice dinastiei Han. 

Minată de îndoieli în privinţa paternităţii textului integral, 
exegeza nu poate afirma cu siguranţă decit că în timpul di- 
nastiei Han circulau deja trei versiuni diferite ale textului 
Analectelor: versiunea din regatul Lu, Lu lun, în 20 de capi- 
tole, versiunea din regatul Qi, Qi lun. in 22 de capitole, şi 
versiunea „în stil vechi“, Gu wen Lun yu. descoperită, se spu- 
ne, de prinţul Lu Gong în zidul casei lui Confucius. Compa- 
rarea acesteia din urmă cu varianta Lu lun, reconstituită de 
cărturarii din vremea dinastiei Han, confirmă fidelitatea glo- 
bala a reconstituirii, cele două variante nedeosebindu-se vizi- 
bil decît în privinţa ultimului capitol: varianta veche îl împarte 
pe acesta în altele două (Yao Yue şi Zi Zhang), insumind astfel 
22 de capitole. Din amalgamarea celor trei versiuni care cir- 
culă în timpul dinastiei Han, rezultă textul canonic al Ana- 
lectelor, păstrat nealterat în forma în care se prezintă şi 
astăzi: un text neomogen (nici ca datare istorică, nici ca 
urmărire a topicelor, nici ca stil), cu lacune, interpolări, ca- 
pitole eterogene, inserţii neasimilate, fragmente mai ciudate, 
şi totuşi cu o coerenţă specială şi, mai ales, cu o vigoare pe 
care interpretarea exegezei le pune în evidenţă cu accente şi 
nuantari diferite. 


14 FLORENTINA VIŞAN 


Lun yu devine „cartea clasică“ (shu), opera-reper a confu- 
clanismului, pe care toţi discipolii, în toate epocile, o recunosc 
drept cea mai autentică operă a lui Confucius, bază a intele- 
gerii pentru toate celelalte „clasice“ confucianiste!0. 

La rîndul lor, sinologii consideră Lun yu ca sursa cea mai 
sigură pentru a studia „fenomenul Confucius“: omul şi siste- 
mul său de gindire. 

Dintre cele trei variante, exegeza tradiţională preferă va- 
rianta Gu wen Lun yu, iar exegeza modernă (începînd cu se- 
colul al XIX-lea) îşi împarte preferinţele între aceasta şi ver- 
siunea Lu lun, considerată de un exeget precum Kang Yuwei 
(1858-1927) cea mai bună versiane. Marea diferenţă care se- 
pară aceste două versiuni constă nu atit în structura capito- 
lelor, cît în tradiţia interpretării termenului yi în comentariile 
insotitoare: „mutație“, deci ca titlu al cărţii Yi jing (Clasica 
Mutaţiilor), în varianta veche, şi, „de asemenea“, simplu ad- 
verb, în varianta Lu. Pasajul care conţine acest termen devine 
un pasaj-cheie, şi opţiunea traducerilor nu este o simplă re- 
zolvare a unei dispute filologice, ci baza orientării filozofice a 
textului. Acceptarea termenului yi ca prezentare a Yi jing im- 
pune un Confucius care studiase şi mai vrea încă să studieze 
Clasica Mutaţiilor, un Confucius aga cum este recuperat de 
metafizica neoconfucianistă din timpul dinastiei Song. 

De fapt, direcţiile interpretative ale textului Lun yu se in- 
stituie foarte devreme, trasate flind de cei doi confucianişti 
imediat continuatori ai sistemului Maestrului, Meng Zi (371- 
289 a.Chr.) şi Xun Zi (298-238 a. Chr.). Preluind propunerea 
exegetului modem Guo Shaoyu (în Luo Genzi — Gu Jiegang, 
1938, vol. 10, pp. 253-264), se poate constata ca Meng Zi 
inaugurează direcţia interpretativă a „introvertiţilor“ (zhu 
nei), prin emfatizarea naturii umane (xing) gi a lucrării 
„minţii-inimă“ (xin), iar Xun Zi pe aceea a „extravertiţilor“ (wu 
wai), prin accentul pe care il pune pe acţiunea umană (xing). 


10 Devenit doctrină oficială în timpul dinastiei Han şi cult de stat o 
dată cu domnia împăratului Han Wudi (140-85 a. Chr.), confucianis- 
mul fixează textele canonice ale acestui Cod. întăreşte prestigiul Clasi- 
celor şi Cărţilor din Zhou şi le sporeşte numărul prin includerea unor 
comentarii, astfel încît în timpul dinastiei Tang, în anul 836 p. Chr.. 
cînd sînt gravate în piatră în stilul caligrafic modern (kai shu), numărul 
lor creşte de la 10 la 12. În timpul dinastiei Song, la sfirşitul secolului 
al X-lea. ansamblul de texte canonice care constituie baza scripturală a 
confucianismului devenit religie este de 13. 

Yiliaţia poate fi urmărită pe întreaga verticală a devenirii 
gândirii confucianiste pina la marea sinteză neoconfucia- 
nista!! care se produce în dinastia Song, cînd în direcţia lui 
Xun Zi se înscrie Zhu Xi (1130-1200), iar în direcţia lui Meng 
ZI. Lu Xiangshan (1139-1192) şi. mai tirziu, în dinastia Ming, 
Wang Yangming (1472-1528). 


Această diagramă a efortului de interpretare soldat cu o 
uriaşă operă de comentarii — cărţile şi clasicele confucianiste 
insumează 3 131 de titluri, antologate din Universitatea din 
Harward (Chen Jingpan, 1990, p.29) — poate fi împărţită in 
trei mari etape: 


+ Etapa vechii interpretări, pe care o putem numi clasică, 
incepe cu comentariile din a doua jumătate a secolului al II-lea, 
în rindul cărora se înscriu Bao Xian, Ma Yong, Zheng Xuan, 
Wang Su, Zhu Shenglie şi Kong Ankui. Această orientare a 
interpretării cărturarilor literați este dominată de obiectivul 
Mlologic: a face textul uşor de citit, înţeles şi memorat pentru 
cititorul pus în faţa unui mare număr de arhaisme sau aluzii 
savante care nu mai pot fl uşor decodate. Cărturarii nu sînt 
comentatori ai ideilor, ci glosatori şi traducători care trans- 
lează sensul modificat succesiv de „transcrieri“ şi supus în 
timp procesului de iradiere polisemică (cuvintele s-au înde- 
părtat pe mai multe căi de vechea matrice de sens). În plus, 
ci fac şi serviciul de „a aduce la zi“ informaţia, detaliul docu- 
mentar, leagă de pildă indicaţiile de tehnică rituală veche cu 
teoriile rituale carente în climatul unor puternice dezbateri 
asupra „reînvierii“ şi remanierii. Tipul acestei interpretări tra- 
ditionale este marcat de respectul pentru ipostaza de „trans- 


11 Şcoala neoconfucianistă din vremea dinastiei Song (960-1271) 
pune în discurs teoretic speculativ ideile lui Confucius, reinterpretind 
conceptele metafizicii sale. Li — „Noima“, care determină esenţa şi se 
afla deasupra lucrurilor (Tian Li — Noima Cerului). dar şi în lucrurile 
inseşi (Wu Li — Noima lucrurilor) reprezintă un nou termen pentru 
modelul confucianist al ritualizării (trecerea lui Tian Dao în Ren Dao Li 
— Ritualizare). Noutatea constă în introducerea în ecuaţie a suportu- 
lui material“. Qi — „suflul energetic“. prin care .Noima” face lucrurile 
să fie prezente activ, pozitiv (you) şi le dirijează transformările. Filozofii 
dinastiei Song imbina în gindirea lor acest model al speculatiei relaţiei 
Li — Qi din gindirea daoistă cu o serie de elemente budiste, de aceea 
sistemul lor este o adevărată sinteză a celor trei mart direcţii de gîndire 
ale vremii. 

mitator® a Maestrului şi-l citeşte doar la nivelul a ceea ce 
spune „în literă“. Cărturarii filologi se postează într-o maximă 
fidelitate fata de text, explicindu-l cuvint de cuvint, frază de 
frază, iar litigiile se cantonează la acest palier etimologic. 


+ Tot în tradiţia „academică“ a cărturarilor literați se în- 
scrie şi demersul interpretativ din secolele al X-lea — al XIII-lea 
(perioada neoclasică). Este vorba în special de orientarea co- 
mentariilor filozofului neoconfucianist Zhu Xi (1220 - 1300). 
Intenţia acestei interpretări nu se mai limitează la acribja fi- 
lologică pe care o subordonează, o depăşeşte, ci la interpre- 
tarea şi sistematizarea filozofică ce caută ca textul lui Confu- 
cius să mărturisească un adevăr, dirijat să se înscrie într-un 
sistem propriu comentatorului. Nu mai există dorinţa, şi nici 
demersul ce decurge de aici, de a afla ce spunea textul atunci 
cînd a fost scris, ci de a-l face elocvent în acel prezent, con- 
form unei aşteptări de data aceasta speculativă, programat 
filozofică. O lectură creatoare la care este supus un Confucius 
considerat el însuşi creator. Noile întrebări cărora Zhu Xi le 
caută răspuns sint: „ce a vrut să spună Confucius?" şi „de 
ce a spus aşa?“ Maestrul este proiectat în contemporaneitate 
gi transformat în Înțeleptul perfect, deţinător al unui model 
ce se cere descoperit şi explicat. De remarcat în epocă (la un 
Yu Zuo, de exemplu) şi incercarea de a interpreta Analeciele 
prin budism şi daoism, cu insistența, care decurge de-aici, pe 
„bunătatea din inimă“, pe „reprimarea dorințelor“ şi pe „în- 
toarcerea la starea primordială a inimii“. Acest tip de inter- 
pretare voit înnoitoare, impulsionată şi de vecinătatea inci- 
tantă a ideilor neodaoiste şi budiste, supune textul unei 
presiuni care conduce la descoperirea structurii sale de adin- 
cime, la reproiectarea şi conectarea cu tot background-ul so- 
cial, politic şi intelectual al epocii sale de origine. cit şi la 
branşarea sa la contemporaneitate. Textul e scos din starea 
sa de însingurare mumificată şi îi sint reactivate circuitele 
vitale. Rezultatul este paradoxal: o mare deschidere creatoare, 
un spectaculos demers speculativ buşonat însă de elaborarea 
unei doctrine sistematice extrem de autoritare, fundament al 
scolasticii chineze, debut al perioadei de „inchidere“ a chine- 
zului (cf. Li Yingke, 1992). 

+ Perioada moderna a interpretării începe cu secolul al 
XVIII-lea şi se caracterizează printr-o puternică întoarcere 
spre nucleul primitiv al Analectelor, printr-o accentuare a de- 
mersului filologiei critice. Sint aici remarcabile comentariile 

lui Yuan Yuan, Wang Niansun, Wang Yizhi, Yu Yue, care pre- 
iau vechea tradiţie din timpul dinastiei Han, apelind în special 
la Zheng Xuan. 

Exegeţii chinezi contemporani ca Yang Bojun, Qian Mu, 
Chen Jingpan ne apar ca adepti ai unei metode care imbina 
abordarea filologica (căreia i se acordă in continuare ponderea 
cca mai mare şi care impresionează totodată printr-un înalt 
profesionalism) cu intenţia unei recuperări filozofice, adoptind 
in stil confucianist o atitudine moderată între respectul faţă 
de text, fldelitatea fata de sensul transmis şi o anumită soli- 
citare a textului pentru a obţine semnificaţii noi. 


„Dacă nu cunoşti Datul Cerului, 
nu te poţi socoti Om ales.” 


(Analecte, 20.3.) 


Interpretarea textului Analectelor este extrem de depen- 
dentă, cere o serie de demersuri speciale, pornind de la se- 
lecţia ediţiei, studiul tradiţiei comentariilor, pină la consulta- 
rea traducerilor ei. Ea nu se poate priva de o bună cunoaştere 
a istoriei şi filozofiei chineze pentru a putea „simţi“ textul con- 
fucianist în cimpul viu al fiinţării sale (un eterno-tip fertilizat 
de celelalte linii filozofice), începînd cu daoismul şi legismul, 
trecînd prin neodaoism şi budism, şi sfirgind prin a se alinia 
chiar, cu un aer de mare prospeţime, la unele recente direcţii 
de cercetare ale filozofiei modeme. O „ieşire a sa în lume“, 
care a început încă din secolul al XVIII-lea, cînd Europa l-a 
cunoscut prin intermediul misionarilor care au fost şi primii 
cercetători şi traducători ai textului. Aceştia au întemeiat o 
tradiţie a perspectivei de receptare a lui Confucius ca moralist 
şi l-au apropiat foarte mult de etica creştină, termenii tradu- 
cerilor vechi purtind amprenta viziunii creştine asupra omu- 
lui. O apropiere foarte interesantă prin demersul său compa- 
tist implicit şi corectă în obiectivul său, căci Analectele 
propun într-adevăr Europe! o viziune asupra omului impre- 
sionantă tocmai prin originalitatea sa, deoarece nu este nici 
budistă, nici creştină, ci reprezintă ceea ce putem numi proto- 
upul chinezesc. În spiritul acestei tradiţii, tonul traducerii 
este potrivit cel mai des în registrul moralismului prozaic şi 
arhatzant. Mai tirziu, perspectiva unor traduceri va deveni 
„raţionalistă“ sau va reformula textul Analectelor în registrul 
unui empirism simplificator. 

Dezvoltarea sinol6giei in secolul al XX-lea şi noua şcoală 
de interpretare a cărturarilor chinezi au permis o recuperare 
tot mai nuanţată a textului confucianist cu o extrem de di- 
versa interpretare a ipostazelor autorului ei. lată, de pildă. o 
trecere în revistă a unor elocvente etichetări ale lui Confucius, 
care echivalează cu tot atitea grile de lectură ale şcolii chineze 
moderne de interpretare: înțelept, istoric, filozof, filozof al po- 
liticii, economist, pedagog, profesor de morala!? etc. 

Faptul că un text extrem de economic este atit de elocvent 
şi permite toate aceste diverse perspective de explorare pro- 
bează marea sa putere de absorbţie şi de iradiere imprimată 
prin forţa intelectuală a ideilor prospective şi creatoare ale 
autorului său. 

Dintre multiplele posibilităţi de a-l aborda pe Confucius, 
traducerea de faţă o propune pe cea mai integratoare, a unui 
Confucius filozof (al societăţii, moralei. culturii, vieţii). Feng 
Youlan (1927, p. 8) il consideră primul filozof chinez pentru 
că „inainte de el nu exista un sistem al gîndirii care să poată 
fi numit filozofie“ şi pentru prima dată „gîndirea chineză într-o 
manifestare sistematică igi găseşte expresia într-o opera indi- 
viduală“. A afla dacă este Confucius filozof înseamnă deci a 
porni de la însăşi „expresia“ acestei „manifestări“ relativ „sis- 
tematice“ a gîndirii chineze, înseamnă deci a citi textul 
Analectelor ca text filozofic, a-l supune adică unei presiuni 
generate de violenţa de a gîndi gindirea chineză prin propria 
noastră gîndire (aşa cum este modelată de producţiile ei şi în 
termenii specializaţi) şi de a amortiza şocul, de a neutraliza 
efectul acestei agresivitati prin efortul de adecvare la specifi- 
cul gîndirii chineze, a cărei reflexivitate ni se dezvăluie încă 
de la început ca aplicată, şi nu speculativă. Altfel spus, tre- 
buie să facem textul să vorbească în termenii inteligibilitatii 
noastre filozofice, veghind ca această inteligibilitate să fie cit 


12 Chen Jingpan (1990) citează in acest sens: „statesman and re- 
former” , „historian“ (Hu Shih, The Development of the Logical Methods 
in Ancient China, Columbia, 1920, p. 21); „superior man“. „lord of reli- 
gion”, „sage“ (Ku Chieh-keng, Ku Shieh Pien, vol. 2, 1936, pp. 130-140): 
„a great political philosopher” (L. Shihlien Hsu, The Political Philosophy 
of Confucianism, Londra, 1932, p. 20); „a great economist“ (Chen Huah- 
chang. The Economic Principles of Confucius and his School, 1911, p. 
756); „educationalist” (Feng Youlan. A History of Chinese Philosophy, 
1937, pp. 46-47); „a wise moral teacher“ (The Wisdom of Confucius, 
New York, 1938, p. 4). 


mal ostensivă, demers care pare să antrenéze~o-redefinire a 
Inmuşi termenului „filozofie“ şi să ceară o anumită prudenţă, 
o atitudine de generoasă adaptare şi mobilitate in folosirea 
conceptelor sale. Acest tip de demers ne pare a fi posibil in 
climatul favorabil al sensibilităţii postmodeme, cind se con- 
mintă, daca nu eşecul, în orice caz nevoia unei noi evaluări a 
melalzicii tradiţionale. Confucius pe care îl putem descoperi 
nattel se va dovedi un filozof „cu mintea tandră“, interesat nu 
de tcmeiul lumii, ci de legea îmbinării gîndirii cu acţiunea, 
un pânditor a cărui „raționalitate“ este foarte aplicată, imblin- 
iti de sensibilitate prin apelul permanent la complexa inte- 
roritate a omului, la trăirea sinceră, la fervoarea participa- 
(Iva, într-un proiect de găsire a căii ideale a vieţii, care nu 
Inseamna stăpinirea lumii, ci reconcilierea întru annonie. 


Lectura Analectelor în grilă filozofică se orientează asupra 
unităţii şi coerentei textului plasat în contextul istorico-social 
y! lingvistic. În urma operaţiei de exhumare filologica, prin 
depistarea structurii de profunzime şi reorganizarea sensuri- 
lor in „sistem“ (sistem pe care il propune textul însuşi prin 
configuraţia circuitelor sale actualizate într-o modalizare spa- 
(inla specifica, de tip organismic), va ieşi la iveală o „teorie“, 
o gândire despre lume şi viata care se articulează clar şi in- 
teligibil („raţional“). Acest tip de gindire are un fundament fì- 
lozofic care poate fi reconstituit prin raportare la prototipul 
wîndirii filozofice a timpului său (secolele al V-lea — al VI-lea 
n.Chr.), precum şi la ceea ce va deveni în punctul de virf al 
dezvoltării paradigmei sale (neoconfucianismul din vremea di- 
nastiei Song, secolele al X-lea — al XIII-lea). 

Problema fundamentală care preocupă lumea chineză, în 
vrcmurile de anomie ale „Primăverii şi Toamnei“ cind trăieşte 
Confucius, este aceea a refacerii ordinii politice şi sociale, a 
cărei dezagregare sporeşte răul esenţial al acestei lumi care 
nu-l îngăduie omului deplina fericire şi împlinire. Căutarea 
soluţiei de rezolvare a acestei probleme generează o amplă 
mişcare de efervescenţă intelectuală, cunoscută sub numele 
de „perioada celor o sută de şcoli“. 

Epoca dintre secolele al VIII-lea şi al V-lea a. Chr.. numită 
de istoriografia chineză „Primăvara şi Toamna“. este perioada 
de colaps al puternicului sistem feudal instaurat de dinastia 
Zhou. Puterea dinastică slăbeşte şi supremaţia politică se îm- 
parte între marii seniori ai regatelor Qi. Song. Jin, Qin şi Chu. 
De aceea, aceasta epoca mai este cunoscută şi sub numele 
de „Cele cinci puteri despotice“ (Wu ba). aflate sub suverani- 

tatea pur simbolică a împăraţilor Zhou. Regatul Lu în care se 
naşte şi trăieşte Confucius nefiind printre statele puternice 
ca forţă militară este apreciat de Maestru pentru că păstrase, 
mai mult decît alte regate, o mare parte din vechea moştenire 
culturală de pe vremea lui Zhou Gong, conducătorul ideal de 
la începutul dinastiei: muzica Zhou, hexagramele şi practica 
divinatorie din Yi Jing, oficierile rituale şi tradiţia orală a fap- 
telor exemplare din istorie. Ca şi alţi cărturari ai vremii, pre- 
ocupat de cauzele dezordinii politice, vizibilă în declinul pozi- 
ţiilor ierarhice şi al relaţiilor corecte, precum gi în alterarea 
sensului loialității, Confucius se opreşte asupra elementelor 
concrete ale dezagregării morale insotitoare ale degringoladei 
politice: extravaganta bogatilor, corupţia guvernării, intrigile, 
hoţiile etc. Haosul politic, social şi moral creează climatul fa- 
vorabil unei efervescente intelectuale, unei libertăţi de gîndire 
care se îmbină fericit cu consolidarea unei categorii sociale 
noi, a carturarilor profesionişti (shi), intelectuali ce se specia- 
lizeaza în căutarea unei soluţii de guvernare care să readucă 
ordinea şi pacea. Ca răspuns al comenzii sociale, creşte în 
epocă interesul pentru educaţie şi se institutionalizeaza un 
sistem de şcoli în care, în afară de scris, citit, socotit şi mu- 
zică, se învaţă arta cultivării de sine. Provenită din aristo- 
cratia care şi-a pierdut titlurile şi proprietăţile, această clasă 
a cărturarilor posedă o minte buna (Analecte, 8.7.), o fire 
dreaptă, un caracter ferm (12.20.) şi iubesc Dao (14.3., 9.11.. 
4.9.). Confucius determină o transformare importantă în sta- 
tutul acestei categorii sociale, fixindu-i un etalon de conduită, 
un model specific de viata şi de acţiune: Omul ales (Jun Zi). 
Vechiul nume Ru care, conform lui A. Waley (1938, p. 239), 
pe baza atestării din Zuo zhuan (Ai gong), indica o poreclă 
dată de cei din regatul Qi, mai războinici, celor din Lu, mai 
paşnici, începe să se aplice acestor cărturari-intelectuali de 
profesie care se dedicau instruirii prin Cărţile vechi şi prin 
cizelare de sine, aşa cum prescrie Confucius. Mai apoi, ter- 
menul Ru jia, format din Ru şi sufixul jia — „şcoală“, va fi 
aplicat cărturarilor care se ocupă cu studiul Cărţilor clasice 
şi al Riturilor în manieră confucianistă. Echivalent arhaic al 
conceptului modem de intelectual umanist, termenul Ru, 
menţionat o singură dată în Analecte (6.13.), devine sinonim 
cu cel de „literat confucianist“. În dinastia Han, istoricul Sima 
Qian va consemna în Memoriile sale lista şcolilor filozofice din 
vremea lui Confucius, aşa cum o preluase de la tatăl său, 
Simia Tan. Termenul Ru jia apare ca deja intrat ferm în uzaj, 
alături de celelalte şcoli: yin-yang, moistă, nominalista, le- 
gistă, daoistă. 

intelectualii vremii avansează propuneri de readucere a or- 
«linii, propuneri care, chiar dacă nu se încheagă ca teorii de- 
Inite, circulă ca topice predilecte, ca termeni emblematici, ca 
irnzc citate. Între aceştia, Confucius se delimitează gi de di- 
reciia „conservatoare“ a acelor „domni de la sat“ (ziang yuan), 
pe care îi consideră „hoţi de virtute“ (17.13.), şi de „pesimiştii“ 
crmiţi pe care îi priveşte cu dezaprobare intelegatoare (cf. 
cap. 5, 6, 7). Fata de ei, Confucius se situează pe o poziţie 
de inovator: modelul ritualizării (Li) propus de el este modelul 
ordinii sociale vechi, dar într-un spirit nou, cu o altă eficienţă. 
Confucius aplică practicii rituale o reinterpretare: ritul (Li) 
cate conceptualizat in sens filozofic, ca principiu şi ca model 
«dinamic. Confucius se delimitează şi de inovatorii legişti care 
mı întrevăd soluţia decit prin metoda aplicării mecanice şi 
impersonale a Legii (Fa). Analectele reprezintă efortul de a 
nrâta superioritatea Ritului, a Regulii perfecte asumate sin- 
cer, faţă de legea impusă autoritar. Direcţia confucianista, 
Ru, se defineşte, aşa cum indică concretetea iniţială a terme- 
nului, ca direcţie a metodei pacifiste, culturale şi moraliste 
inţă de metoda forţei militare coercitive, legaliste. 

Confucius propune aşadar o soluţie proprie, originală, de 
rezolvare a problemei fundamentale a vremii sale. Soluţia sa 
sc află la indemina omului, care poate găsi in el însuşi mij- 
locul de a cîştiga timp, de „a-şi prelungi viaţa“ (concepţia da- 
olstă yang sheng), nu doar concret, fiziologic, ci într-o ordine 
superioară, prin cultivarea unei sănătăţi intelectuale şi mo- 
rale care fac viata să fle o trăire superioară, demnă. Elibera- 
rca omului în împlinirea acestui ideal se poate produce prin 
eliminarea sursei dizarmoniei, şi Confucius elaborează planul 
strategiei necesare, cu obiective sociale şi morale bine preci- 
zntc. Este o eliberare care echivalează cu modelarea de sine 
şi atingerea Înţelepciunii. Omul înţelege modelul armoniei şi 
acționează conform lui prin autodisciplinarea minţii gi a tru- 
pului, program proiectat şi ghidat de „Mintea-inimă“ (Xin) şi 
implinit de om prin propria-i Forţă morală (De). 

Confucius preia şi conceptele fundamentale ale gîndirii 
vremiil3 (Dao, Principiul suprem, De, manifestarea Forţei 

13 Diferenţa dintre perspectiva filozofică a confucianismului şi cea a 
daoismului devine cu adevărat pertinentă începînd cu secolul al II-lea, 
mai ales în perioada sintezei neoconfucianiste. La vremea cînd cei doi 
Maeştri îşi propun ideile. se remarcă o diferenţă de opţiune mai mult in 
ce priveşte domeniul. în plan metodologic. Ambii înţeleg prin Dao Prin- 
clpiul, Norma maximă a universului, şi socotesc cunoaşterea sa drept 
cunoaştere superioară. Confucius se mulţumeşte doar să surprindă 

principiului, Li. Ritualizarea), le dă conotaţii noi şi le adaptea- 
ză obiectivelor sale: Dao capătă conotaţie morală şi devine 
Modelul superior al Virtutii, şi. ca urmare. De — Forţa morală 
superioară, iar Li — Modelul de proiectare şi de acordare a 
planului inferior cu cel superior. Prin Ritualizare, Forţa ma- 
gică a Virtuţii superioare se transformă în puterea de a fi om. 
Conceptul Ren, Omenia, comportamentul superior uman, de- 
cisiv în articularea sistemului confucianist, reprezintă contri- 
butia originală a lui Confucius, care inovează încă şi la nivelul 
unor termeni emblematici, pe care îi ridică, prin orientarea 
intensiunii şi funcţionalitatea pe care le-o dă în sistem, la sta- 
tutul de concepte: Xiao — Pietatea, respectul ierarhic; Zhong 
— Loialitatea; Yi — Dreptatea: Yong — Curajul; Shu — Reci- 
procitatea: Xin — Sinceritatea şi Credibilitatea. Aceşti termeni 
sint definiţi uneori din mai multe perspective (vezi cap. 9). 
pina la epuizarea intensiunii, şi clasificați prin subtile imbri- 
cări şi ierarhizări. Toate aceste eforturi de precizare a sensu- 
lui, de ordonare şi clasificare, la fel ca şi evaluările atitudinale 
şi exemplificările pun accent pe concret şi pe eficienţa actului, 
astfel încît demersul lui Confucius, cu o anumită doză de po- 
zitivism, nu se înscrie totuşi cu totul în cerinţele articulării teo- 
retice propriu-zise. 

Departe de ceea ce noi numim rigoare filozofică. coerenţa 
Analectelor este mai mult „muzicală“, adresată auzului (fireas- 
că, dacă ţinem seamă de oralitatea originară). Ea impune o 
refacere partiturală, o reconstituire a spaţiului de rezonanţă 
al experienţei trăite. O coerenţă care poate să pară şi oarecum 
mecanică, datorită unei saturări a structurilor „în ecou“, mo- 
notonă prin repetarea enuntului aforistic sau prescriptiv, ca 


Modelul lui Dao. in timp ce Lao Zi doreşte accesul la Dao însuşi, unirea 
cu Dao. Pentru Confucius, Dao este şi Norma morală, iar cunoaşterea 
el porneşte de la manifestare, de la acţiune. din planul lumii se::sibile. 
Confucius propune „intrarea in lume” (ru shi), nu „ieşirea din lume“ 
(chu shi), aşa cum cere Lao Zi, el propune o cunoaştere prin performa- 
re şi implinire în societate. El nu neagă şi posibilitatea unei cunoaşteri 
înnăscute, dar modelul său este un model pentru omul normal. care 
prin studiu şi comportament virtuos atinge cunoaşterea. 

Pe de altă parte, în patrimoniul comun al celor doi Maestri tre- 
buie să semnalăm ideea „păstrării Mijlocului“ şi valoarea absolută a 
Armoniei, importanţa acordată interiorităţii şi gîndirii despre om ca in- 
divid, credinţa în realitate, nu în spirite, dezaprobarea coerciţiei (a pe- 
depselor legiştilor). oroarea faţă de excese, prețuirea „mişcării de În- 
toarcere” (fan). 

intr-un îndreptar al conduitei, cu redundante, permisiuni şi 
interdicții, ca şi cu evocări de comportamente exemplare. Dar 
sub această logică exterioară a unor aparente simetrii binare 
sc află o logică interioară de tip yin-yang, a coresponsivului, 
n reverberaţiei. Sub învelişul aforismelor şi al axiomelor, prin 
npelul la context şi la elemente paratextuale, se poate ajunge 
In ceea ce putem numi (cu precauţia necesară fata de acest 
tcrmen) matricea „metafizicii” chineze. 

Fără să respingă total dimensiunea magică şi religioasă, 
interpretarea pe care o propunem insistă pe fervoarea inte- 
lecluala a lui Confucius, care, în ipostaza de Maestru fascinat 
de magia Regulii perfecte, îşi construieşte o practico-teorie efi- 
cientă. Disponibilitatea „teoretică“ şi coerenţa „raţională“ a sis- 
temului său sint puse în valoare printr-o deplasare a perspec- 
tivci de interpretare în virful paradigmei confucianiste. în 
momentul confucianismului cînd filozofia chineză se eliberea- 
ză de alte servituti şi devine filozofie legitimă, iar metafizica 
chineză este pusă explicit într-un discurs speculativ, exact pe 
baza termenilor-concepte propuşi de Confucius. Reevaluate 
din âcest loc, ideile şi conceptele din Lun yu se prezintă ca 
nişte imagini matriceale, ca nişte protoconcepte, sublimari 
ontologice, proiectate astfel încît să se dezvolte şi să se ma- 
turizeze în timp. 

Dimensiunea „teoretică“ a Analectelor se află tocmai în 
nccastă programare întru disponibilitate a termenilor. în 
munca asupra direcţionării lor, a dotării lor cu sensuri in de- 
venire, precum şi a structurării lor în aga fel încît să se poată 
reconfigura într-un sistem care, o dată reactivat, să-şi refacă 
premisele şi finalitatea. 

Interogat conform unui! posibil punctaj al universaliilor unei 
metafizici, dispozitivul ideatic al lui Confucius răspunde în- 
tr-un mod original. Dao, Principiul prim. legea maximă a uni- 
versului, nu este separat de lumea fiinţelor şi a lucrurilor, ci 
sc prelungeşte în ele prin De. Forţa manifestării sale; Dao nu 
ncagă lucrurile în schimbare, ci le cuprinde şi le imprimă mo- 
delul „mutaţiei“ înseşi, firea şi devenirea nu sint separate; 
ipostaziat ca „superior“ (shang sau wu), Dao imerge în lume, 
nu o transcende, gindirea (si) este atestată de experienţă 
(xing), iar experienţa este controlată de gîndire; o perspectivă 
holistică a interpretării lumii în care ontologicul nu exclude 
cosmologicul. Ca toţi filozofii chinezi, Confucius nu se intrea- 

bă ce este Omul şi care este locul său în lume: Omul este 
om în Natură (şi în societate, ca model proiectat al Naturii). 

Sigur că aceste idei nu se află direct şi explicit formulate 
în textul Analectelor, citit superficial. Toate conceptele prelua- 
te de filozofii confucianigti şi neoconfucianişti, şi toate aforis- 
mele (decantări şi sublimări ale unor judecăţi analitice al 
căror sens presupune adevărate rezumate ontologice) au drept 
bază gîndirea chineză a cărturarilor epocii, familiarizată cu o 
speculație cosmo-ontologica. Dihotomia xing er shang („ceea 
ce se află deasupra formei")/xing er xia („ceea ce se află sub 
formă“), prezentă la Lao Zi în Dao De jing, apoi la Zhuang ZI, 
precum şi practica moistă şi nominalistă a dezbaterii relaţiei 
dintre ming („nume“) gi shi („realitate“), nu se reperează ca 
simple ecouri în Lun yu, ci apar chiar enunțate în perechile 
de termeni specializaţi: wu („nonexistentul“) şi you („existen- 
tul“), xu („vidul“) şi shi („plinul“). Sint de asemenea referinţe 
la dinamica în flux, de tip yin-yang. Ele îşi manifestă pre- 
zenta nu doar prin simplă menționare, ci prin aplicarea mo- 
delului lor, pe care Confucius îl foloseşte permanent în 
desfăşurarea sa ideatică. Modalizarea spaţială care calchiază 
aceste dihotomii, cea de tip shang („superior“)/xia („inferior“), 
marcată de reperul „Mijlocului“ (Zhong), sau cea de tip nel 
(„interior“) /wai („exterior“), sint transportate de el la toate pa- 
lierele (social, politic, moral) şi pe baza lor sint operate siste- 
mele ierarhizărilor gi evaluărilor prescriptive (corespondenţa 
în axa hao — „e bine“/e — „e rău“). Conceptele sinonime 
zhong („centrul“) gi yong (.mijlocul*) şi sintagma care le cu- 
pleaza, Zhong Yong (Analecte, cap. 6), devin prin Confucius 
termeni consacraţi ai metafizicii chineze, mai ales o data cu 
lucrarea confucianistului Zi Si, intitulată Zhong Yong (Mijlocul 
Invariabil. opera care, alături de Lun yu. va face parte din 
Cele patru Cărţi (Si Shu) ale canonului confucianist. 

În dinamica lumii în flux (cap. 9.17.). atestare a proiectării 
modelului natural în societate, Confucius observă schimbarea 
tot conform ecuaţiei superior/inferior, pe care o surprinde 
prin cuplurile vechi/nou (2.23.). cîştig /pierdere (16.15.), de- 
partare/apropiere. Termenii progresiei sint şi ei interpretati 
la fel: da („a atinge”), ca valoare superioară, şi guo („a depăşi“) 
ca valoare inferioară. Confucius găseşte în „situarea în Cen- 
tru“, în „postura Mijlocului“, atitudinea inteleapta de a evita 
excesele, fărădemăsura şi formele vide. care duc la degarta- 
ciune, la neant. Foarte vechiul termen Zhong („Centrul“), re- 
valorizat de Confucius, reprezintă „nucleul“. „esenţa“ ne- 
schimbată, neclintită, punctul maxim al acordajului. Postura 
centrului corespunde cu perfecta Virtute a măsurii pe care o 

nveau vechii suverani înţelepţi, încălcarea ei provoacă Haosul. 
‘Tot ce este „perfect“ se acordează cu Mijlocul Armoniei, locul 
nrmonizării extremelor. Integrat în reţeaua semnificatiilor 
celorlalte concepte ale sistemului lui Confucius, Centrul sem- 
nifică înscrierea pe Calea Virtuţii, postura corectă a Intelep- 
tului, de unde acesta e capabil să facă doar aprecieri „drepte“ 
(yi). Împreună cu Zheng („Corectitudinea“, „poziţia dreaptă“), 
ncest termen contribuie prin focalizare semantică la instau- 
rarea unui spaţiu simbolic, cu mare putere de sugestie, spa- 
{iu al „adevărului“, o conectare la esenţă (acea „prelungire“ a 
lui Dao, el însuşi esenţă a modelului de adecvare rituală). 

Un asemenea exemplu al aplicării „situării în centru“ se 
poate citi în modelul lui Confucius care îmbină socialul cu 
individualul şi care. în programul său practic. evită extremele 
absolutismului, ale controlului social autoritar, coercitiv prin 
Icge (preconizat de legişti) sau, dimpotriva, atitudinea pasivă, 
ncamestecul şi libertatea individuală totală a ermitilor daoişti. 
Confucius predă permanent lecţia „păstrării măsurii“ şi vir- 
tutile moderatiei (vezi, de exemplu, 20.2.), chiar strategia sa 
de pedagog îl prezintă aplicind această lege a „Căii de Mijloc“ 
(11.21.). 

Şi modelul gnoseologic, al cunoaşterii în plan superior şi 
in plan inferior, poate fi identificat (ca şi la Lao ZI) atunci cînd 
Confucius vorbeşte de Da Mou sau Mou Dao („Marele Plen“): 
acesta e cunoscut de cei ce posedă Da Shou („Marea Învesti- 
tură“), în timp ce Xiao shi („Lucrurile mărunte“) sint domeniul 
„Cunoaşterii inferioare“ (Xiao zhi) (15.27., 15.32.). 

Achiziţii ferm omologate în instrumentarul său filozofic, dis- 
tingerea planurilor suprasensibil (gindibil)/sensibil (factual) 
gi „postura Mijlocului“, constituie un argument major al in- 
(erpretarii noastre, în cadrul căreia termenul de „metafizică“ 
c înţeles ca „gîndire care gîndeşte gindirea“ (nu doar ca gin- 
dire a gîndirii teologice), ca pe o conştientă metapozitionare 
gi raportare fata de planul superior, ca pe un comentariu per- 
petuu asupra planului prezenţei negative (wu), o gîndire a tre- 
cerii lui Dao în acţiune (o metafizică pozitivă la Confucius, 
spre deosebire de Lao ZI). 

Aga cum religia confucianistă 14 este o „credinţă“ prin cult, 
fara teologie, tot astfel putem spune că şi metafizica confu- 


14 Confucianismul devine religie prin presiunea la care îl supun 
budismul şi daoismul (devenit şi el religie). Raportarea confucianismu- 
hai la aceste două religii nu are suport religios. ci este de natură socială 
şi morală. Dimensiunea religioasă a confucianismului se dezvoltă pe 

cianistă este o metafizică prin metapozitionare şi prin „pune- 
rea in vorbire“ a topicelor specifice (titlul Lun yu ar fi inter- 
pretabil astfel şi ca „ziceri” despre Dao în manifestarea sa ce 
poate fi „pusă în nume“, ke ming). Orientarea specifica a 
metafizicii şi religiei se datorează lui Confucius, şi pecetea sa 
ramine definitivă în destinul spiritualităţii chineze, ca model 
de Ritualizare în care valoarea simbolică este supralicitată, 
incit ajunge să-şi preceada şi să-şi construiască referentul. 
Or, tocmai acest model constituie pentru noi esenţa metafi- 
zicii chineze. 


„Maestrul nu vorbea despre cele [ ...] 
ce tulburau ordinea firească, şi nici 
despre duhuri nu-i plăcea să vorbească.“ 


(Analecte, 7.20.) 


Pentru a stabili poziţia lui Confucius în privinţa principa- 
lelor noţiuni „metafizice“ (mai curînd termenii avind conotatia 
supranaturalului) care apar in Analecte, inainte de a incerca 
să clarificăm accepţia specială a acestora, este necesară o 
considerare a contextului (în special, cel referitor la mentali- 
tatea religioasă) în care poate fi evaluată gindirea Maestrului 
Kong. 

Vechea tradiţie a dinastiei Shang (secolele al XII-lea — al 
XI-lea a. Chr.) înţelegea prin Tian („Cer“) o forţă puternică şi 
activă, sensibilă la acţiunile umane şi cu care se comunică 
prin intermediul impăratului, Fiul Cerului (Tian Zi). Ea putea 
fi interogată asupra intentiilor sale (Tian ming: „Voința sau 
porunca Cerului“) prin divinatie. Tian, Puterea supremă, era 
echivalentă cu divinitatea, cu Shang Di („Stăpinul de sus, din 
înalt”). Termenul di, stăpin, suveran, atestat pe oasele folosite 
la divinatie, devenit apoi sufix titral pentru Suveranii inte- 
meietori, dotați cu puteri supranaturale, desemna la origine 
primul strămoş regal. El reprezintă legătura dintre sacrificiile 


baza importanţei pe care acesta o acordă practicilor de cult. Conţinutul 
său principal rămine însă în continuare practica socială şi morală. Cor- 
pusul canonic păstrează şi el spiritul modelului cultural adoptat (nu de 
religie revelată) iniţial. Regulile de devoțiune se precizează prin compa- 
ratia cu cele budiste şi daoiste şi o serie de elemente ale acestor două 
religii sprijină legitimizarea religioasă a confucianismului (de exemplu. 
ideea răsplăţii pentru buna purtare). conceput într-adevăr încă de la 
origine ca o soluţie de salvare a omului. 

riturilor faste, Marele sacrificiu imperial în cinstea cerului şi 
sacrificiul analog în cinstea Pămintului, cu sacrificiile în cin- 
stea strămoşilor (calchiate pe ierarhia riguroasă a regalității 
creditare). 

Acestea din urmă erau practici de cult care, in absenţa 
unui corp sacerdotal, se videază tot mai mult de funcţia re- 
ligioasa iniţială. Oficiatorul, important doar prin poziţia sa so- 
cială (şef al familiei), nu este un iniţiat în misterul divin, şi 
deci nu creditează fundamentul religios al cultului, legătura 
omului cu divinitatea. Creditarea socială a Riturilor de vene- 
rarc a strămoşilor îi atrage atenţia Maestrului. care face din 
ele sursa ritualismului său. 

Ritul magic şi simbolic începe să-şi modifice tipul de ra- 
portare, nu mai este implorator, ci manifestă tendinţa de a 
sc impune Cerului şi de a-l obliga să-şi orienteze acţiunile în 
direcţia dorită. Autoritatea simbolică a Ritului întrece temeiul 
său, credinţa în Cerul însuşi. Cerul (care cuprinde divinitatile 
tutelare in ierarhia lor) este mai curind incunostintat de pro- 
iccte deja stabilite şi i se cere doar o autoritate simbolică, un 
soi de gir cosmic cu atit mai mult cu cit este şi creditat moral. 

Perioada dinastiei Zhou de Apus (secolele al XI-lea — al 
VIII-lea a. Chr.), pe care Confucius o alege drept etalon al 
modelului său de refacere a ordinii dezagregate a timpului, 
reprezintă, faţă de dinastia Shang, anterioară, un remarcabil 
salt calitativ: trecerea la modelul culturii ritualizante care im- 
pune reglementare ierarhică şi normare rituală pentru toate 
compartimentele vieţii. Această mutație ritualistă se declan- 
geaza printr-o deplasare a centrului de interes de la Tian — 
Cer, menţinut ca reper suprem şi autoritar, la Ren — Om. 
Practicile religioase incep să-şi reorienteze finalitatea de la 
teologic la antropologic, pe un fundal favorizat de specializa- 
rea — cvasistiintifica — a divinaţiei, care elimină dimensiunea 
transcendentală şi o impune pe aceea cosmologică. Suprana- 
turalul este reinterpretat cosmologic, iar identificarea a ceea 
ce reprezintă o determinare a supraautorităţii se produce prin 
tehnica divinaţiei. Prin termenii favorabil/nefavorabil, gan- 
să/neşansă. se caută în faptele înseşi sensul acestei deter- 
minări. Această aplicare spre o interpretare conform relaţiei 
în pereche interdependentă yin-yang. a modalizării prin algo- 
ritmul simbolurilor hexagramelor şi numerologiei, favorizează 
o viziune despre lume în care supranaturalul este privit ca 
„plan superior, suprasensibil“ (xing er shang), aşa cum il nu- 

meşte Lao Zi. El are în continuare autoritate supremă, co- 
mandă şi lumea fizică, şi domeniul moral, căci tiparul func- 
ţionării sale este Dao. Legra maximă, şi pentru o zonă, şi 
pentru cealaltă. 

Fata de gândirea dominată de credinţa în spirite şi zeități 
din vremea dinastiei Shang, o dată cu clivajul la care e su- 
pusă aristocrația feudală, societatea din timpul dinastiei Zhou 
se emancipează într-o direcţie „umanistă“: Omul nu mai este 
supusul, ci partenerul Cerului, factor la fel de important (în 
triada Cer — Om — Pămînt), care capătă şi conştiinţa menirii 
sale de interpretant activ în elaborarea unei Căi eficiente în 
plan uman (Ren Dao). Vechea atitudine pasivă de a asculta 
»Vointa-porunca Cerului“ este acum înlocuită de una partici- 
pativă, căci omul vrea să „refacă“ voinţa Cerului, ajustind-o 
la propria-i voinţă, veghind însă atent la acordajul propriului 
model (Ren Dao) cu cel al cerului (Tian Dao). Ideea unităţii 
Om-Cer este tot mai des întilnită în mentalitatea vremii. Ar- 
monia este idealul şi măsura cunoaşterii şi acţiunii în viaţa 
individuală şi în istoria umană. De aici decurge importanţa 
tot mai mare acordată corespondenţei dintre ordinea naturii 
fizice şi ordinea lumii omului (socială, politică, morală), care 
au o unică fundamentare cosmo-ontologică: Dao. Scopul este 
refacerea Supremei Armonii (Da Tong, Da He) in care norma 
umanului (cu precădere morală) să nu apară ca agresivă şi 
autoritară, impusă celei a Naturii, ca o „impietate“. 

in noua viziune, Tian — Cerul reprezintă forţa cosmică 
esenţială, deţinătoare a energiei şi a creativităţii, care activea- 
ză printr-un model inteligent şi posibil de cunoscut, de inter- 
pretat!5. Ca obiect al cultului, Tian păstrează valoarea de en- 
titate complexă care cuprinde strămoşii liniei dinastice. 
Descendentul direct, Împăratul, simbol al autorităţii paterne 
şi al suveranităţii, este punctul de intersecţie al paradigmei 
rudeniei paterlineare gi al eredității dinastice. Respectul fata 
de Cer, „pietatea“, „credinţa“ manifestate prin cult, definesc 


15 Exegetul Zhang Dainian (1981) remarcă în formula „Tian bu ke 
xin“ („Cerul nu poate fi crezut“), din cartea Zuo Zhuan (cap. Ai gong shi 
er nian), „indoiala faţă de spiritul vremii şi faţă de destin” care marca 
mentalitatea vremii. El consideră că inscrierea lui Confucius în această 
direcţie agnostică este posibilă şi că atit cit rămine din concepţia tra- 
ditionala a supunerii fata de Cer se datorează conformismului pe care 
il presupune modelul Ritualizării: zui bu Tian („să nu comiti crime, 
nesupuneri fata de Cer”). (Analecte, 3.13.) 

în timpul dinastiei Zhou „religiozitatea“ de tip special axată 
pe ierarhie (respectul virstei şi al rangului). metaforă a ierar- 
hiei sociale. 

Situarea lui Confucius. în acest context trebuie operată 
atent, tinind cont de statutul său paradoxal de ,traditionalist“ 
ŞI „inovator“. Aportul său la mişcarea de idei a vremii constă 
în preluarea şi transmiterea modelului ordinii rituale al pri- 
milor regi ai dinastiei Zhou. Tradiţionalist prin aceasta mişca- 
re de „intoarcere“ şi „reluare“, Confucius pune într-o practico- 
teorie esenţa Ritualizării: asigurarea ierarhiei şi supunerii care 
aduc ordinea nu prin forţă, ci prin acceptare intelectual-afec- 
tivă. Confucius înţelege că formele rituale sînt tipare ale con- 
duitei morale şi că exersarea lor îl face pe om să recupereze 
De. Forţa interioară, de natură cosmică, forţă ce dezvoltă în 
el calităţile morale, obignuinta de a fi civilizat. Li, Ritualiza- 
rea, este descoperită ca model al joncţiunii dintre ordinea cos- 
mică şi ordinea socială şi morală, dintre interioritatea refle- 
xiva şi sensibilă şi exterioritatea comportamentală a omului, 
dintre individual şi social. 

Situată între aceste două limite, cea a conformismului şi 
cea a emancipării. concepţia sa despre Cer şi Voința acestuia 
se cere interpretată nuantat, pomind de la referirile din textul 
Analectelor, referiri destul de rare de altfel (itemul Tian apare 
de 46 de ori. dar numai de 15 ori cu sensul care ne intere- 
sează). De aceea, o părere ca aceea a lui Chen Jingpan (1990, 
p.104), care consideră că „Maestrul credea într-un Dumnezeu 
personal din cer“ şi că acesta „se revelează prin Natură“. con- 
sideraţie bazată numai pe două pasaje foarte economice şi 
ambigue, ne apare ca o neproductivă limitare, cu importante 
consecinţe în interpretarea gîndirii complexe a lui Confucius. 
Căci, departe de a fi reductibilă la o ipostază unică, concepţia 
sa se structurează foarte evident într-un dualism ontologic şi 
moral. Obiectivul său ferm circumscris este „viaţa“, iar nu 
„moartea“ (11.12.), nu spiritele, ci omul, care igi împlineşte 
vocaţia sa de ginditor paşnic şi cu bun-simt (nu interesat de 
„lenomene ciudate“ şi de „dezordine“, 7.20.), căruia îi defi- 
neşte statutul de fiinţă în totalitate: „nei Sheng wai Wang 
(„în interior Înţelept, în afară Rege“). Căci planul sau, Da 
Mou, Marele Plan (15.27.), vrea să-l echipeze pe om cu două 
tipuri de asigurări: una în plan superior (planul Cerului. re- 
cunoscut ca etern, reper al Perfectei Virtuti, al Binelui), deci 
într-o recunoaştere in ordinea intelectuală a lumii suprasen- 
sibilului, a lumii noumenale, depozitară a forţei magice şi a 
valorilor supreme, şi o asigurare în plan inferior (planul 

Pămîntului, expus schimbării, hazardului, erorii, răului), într-o 
recunoaştere în ordinea practică a lumii sensibile, fenomena- 
le, in care omul igi împlineşte menirea de a fi om prin com- 
portamentul şi acţiunile sale. 

Pentru a-i reda omului marea unitate, Confucius constată 
că trebuie refăcută legătura (in pericol să se piardă tocmai 
prin recunoaşterea noului său statut), unitatea finţării cu 
Fiinţa (Dao). Confucius înţelege necesitatea unui dialog spe- 
cial Om-Cer, care nu mai poate fi realizat doar prin exterio- 
ritatea Ritului, ci printr-o Ritualizare de esenţă, prin adopta- 
rea unui limbaj comun: „vorbirea Cerului“ (17. 9.), limbajul 
unei inteligente care reglează spontan „mutaţiile“ armonice şi 
ritmice, aşa cum este mişcarea anotimpurilor, paradigmă a 
schimbărilor din univers. Prin propria inteligenţă corespon- 
sivă, omul îşi construieşte un model aidoma aceluia superior. 
Li, Ritualizarea, reprezintă acest model. Mai important decit 
pentru puterea şi autoritatea sa tutelară, Cerul este pentru 
Confucius important pentru modul de exercitare a puterii sale 
intemeietoare, continuatoare, armonizatoare. Tian Dao, Calea 
cerului, funcţionează la Confucius ca model-etalon al Naturii 
inteligente şi morale (vocaţia ei spre „act civilizat“), Noima pe 
care Omul superior o cunoaşte şi o transpune în propriul mo- 
del, Ren Dao. Procesul prin care omul cunoaşte aceasta 
Voinţă a Cerului şi o transformă în propriul program de viaţă 
este formativ, modelator şi se împlineşte ca un act cultural 
superior. 

Originalitatea lui Confucius în valorificarea sensului Ri- 
tualizării apare şi în felul în care pune accent pe Pietatea pre- 
supusă de Rit, pe Sinceritatea în execuţie, care sint corelate 
cu Pietatea filială (Xiao), cu Fidelitatea-Loialitatea (Zhong), 
transformate în valori cu dublă eficienţă, socială şi morală. 
Confucius valorizează la maximum, ca intensitate şi exhaus- 
tivitate, Riturile („se cinstesc Riturile“, nu spiritele) şi extinde 
efectul Pietăţii de la cele faste, religioase, la cele sociale, laice, 
care capătă astfel o „sacralitate“ prin extensie, girată de au- 
tenticitatea (sinceritatea) trăirii oficiantului şi a participantu- 
lui care le conferă aura morală. 

Puținele referiri la Cer, la Voința Cerului, la spirite, care, 
încă de la comentariul tradiţional al Analectelor, sint puse în 
discuţie, au antrenat exegeza într-o dispută care a condus la 
atitudini radicale, ce presupun fie un Confucius agnostic, fie 
un Confucius religios. Exista, pe de-o parte, directia de inter- 
pretare care descopera in Analecte un Confucius rationalist, 
debarasat de orice metafizică. ce-şi construieşte sistemul etic 
pe baza „firii omului“ (ca „dat al Cerului”) şi a exigenţelor cu 

carc se confruntă in societate („datul omului”). La polul opus, 
sc situează cei care contestă agnosticismul lui Confucius cu 
argumente centrate asupra pasajului 6. 20. din Analecte, un- 
dc se spune limpede că „Omul ales respectă spiritele şi pas- 
trează distanţa fata de ele“, distanţă interpretată ca teamă 
autentică de supranatural. 

În interpretarea unor asemenea pasaje invocate frecvent 
în dezbatere trebuie să ţinem cont de impresia generală pe 
care o lasă morala pozitivă a lui Confucius, de „bunul său 
simț“ de intelectual care are oroare de excese. Credem că ac- 
ceptarea credințelor religioase reprezintă un gest firesc pentru 
spiritul său tolerant, dar în orice caz subordonat, minor, în 
raport cu amploarea proiectului său care cere nu doar refa- 
cerca tradiţiilor (care le au în centru tocmai pe cele religioase), 
ci accentuarea Ritualizării, impunerea comportamentului ri- 
tual în orice situaţie, pentru că prin modelare individuală şi 
participare solidară la aceeaşi norma poate fl realizată ordinea 
perfectă. 

Retinerea sa de a se exprima despre problemele suprana- 
turalului (7. 20.). discursul său care nu antrenează nici o dez- 
batere teologică, refuzarea neta a superstiţiilor sint semnifi- 
cative în sine. 

În sprijinul spiritului emancipat al Maestrului poate fl pro- 
pus un pasaj mai puţin luat in consideraţie in argumentatia 
pro sau contra credinţei în divinitate a Maestrului. şi anume 
paragraful 7. 34. În acest pasaj, cind discipolii vor să oficieze 
ceremonia cuvenită Maestrului muribund, acesta refuză, spu- 
nind că „şi-a făcut de mult rugăciunea“, deci că problemele 
sale de devoțiune sint de mult rezolvate, în sensul că se simte 
împăcat cu Cerul fata de învestitura căruia şi-a îndeplinit da- 
toria, o datorie „sacerdotală“ într-o altfel de „credinţă“ (crez), 
accea a intelectualului care a elaborat un program menit să-l 
inalte pe om la demnitatea ce i se cuvine. Un program de 
recuperare a „Cerului din om“ prin activarea Forţei sale mo- 
rale, fara să apeleze la practici alchimiste sau la meditaţie 
ascetică. „Întoarcerea“ propusă de acest program echivalează 
cu o intoarcere spre propria interioritate, spre esenţa umanu- 
lui, într-o mişcare spontană de tip wu wel, in urma exersării 
rituale, care seamănă cu mişcarea de regresie şi deconstruire 
propusă de daoişti pentru recuperarea suflului vital şi a uni- 
tăţii primordiale. 

În ideea că viziunea cosmologică a tradiţiei Yi jing şi a 
direcţiei daoiste domina gindirea intelectualilor vremii (shi), 
considerăm că prin Tian—Cer Confucius înţelege Marea na- 
tură în sens cosmic (uneori, în unele formulări, furat de reto- 

rică, se exprimă despre el în sensul liric de „mamă născătoa- 
re“). Într-un singur pasaj din capitolul al 20-lea (considerat, 
de altfel, ca interpolat), termenul are sensul de Shang Di — 
Stăpin Suprem, dar pasajul respectiv este un citat din vechile 
invocaţii ale cultului imperial din dinastia Shang. În rest, 
notaţiile despre Cer şi Porunca lui sînt mai degrabă cligee, 
formulări stereotipe. Nici măcar atunci cînd vorbeşte despre 
sine, ca aflat sub protecţia specială a Cerului (9. 5.), ca purtă- 
tor al „mandatului“ special de a-i desluşi Calea, nu se referă 
la el în accepţia pe care termenul o avea în Shang shu (Clasica 
Istoriei Shang) (cap. Shao gao). 

Faptul că Feng Youlan (1927) compară ideea Cerului din 
Analecte cu „Moral Heaven“ şi „Cosmic Force“, înţelesuri pe 
care termenul le avea în Yi jing, nu face decit să confirme 
existenţa unei unităţi de viziune, a unei linii a tradiţiei „pozi- 
tiviste* în care se înscrie şi Confucius. Preocupat de valoarea 
autentică şi de eficienţă, Confucius este înclinat spre acest 
spirit şi refuză superstiţiile. Chiar modul in care consideră 
manifestările cultice este funcţional, ca o pură ceremonie mo- 
rală, unori total vidată de emoţional, ca o ceremonie laică, 
alteori „ca şi cum spiritele ar fi de faţă“, în sensul unei inte- 
riorizări, al unei „pătrunderi pioase“ (celebra sa Pietate şi Sin- 
ceritate rituală), cu scopul exersării supunerii şi credinţei, o 
convingere ce atinge mai degrabă esteticul. 


Toate argumentele care susţin religiozitatea lui Confucius 
se limitează la exemplele de practică rituală pe care Maestrul 
o situează într-adevăr în centrul preocupărilor sale, dar pe 
care o consideră valoroasă din perspectiva efectelor asupra 
conduitei în social. Confucius apreciază practica rituală şi în 
aspectul ei strict tehnic, căci prin exerciţiul ritual (reculegere, 
concentrare) se obţine capacitatea performativă necesară în 
politic şi social. De exemplu, forţa mihnirii, forţa sinceră a 
afectivității din riturile funerare întăresc forţa morală interioară 
şi sporesc capacitatea de acţiune. Practicile religioase des- 
prinse de referentul initial, devenite autoreferentiale, se hiper- 
ritualizează. Confucius insistă asupra acestui proces de hiper- 
ritualizare şi prin întărirea semnelor ei formalizate. El 
elaborează un cod de forme rituale ca paradigme ale compor- 
tamentului, aplicabile la orice poziţie ierarhică şi în orice 
situaţie (ceea ce numim „postură“) corectă. Termenii! favora- 
bil/nefavorabil din Yi jing sînt echivalenți în Lun yu cu corect 
(zheng) sau bine (hao) şi rău, de condamnat (e). Lun yu este 
un manual de hexagrame ale conduitei morale, definițiile pos- 
turilor corecte sint hexagramele conduitei morale. 

„La rindul meu 
modelul celor din Zhou l-am urmat.“ 


(Analecte, 3.14.) 


Fascinat de magia Modelului perfect. Dao (Calea), pe baza 
căruia se fixează Norma institutoare a Ordinii, Confucius 
găseşte modelul infailibil în trecut. Istoria îi oferă datele unui 
model deja validat de experienţa trăită a colectivităţi. Presti- 
gul acestei experienţe — confirmat în cărţile existente, Shu 
„Jing (Clasica Istoriei) şi Shi jing (Clasica Stihurilor), şi în tradiţia 
nescrisă a Marelui Cod chinez — este revalorizat de Confucius 
prin sintagna emblematică fu Li („reînvierea Riturilor“), Calea 
tradiţiei ancestrale vii. Intensiunea termenului Li însumează 
la Confucius, pe lingă accepţia curentă de mores, două sen- 
suri speciale: acordarea cu legile universului, aşa cum le-au 
interpretat Cei vechi, care erau aproape de Natură (în perfecta 
triadă Tian-Ren-Di, Cer-Om-Pamint) şi ordinea socială (or- 
dinea feudală normată). 

Reprezentanţii acestui model, pe care Confucius îi consi- 
deră exemplari, sint, în ordine cronologică, mai întii „suvera- 
nii înţelepţi“ (sheng) Yao, Shun şi Yu, figuri mitologice istori- 
cizate drept conducători de dinastii, personaje înzestrate cu 
trăsături supranaturale şi cu forţă morală (De) de excepţie. 
După suverani urmează „regli buni“ (wang): Wen, Wu şi 
Zhougong, întemeietori ai dinastiei Zhou (secolul al XI-lea 
a. Chr.). „Eu îi urmez pe cei din Zhou“, îşi numeşte Confucius 
etalonul concret, cel în ordine practică, de model de guver- 
nare. „O, cit de bogat e Ritul lor gi cit de rafinat“, adaugă 
el (3.14.). 

Ca sisteme politice, modelele la care apelează Confucius 
sint: mai întîi, cel al statului paternalist al dinastiilor Xia şi 
Shang, cînd suveranul îşi ocroteşte supugii ca un tată fii, iar 
aceştia manifestă pentru el dragoste gi respect filial (xiao). 
Fata de acest model, in care relatia de putere-supunere se 
instituie firesc, natural, celălalt model al dinastiei regale Zhou 
este apreciat pentru sistemul elaborat al ierarhiilor aristocra- 
tiei feudale, pentru controlul ferm al relaţiei putere-supunere 
prin loialitate (zhong), care păstrează, alături de valoarea con- 
tractuală, şi valoare afectivă, conotatia .rudeniei*, a apropierii 
şi dragostei într-o mare familie. ' 

Confucius vrea să pună în model o societate al cărei resort 
este coeziunea familială şi în care politicul nu este decit tre- 
cerea în plan social a autorităţii paterne şi a respectului filial. 

Modelul maxim constă în sinteza dintre relaţia spontană, fi- 
rească şi asumarea conştientă a posturii (respectarea Regulii 
ierarhice), este Norma ideală prin care Confucius ţinteşte de 
fapt spre fuziunea natură-cultură. Cele două embleme ale su- 
punerii rituale, Xiao, Pietatea filială, şi Zhong, Loialitatea. de- 
vin în sistemul lui Confucius două valori morale fundamen- 
tale care garantează ordinea socială perfectă. 

Pentru Confucius, suveranii care au forţă morală şi inte- 
lepciunea guvernării sint wang — „regii buni“, instituitori ai 
armoniei prin simpla lor postură exemplară. Cei interesaţi doar 
de împlinirea lor politică, nu şi de cea morală, ghidaţi doar, 
de oportunism, sînt ba — „tiranii“. Această diferenţă netă va 
fi preluată şi accentuată de filozoful Meng Zi. care aduce pen- 
tru prima dată şi argumente pentru a legitima schimbarea la 
nivel dinastic ca răsturnare a tiranului ce nu-şi merită „man- 
datul“ de „Fiu al cerului“ (Tian Zi). 

Modelul „Celor vechi“, creditat ca infailibil („Urmează Ca- 
lea Regilor întemeietori şi este imposibil să greşeşti“, va con- 
finna Meng zi, 4.1.1.), se învaţă (xue) prin asimilarea erudita 
a experienţei Celor vechi (prin studierea Cărţilor şi prin 
„ascultare”) şi prin cizelarea eului ca Om ales (Jun zi) care 
tinde spre un „comportament superior uman“ (Ren). Suvera- 
nul ideal al unui regat ideal trebuie să fie, dupa Confucius, 
un Om ales, căci numai astfel instaurează puterea şi pacea 
marii comunităţi (Da Tong). Idealul perfecțiunii, central in 
Eîndirea lui Confucius, devine astfel ideal national, care se 
poate realiza prin aplicarea unui cod de reguli devenite norme 
absolute. Morala lui Confucius este cu precădere o morală a 
Ordinii armonioase opusă Haosului. 

Adoptarea unui astfel de model echivalează ea însăşi cu o 
ritualizare de esenţă, civilizatoare. Mai mult decit un model 
politic, „modelul celor vechi“ propus de Confucius este un 
complex model cultural. 

„Întoarcerea“ spre Cei vechi (care marchează tipologic cul- 
tura chineză clasică drept o cultură tradiționalistă) se produ- 
ce şi în sensul recuperării de către om a unei forţe pierdute 
care, prin subordonarea dorințelor individuale idealului colec- 
tiv şi prin lipsa coerciţiei, îşi reactivează valoarea magică. În- 
toarcerea spre acest trecut legendar şi idealizat al „omeniei 
superioare“ (doar suveranilor Yao şi Shun le acordă Confucius 
dreptul la Virtutea supremă — Ren — 7.14.) vrea să redea 
omului demnitatea sa ontologică (omul în univers) şi să-i re- 
facă speranţa şi increderea în umanitate (omul între ceilalţi 
oameni). 

Confucius, care se autointitulează „transmiţător“, se dove- 
deşte un orientator atent al apelului la stocajul istoriei, 
opcrind prin selecţie, corectare, adaptare.16 Istoria devine pil- 
duitoare, eficientă, ghid al acţiunii intemetetoare prin adap- 
tnbilitatea la noile elemente. prin capacitatea de absorbţie a 
noului. Maestrul Kong face o lectură în spirit nou a materia- 
lului vechi tezaurizat (se consideră el însuşi depozitar şi atra- 
pc atenţia prezentului să continue opera de tezaurizare) şi-şi 
extrage setul de învățături pentru propriul model de acţiune 
yi viata. Prin evocare, transfer şi telescopare, istoria veche îşi 
dovedeşte vitalitatea, dinamica sa organismica. 

in cartea sa, Confucius, ipostaziat ca Maestru, „predă“ 
modelul Celor vechi prin evocarea faptelor şi figurilor exem- 
plare şi-şi schiţează pe baza acestuia propriul model al Ri- 
iualizării culturii (Li). 


„Dacă nu cunoşti Riturile, 
nu-ţi poţi găsi locul in lume." 


(Analecte, 20.3.) 


„Ca să te poţi apropia. trebuie 
să reuşeşti a te îndepărta.“ 


(Analecte. 6.30.) 


Simplu la suprafaţă (în comparaţie cu cel al lui Lao Zi sau 
Mcng Zi), „sistemul“ lui Confucius are o structură de adinci- 
mc foarte complicată, dificil de redat într-o desfăşurare a lo- 
picil lineare. În stabilirea eşafodajului conceptelor într-o ierar- 
lic clară, trecerea semnificaţiilor în discurs teoretic este mai 
puţin comodă decit glosarea într-o circularitate asemănătoare 
cu cca a textului însuşi, pe care o practică in mod obişnuit 
exegeza. 

Modelul original al lui Confucius, Ren Dao — Calea ideală 
n vicţii, îşi propune obţinerea ordinii sociale prin cultivarea 
personalităţii individuale. De importanţă esenţială, legea du- 


16 Zhang Datnian (1981) îl interpretează pe Confucius ca pe un 
transmiţător care nu repetă mecanic. ci primeşte critic, selectiv, com- 
parativ moştenirea culturală, atent la „ceea ce s-a pierdut” (sun) şi la 
„tren ce s-a ciştigat” (yi) (16. 17.). Culturii Zhou, superioară fata de 
cultura Shang, deşi etalon pentru Confucius, i se observă propriile de- 
trriorări rituale. 

blului acordaj cere ca societatea să se acordeze la modelul 
superior al Naturii, iar individul (parte din Natură) să se acor- 
deze la societate. Acest schimb simbolic de intermodelare se 
realizează prin Li — Comportamentul ritual şi prin Ren — 
Comportamentul superior uman. Li şi Ren, cele două con- 
cepte-cheie ale construcţiei lui Confucius, acţionează în am- 
bele planuri, iar acţiunea şi efectul lor se află într-o relaţie 
de interdependenta. Efortul exegezei de a stabili care din 
aceste concepte ocupă locul primordial în sistem devine o 
întreprindere sortită eşecului tocmai din imposibilitatea de a 
rupe şi fixa relaţia dinamică de tip yin/yang în care sint con- 
cepute. Între modurile de interpretare a relaţiei dintre Ren şi 
Li s-a propus, de pildă, superioritatea valorii lui Ren, ca esen- 
{a a principiului prim Dao, Li situindu-se în poziţia de expre- 
sie a acestei esențe. Apropierea lui Ren de Dao ni se pare 
interesantă dacă luăm în consideraţie mai ales modul de defl- 
nire a lui Ren, descris ca de neatins, imposibil de prins într-o 
determinare verbală satisfăcătoare, aşa cum este şi Dao pen- 
tru Lao Zi. În toate exemplele posibile de virtuţi. Maestrul răs- 
punde negativ: nici unul nu satisface un Ren ideal. Modelul 
Ritualizării — Li este însă descris, cu siguranţă, din mai mul- 
te unghiuri: şi ca model superior, şi ca un cod de reguli. Ur- 
mărite atent, asertiunile prin care Confucius pune în relaţie 
cei doi termeni deconcertează: ba le alătură în cadrul ace- 
luiaşi model, ba le separă subordonindu-le, ba le include una 
în cealaltă. Celebra definiţie ke ji fu Li wei Ren, „Ren in- 
seamnă a-ţi cizela eul şi a reface (repeta-exersa) Riturile*, pa- 
re să propună Ren ca Morala însăşi, iar Li ca Regulile morale 
prin exersarea cărora se atinge Ren. În descrierea Omului 
ales, Confucius afirmă că cel care nu are Ren — Omenia su- 
perioară nu are nici Li — Competența ritualizării, cunoaşterea 
Regulilor şi a tehnicilor ce trebuie învăţate (limbajul, gestica). 
Se observă că această repartizare se opreşte doar la aspectul 
exterior al Ritualizării şi lasă deoparte latura esenţială, care se 
bazează pe impulsul natural şi pe capacitatea de participare 
sinceră. Pe de altă parte, cînd enumeră cele şase exigente ne- 
cesare pentru a defini Ritualizarea (introduse prin verbul hao 
— „a considera bun“, „a cultiva”), acestea încep chiar cu 
Ren — Omenia, altruismul (urmează în ordine: cunoaşterea, 
credibilitatea, consecvenţa in a fi drept, curajul, tăria). Vedem 
deci cum conceptul Ren însuşi este folosit ca o valoare ma- 
ximă în planul esenței sau ca atribut moral specializat în pla- 
nul manifestării concrete. 

Interpretarea lui Li ca model al Ritualizării — metafora 
existenţei umane armonice — constituie, după părerea noastră, 

nucleul gîndirii lui Confucius, care vrea să ridice forma aces- 
tei existente la valoarea maximă de fericire prin integrare şi 
armonie: Li — Riturile sint imaginile revelatoare, dar şi con- 
solidatoare ale esenței acestei existente. Această valoare filo- 
zolică şi estetică are nevoie de o fundamentare morală, şi 
nccastă fundamentare morală este Ren: iubirea. respectul 
pentru celălalt (clauza, creditarea morală a relaţiei „retrage- 
rii“, „cedării” şi „supunerii“, presupuse de Ritualizare). Jonc- 
iunea, punctul de intersecţie al conceptelor Li şi Ren ne apa- 
re într-un alt termen emblematic, Shu — „Reciprocitate“. el 
Insugi foarte greu de situat în reţeaua relaţiilor dintre inten- 
siunile conceptelor din Lun yu. Propunem pentru sensul ter- 
menului Shu pe acela de „solidaritate rituală”, cu două tipuri 
de manifestare: solidaritatea prin supunerea la acelaşi cod co- 
mun, adică asumarea cu sinceritate a propriei „posturi corec- 
tc", şi solidaritatea ca respectare a posturii celuilalt, nu un 
respect formal, ci participarea la consolidarea acesteia (recu- 
noaşterea gi chiar participarea afectivă. „simpatetică“, „ca şi 
cum sînt eu în locul celuilalt“ [vezi, de pildă, atitudinea fata 
de postura de doliu]). 

Confucius porneşte de la credinţa că în om există premi- 
scle Omeniei superioare şi impulsul spre Ritualizare, impri- 
mate în natura sa (xing) ca o propensiune spre manifestarea 
cu Noimă, aşa cum Natura însăşi se manifestă printr-o imen- 
să disponibilitate a dăruirii şi o generoasă solidaritate a păr- 
tilor în întregul ei, precum şi printr-o inteligenţă sensibilă a 
reglarii spontane, ritmice, armonice. Dotarea omului cu aceas- 
tă forţă a inteligenţei şi a puterii de a cunoaşte, a autodisci- 
plinării şi a curajului de a acţiona, este distribuită în mod 
relativ egal („firea îi apropie pe oameni“. 17. 2.). lerarhizarile 
devin vizibile la performare în urma studiului (xue) care „ii 
indepărtează“ pe oameni şi dezvoltă în ei în mod diferit com- 
ponentele forţei morale înnăscute, implinindu-le prin cunoaş- 
{crea regulilor rituale, prin cunoaşterea artelor. Educaţia este 
pentru Confucius esenţială în primul rind la nivel individual, 
in dezvoltarea deplină a personalităţii, ea este însă importantă 
yl pentru fiinţa naţiei insegi (13. 9.). In intensiunea concep- 
tului xue sint cuprinse acumularea de cunoştinţe. imbinarea 
cunoaşterii cu acţiunea şi deprinderea comportamentului vir- 
tuos. Un om care vizează împlinirea personală şi socială tre- 
buie să iubească învăţătura, să-şi fixeze ca tel „cizelarea de 
sine”, iar nu cigtigul material, şi să aibă forţa şi responsabi- 
litatea de a pune în fapte cele învăţate. Xue inseamnă deci a 
Invata pentru împlinirea spirituală şi morală şi se asortează 

perfect umanismului practic promovat de Confucius. Puterea 
de a învăța este şi ea o parte a Forţei magice a Virtuţii, o 
parte din puterea de a fi om. 

Invatatura foarte practică, aplicată, face posibilă cunoaste- 
rea, adică înţelegerea şi asumarea modelului de acţiune. Ver- 
bul zhi — „a cunoaşte“, „a şti“, este prescris cu obiecte diver- 
se, de la „Datul Cerului“ (Tian Ming) şi „Modelul Ritualizării” 
(Li) la „Om“ (Ren), „Vorbire“ (Yan), „Armonie“ (He). Este o cu- 
noaştere orientată, bazată pe „Încredinţare“ (Kin) şi atestare 
practică (King), cu o circumscriere a domeniilor. doar cele ce 
admit această atestare. Confucius evită să vorbească despre 
moarte şi pentru că nu intră in perimetrul tipului de cunoas- 
tere pe care il propune. Cunoaşterea pentru evaluare cere proba 
practică a faptei: guan xing — „Vezi-l la faptă“ sau „il ascult, 
dar aştept să văd cu ochii mei cum este cind se-apucă de 
făcut“ (5.10.). Confucius intuieşte că, fără performanţa in so- 
cietate, pe cel ce obţine doar o cunoaştere neaplicată („gindi- 
rea de dragul gândirii“) il pindeşte pericolul condamnării la 
propriul neant (kuang — excesul ieşirii din limite). El elimină 
însă prudent şi ideea unui activism vulgar, o competitivitate 
de dragul profitului. graba lipsită de eleganţă şi agresivitatea 
actului, atent la diferenţa valorică dintre „renume“ şi „impli- 
nire“ autentică. Parcurgerea procesului instruirii şi atingerea 
cunoaşterii ii departajeaza clar pe cei superiori (Shang zhi — 
„superiorii inteligenţi“), numiţi cel mai adesea Jun zi — Oameni 
superiori, aleşi. sau Ren ren — Oameni cu omenie. de cei 
inferiori (Xia yu — „inferiorii neciopliti, proşti”), etichetati ca 
Xiao ren — Oamenii de rind, prostimea, Yu ren — Cei inculti. 
Sint aliniate corespunzător drept caracterizante seriile antoni- 
mice de atribute: inteligenţa. discernamintul, promptitudinea 
in acţiune, lipsa egoismului. reținerea şi prostia, imposibilitatea 
alegerii, inacţiunea, goana după cîştig material şi plăcere, lipsa 
de măsură. Confucius operează şi în cadrul acestei structuri 
încă o distincţie între o inteligenţă pură (imorală prin lipsa 
„centrării“, a reperului, şi tocmai de aceea periculoasă) şi inte- 
ligenta superioară, conotată moral, adevărata „înţelepciune“. 
Supercategoria .inteleptilor* (Sheng) insă. definită drept a „celor 
ce se nasc cu cunoaştere“, rămine doar o etichetă, un „loc 
vid“ fara referent exterior care să se poată reconstrui prin 
exemplificare. 

Conştient că etalonul ideal, Înțeleptul (Sheng ren), al 
cărui „comportament superior uman“ înseamnă perfecțiunea, 
nu poate fi atins, Confucius propune unul tangibil, practic, 

prin Omul ales (Jun zi) sau Omul superior (Xian ren), echi- 
pat intelectual şi moral impecabil, eliberat de îndoială şi tea- 
mă, care trăieşte armonios şi-şi pune în slujba celorlalţi forţa 
Virtuţii sale. În inventarul atributelor care întregesc portretul 
ncestui om superior se înscriu: simplitatea, sociabilitatea, cal- 
mul, conduita şi vorbirea deferenta, sinceritatea, eficienţa în 
acţiune. Postura sa corectă începînd cu „situarea în centru“ 
il dă echilibrul, armonia, îl face să infaptuiasca doar ce este 
«drept. 

Varianta politică a acestei personalităţi ideale, conducato- 
rul, suveranul, insistă asupra laturii eficiente, a punerii în 
practică a virtuţii, a grijii şi indatétirii mai presus de orice 
(aja de popor, căruia trebuie să-i asigure putere, armonie si 
pace. 

Învățătura şi studiul, exersarea compoftamentului ritual 
şi omenos (într-un permanent control al respectării reperelor), 
stapinirea pornirilor rele, reglarea dorințelor îl fac pe Omul 
ales să-şi întărească obignuinta de „a fi civilizat“: a ţine cont 
de termenii de raportare şi a te acorda la ei devin premisele 
implinirii oricărui act cu buna-credinta şi eleganţă, instituie 
armonia. 

Funcţia principală a Ritualizării este reglarea-guvernarea 
(zheng) individuală şi socială. Ritualizarea capătă la Confu- 
clus sensul de act cultural esenţial. Chiar dacă obiectivul ma- 
Jor este cel al refacerii marii comunităţi, prin controlul poziţiei 
corecte (codificate în reguli) şi reținerea impuse de supunerea 
rituală, Confucius emfatizează latura individuală. Educarea 
prin Ritualizar: a pletăţii, a respectului. a credibilitatii da 
omului o libertate individuală, căci tocmai această supunere 
şi autocenzură îl fac pe om conştient de sine şi de obiectivele 
sale. Pericolui formalismului, al supunerii mecanice la Cod 
este contracarat, prevenit, de cerința performării „sincere“, şi 
Confucius distinge Li — Ritualizarea de esenţă de Yi — Ce- 
remonia exterioară, formală. 

Sinceritatea interioară este determinată în adecvarea ex- 
terioară în scopul unei armonizări perfecte a performării. Ritul 
arc în acest fel o acţiune „sanctificatoare“, căci printr-o exer- 
sarc a interioritatii transformă actul în act wu wel, „care se 
orientează singur“ în sensul binelui. Nu frica de lege, ci rugi- 
nca (chi) pierderii feţei, a demnităţii umane sancţionează aba- 
terca de la regula rituală. Instanţa care sancţionează se află 
in interior, nu în exterior. 

Morala lui Confucius este morala posturii corecte, înca- 
drarea oricărui act în Codul ritual. Educaţia morală echiva- 
lează cu învăţarea Riturilor (propriu-zise) şi a celorlalte prac- 
tici ritualizante, ca limbajul şi muzica; de aici şi marea 
pondere a temelor despre Li in Lun yu. Abaterea provine de 
la îndoială (huo), adică de la imposibilitatea de a alege, de a 
hotări, de la slaba dorinţă de a acţiona şi de la eroarea în 
cunoaştere. Abaterea este imposibilitatea de integrare în flu- 
xul, în „mersul“ comun al Căii. Ieşirea de pe „drumul cel 
drept“, din spaţiul moral sacru, poate fi prevenită printr-o po- 
ziţie cit mai ferită de limite-excese, prin păstrarea „Mijlocului“ 
(Zhong Yong). Corectarea, reeducarea ar fi ca o simplă ope- 
ratie de inginerie socială! o reciştigare a „feței“, o refacere a 
statutului social, dacă Li ar presupune doar învăţarea meca- 
nică-a Codului. Li cere însă şi prezenţă personală, implicare, 
aceasta este latura ei interioară (nei). Ruginea (chi), ca pier- 
dere a onoarei în exterior, antrenează în mod automat şi o 
pierdere a propriei stime de sine, a încrederii în forţa morală 
şi în şansa existenţială, ca o posibilitate de integrare, de ar- 
monizare. Viaţa este rituală prin respectarea Regulii contrac- 
tuale, dar şi prin respectul de sine, respectul pentru puterea 
de a asuma supunerea şi de a o practica fără nici o inter- 
venţie exterioară. 

Stimulată prin exerciţiul Ritualizarti, Ren — Virtutea ome- 
niei se bazează de asemenea pe datul firii, pe impulsul spre 
generozitate, care, prin educaţie, se transformă într-o elegan- 
tă atitudine de cedare, de dăruire (rang). Nucleul conceptului 
Ren se află în acest recul deferent pe care omul îl execută 
faţă de natura însăşi (faţă de sine) şi faţă de celălalt. Expresie 
a spiritualului, valoare in plan superior, debarasată de ceea 
ce este material (definiţia sa este operată întîi prin eliminarea 
cigtigului material — li), Ren este pentru Confucius un com- 
plex de calităţi sublime: iubire, generozitate, altruism, mani- 
festate în dăruirea eului către celălalt, dăruire resimţită ca pe 
o datorie fata de sine. Emancipată de orice coercitie, debara- 
sata de balastul dorințelor egoiste gi al interesului mărunt, 
această „omenie superioară“ aduce ciştigul autenticei liber- 
tati. Realizarea personală se atinge (da) fără a-l obliga pe 
celălalt, şi „reciprocitatea“ (ahu) nu cere simplu ca celălalt să-şi 
întoarcă datoria, ci ca el însuşi să nu se trădeze pe sine, să-şi 
asume impulsul Forţei sale morale, o solidaritate a asumării 
aceleiaşi „posturi“ fata de sine. implinirea Virtuţii superioare 
înseamnă această asumare a responsabilităţii de a o lăsa să 
se manifeste în relaţia cu celălalt. 

Modelul „Omeniei superioare“ pe care il descoperă Confu- 
clus este modelul armonizării Eu-Tu, pentru întregirea 
ficcăruia întru modelul armoniei maxime la care este conec- 
int. Filozofia sa se dezvăluie ca o metaetică ce nu se rezumă 
In sctul de reguli de urmat, ea este o lecţie a descoperirii sen- 
sului de a fi al omului în profunzimea eului şi solidar cu toţi, 
intr-o nouă demnitate ontologică. Configuraţia sistemului său 
clic păstrează în centru Principiul Dao, care igi precizează sen- 
sul ca lege morală a flintarii în armonia omeniei superioare. În 
acest mod, filozofia lui Confucius este o filozofie morală, prin 
idealul construcţiei unui univers moral perfect, aflat într-o 
stare de rezonanţă simpatetică, în care fiecare element răs- 
punde Marelui Întreg rezonator. Această filozofie îşi justifică 
metafizica fara transcendenta: omul este capabil să se creeze 
pe sine prin celălalt. Ceea ce Confucius admite este ca acest 
model există, şi el doar îl transmite. Simplu. fără gestualitatea 
astentativa a demonstraţiei sau lipsa de eleganţă a „gîndirii 
dc dragul gîndirii“. Ajunge să se situeze corect în „postura“ care 
ac cuvine, de transmitator între cele două planuri, pivot prin 
care Dao se proiectează în acţiune: prin discurs, prin -zicere“. 


„Felul în care vorbea Maestrul 
era un model de exprimare." 


(Analecte, 7. 17.) 


Discursul Analectelor al cărui proiect urmăreşte construi- 
rea unui model!” este fundamentat pe un demers analogic. 
Obiectul de stapinit prin cunoaştere, lucrarea rituală şi mo- 
rală a lui Dao se reconstituie prin înlocuire, într-o prezenţă 
care reface absenţa. Tehnica articulării „doctrinei“ sale se pro- . 
duce prin dezvoltare organismica (nu prin articulare de ratio- 
namente, silogistic), printr-o largire a sferelor conceptelor care 
sc unesc într-un orizont al sensului întregului, tot mai cu- 
prinzător. şi care permite jocul mereu reinnoit al configurării 
lor în jurul unei noţiuni esenţiale — un centru el însuşi mo- 
bil, care se realege continuu. Nu raţionament logic, ci dezvol- 
tare analogică, modelul acesta nu apelează la axioma, şi nici 
la rigoare argumentativă. 

17 Importanţa acestei puteri de proiectare a modelului prin vorbire 
(yan) este certificată de Confucius în repetate rinduri în textul Analec- 
telor (vezi, în special, 13. 3. şi 15. 1.). 

Cunoscător al practicii shi-fei a dialecticienilor (judecăţi 
morale generale şi distincţii ale minţii-inimă în termenii este/ 
nu este), Confucius igi exprimă în citeva rinduri disprețul fata 
de „indoiala“, de deruta pe care o presupune această metodă. 
Definiţiile lui vizind conceptele ca sublimări emblematice re- 
prezintă totuşi judecăţi analitice condensate, cu maxima ge- 
neralitate şi aplicabilitate. Modalitatea definirii are un aspect 
ritual care induce acceptarea şi credibilitatea lor. Coerenta 
secventelor care le prezintă se articulează în etape, prin inte- 
legere recursivă. în urma unor operaţii de filtrare şi mixaj. 
Sensul unui concept sau al unei aserţiuni emblematice devine 
brusc de o transparenţă iradiantă, care luminează şi armoni- 
zează şi ceea ce a fost, şi ceea ce urmează. 

Confucius scriitorul, ipostaziat ca „transmiţător“, ca „trans- 
portor“ prin „redare“ (shu), se supune (ritual) dinamicii proce- 
sului de „refacere“ (fu) prin definire, exemplilicare, descriere. 

Pentru că nu se limitează să prezinte doar ceva deja cu- 
noscut şi adaugă permanent viziunea proprie, noi dimensiuni 
în interpretare şi propunere de soluţii. textul devine un cimp 
de tensiune între serenitatea gravă şi siguranţa performării 
„transmiţătorului“ şi neastimparul, vioiciunea iscoditoare a 
inovatorului şi antrenează cititorul într-o fervoare participa- 
tivă la modelul care se construieşte sub ochii săi. Echilibrul 
dintre fidelitatea fata de aspectul factual extern al episoade- 
lor, al personajelor evocate, al micilor fragmente narate şi infi- 
delitatea fata de semnificatia lor concretă. pe care o reorien- 
tează şi o încarcă de sensuri noi. modul de a-şi exprima 
opţiunea direct, transparent sau, dimpotrivă. prin ocol defe- 
rent şi diplomat, jocul dintre economia dictoanelor şi luxul 
ambiguităţilor obţinut prin polisemia termenilor şi exploata- 
rea sintaxei sint savant dirijate printr-o originală strategie de 
enuntare lingvistică, cea care conferă textului literaturitatea 
sa specilică!8. Această strategie este dominată de principiul 
încorporării „multului in puţin“. exigenta a esteticii cu funda- 


18 Definit in primul rind prin delimitarea de poezie (shi), genul spe- 
cific al scrierilor istorice şi filozofice ale vremii poartă numele de san 
wen. termen ce desemnează proza chineză cultă, caracterizată prin 
scurtime, laconism, discontinuitate, care nu desfăşoară naratiuni 
ample (acestea sint cel mult scurte nuclee epice) şi nu se exprimă prin 
fraze desfăşurate, ci functioneaza pe principiul rezumării. al „ascun- 
derii*, al „incorporării tăcerii”. antrenindu-şi cititorul într-o lectură 
„harnică”. cooperanta şi productivă. O proză care işi implica cititorul ca 
partener de dialog şi ca obiect nu al „delectării”, ci al „convingerii“ şi 
„cizelării“. 

ment filozofic şi antropologic. una din trăsăturile care contri- 
buie la individualizarea tipologică a culturii chineze. 

Principiul economiei funcţionează inca de la nivelul limbii 
literare culte (wen yan). Aceasta reprezintă un supraregistru 
ale cărei convenţii gramaticale şi stilistice operează o indepar- 
tare foarte marcată de limba uzuală şi ale cărei semne grafice 
— ideogramele — întăresc prin iconicitate prestigiul concep- 
telor (termeni-imagini deveniți „concepte“ prin funcţionalitatea 
lor într-un sistem şi a căror desfăşurare de semnificaţie este 
un rezumat ontologic: etimologiile înseşi sint ca nişte mituri 
intemeietoare). Întreaga muncă lingvistică, alegerea unităţilor, 
plasarea lor în dispozitivul textual, armonizarea substanţei lor 
sonore şi grafice sint subordonate scopului de a se împlini 
într-un text mitic şi ritmat care să refacă la lectură ritualul 
iniţierii într-un model (un „efect de modelare“ analog cu cel 
al aplicării schemelor hexagramelor divinatorii din Yi Jing). 
Strategia discursivă a dialogului care cere o reluare, o aplicare 
a modelului de adecvare şi armonizare mizează foarte puter- 
nic pe partener. Gradaţia, accentele sint dozate în funcţie de 
nevoile şi aptitudinile interlocutorului, sint reglate în funcţie 
de reacţiile sale exterioare. Formula nucleară este binomul în- 
trebare-raspuns, unde intrebarea constituie pretextul desfă- 
şurării mai mult sau mai puţin ample din răspuns. Ca atare, 
ca este de obicei scurtă, la obiect, de aparenţa unui titlu, mai 
rar pusă în scenă prin notările circumstantiale, în care o ma- 
re pondere au numele proprii, incit la un moment dat lectura 
devine un ritual onomastic, o recepţie protocolară, la care se 
prezintă personaje istorice, demnitari. discipoli, suverani 
legendari. Răspunsul poate fi şi el scurt şi percutant sub for- 
ma aforismului, sau ceva mai desfăşurat, pe etape. uneori 
abordat din mai multe perspective. ajungindu-se la mai multe 
tipuri de răspuns pentru aceeaşi întrebare (2.8.). 

Farmecul original al Analectelor stă in răspunsul concis, 
net, abrupt, în aparenţa lui morocanoasa. O lipsă de chef tru- 
cata, care ascunde de fapt plăcerea „sfâtoşeniei“. o aparenţă 
compusă în ideea că Omul ales este scump la vorbă. Dovadă 
a apetentei pentru „spunere“ şi „alegere a numelor corecte“ 
(cu putere de a reface referentul) sint şi descrierile minutioase 
şi pedante, împinse uneori spre caricatural printr-o alunecare 
in amănunt, printr-o deplasare a centrului mobil ca în pic- 
tură, astfel incit se creează o disproportie a secundarului fata 
de principal. Vezi în acest sens descrierile tehniciste ale de- 
taliilor de protocol, convențiile gestuale, care transforma miş- 

carea într-un balet hieratic, inventarul minuţios şi rafinat al 
vestimentaţiei, surse ale unei subtile plăceri estetice şi prin 
doza de exotism pe care o conţin. 

Protocolul „Spunerii“ din Analecte evita sofismul, argu- 
mentarea greoaie, iar morga şi jargonul didacticist care il 
marchează uneori contribuie la farmecul original al acestei 
ceremonii intelectuale. 

Elementele de bază care operează sînt, în afară de aforism, 
anecdota scurtă, aparent banală, inofensivă, dar care ascun- 
de întotdeauna „tilc“, imaginea-emblemă şi definiţia rituală a 
termenilor. Regizat tot în schema întrebare-răspuns, ritualul 
definiţiei probează concret importanţa pe care Confucius o dă 
„credibilităţii“, „proprietăţii“ şi eficienţei actului vorbirii: spu- 
sele să fle adecvate gândului şi astfel să se transforme în act 
(13. 3.). Structurată pe balans aforistic, definiţia se impune 
prin solemnitatea ritualului său şi instituie autoritate. O dată 
definite valorile morale, din intensive conceptele devin sem- 
nale vii, care fac omul să vegheze la conformitatea cu ele. 
Aforismele şi termenii emblematici capătă o putere formulaica 
şi diagramatică ce impune prin simpla lectură comportament 
moral. 

Devenirea sensului figurat al termenilor-.concepte“ por- 
neşte de la sensul propriu gi, prin asociaţie de idei, într-o 
lentă ,deraiere*, atinge un sens care nu este abstract pur, ci 
păstrează din concretetea iniţială: de aceea, întăriţi find şi de 
imaginea grafică, pot fi numiţi termeni-imagini sau „poeteme“. 
Impresionantă este capacitatea lor de a-şi modifica sensul în 
funcţie de context, datorită puternicului semantism deviat de 
la sema nucleară. Asistăm astfel la eşecul permanent al sen- 
sului „precis“, fixat, denotativ. 

lată, de pildă, cum un concept esenţial, Dao, pornit de la 
sensul concret de „cale“ sau „drum“, devine mijloc, metodă, 
virtute, lege, regulă, model reglator. Sau termenul wen, care 
desemna initial culori amestecate, păienjeniş de linii, urmele 
lăsate de viermi pe scoarţa copacilor — semnul cu care Na- 
tura igi indică lucrarea subtilă — devine semn cultural, lite- 
ratură, ornament şi eleganţă, civilizaţie. Un exemplu al forţei 
protosemei se poate urmări la verbul zheng — „a sta în po- 
zitie dreaptă“, care ajunge să reprezinte metaforic rectitudi- 
nea, flind exploatat apoi pentru a desemna ideea de „guver- 
nare“ (a veghea la rectitudinea proprie şi a celorlalţi). 

Analectele înseamnă pentru Confucius punerea în practică 
a modelului Ritualizării, în cazul vorbirii (yan). Strategie a 
oralitatii, textul manifestă predilecţia pentru ritmicitate, ca- 

denţă. armonie. Structura „în ecou“, polifonia dialogicului, 
balansul ritmic al binoamelor sint menite să inducă actul mo- 
ral. Efectele eufonice, decupajul cadentat, rima specială a sec- 
ventelor nu au o simplă finalitate mnemotehnica. Mai mult 
decit autoritar, prin impersonalitatea gravă a sentintelor şi a 
enuntarii aforistice, ca transmiteri ale vocii Marelui Cod, dis- 
cursul Analectelor se vrea acaparator, formativ, instigator, 
vrea să determine actul. Obiectul său persuasiv se transformă 
în unul estetic, căci plăcerea inscenarii, a simulării, a spec- 
tacolului limbajului care joacă (la fel ca şi în cazul performării 
riturilor) acaparează şi seduce ascultătorul. 

Prin Lun yu, Confucius exemplifică magistral cit de eficien- 
tă este ştiinţa limbajului „diplomat“, potrivit situatiei!9. Mo- 
delul „argumentaţiei“ sale specifice este o mostră a adecvaril 
la intenţia practică: simplitatea ecuaţiei propuse, rezolvarea 
economică şi rapidă, deseori prin simpla înlocuire, prin exem- 
plu sau prin citat, care nu demonstrează, ci statuează un 
adevăr factual şi moral, foarte viu, ce se inpune uşor. Evo- 
carea unor efigii ale eroilor exemplari, aluzia literară şi citatul 
sint figuri exotice, semne ale unor valori morale care se pre- 
zintă prin conectarea cu prezentul a unui timp şi spaţiu în- 
depărtate, în convingerea că prin aceste semne ale vechiului 
cod cultural ajungem la însăşi experienţa conservată în ele. 

Toate aceste elemente, unităţile care structurează discursul 
(termeni-emblemă, figuri de evocare, aforisme) au aspectul 
unei dublări prin conotativ şi analogic — o enuntare metafo- 
rica: tot timpul, cuvintele sau frazele mai spun şi altceva decit 
ceea ce spun la un prim nivel. Sub discursul linear, sub în- 
scenarea de suprafaţă se află permanent presupoziţiile inten- 
{ionale, ideologice, pragmatice. Discursul Analectelor ascunde 
sub simplitatea şi spontaneitatea sa un discurs foarte contro- 
lat şi manipulat. 

Model al „zicerii“ inspirate, Analectele se centrează in spe- 
cial pe alegerea termenilor concreţi, sugestivi, care să trans- 
forme adevărurile generale în imagini (rezultatul fuziunii ge- 
neral-concret). Subiectivitatea pe care o presupune alegerea 


19 Eticheta chiar prescria demnitarilor. diplomaților şi în general 
Omului ales să nu-şi exprime ideile personale direct, comun. ci printr-o 
continua ecranare protocolară şi savantă, printr-un soi de decupaj şi 
colaj al fragmentelor din Cărţile clasice (in special, Shi Jing). Practica 
tipică a epocii, aluzia literară şi citatul evoluează spre statutul unor 
„guri“ exotice, pure, căci deseori sint folosite în afara contextului, in- 
tr-un deliberat contrasens. 

acestor termeni, alchimia semnelor lor concrete şi devierea 
sensurilor lor exercită la lectură o presiune care obligă la par- 
curgerea a înseşi operaţiei de evaluare iniţială. Operatie care 
modelează în sensul dorit, căci cere situarea in exact para- 
metrii construcţiei propuse. Operaţie de .cizelare* cu o dublă 
vectorialitate: in interior, asupră-şi, şi, în exterior, asupra ci- 
titorului său, care acceptă convenţia de a fi atras în text, în 
spaţiul ritual. Celebra formulare a „cizelării de sine“, ke ji (în 
definirea Omeniei Ren), pe care o enunţă Confucius, poate fi 
unnărită la nivelul limbajului Analectelor, unde cuvintul ri- 
tual (zheng ming — numele în postura corectă) se transforma 
în stimul pentru acţiune. Lun yu nu este o „vorbire“ despre 
acte (rituale, morale). ci reprezentarea lor (tennenul shu din 
capitolul 7. paragraful 1 se redefineşte deci nu ca „a transmi- 
te“, „a evoca“, ci ca „a reda viu“). Analectele sint modelul ma- 
nifestării forţei care se află în vorbire, o tehnică yang sheng 
de „întreţinere a forţei vitale“ a discursului, a Virtuţii sale 
(De). O forţă magică ce se poate mereu declanşa cu aceeaşi 
intensitate. Simplu. Cititorul să accepte postura corectă, 
adică să se lase atras în interiorul textului şi să devină „cen- 
trul“ său. 

Florentina VIŞAN 


Notă asupra ediţiei şi a traducerii 


Lun yu (Analectele) este cartea chinezească cea mai tra- 
dusă dupa Dao De jing a lui Lao Zi. Ea beneficiază in Europa 
de versiuni celebre datorate marilor sinologi fondatori ai tra- 
dliţici traducerii (S. Couvreur, 1855; J. Legge, 1861; A. Waley, 
1928; R. Wilhelm, 1941; A. Castellani, 1949), precum gi sino- 
logilor moderni care se înscriu in această tradiţie şi o duc mai 
departe (D. Leslie, 1962; D. C. Lau, 1979; A. Cheng, 1981; P. 
Ryckmans, 1987). Dacă numele autorului are in toate limbile 
nceeşi forma latinizată — Confucius —, titlul cărţii cunoaşte 
in schimb echivalări diverse ca: „Entretiens“, „Analects“, 
„Gesprâche“, „Dialoguri“, „Sayings“. 

În prezent. orice traducător al lui Confucius are datoria 
să cunoască această tradiţie a traducerii Analectelor, nu doar 
ca pe o obligaţie profesională a traducătorului erudit, ca uce- 
nicie indispensabilă in perioada de „afinitate“ (o maxima fa- 
miliarizare cu textul şi cu exgeza sa), dar şi ca pe o obligaţie 
morală faţă de proiectul intelectual al sinologiei: „aducerea la 
zi” a traducerii, racordarea sa la spiritul vremii prin propriile 
opţiuni în munca de interpretare a ideilor şi orientarea lecturii 
şi prin soluţiile originale de a reface textul in concretetea sa, 
ca literatură. 

Traducerea de faţă, prima în limba română realizată direct 
după originalul în limba chineză veche. a folosit textul în ver- 
siunea Lu lun, aşa cum apare ea stabilită in ediţiile exegetilor 
chinezi Yang Bojun (1958) şi Qian Mu (1963), cu precizarea 
că la capitolul 7.16. am folosit direcţia de interpretare a va- 
riantei vechi (termenul Yi cu sensul din Yi jing, acela de „mu- 
taţie“, „schimbare“). 

Din traducerile în limbi străine consultate, cele la care am 
apelat cel mai des în controlul opţiunilor dificile au fost va- 
riantele propuse de A. Waley şi D. C. Lau, considerate prin 
consens cele mai autorizate in mediul sinologilor moderni. 

În realizarea interpretării pasajelor problematice, în cazul 
fragmentelor obscure, socotite de nesolutionat, am căutat să 
explorăm cit mai multe piste şi am consultat astfel şi alte 
traduceri, precum cele semnate de D. Leslie, A. Cheng sau 
P. Ryckmans. 

Foarte des în rezolvarea punctelor de maximă rezistenţă 
ale traducerii, în depăşirea dificultăţilor interpretării am pro- 
pus soluţii noi (de la interpretarea literară, de la etimologii 
pina la evaluarea filozofică) care s-au supus principiului uni- 
tatii şi coerenţei textului Analectelor privit ca un întreg: o or- 
ganizare a gândirii lui Confucius într-un model. 

Prin comentariul succint (care a sacrificat plăcerea etalării 
erudite a istoricului disputelor comentatorilor şi exegetilor in 
favoarea economiei şi eficienţei), am încercat să orientăm lec- 
tura conform unui proiect propriu, prin care propunem un 
Confucius filozof, cu un sistem de gindire în rearticularea 
căruia să-l implicăm pe cititorul însuşi. Proiect foarte ambi- 
tios, căci el îşi propune să respecte şi cerința fundamentală 
a primatului textului, să-i recupereze frumuseţea originară, 
efectul ritualizant. 

Toate exigenţele care decurg şi la care se supune tradu- 
cătorul se rasfring şi asupra cititorului său, căruia i se cere 
astfel o „supunere“ deferentă, o rezonanţă ritmică, o implicare 
ritualizantă, o „senzitivitate“ textuală (.adecvare” şi „solidari- 
tate“ rituală în termenii lui Confucius). Doar în acest fel se 
poate pătrunde în „spiritul“ şi se poate gusta „litera“ Analec- 
telor. 

Notele filologice, combinate cu comentariul şi anexate în 
maniera tradiţiei chineze imediat după fiecare pasaj sint şi 
ele supuse dorinţei de a semnala cititorului (derutat de im- 
pactul cu o zonă lingvistică îndepărtată de spaţiul familiar 
indo-european), sub aparenţa ingelatoare a simplităţii, posi- 
bilitatea reconstituiri! „în flux“ a semnificaţiilor, permisă de 
însăşi morfologia limbii chineze, foarte Muida (este vorba de 
fenomenul „conversibilităţii“ şi al folosirii „mobile“ a cuvinte- 
lor). O dorinţă care nu se poate implini prin textul însuşi, din 
neputinta traducătorului de a reda, cu uneltele pe care le are 
la îndemină, „grosimea“ sensului, puterea de evocare a cuvin- 
tului (rostit — privit reprezentind) din limba veche, de impo- 
sibilitatea de a reface ambiguitatile, jocurile fonice, starea de 
analogie a textului. Un text scris într-o limbă cu alegerile le- 
xicale, gramaticale şi stilistice foarte marcate ale elitei cărtu- 
rarilor, o limbă de un anume academism, care nu a sugerat 
apelul la arhaisme, ci, dimpotrivă, mai ales la nivelul terme- 
nilor emblematici, la unele neologisme „tehnicizante“. Exersa- 

rea pe texte chinezeşti preclasice (qian Qin) ne face să credem 
că, deşi declanşator al campaniei „corectării numelor“, Con- 
fucius folosea el însuşi multe din cuvintele vechi cu sensuri 
noi şi că pentru epoca sa el era un inovator şi la nivelul lim- 
bii. Textul Analectelor ne apare marcat de tensiunea dintre 
oralitatea lui (ca mod de enunţare, ca strategie a discursului) 
şi pedanteria savantă a limbajului diplomat, cu aluzii erudite 
şi citate, dintre stilul simplu al „zicerii“ şi uneori artificialita- 
tea exprimării. Zona estetică de implantare (a unui mod de a 
„flozofa“ firesc şi foarte sugestiv) înspre care s-a orientat echi- 
valarea în limba română este una între A. Pann şi C. Noica. 

Pentru a ne menţine cit mai fideli faţă de acest tip de text, 
am încercat să salvăm, pe cit a fost posibil, monumentala sa 
concizie, laconismul favorizat de limba chineză clasică şi am 
apelat cit mai des la formularea aforistică. Nu numai tot ce 
spune Maestrul, dar tot ce cuprind Analectele trebuie să sune 
notabil, memorabil, să aibă prestigiul „zicerii“ deja proferate, 
precum şi vocaţia de a se transforma în viitor citat. Ţinind 
cont de prestigiul cărţii. de tradiţia învăţării prin psalmodiere 
a textului clasic, ritmul formulaic, solemnitatea sapientiala de 
dincolo de timp au fost recuperate printr-un text ritmat şi cel 
mai adesea cu rimă. 

Cea mai grea încercare a traducătorului a constat în ale- 
gerea echivalentelor pentru termenii emblematici, care să aibă 
putere şi de conceptualizare, şi de imagine. Termenul din lim- 
ba română ar fl trebuit el însuşi să fie mobil şi să permită 
modificarea categoriei gramaticale şi a sensului în funcţie de 
context. Pentru că nu am putut găsi asemenea termeni unici, 
pentru un concept chinezesc (pe care uneori, în special în 
capitolul cu definiţii, l-am marcat în transcriere fonetică şi 
l-am explicat în notă structura grafică şi indicatia etimologică) 
npar mai multe variante. De exemplu, pentru Li, metaforă 
foarte cuprinzătoare a existenţei omului cultural, împlinirea 
umană a lui Dao, termen esenţial care apare de 71 de ori în 
Analecte, am optat în principal pentru echivalentele „Rit“ şi 
„Ritualizare“, dar am folosit şi heteronimele „Normă“, „Re- 
gulă“, „Lege“, atunci cînd sensul a fost acela de standard su- 
prem pentru judecarea valorilor politice, sociale, individuale, 
sau „Ceremonie“ cînd sensul folosirii a fost cel strict specia- 
lizat, la oficieri. Sinologii traducători au consemnat această 
imposibilitate de echivalare în alte limbi. Astfel, în legătură 
cu termenul Li, Lin Yutang (1938, p. 13), îşi exprimă părerea 
că acesta „nu poate fi redat printr-un cuvint englezesc“ şi că, 
„în sens restrins, el înseamnă «ritual», «propriety», iar in sens 
general înseamnă pur şi simplu « good manner»; în sensul 

său înalt filozofic, înseamnă idealul ordinii sociale prin care 
fiecare să se afle la locul său şi în special ordinea feudală 
rationalizata, care fusese distrusă înaintea lui Confucius“. Ca 
mostra a acestei fluctuații semice a termenului in cel putin 
trei registre, J. Legge il traduce, de exemplu, prin: „rules of 
Propriety“, „what is proper“, „regulations“, „ceremonies“, „ri- 
tuals“. Tot la traducătorii englezi mai apar echivalările „good 
manners“, „the rules of proper conduct“, „rites“ (H. Fingarette), 
sau parafrazare cuprinzătoare ca „the laws of usages of social 
life“. P. Ryckmans [1987], care, la rîndul său, observă că in 
cazul termenului Li „e vorba în sens larg de întregul ansam- 
blu de obişnuinţe de civilizaţie, iar în sens tehnic de liturghie, 
o formă operantă şi eficace posedind o funcţie de învăţare şi 
control“, foloseşte variante ca „rituel“, „rites“, „pratique des 
rites“. 

Celălalt termen pe baza căruia se constituie sistemul 
gândirii lui Confucius (în triada Dao — paternul vieţii umane, 
Li — Ritul ca model de proiectare în act al acestui patem şi 
Ren — ca modalitate atitudinală specifica), Ren, cu 108 ocu- 
rente în Analecte, cel mai des cu sensul de „ideal al personali- 
tăţii umane“, a fost tradus ca „Virtutea superioară a Ome- 
niei“, „Omenie“, „Comportament superior uman“, „Virtutea 
supremă“. Acest termen apare cu mai multe echivalări şi în 
engleză: „perfect Virtue“, „virtuous goodness”, „benevolence“, 
„love“, „principle“ (J. Legge), „shamaneness“ (H. Fingarette), 
„true man-hood“ (Lin Yutang), „the moral sense“ (Shu Shan- 
mian) şi în franceză: „l'humanité“, „le bien“, „la bonté“, „la 
bienveillance“, „la vertu“. Comentind traducerea termenului 
Ren. Chen Jingpan (1990, p. 238) critică „caracterul arbitrar“ 
al echivalărilor diverse şi atrage atenţia asupra „dezintegrării“ 
termenului, a pierderii forţei sale prin această dispersare şi 
compartimentare de valori de sens. El optează pentru „love“, 
dar observă că această „dragoste“ se referă la domeniul fami- 
lial, la afecțiunea naturală, la domeniul social sau etic, pre- 
cum şi la dragostea religioasă (storge, philia, philanthropia, 
agape). 

Şi termenul Ren este de fapt imposibil de prins într-un 
singur cuvint sau sintagmă, căci Confucius însuşi nu reu- 
geste să-i fixeze o singură definiţie, ci il prezintă ca pe un „loc 
poetic“, un absolut indicibil, de o splendoare orbitoare, care 
reprezintă pentru om o exigenta eroică şi totală, o forţă care 
in-formează tot şi pe care nimeni nu o are cu adevărat, ma- 
nifestindu-se doar prin efecte parţiale. 

Toţi aceşti termeni, greu de surprins în intensiunile lor 
bogate, au fost explicati în note, unde s-a semnalat şi modi- 

carea de sens, astfel că unii apar de mai multe ori puşi în 
discue şi (re)defniţi. urmărindu-se şi destinul lor pe verticală. 
Aga cum o cere textul însuşi, progresul lecturii echivalează 
cu progresul cunoaşterii tot mai „corecte“, tot mai „adecvate“. 

O altă zonă de dificultate a traducerii au constituit-o echi- 
vulările termenilor referitori la unităţile adminstrative, dregă- 
torii, tehnicile rituale, adică acele „exotisme“ care solicită com- 
pelenta „civilizaţională“ a traducătorului. Nu am supralicitat 
aceasta latură „exotică“ şi am optat pentru soluţii simple şi 
economice. De altfel, nici ponderea acestor „realia“ nu este 
«xngcrată, ele se află într-un dozaj moderat şi le-am menţionat 
In acest registru, atit cit să dea culoare şi să reconstituie 
ntmosfera (în acest sens, cel mai reprezentativ este capitolul 10). 

Impresionante ca pondere în schimb sint apelativele şi de- 
numirile, ritualul adresărilor şi referirilor, incit Analectele sint 
yl un dicţionar onomastic ce însumează nume de personaje 
«diverse: nobili, discipoli, ermiţi, personalităţi din istorie, între 
care cel mai des apar discipolii lui Confucius — principalii 
pnricneri de dialog. Dacă tradiţia confucianistă cu tendinţe 
hiperbolizante şi în acest domeniu îl inzestreaza pe Maestru 
cu circa 3 000 de discipoli, conform informaţiilor din cărţile 
Meng zi, Shi ji, Jia yu, numărul discipolilor atestaţi nu de- 
piigcgte 70 (cf. H. Maspero, 1978; A. Waley, 1939). in Ana- 


* Lista principalilor discipoli. ca şi ordinea importanţei lor s-au 
modificat de-a lungul timpului, conform grilei de interpretare a comen- 
tatorilor. În templele confucianiste, dispunerea plăcilor comemorative 
cu numele discipolilor a marcat simbolic această configuraţie ierarhică. 
De o parte şi alta a Maestrului Kong se află patru din cei mai importanţi 
«discipoli şi urmaşi ai sai: Yan Hui (Zi Yuan). cel mai iubit şi cel mai plin 
de har dintre discipoli, mort de tinăr; Zeng Zhen (Zi Yu), numit şi Zeng 
7i (Maestrul Zeng), căruia i s-a atribuit redactarea cărţilor Xiao Jing 
(Clasica Pietăţii Filiale) şi Da Xue (Marea Învăţătură); Kong Ji (Zi Si), 
nepotul Maestrului însuşi, autor al cărţii Zhong Yong (Mijlocul Invaria- 
bil), care nu apare menţionat în Analecte. căci a trait mai tirziu, la felca 
şi un alt urmaş celebru dintre cei patru „asistenţi“, Meng Ke (Meng Zi). 
uutor al altei cărţi clasice confucianiste, Meng zL Sint aşezaţi apoi cei 
«doisprezece Înţelepţi: Min Sun (Zi Qian). elogiat de Maestru pentru pie- 
tantea sa Aliala, Ran Geng (Bo Niu), unul din discipolii mai virstnici, Ran 
Yong (Zhong Gong), Zai Yu (Zi E), criticat de Confucius, Duan Masi (Zi 
Gong), cel care devine un foarte activ demnitar. discipolul cel mai fidel 
in păstrarea duratei de doliu după moartea Maestrului, Ran Qiu (Zi 
You), devenit ministru al familiei nobile Ji şi dezaprobat de Confucius, 
Zhong Yan (Zi Lu), considerat şi el cam de o virstă cu Maestrul însuşi, 
Yan Yan (Zi You), talentat in arta comportamentului de Om ales, Bu 

lecte, cei cărora li se adresează şi cei la care se referă Maes- 
trul apar într-un număr mai modest, circa 30, număr înde- 
ajuns de mare însă ca să pună probleme traducătorului, căci 
aceste nume apar în variante diferite, specifice practicii nu- 
mirii din China veche. 

Conform tradiţiei vechii aristocrații, organizată în clanuri 
paterlineare, numele chinezeşti aveau o componentă binară: 
cel dintii reprezenta clanul (xing), iar cel de-al doilea casa 
(shi). În vremea lui Confucius, numirea devine mai complexă. 
În afară de numele de familie (vechiul nume de clan cu sau 
fără numele casei) şi de numele personal (ming), se practică 
şi un nume de curtoazie (zi) sau cognomen (acest nume se 
ia la sfirşitul adolescenţei, la virsta de 20 de ani, fiind definit 
şi ca un „nume social“). Socotit ca avind valoare magică, nu- 
mele personal nu poate fi folosit singur decit de cel care îl 
poartă sau de tatăl, suveranul sau Maestrul său. Adresarea 
se face fle cu numele de familie, fie cu cel de curtenie, fle prin 
cuplurile nume de familie şi nume personal sau nume de fa- 
milie şi nume de curtenie. Sufixul zi care apare după numele 
de familie are sensul de „Maestru“ sau „Înţelept“. Ca prefix, 
are valoarea de „Onorabil“, „Domnia sa“ şi se atribuie celor 
de obirgie nobilă sau celor deveniți „oameni aleşi“ prin vir- 
tutile lor. Discipolii lui Confucius sint foarte des numiţi prin 
numele de curtoazie prefixat de Zi. De exemplu, discipolului 
preferat Yan Hui (numele de familie + numele personal) i se 
spune Zi Yuan (prefixul de politeţe + numele de curtoazie); 
lui Zhong Yu i se spune Zi Lu. lui Ran Qiu 1 se spune Zi Yan. 
In traducere am păstrat în general intacte adresările lui Con- 
fucius, care foloseşte însă mai multe moduri de apelative (şi 
doar numele personal permis posturii de Maestru) sau folo- 
seşte întregul nume oficial, cînd face referiri. Uneori însă, am 
făcut substituiri, căutind să sprijinim cit de cit cititorul ne- 
obişnuit cu schimbările acestor multiple variante. Cind pentru 
acelaşi nume a apărut o altă variantă. am semnalat în notă 
identificarea necesară pentru cititor. Nu am mai marcat de 
fiecare dată in notă numele care apar foarte des sau cele care 
au apărut în paragrafele imediat anterioare. Indexul numelor 
trimite de altfel la paragraful în care nota face identificarea 
personajului sau o completează, De fapt, de multe ori mentio- 


Zhang (Zi Xia), unul din ce! mai erudiţi discipoli, Duan Sunshi (Zi 
Zhang). You Zi (Zi Ruo), despre care se spune că semăna la chip cu 
Maestrul, şi Zhu Xi. filozoful neoconfucianist care fixează doctrina orto- 
doxiei confucianiste în secolul al XII-lea. 

narca numelui discipolului este pur funcţională, ca declan- 
gare a întrebărilor care propun topicele dezbaterilor Maestru- 
lui, şi nu are nici o conotaţie importantă pentru interpretare. 

În segmentarea textului, am urmat tradiţia clasică a îm- 
părțirii în 20 de capitole (cf. varianta Lu lun) şi a fiecărui ca- 
pitol în paragrafele fixate de comentatorii din timpul dinastiei 
Han. $i titrarea capitolelor este cea tradiţională, indicativă 
(primele două cuvinte ale textului), dar am adăugat un sub- 
titlu tematic, care nu contravine spiritului didactic al textului 
inausi. 

Bibliografia anexată este selectivă, cuprinzind acele lucrări 
gi traduceri care se referă la Confucius şi la confucianism. 


Această traducere este dedicată cititorului ei, căruia îi pro- 
punc ca, în vremurile pe care le trăim, să se oprească şi să 
aten o clipă singur cu sine, într-un scurt bilanţ al destinului 
de om cultural pe care şi l-a asumat. ŞI, exact cum ar vrea 
Confucius, tot cititorului 1 se cuvin multumirile pentru că ac- 
cepta, astăzi prin noi, acest dar. 


Notă asupra pronunțării 


Pentru rostirea corectă a numelor chinezeşti transcrise în 
alfabet latin în conformitate cu regulile transcrierii standard 
oflciale, dăm mai jos echivalentele fonetice posibile ale acelor 
litere care se pronunţă altfel decit in limba română. 


Consoane: b, d, g se citesc p, t, c (cu excepţia literei g 
din grupul ng care se pro- 
nunta n velar); 


p. t, K - ph, th, ch; 
zh, ch, sh - dj, ch, s; 
zc, 8 - t, th, s; 
T se citeşte j. 
Semi- w - u scurt; 
consoane: y - i scurt; 
Vocale: a - e (între i sau 0 şi n final); 


e - a (in poziţie Anală, dupa œn- 
soană, precum şi înainte 
de n sau ng); 


i - i (în silabele zhi, chi, shi şi 
zi, ci, si): 
o - u (in fata grupului final ng); 


u - ti (dupa consoanele 3. q. x) 


Tabel cronologic 


DINASTIILE CHINEZE ŞI DATELE IMPORTANIE 
REFERITOARE LA CONFUCIUS ŞI CONFUCIANISM 


3000-2200 a. Chr.: Împărații legendari Fu Xi, Huang Di, Yao, 


Shun 


2200-1750 Dinastia legendară Xia. Împăratul înţelept Yu 
1750-1100 Dinastia Shang (Yin). Împăratul legendar Tang 
1100-221 Dinastia Zhou ` 

1100-771 Dinastia Zhou de Apus. Primii suverani care 


instituie riturile: Wen Wang, Wu Wang, Zhou Gong 


722-481 Epoca „Primăvara şi Toamna“. Prinţul Huan din 


551 
549 
531 


518 
517 
516 
510 
502 


500 
496 


496- 


486 


Qi: Guang Zhong: Zi Chan 

Se naşte Confucius, în regatul Lu 

Moare Shu Lianhe, tatăl lui Confucius 

Confucius se căsătoreşte şi începe cariera oficială de 
dregător 

Confucius se întilneşte cu Lao Zi. Adună în jurul său 
discipoli 

Confucius îl însoţeşte pe prinţul Lu Zhao în exil 
Confucius se întoarce în regatul Lu 

Prinţul Zhao moare în exil. Urmează la tron Lu Ding 
Prinţul Lu Ding if încredinţează lui Confucius postul de 
magistrat în ţinutul Zhongdu 

Confucius este numit ministru al justiţiei 

Confucius devine prim-ministru, dar la scurtă vreme 
demisionează şi pleacă în regatul Wei 

481 Ani de peregrinări, în care Confucius, însoţit de 
discipoli, străbate regatele Wei, Chen, Cai, Cao, Song, 
Zhong, Jin (cf. Cartea Shi ji) 

Confucius se întoarce în regatul Lu, în vremea domniei 
prinţului Ai. Se dedică activităţii didactice 


58 


481 
480 


479 

Moare discipolul său favorit, Yan Hui 

Confucius cade bolnav 

— Moare discipolul Zhong Wu (Zi Lu) 

Confucius moare la virsta de 72 de ani. Discipolii petrec 
trei ani de doliu lingă mormintul Maestrului. Discipolul 
Zi Gong prelungeşte cu încă trei ani perioada de doliu 
(cf. Cartea Meng zi) 


481-249 Perioada „Regatelor combatante“ 


483 


480 


371 


298 


Se naşte Zi Si (m. 402), nepotul lui Confucius. autorul 
presupus al cărţii clasice Zhong Yong (Mijlocul Invaria- 
bil). o dezvoltare metafizică a conceptului Zhong din 
Analecte (6.27.) 

Prinţul Lu Ai merge sa se închine la mormintul lui 
Confucius, pe care îl numeşte Ni Fu („Părintele Ni“). Lu 
Ai transformă casa lui Confucius în templu şi instituie 
cultul relicvelor. Sint păstrate in templu obiectele perso- 
nale ale Maestrului şi vasele de ceremonie (cf. Shi ji 
Se naşte Meng Zi (m. 289). filozof continuator al con- 
fucianismului în direcţia „idealismului“ (cf. Feng You- 
lan, 1983). Cartea sa, Meng zi. va deveni una din Cele 
Patru Cărţi ale canonului confucianist 

Se naşte Xun Zi (m. 238), filozof confucianist, continua- 
tor al confucianismului în direcţia „realistă“ (cf. Feng 
Youlan). Cu el ia sfirşit perioada filozofiei preclasice 


221-206 Dinastia Qin 


213 


206 


200 


145 


impăratul Qin Shihuang. constructorul Marelui Zid, 
ordonă arderea cărţilor carturarilor umanişti (wen shi), 
cărţi ce constituiau corpusul canonic confucianist 
clasic 

a. Chr.-23 p. Chr: — Dinastia Han de Apus, dinastia 
„dominaţiei gîndirii confucianiste“ (cf. Feng Youlan) 

a. Chr.: — impăratul Gao Zu face sacrificii în cinstea 
lui Confucius la templul din Qu Fu. El instituie obiceiul 
ca suveranul nou urcat pe tron să facă un pelerinaj la 
templul lui Confucius şi să-i inehine ofrande 

Se naşte istoricul Sima Qian (m. 86), autorul cronicii 
Shi ji (Memorii istorice). În scrierea cărţii sale, el este 
călăuzit de ideea confucianistă că „aranjarea trecutului 
este eficace pentru organizarea prezentului“ (cf. M. Gra- 
net, 1934) 


141-87 Domneşte impăratul Wu Di, care impune confucia- 


nismul drept cult de stat 

136 Wu Di fondează un colegiu pentru studierea textelor 
clasice confucianiste, cu cinci secţii: Yi, Shi, Shu, Yi Li, 
Chun Qiu 

125 Wu Di instituie sistemul examenelor dregătoreşti pe ba- 
za textelor clasice confucianiste 

105 Moare filozoful confucianist Dong Zhongshu, important 
comentator al textelor clasice. Opera sa, Chun Qiu fan lu 
(Bogata Rouă a Primaverii şi Toamnei), îmbină ideile con- 
fucianiste cu cele ale Şcolii yin-yang. E considerat „teo- 
reticianul imperiului Han“ (cf. Feng Youlan) 

93 Sint descoperite o serie de manuscrise ale cărţilor cla- 
sice în scrierea veche 

77 Se naşte cărturarul Liu Xiang (mort in anul 6 a. Chr.), 
care se dedică rescrierii corpusului cărţilor clasice con- 
fucianiste 

23 p. Chr.: Moare Liu Xin, fiul precedentului, bibliotecar 
imperial gi editor al textelor clasice 

23-220 Dinastia Han de Rasarit 
— Confucius este reinterpretat de „raţionaliştii“ daoişti. 
Aceştia selectează din Lun yu acele elemente ce favori- 
zeaza speculatia daoistă (de ex. 11.18.) (cf. Feng Youlan) 

27 Se naşte Wang Chong (m. 97), filozof erudit, care îşi 
exprimă dezacordul faţă de cărţile canonice confucia- 
niste. Este precursorul şcolii de interpretare din timpul 
dinastiei Qing 

60 Împăratul Ping îl canonizează pe Confucius 

65 Împăratul Ming ordonă introducerea tablitelor funerare 
în sălile de studiu 

72 Se fac sacrificii în cinstea discipolilor 

190 Colecţiile şi arhivele dinastiei Han dispar în timpul je- 
fuirii capitalei Luoyang de către populaţiile barbare din 
nord 

192 Moare Lu Zhi, comentatorul cărţii Li ji (Canonul Ritu- 
rilor) 

200 Moare Zheng Xuan, mare comentator al clasicelor con- 
fucianiste 

220 Împăratul Wei Wen cere fiecărui regat să aibă un tem- 
plu în cinstea lui Confucius 

221-618 Perioada „Celor Şase Dinastii“ 

240 Se incepe gravarea (care va dura 8 ani) pe stele de 
piatră a trei din textele clasice confucianiste: Shi Jing, 
Chun Qiu, Zuo Zhuan 

246 Confucius este onorat cu titlul Xian Sheng“ („Întiiul 
intelept*) 

256 Cărturarul Wang Su scrie lucrarea Jia yu (Convorbuile 
familiare ale lui Confucius) 

492 Canonizarea lui Confucius sub numele de „Wen Sheng 
Ni Fic” („Părintele Ni, Înțeleptul Învăţat“) 

536 În templul de la Qu Fu este expusă imaginea lui Con- 
fucius şi a 10 discipoli 

618-907 Dinastia Tang 

624 Împăratul Gao Zu ordonă sacrificii în cinstea lui Zhou 
Gong şi a lui Confucius 

630 Din ordinul împăratului încep să se construiască noi 
temple în cinstea lui Confucius 

739 Confucius este canonizat sub numele de „Wen Xuan 
Wang” („Regele Culturii”) 

819 Han Yu. poet şi promotor al confucianismului, ţine un 
rechizitoriu împotriva budismului 

842-845 Sint proscrise religiile străine şi budismul 

844 Moare Li Ao, precursor al filozofilor neoconfucianişti 

932-952 Tipărirea xilografică a textelor clasice 

960-1270 Dinastia Song 
— Ia naştere curentul neoconfucianist reprezentat de 
autorii de cosmologii: Zhou Dun Yi (1017-1073). Shao 
Yong (1011-1077), Zhong Zai (1020-1077) şi de filozofii 
celor două orientări: 
— Xing li xue („Şcoala ideilor platonice“, ale cărei con- 
cepte de bază sint Li-Principiul şi Qi-Materia): Cheng Yi 
(1033-1108), Zhu Xi (1120-1300), şi 
— Xin li xue („Şcoala spiritului universal“): Liu Jiuyuan 
(1139-1193) (cf. Feng Youlan) 
— Confucius este canonizat in mai multe rinduri, din- 
du-i-se diverse titluri onorifice 
— Sint canonizati tatăl şi mama Maestrului 

1196 Interpretările textelor clasice de către filozoful Zhu Xi 
sint declarate heterodoxe 

1280-1368 Dinastia Yuan 
— Confucius este onorat cu noi titluri: .Da Cheng Ji 
Sheng“ („Marele şi desavirgitul*), „Wen Xuan Wang“ 
(„Cel mai sfint Rege invafat*) 

1368-1644 Dinastia Ming 
— Continuă practica acordării Maestrului de titluri ono- 
rifice postume 

1368 Sistemul ba gu wen („în opt părţi”) al compozițiilor şi 
eseurilor pe baza textelor clasice confucianiste devine 
formula obligatorie a disertaţiilor la examenele oficiale 

1415 Textele clasice neoconfucianiste (comentariile la clasice) 
sînt redactate sub forma de manuale şcolare 

1518 Apare ediţia completă a operei filozofului neoconfucia- 
nist (şcoala Xin li xue) Wang Shouren (Wang Yangming) 
(1473-1599) 

1644-1911 Dinastia Qing 

1684 Împăratul Kang Xi îi acordă lui Confucius titlul de „Wan 
Shi Shi Biao“ („Idealul Învățător a zece mii de generaţii“) 

1656 Apare lucrarea Huan shu (Filozofia politică şi teoria raţio- 
nalismului chinez) a filozofului neoconfucianist Wang 
Fuzhi 

1723 Împăratul Yong Zheng canonizează ca regi cinci gene- 
raţii de strămoşi ai lui Confucius 

1758 Moare Shi Dong, specialist în comentariile din epoca 
Han ale textelor clasice confucianiste 

1777 Moare filologul şi filozoful Dai Zhen, iniţiatorul Şcolii de 
studii critice ale cărţilor clasice (Kao zheng xue) 

1815-1899 Li Ruzhen îşi publică opera critică asupra comen- 
tariilor la textele clasice, Huang qin jin Jie 

1829 Moare Liu Fenglu. întemeietorul Şcolii reformiste a tex- 
telor clasice în scriere nouă (gong yang) 

1900 Sint descoperite manuscrisele de la Donghuang 

1911 Este proclamată Republica Chineză 
— Sint abolite sacrificiile oficiale în cinstea lui Confu- 
cius. Confucianismul încetează să mai fie cult de stat 

1912 Kang Yuwei fondează o asociaţie de reconstituire a cul- 
tului confucianist 

1913 Debutează reforma limbii şi a scrierii 

1914-1916 Reacţie în favoarea confucianismului datorată lui 
Yuan Shikai 
— in jurul profesoriior Liang Shuming, Xiong Shili şi 
Feng Youlan se organizează mişcarea de susţinere a tra- 
diţiei confucianiste, din care va lua naştere noul curent 
filozofic neo-neoconfucianist („noul confucianism”) 

1917-1927 Mişcarea studenţească şi naționalistă declangea- 
ză un val de critici ale confucianismului şi ale intelec- 
tualitatii confucianiste conservatoare („vechea gardă“) 


62 


1927 


1932 


1934 


1939 

— La 4 mai 1919 are loc mişcarea radicalismului ico- 
noclast, condusă de Hu Shi, care igi propune demolarea 
culturii tradiţionale 

Ministrul educaţiei ordonă încetarea sacrificiilor în cin- 
stea lui Confucius şi transformarea templelor confucia- 
niste în şcoli unde nu se mai predau clasicele confu- 
cianiste 

Are loc mişcarea de „intoarcere la confucianism” sub ocu- 
patia japoneză 

La Nanjing, Ciang Kaishek inaugurează „Mişcarea Vieţii 
Noi“ pe baza ideologiei confucianiste 

Filozoful Feng Youlan publică lucrarea Xin li xue (Neo- 
neoconfucianismul) 


1939-1940 Pentru revenirea la studiile confucianiste sint 


1948 


1949 


fondate cenaclurile filozofice „Restaurarea firii umane“ 
(de către Ma Fu), „Strădania întru virtute“ (de către Lian 
Shuming), „Cultura naţională“ (de către Zhang Juna- 
mai) 

Discipolii lui Xiong Shili întemeiază „Academia de la 
Lacul Giştei“, in locul in care filozolul Zhu Xi purtase 
celebrele „discuţii limpezi“ cu Lu Jiuyuan în timpul 
dinastiei Song 

Proclamarea Republicii Populare Chineze 

— Generaţia a doua de neo-neoconfucianişti pleacă in 
Hong Kong, unde fondează, sub conducerea istoricului 
Qian Mu, „Academia Xin Ya“ („Asia Nouă“), care conti- 
nuă stilul politicii intelectuale confucianiste 

— După întreruperea interesului oficial pentru confu- 
cianism (in 1974, se declanşează chiar o campanie de 
„criticare a lui Confucius"), în China anilor '80 confu- 
cianismul cunoaşte, în cadrul reevaluării pozitive a cul- 
turii tradiţionale, un reviriment deosebit de interesant 
(colocvii, fundaţii, publicaţii, ediţii critice dedicate lui 
Confucius) 


Capitolul 1 
XUE ER 
[DESPRE ÎNVĂȚĂTURĂ] 


1.1. Maestrul spune: „Cel ce invatind revede din cind 
în cind! cele învăţate, nu are astfel de bucurie parte? 
Ca atunci cînd îi revine un prieten de departe?, căci 
nu-i oare, reîntilnindu-l, deplină bucuria ce-o-mparte? 
Şi dacă, nepretuit de ceilalţi după merit? supărarea de 
a nu fi recunoscut nu-i dă totuşi ghes, nu înseamnă 
că-i între semeni Om nobil, Om ales?“ 


1. Sintagma shi zi („a repeta din cind in cînd“) are tra- 
duceri diferite datorită adverbului shi. cu trei sensuri: 
„din cînd în cînd“, „la un moment dat“ (cf. A. Waley şi D. 
C. Lau), „mereu“, „în fiecare clipă“ (cf. Zhu Xi). La rîndul 
său, verbul xi poate fi interpretat fie ca „a repeta“, fie ca 
„a aplica, a pune în practică“. A. Waley optează pentru 
„at due times to repeat“, iar D. C. Lau pentru „to tray it 
aut at due intervals”. 

2. Presupozitia unităţii interioare. a coerentei la nivelul 
întregului ne permite introducerea comparatiei nemarcate 
în. original. Pasajul este dedicat Omului ales in ipostaza 
sa de studiu, cînd isi verifică şi consolidează acest statut 
prin învăţătură. activitate căreia i se dedică total: a reveni 
asupra celor invatate constituie o bucurie egală cu aceea 
de a reintilni pe cineva drag. Acaparat de studiu, Omul 
ales găseşte aici împlinire şi justificare şi, chiar dacă nu 
este recunoscut ca merituos, nu se simte nefericit. 

3. „Nepreţuit după merit de ceilalţi“ (ren bu zhi). Tradu- 
cere literală: „fără a fi ştiut de oameni, ignorat de lume“. 
4. Omul nobil. Omul ales (Jun Zi). etalonul performării 
eticii confucianiste, cel care se comportă adecvat în orice 
situaţie, conform Codului ritual, respectind regula mode- 
ratiei, evitind excesele. El caută să atingă „Comportamentul 
superior uman“ (Ren) prin învăţătură (Xue), ceea ce îl deo- 
sebeşte de Omul de rind (Xiao ren) şi-i dă şansa de a 

atinge Virtutea supremă (Dao De) şi de a aspira la statu- 
tul ideal de Intelept (Sheng ren). 


1.2. Discipolul You! spune: „Cel ce-şi respectă tatăl 
şi mama şi mai virstnicul frate? rar se va hotărî să nu 
asculte de cei ce asupră-i au drept de viaţă şi de moar- 
te3. Niciodată cel ce ascultă de cel ce-i sint înainte n-o 
să-l aprobe pe cel gata în dezordinea nesupunerii să se 
avinte. Omul ales întru împlinirea Căii? cata spre matca 
lucrurilor deplină. Respectul faţă de tată şi mamă, faţă 
de cei virstnici e a Omenescului® rădăcină6.“ 


1. Discipolul You Ruo, numit şi You Zi (Maestrul You). 
Doar doi dintre discipolii lui Confucius sint investiti in 
Analecte cu titulatura de maestru: You Ruo şi Zeng Shen. 
2. În text, xiao („pietate filială“) şi di sau ti („respectul 
pentru fratele mai mare“). Modelul familiei este modelul 
nuclear al strategiei programului confucianist. Structurat 
pe relaţia ierarhică superior-inferior, putere-supunere, el 
preia exemplul împăraţilor legendari care îşi cîrmuiau su- 
puşii precum un tată fiii. Confucianismul impune modelul 
statului paternalist, care reproduce tiparul supunerii ie- 
rarhice la toate nivelurile. Xiao devine astfel emblema su- 
punerii, guvernează de asemenea relaţia maestni-discipol, 
find folosită şi pentru a denumi supunerea fata de prin- 
cipe, chiar dacă Confucius lansează pentru Loialitate şi 
conceptul special de Zhong. 

A. Waley marchează explicit în traducere cele două zo- 
ne: private life şi public life. 
3. in text, shang zhe („superiorii, cei de deasupra”), tra- 
dus accentuat în spiritul modalizării confucianiste, unde 
regula foarte strictă a supunerii ierarhice constituie esen- 
ta ritualizării. 
4. Calea (Dao), concept explicat de ontologia daoistă ca 
Principiul Suprem. Legea Maximă a Armoniei. Este folosit 
de Confucius, în perspectiva valorizării etice a sistemului 
său, cu sensul de „Cale a Virtuţii“. Dao De este Forţa Vir- 
tuţii, ca virtute care se manifestă în lume, care se perfor- 
mează, nu ramine doar în stadiul ideal, virtual, in zona 
esenței a lui Dao. 
5. În text, Ren („comportamentul uman superior“), cel 
mai original concept propus de Confucius, cu sensul de 
valoare maximă a relaţiei interumane, şi care presupune 
dialogicul, posibilitatea comunicării şi cooperării pentru 
asigurarea armoniei sociale, subsumind toate celelalte ca- 

litati morale cerute Omului ales. În Analecte, termenul 
Ren comportă diverse nuantari în funcţie de context, ceea 
ce impune în traducere diverse echivalări: „omenie“, „iu- 
bire de oameni“, „virtute supremă“ etc. În acest pasaj, el 
are sensul de „umanitate, omenesc“, ca atribut al omului, 
în general. 

6. „Rădăcină“ (ben). Cuvintul apare aici de două ori, pri- 
ma dată fiind tradus prin „matcă“, sensul său figurat. A. 
Waley sesizează şi el valoarea de „esenţă“, de „fundament“ 
a termenului, căci, deşi îl traduce prin „trunk“, simte ne- 
voia să atragă atenţia în notă asupra opoziţiei dintre 
trunk, apanajul omului superior. şi twigs („small arts and 
accomplishments”), apanajul omului de rind. 


1.3. Maestrul spune: „Cel ce vrea să pară grozav, 
vorbind meşteşugit!. rareori este şi cu Virtute hăruit2.“ 


1. Această secvenţă echivalează sintagma qiao yan ling 
se. a cărei traducere literală ar fi „vorbele meşteşugite de- 
termină aparenţa ostentată“. Am optat pentru această tra- 
ducere, interpretind verbul ling ca verb cauzativ, şi sub- 
stantivul se ca „atitudine afectată“. Variantele propuse de 

A. Waley şi D. C. Lau sint „pretentious manner“ şi, res- 

pectiv, ingratiating face“, în relație copulativă cu „clever 

talk“ şi „cunning words“. 

2. Pasajul e structurat pe opoziția aparență/esență in 

spiritul pledoariei confucianiste pentru armonie exterior- 

interior. pentru echilibrul formă-conţinut. o adevărată 
teorie a adecvării. Abia mai tirziu, confucianismul va atin- 
ge o ostentare a formei care acoperă şi sufocă conţinutul, 

acel formalism excesiv, acel „tehnicism“ rigid ce i se im- 

pută. 

1.4. Discipolul Zeng!: „in fiecare zi, de trei întrebări? 
mă las iscodit. Am fost cu inima curată3 cind pe alţii 
i-am sfătuit? Faţă de prieteni, cuget şi vorbă s-au po- 
trivit4? În învăţătura primită, pe care o am de transmis5 
eu însumi, îndeajuns m-am instruit?" 

1. Discipolul Zeng Shen numit şi Zeng Zi (Maestrul Zeng). 

2. Numeralul trei, cu valoare simbolică de „de nenumă- 

rate ori“, folosit circumstantial în original, este echivalat 

ca agent şi cu sens concret în traducere, valorificind coin- 
cidenta sa cu cele trei obiecte ale examinării la care se 
supune discipolul: cele „trei întrebări“. 


3. În original, zhong („credinţă“, „loialitate“), ideograma 
compusă din elementele grafice „mijloc“ şi „inimă“. 

4. În textul original, xin („demn de încredere“, .credibil*), 
atribut rezultat din acordajul vorbe-fapte, ideogramă com- 
pusă din „om“ şi „vorbă“. Atit zhong. cit şi xin sint con- 
stante emblematice ale Omului ales. 

5. În traducerea acestei fraze, a cărei variantă chine- 
zească este chuan bu zi hu, verbul chuan, cu dubla sa 
valoare de „a transmite“ şi „a fl transmis“, a fost interpretat, 
conform sintaxei frazei, drept rezultat şi obiectiv, reprezen- 
tind un proces dinamic, în flux continuu: „ceea ce este 
transmis pentru a fi transmis“, definind învestitura de 
transmitator pe care şi-o asumă discipolul. 


1.5. Maestrul spune: „Cel ce conduce un regat cu o 
mie de care! trebuie să se îngrijească de treburile ţării 
cu cinste şi cumpătare. Să nu cheltuiască fără măsură, 
fata de supuşi să fie binevoitor şi la timpul potrivit? să 
pună poporul să înfăptuiască ce are de înfăptuit3.“ 


1. Conform cutumei timpului, forţa regatului era măsu- 
rată în numărul carelor de luptă. Un regat cu o mie de 
care (gian sheng zhi guo) era un regat de importanţă me- 
die (vezi şi 11.26.). Cuvintul sheng desemna un „car de 
luptă cu patru cai“. 

2. În original, yi shi („a se conforma timpului“). În unele 
traduceri, apare specificat drept „timpul potrivit al corve- 
zilor* (cf. A. Waley şi D. C. Lau). 

Credem că este vorba de respectarea perioadelor codi- 
ficate în calendarul agricol în ideea unei maxime ritua- 
lizari. 

În modelul confucianist, care preia tradiţia, suveranul 
era cel care veghea asupra respectării acordajului Natură 
(Cer)-Societate (Pamint), astfel încît toate evenimentele vieţii 
erau reglate conform îindicaţiilor Marelui Model (Datul Ce- 
rului): muncile agricole, campaniile militare, sacrificiile, 
învestiturile, pedepsele etc. Calendarul şi Regulile rituale 
sînt expresiile codificate ale acestui acordaj. Asumarea su- 
punerii ierarhice, a respectării Codului constituie esenţa 
practicii confucianiste a ritualizării, redată prin conceptul 
Li (Ritul). Gramatica acestui Cod însumează reguli de per- 
misiuni şi de interdicții formulate ca adevărate reţete de 
comportament adecvat pentru diverse tipuri de situaţii. 
3. Echivalarea sintagmei verb cauzativ + obiect nominal 
shi min. cu sensul literal de „a face poporul să facă“. Tra- 
ducerile lui A. Waley şi D. C. Lau surprind această valoare 
de manipulare a puterii prin verbele „to use” şi „to 
employ”. 


DESPRE ÎNVĂȚĂTURĂ 67 


1.6. Maestrul spune: „Un tinăr învățăcel! trebuie 
mai întîi în familie să-şi asculte părinţii şi apoi în afară 
să-şi respecte mai marii2. Să fie cumpătat3 în ceea ce 
promite şi cuvîntul dat să şi-l ţie. Să-i iubească pe toţi, 
dar doar cei virtuoşi apropiati* să-i fie. Dacă astfel com- 
portindu-se puterile nu i-au secat, poate să vină să se 
apuce de cele cuvenite de studiat5.“ 


1. În original, di zi, termen consacrat pentru a desemna 
pe .tinarul învățăcel“, pe discipol. 

2. În textul original, ti, variantă grafică pentru di („res- 
pectul fratelui mai mic pentru fratele mai mare“), marcat 
cu cheia semantică „inimă“. Se cuplează cu termenul pre- 
cedent xiao („pietate filială“), parafrazat prin „să-şi asculte 
părinţii”. 

3. in original, jin („cumpătat, atent, reţinut”). alt atribut 
al Omului ales. 

4. in text, qin Ren („apropiere de cei virtuoşi”). 

5. În original, xue wen („studierea scrierilor clasice“). 
Pentru Confucius, şansa performării Virtufil, atingerea sta- 
tutului de Om ales se realizează prin „învăţare“, „instruire“ 
(zue). Omul are de la natură această propensiune spre 
civilizaţie, înţeleasă ca achiziţie a Codului de reguli com- 
portamentale, validate de tezaurul tradiţiei, stabilit de 
Cărţile clasice. Deşi Confucius nu se pronunţă direct, aici 
se află sursa viitoarei întrebări importante pe care şi-o vor 
pune confucianiştii Meng Zi şi Xun Zi: „Omul este bun 
sau rau de la natură?“ 

Cea de-a doua ideograma, wen, cu sensul initial de 
„semne scrise“, devine emblema „culturii“, a literaţilor, 
conform specializării confucianiştilor ca scribi şi autori de 
anale. În traducerea sa, A. Waley circumscrie precis pe wen 
ca „the polite arts“: odele, trasul cu arcul, muzica, artele 
rituale. 


1.7. Discipolul Zi Xial: „Pe cel care preţuieşte Virtu- 
tea şi dispretuieste infatigarea?, pe cel care faţă de pă- 
rinţi îşi arată ascultarea şi pentru Principe e gata să-şi 
dea chiar viaţa, pe cel ce cu prietenii e deschis şi-şi 
respectă vorba, pe un asemenea om, chiar de nu-i şco- 
lit, eu tot ÎnvăţatS l-aş chema.“ 

1. Supranumele discipolului Bu Shang. 


2. În original, yi se („a dispretui aspectul exterior“), sin- 
tagmă care comportă dificultăţi de traducere datorită 

obiectului nominal se, interpretat în diverse moduri, de 
la „femeie frumoasă“ (cf. D. C. Lau) pina la „sex, plăcere“. 
Exegeza chineză optează pentru sensul „iubeşte la so- 
{ie virtutea, nu înfăţişarea“. Yang Bojun face o astfel de 
opţiune bazindu-se pe regula coerentei prin simetrie: de 
vreme ce celelalte paliere ale paragrafului se referă la rude, 
suverani, prieteni, se poate deduce că primul palier se re- 
feră la relaţia conjugală (vezi în acest sens şi relaţiile co- 
dificate de Confucius în binoamele suveran-supus, tată-fiu, 
frate mare-frate mic, sot-sotie, prieten-cunoscut). 
3. Verbul xue („a învăţa“, „a fi invatat*) apare in text sin- 
gur, dar în relaţie complementară cu xue wen („învățarea 
ca instruire“) din paragraful anterior, şi nu in opoziţie. 
Deşi îndeamnă la cunoaşterea Cărţilor clasice, Confu- 
cius nu neagă posibilitatea performării virtuţii prin cali- 
tăţile personale, printr-un bun-simt înnăscut. Prin rapor- 
tare, xue are aici sensul de „învățătură spontană“. 
Termenul xue presupune deci în textul confucianist 
două laturi interdependente, între care primatul este deţi- 
nut de latura morală (Omul ales ca om virtuos), abia apoi 
urmind latura intelectuală, erudită, artistică (Omul ales 
ca om cult, dotat cu „l'esprit de finesse“). 


1.8. Maestrul spune: „Dacă Omul ales nu e serios 
în ceea ce are de înfăptuit, atunci îşi pierde prestigiul 
şi nu se poate spune că ceea ce a învăţate un fapt 
temeinicit. Înainte de orice, să caute devotament şi 
încredere. Să nu-şi facă prieten decit dacă este, ca el 
însuşi, credincios şi cinstit. Să nu pregete să-şi îndrep- 
tel purtarea dacă cumva a greşit.“ 


1. În original, gai („a corecta“), concept care apare des în 
gândirea confucianistă, cu înţelesul de identificare a gre- 
şelii ca neadecvare la situaţia dată, ca abatere de la re- 
perul impus de Cod, de Normă. Se conturează astfel o 
teorie a adecvării, a ajustării la reperul maxim fixat de 
experienţa tradiţiei. În această perspectivă poate fi intelea- 
să şi campania „corectării numelor“ (zheng ming) pe care 
o propune Confucius (vezi 13.3.). Zheng are sensul de „a 
îndrepta“, deci de revenire la poziţia iniţială din sistem. 
Acest sens directional este o confirmare a preponderenţei 
modalizării spaţiale a sistemului confucianist în parame- 
tii shang („superior“), zhong („mijloc“). xia („inferior“). 

1.9. Discipolul Zeng: „Dacă-ţi cinsteşti părinţii res- 
pectindu-le doliul după moarte şi pe strămoşii indepar- 
taţi îi comemorezi! luind aminte la vrednicele lor fapte, 
atunci şi poporul se va întoarce la deplina Virtute.“ 

1. În original, zhui yuan („să-i urmezi pe cei îndepărtați”) 

cu sensul de întoarcere în trecut, la faptele exemplare ale 

strămoşilor, demne de urmat. Confucius orientează astfel 
cultura chineză spre modelele situate anterior, marcind-o 
tipologic ca o cultură tradiționalistă. Daoismul işi situează 

şi el modelele exemplare in trecut, in epoca edenică a im- 

păraţilor legendari Fu Xi şi Huang Di. Ambele direcţii ale 

gîndirii chineze îşi aleg deci trecutul ca garant al Annoniei 
depline, ca model al guvernării înțelepte, daoiştii punind 
accentul pe annonia Om-Natura şi pe conducătorii care 
prin simpla lor prezenţă instituie această armonie, iar 
confucianiştii pe armonia individ-societate şi pe regii inte- 
lepti care instaurează ordinea prin politica lor. Confucius 
identifica acest etalon cu principii dinastiei Zhou de Vest, 

Meng Zi cu împăratul Yu, Mo Zi cu imparatii Yao şi Shun. 

Confucius instituţionalizează această întoarcere spre 
trecut prin plasarea cultului strămoşilor în centrul Ritu- 
rilor şi prin fixarea Codului comportamental în textele 
exemplare ale Clasicelor şi Cartilor, reper al oricărei acţi- 
uni prezente. Riturile codificate ale lui Confucius au ace- 
caşi menire ca şi Clasica mutatiilor (Yi Jing). care prospec- 
tcază şi controlează cele permise şi interdicțiile acţiunilor 
individului pentru o situaţie dată conform acordului cu 
Modelul Cerului. 

Întreaga practică culturală chineză va fi marcată de 
această opţiune a lui Confucius, care se opune direcţiei 
inovatoare şi spiritului pozitivist al legiştilor, garanti ai 
succesului economic şi politic al statului şi mai apoi al 
dinastiei Qin. Progresul culturii chineze clasice în model 
confucianist se realizează astfel printr-o permanentă re- 
luare, nemarcind niciodată o rupere totală cu trecutul, 
într-o impresionantă continuitate. 


1.10. Zi Qin! îl întreabă pe Zi Gong2: „Cind Maestrul 
se duce într-un regat şi se îngrijeşte de felul cum sînt 
cirmuite treburile de acolo3, se mulţumeşte cu ceea ce 
alti vin să-i povestească, sau singur îi iscodeste?* 

Zi Gong răspunde: „Ajunge ca Maestrul să se poarte 
blind, binevoitor, plin de politeţe, reţinut, dar şi îngă- 

duitor. Felul în care el află de la ei de bunăvoie tot ce 
vrea se aseamănă oare cu felul de a afla al altora?“ 


1. Numele protocolar al discipolului Chen Kang, sufixat 
cu Zi („Domnia Sa”). 

2. Numele protocolar al discipolului Duan Muci. 

3. În original, zheng (.guvernare*), tradus de noi prin pa- 
rafrazare. A. Waley mentioneaza in plus ca termenul nu 
se referă la administraţie, ci la principiul fundamental al 
guvernării, conform căruia se comportă suveranul. 


1.11. Maestrul spune: „Cit tatăl îi mai este în viaţă, 
vezi încotro voinţa i se îndreaptă. După ce părintele ii 
moare, vezi-l la faptă. Dacă urmează trei ani neclintit a 
tatălui dorinţă!, înseamnă că are pietate filială şi purta- 
rea îi e dreaptă.“ 

1. Referire la cei trei ani de doliu ritual obligatoriu pentru 

flu (vezi şi 17.21., 19.18.). 


1.12. You Zi spune: „Din tot ce cuprinde Ritul!, Ar- 
monia? e cea care-i dă prețuirea. De la ea se trăgea a 
vechilor regi inteleapta purtare, de ea fiind deopotrivă 
legat şi lucrul mărunt, şi lucrul cel mare. Dacă faptele 
tulbură ordinea, doar cel ce cunoaşte Armonia poate s-o 
restabilească. Dar numai prin Armonie, fără supunerea® 
la Rituri, nimeni nu poate nimic să-mplinească.“ 

1. Conceptul central al sistemului confucianist este Ritul 

(Li). El reprezintă performarea în social a modelului Armo- 

niei supreme. Li presupune aspectul dinamic al modelării 

(supunerea ierarhică, repetarea ritmică şi adecvarea), pre- 

cum şi aspectul static, inventarul de reţete de comporta- 

ment normat. În acest al doilea aspect al său se supra- 
pune Ceremonie! şi este deseori tradus ca atare. Pentru 

Etichetă, Confucius foloseşte termenul Yi. 

2. He, unitatea, armonia, acordajul, legătura, constituie 

regula maximă, principiul suprem de funcţionare a uni- 

versului, atit pentru daoişti, cit şi pentru confucianişti. 

Gindirea chineză e structurată în jurul acestui principiu. 

care reflectă modul specific de raportare la lume: lumea 

este Marele Întreg, Marele Tot (Da Tong, Da Quan). Dao 
insugi este He, unitate armonica a lui Wu (nonexistentul) 
gi You (existentul), gi se manifesta tot prin relatie armo- 
nică la nivelul fenomenal al „celeor zece mii de lucruri". 
Prima fază a reflecţiei chineze despre lume se caracte- 
rizează prin această abordare holistică, într-o perspectivă 

cosmo-ontologică ce valorifică ideea schimbării (mutaţiei) 
şi principiul funcţionării dinamice yin-yang. Acest binom 
este preluat de Confucius în elaborarea conceptului Ren. 
comportamentul superior uman, care presupune relaţia 
dintre indivizii aflaţi într-un raport de schimb simbolic. 

He apare în textul confucianist cu sensul specializat 
de armonie în societate şi se traduce prin Ordine (anto- 
nimul lui luan, „dezordine“), a cărei soluţie de infaptuire 
constituie obiectivul principal al filozofiei chineze accen- 
tuat pragmatică. 

3. În original, jie („a fl atent la, a fi cumpătat“), ter- 
men interpretat cu sensul de autoconstringere, disciplina 
respectării Normei, reținerea ce impune Regula Modera- 


ţel. 


1.13. Discipolul You Zi: „Dacă cele în care crezi se 
potrivesc cu ce este drept, atunci la fel îţi vor fi şi vorbe, 
şi faptel. Dacă eşti respectuos cu ceilalţi, potrivit Ritu- 
rilor, poţi să te ţii de jigniri şi de ofense departe. Dacă 
te bizui pe cel ce ţi-e aproape, înrudit, om de nădejde 
la rindu-ti vei fi socotit2.* 


1. Ideea adecvării vorbelor cu faptele este redată in origi- 
nal prin formula laconică yan ke fu ye („vorbirea poate 
fl probata*). 

2. Pentru traducerea secventei Yin bu shi qi qin, ambi- 
guă în textul original, ne-am bazat pe comentariile chineze 
moderne, care interpretează verbul yin ca „a se bizui pe” 
şi obiectul qin ca „cei apropiaţi, rudele“. Diversele inter- 
pretări ale acestor două cuvinte i-au condus pe alţi tradu- 
cători la variante mai mult sau mai putin îndepărtate de 
cea propusă aici: “Marry one who has not betrayed her own 
kin, And you may safely present her to your Ancestors“ 
(A. Waley), „If, in promoting good relationship with relati- 
ves by marriage, a man manages not to lose the good will 
of his own kinsmen, he is worthy of being looked up to 
as the head of the clean“ (D. C. Lau), „Si tu suis l'exemple 
de ceux qui respectent leurs parents. tu es digne d'être imité 
par les autres” (D. Leslie). „Le plus sur soutien est celui 
que l'on trouve chez ses proches" (P. Ryckmans). 


1.14. Maestrul spune: „Omul ales nu se deda place- 
rilor pintecelui şi n-aşteaptă să fie sătul. Se mulţumeşte 
să locuiască modest şi nu caută s-o ducă mai bine. E 
neobosit în lucrări şi prudent în vorbire. În felul acesta, 


72 CONFUCIUS 


poate să-şi arate el însuşi Drumul adevărat! şi poate fi 

numit pe drept cu aplecare spre învăţat.“ 
1. În textul original. you Dao er zheng („cu Dao te poţi 
menţine pe drumul drept“, „cu Dao il respecţi pe Dao, 
Calea“). Este principiul suprem al tuturor virtuţilor, folosit 
de Confucius ca Ren Dao, Calea Omului, în consonanta 
cu Tian Dao, Calea Cerului, spre care este orientată gno- 
seologia daoistă. Confucius introduce şi sintagma Tian 
Ming. Mandatul sau Datul Cerului, Porunca Cerului, 
echivalentă după părerea noastră cu Tian Dao, recunos- 
cut şi de Confucius ca Model Suprem. Viitorul concept al 
neoconfucianiştilor, Li, Noima, va prelua ideea acestei „in- 
dicaţii supreme“, a Cifrului Firii. care se revelează într-un 
model simbolic. Şcoala filozofică Li xue va reconcilia astfel 
daoismul cu confucianismul: actele umane sint perfor- 
mări in lume ale indivizilor, fara însă să contrazică Marele 
Model Dao, actionind conform indicaţiilor sale, pastrind 
legăturile armonice. (Termenul li, cu sens concret, desem- 
na iniţial vinişoarele pietrei de jad brute, ca locuri prin 
care avea să acţioneze şlefuitorul fără a risca sa deterio- 
reze piatra.) 


1.15. Discipolul Zi Gong: „De cel sărac care nu cere 
pomană, de cel bogat ce nu-i stapinit de mindrie vana, 
ce credeţi, Maestre, despre ei?“ 

Maestrul spune: „Sint plini de merit, fireşte, dar mult 
mai puţin decit săracul mulţumit de soartă şi decit bo- 
gatul care iubeşte Ritull.“ 

Zi Gong: Aşa cum e în Cartea Styuwvilor amintit? 

«Ca lucrul cioplit, ca lucrul lustruit, 
Ca lucrul cizelat, ca lucrul pe toate părţile 
terminat?».“ 

Maestrul spune: „Discipole Ci3, de-acum putem să 
ne referim amindoi la Shi Jing cu mult rost. Vom sti 
ce-i un lucru viitor, cînd vom spune ce deja a fost.“ 

1. Respectarea ritului este metoda de desăvirşire, de per- 

fectiune, pentru care sint citate mai jos metaforele din Shi 

Jing (Cartea Stihurilor), Clasică confucianistă ce cuprinde 

poeme anonime începind din secolul al XI-lea a. Chr. 

2. În textul original, apar doar verbele care indică actiu- 

nile „a ciopli“, „a lustrui“. Unele traduceri propun şi obiec- 

tul implicat de fiecare dintre acestea: cornul, fildegul, ja- 
dul, piatra. 

Citatul respectiv face parte din Gue Feng (Imnurile 
Regatelor) şi se referea la eleganța, la perfecțiunea celui 
lubit. 

Acest pasaj pune în evidență strategia lecţiei Maestru- 
lui, tehnica citatului din Cărţile clasice pentru a judeca o 
situaţie nouă. adecvarea la prezent şi viitor a tezaurului 
experienţelor atestate. În plus. faptul că Maestrul Kong 
mizează pe cooperarea interlocutorului. pe munca de re- 
facere a implicaţiei ne sprijină teza interpretării creatoare 
a lui Confucius, care nu propune simpla repetare meca- 
nică a învățăturilor vechi. 

3. Numele familiar al discipolului Duan Muci (vezi 1.10.). 


1.16. Maestrul spune: „Nu te întrista daca, necunoscin- 
du-te!, alţii nu pun pe tine temei. Să te necăjeşti dacă 
nu reuşeşti să-i înţelegi tu la justa valoare pe ei.“ 


1. Tema nerecunoaşterii meritelor. obsesivă in Analecte, 
apare pentru a doua oară in acest capitol (vezi şi 1.1., 
nota 3). 


Capitolul 2 
WEI ZHENG 
[DESPRE GUVERNARE) 


2.1. Maestrul spune: „Acel ce cirmuieştel prin pute- 
rea Virtuţii2 sale este aidoma Stelei Polare3: stă în locul 
său, şi celelalte stele i se-nchină.“ 


1. În textul original, zheng („a guverna“, „a acţiona întru 
dreptate în postură oficială de suveran, conducător, dre- 
gator“). Termenul se referă in special la sfera politicului. 
Trăsătura sa semică principală, redată şi grafic printr-o 
ideogramă componentă, este .a sta drept”, „a fi corect, 
adecvat“. Folosit ca verb, apare deseori suplinit de varian- 
ta sinonimă zhi, care însemna initial „a readuce apele în 
matcă“ (de remarcat, de altfel, că şi fa, „lege“, „a pune în 
lege“. avea sensul iniţial de „a stăpini apele”). Ambele ver- 
be se referă la acţiunile de reglatori ale împăraţilor legen- 
dari, al căror merit principal a fost stăpînirea puhoatelor 
şi deci, prin metaforă, instaurarea ordinii. În limba chi- 
neză contemporană, cuvintul „a guverna“ este compus din 
cele două rădăcini vechi, zheng şi zhi. 

2. Virtutea (De) sau Forţa Virtuţii. forţă interioară cu va- 
loare magică. opusă simplei forţe fizice (Li). Ea există în 
stare latentă, ca potenţialitate ce aşteaptă performarea, 
cînd devine forţă morală. Deseori, termenul a fost echivalat 
cu latinescul virtus, căci, aga cum arată şi A. Waley, com- 
plexitatea conţinutului său depăşeşte simpla opoziţie vir- 
tute/viciu. 

3. Fondată pe observarea cerului, concepţia chineză asu- 
pra ordinii pe pămint este redată grafic prin pătratul ma- 
gic. Centrul acestuia reprezintă China, Zhong guo („Ţara 
de Mijloc“), şi pe suveran, fie el principe (junzi). rege (wang) 
sau împărat (huangdi), simbolizat prin Steaua Polara. În 
cele patru puncte cardinale, se află provinciile şi condu- 
cătorii lor, supuşi centrului, aga cum pe cer se află supuşi 


76 CONFUCIUS 


aştrii ce guvernează anotimpurile. Suveranul apare ca me- 
diator între Cer şi Pămint, el este cel ce veghează asupra 
realizării acordajului, învestit astfel. ca Fiu al Cerului 
(Tian Zi), cu putere cosmică şi reglatoare. În această pos- 
tură, el deţine şi rolul de oficiant suprem al Riturilor. Toa- 
te întreprinderile sale au loc în urma interogării Cerului, 
prin astronomie gi divinatie. Orice anomalie, orice feno- 
men de distrugere a ordinii, calamitatile naturale precum 
inundaţiile, eclipsele, epidemiile, sau revoltele, actele de 
nesupunere, sint interpretate ca perturbări în activitatea 
de reglare cu voinţa Cerului. de abatere de la Marele Mo- 
del, de care se face răspunzător suveranul însuşi prin lip- 
sa sa de Virtute. 


2.2. Maestrul spune: „În Cartea Stihurilor trei sute 
de poeme sint. Le pot cuprinde pe toate într-un singur 
rind!: de la Calea cea dreaptă să nu te abati nici măcar 
cu un gind2.” 

1. În original, verbul bi („a acoperi“, „a cuprinde sub ace- 

eaşi emblemă”). Obiectul acestui verb este pronumele per- 

sonal de persoana a III-a cu valoare neutră, a cărui refe- 
rinta poate fi totalitatea versurilor din Cartea Stihuwrilor 

sau, aşa cum propune A. Waley, întreaga învăţătură a 

Maestrului. 

2. În textul original. si wu xie („gindul să nu aibă aba- 

tere“). Am interpretat termenul xie ca „abatere“, indepar- 

tindu-ne de interpretarea tradiţională, care insistă pe va- 
loarea sa morală şi îi dă sensul de „lucruri rele“. Această 

opţiune este consecventă modelului spatializant pe care il 

propunem, ideii de Normă. adecvare şi abatere, pe baza 

cărora Confucius îşi ordonează setul de valori morale. 

Între intensiunile lui xie există de altfel şi aceea de „a fi 

aplecat, a sta pieziş”. Citatul însuşi din Shi Jing (Lu Song. 

Jiong) are sensul concret de „atelaj care merge drept. fara 

să se abată din drum". 


2.3. Maestrul spune: „Dacă poporul va fi cirmuit doar 
prin porunci, şi doar prin pedepse va fi oprit, atunci el 
doar se va feri de greşelil, dar nu va fi in adincul său 
de vină pătruns şi mihnit. Dacă însă prin puterea Vir- 
tuţii lui va fi cirmuit şi cu regula Riturilor va fi învăţat, 
va fi adinc pătruns de mustrare şi se va purta intot- 
deauna cu Regula acordat2.* 

1. Verbului mian (.a se feri de“, „a evita”) din textul ori- 
ginal, i-am adăugat explicit obiectul, conform sintagmelor 
curente, uzuale, în care apare: mian zui („a se feri de fara- 
delegi“) şi mian xing („a se păzi de pedepse“). 

2. În original, you chi qie ge („are ruşine şi se comportă 
după regula, după lege“). 

Confucius promovează un ritualism de esenţă, nu doar 
exterior, restrins la ceremonii, la etichetă. Asumarea in- 
terioară a puterii modelatoare a supunerii, a reţinerii. a 
tuturor atributelor Virtutii este învăţătura adevărată, şi 
nu forţa Legii (conceptul fa al legiştilor), care controlează 
comportamentul exterior prin pedepse şi recompense. 
Principala opoziţie a legiştilor faţă de confucianism va 
consta tocmai în această limitare la exterior, la mecanic, 
adoptarea în locul lui Li (Ritul) a lui Fa, Legea implaca- 
bilă, imperativa, care nu operează ierarhii, nuanţări sub- 
tile, şi nu presupune decit o competenţă limitată. 

Antonimul lui ge (-comportare adecvată“) este terme- 
nul chi („ruşinea“), care apare drept conştiinţa abaterii de 
la Regula (cf. şi D. C. Lau: „sens of shame’). 


2.4. Maestrul spune: „La 15 ani m-am aşternut cu 
toată voinţa pe învăţat. La 30, crezul meu era deja înte- 
meiat!. La 40, de indoieli m-am lepădat2. La 50, Datul 
Cerului am aflat3. La 60 de ani, ceea ce auzeam, de 
eram încunoştinţat, intelegeam*. La 70, fără să încalce 
Regula, dorinţele inimii mi le urmam5.“ 

1. În textul original, verbul li („a sta în poziţie fermă“). 
Unele traduceri îl interpretează ca reprezentind fixarea de 
către Confucius a locului său ierarhic în societate, în con- 
formitate cu biografia sa. 
2. În original. bu huo („nu aveam indoieli“), cu sensul de 
„ştiam legea“, „cunoşteam funcţionarea Modelului“. 
3. În original, zhi Tian ming, sintagmă în care verbul 
zhi are înţelesul de „a afla, a cunoaşte prin minte-inimă, 
în mod intelectual-sensibil*, facultate maximă specifică 
cunoaşterii chineze (vezi 1.14., nota 1). 
4. În original, er shun. în traducere literală „auzeam şi 
potriveam“. Verbul shun („a urma“. „a potrivi cu“) repre- 
zintă operaţia complexă de control al adecvării (în acest 
context, al celor auzite) şi de evaluare. Înțelegerea devine 
deci control şi evaluare în raport cu Codul, cu Regula ma- 
ximă. 

5. În original, cong xin suo yu, bu yu ju („a urma ceea 
ce inima doreşte şi a nu depăşi regula”). 

Atingerea perfecțiunii echivalează cu acordajul perfect 
dintre dorinţele inimii individului şi comandamentele Re- 
gulii legiferate în Codul comportamental al societăţii. 
Aceasta este esenţa relaţiei dintre Li (Ritul) şi Ren (Com- 
portamentul superior uman) în sistemul confucianist, ar- 
monia dintre individual şi social. 


2.5. Meng Yi! întreabă: „Ce înseamnă respectul fiu- 
lui pentru tată?2* Maestrul răspunde: „Să fii supus, să 
nu te împotriveşti niciodată.“ 

Lui Fan Chi3 conducind carul, Maestrul i-a spus: 
„Meng Sun! m-a întrebat ce este respectul filial. I-am 
răspuns: «Să nu fii niciodată nesupus.»* 


1. Nobil demnitar din Ţara Lu, numit şi Zhong Sun sau 
Meng Sun. 

2. Termenul xiao („pietate filială“) este explicat aici ca su- 
punere, ca respectare a Regulii superioare. a Ordinii co- 
dificate. Nu intimplator in acest capitol dedicat guvernării, 
accentul cade pe explicarea acestui concept. 

3. Discipol al lui Confucius, numit de Maestru şi Xu. 


2.6. Meng Wubol întreabă ce este iubirea pentru pă- 
rinte. Maestrul răspunde: „Doar atunci cînd e bolnav, 
copilul să-l facă pe părinte pentru el să se frăminte.“ 

1. Fiul lui Meng Yi din paragraful precedent. 


2.7. You Zi! întreabă: „Ce înseamnă să-l respecţi pe 
părinţi?“ Maestrul răspunde: „in ziua de azi înseamnă 
doar să-i hrăneşti. Dar ciinii şi caii sînt şi ef tot la fel 
îngrijiţi. Dacă pentru părinţi nu ai şi venerație şi supu- 
nere, atunci cum mai pot fi de dobitoace deosebiti2?* 

1. Discipolul Yan Yan, căruia Confucius îi mai spune şi 

Zi You. 

2. Ceea ce face din om o flinţă superioară este „civiliza- 

rea” sa, cunoaşterea Riturilor şi înţelegerea esenței lor. 

Strategia discursivă specifică Analectelor afişează pe- 
rechea conceptuală antonimică, cu puternică valoare per- 
suasivă, de exemplaritate. Aici ea este formată din yang 

(„a creşte, hrăni o vieţuitoare”) şi jing („a manifesta res- 

pect“, „a venera“). Jing apare însă ca o manifestare a re- 

zultatelor lui xue („a învăţa“), în structura de adincime 
opoziţia realizindu-se între natură-cultură. 

Confucius se arată îngrijorat de deteriorarea sensului 
termenului xiao, respectul filial performat în acte ceremo- 
nioase, care începe să se restringă şi să se reducă doar 
la simpla grijă de a-i hrăni pe părinţi. O asemenea ne- 
mulţumire fata de deteriorarea intensiunilor iniţiale ale 
termenilor valorilor morale şi faţă de golirea de conţinut 
a însuşi conceptului de Rit îl detemnină pe Confucius să 
declanşeze campania „corectării numelor“ (zheng ming). 


2.8. Zi Xia întreabă şi el ce este respectul filial cu 
adevărat. Maestrul răspunde: „Totul e legat de felul în 
care ştii să fii retinut!, cînd îl slujeşti pe cel respectat?. 
E mai mult decit să faci în locul celor virstnici ce-i greu 
de facut şi să le dai lor din vin şi din bucate la început.“ 

1. În secvenţa originală se nan, tradusă prin „să fil reţinut“, 

se are sensul de „manifestare exterioară”, „semn al trăirii 

interioare“, iar nan, „a-ţi fi greu“, „a te stăpini cu greu“. 

2. În original. di zi („discipol“), aici emblemă a celui mai 

tinăr, a celui supus, a ucenicului. 


2.9. Maestrul spune: „l-am vorbit lui Yan Hui o zi 
intreagă, şi la tot ce i-am spus nu s-a împotrivit deloc, 
incit părea prostănac, atit era de supus. După ce s-a 
retras, rămas singur am cercetat şi-am văzut că de fapt 
n-a făcut decit să-mi aplice învăţătura. Yan Hui nu-i 
deloc prost prin felul în care s-a purtat.“ 


2.10. Maestrul spune: „Vezi mai întîi ce vrea să facă, 
află apoi temeiul ce-l mină şi cercetează la ce rezultat 
a ajuns. Mai poate astfel felul de a fi al unui om să-ţi 
ramina de nepătruns!?“ 

1. În context, întrebarea ren yan sou zai („poate omul 

să-şi ascundă faptele?”) devine, prin repetare, retorică, 

sensul rezultat flind acela că acţiunile unui astfel de om 
iti devin limpezi, nu te poţi înşela în privinţa lui. 


2.11. Maestrul spune: „Cel ce împrospătează ceea ce 
e vechi şi de acolo nou tilc! poate să-nveţe, acela e demn 
şi altuia să-i dea poveţe.“ 

1. Perechea gu („vechi“, „deja cunoscut”) şi xin („nou“) (in 

1.15., wang „trecut“ şi laf „viitor“) reafirmă creativitatea 

în exploatarea învățăturilor vechi, deja validate, strategia 

Maestrului în revalorificarea culturii tradiţionale care reia 

adaptind, strategie a practicii textuale a interpretării Căr- 
ților clasice: lectura nouă, creatoare, adecvarea la situaţii 
noi, acel program al „noului prin vechi“ specific culturii chi- 
neze clasice. 


2.12. Maestrul spune: „Omul ales nu-i vas! de um- 
plut, o simplă unealtă.“ 


1. Textul original jun zi bu qi („omul ales nu e o unealtă“) 
este interpretat cel mai adesea ca o negare a valorii omu- 
lui în ordinea uzualului şi ca o afirmare a importanţei 
calităţilor sale morale. Această afirmaţie ne apare aici ca 
o reacţie, pe de o parte, la punctul de vedere al daoiştilor, 
care propun formula wu wei („lasă-te acţionat“, „lasă să 
se intimple de la sine“). pe de altă parte, la noua direcţie, 
reformist-legistă, care vrea ca demnitarul să fle un simplu 
instrument ce aplică legile. Conţinutul frazei se poate in- 
terpreta şi raporta la propria direcţie. confucianistă, de 
accentuare a instruirii, a culturii (wen): Omul ales nu de- 
vine doar depozit de cunoştinţe. de erudiție, el are aportul 
propriu de sensibilitate, de creativitate, care însă, prin ri- 
tualizare, ajunge în concordanţă cu învăţăturile şi reguli- 
le. Astfel echipat şi conştient, avind un program propriu 
de viaţă, el acţionează — performează în mod armonios. 


2.13. Zi Gong întreabă: „Ce este Omul superior?“ 
Maestrul răspunde: „Omul superior întii făptuieşte 
şi apoi pe temeiul faptelor! vorbeşte.“ 


1. Verbul cong („a urma“), din original. a fost interpretat 
cu sensul de „a fi adecvat la referinţa reală“. 


2.14. Maestrul spune: „Omul superior este nepărti- 
nitor. Caută să cuprindă tot, fără strimbătate. Cel infe- 
rior e aplecat doar spre dreptatea lui, nu vede din întreg 
decit o partel.“ 

1. În original, zhou („întregul“) şi bi („comparabilul“) apar 
în binom, folosite simetric pentru a reda, după părerea 
noastră, opoziţia dintre universal şi particular. Alţi tra- 
ducători interpretează acest binom ca operant fie în sfera 
politicului (cf. D. C. Lau: „associations but not cliques”), fle 
în sfera moralului (cf. A. Waley: „all sides without bias“). 


2.15. Maestrul spune: „Cel ce învaţă! şi nu gîndeşte? 
nimic nu dobindeşte. Pe cel ce nu învaţă şi doar gin- 
deste mare pericol îl pindeşte.“ 

1. Termenul xue („a învăţa“) se referă in context la stu- 
dierea Cartilor clasice, la un corpus stabilit, circumscris. 
2. În prima frază, verbul si („a gîndi“, „a reflecta“) are în- 
telesul de preluare creatoare. În a doua frază, si reprezin- 
tă pericolul „gîndirii pure“, al reflectiei in gol. fără repere, 
cauza dezordinii şi a neintelegerii. A renunţa la Codul co- 
mun conduce la imposibilitatea comunicării, la o alienare 
pe care Confucius o previne prin soluţia Comportamentu- 
lui uman superior (Ren). 


2.16. Maestrul spune: „Să te avinți în cercetarea unei 
învățături ciudate! poate să-ți facă rău, aşa că mai bine 
{ine-te deoparte.“ 


1. Interpretarea foarte diversă, uneori diametral opusă. a 
acestui paragraf se datorează secventei gong hu yi duan, 
care conţine verbul gong („a ataca“). prepozitia hu, care 
introduce obiectul substantiv duan („parte“), precedat de 
determinantul adjectival yi („alt“, „străin“, „ciudat“). Sen- 
sul literal rezultat ar fi deci „să ataci o altă parte, o parte 
străină“. 


Referirea la învăţătură a condus la interpretarea sin- 
tagmei ca atac la adresa unei doctrine străine, a unei erezii. 
Yang Bojun traduce astfel: „Atacaţi doctrinele greşite şi 
veţi opri în acest fel toate nenorocirile.“ 

Verbul gong a fost, la rindul său, interpretat cu sensul 
de „a studia“, şi întreaga frază s-a transformat într-o aver- 
tizare asupra pericolului studierii unei doctrine străine. 

Qian Mu păstrează verbul gong cu sensul său propriu 
de „a ataca“, dar traduce obiectul yi duan ca „parte con- 
tradictorie“, şi fraza capătă înţelesul de „A te înverşuna 
împotriva a ceea ce este contradictoriu, iată ce este dezas- 
truos*. Confucius apare în viziunea sa ca tolerant, la polul 
opus faţă de ipostaza doctrinară pe care ne-o propune tra- 
ducerea frazei ca interdicţie de a studia o altă doctrină 
decit pe a sa. 

Traducerea noastră a optat pentru menţinerea contex- 
tului referitor la învăţătură. în continuarea pasajului an- 
terior, în sensul unei disciplinări şi al unei directionari 
stricte a gîndirii, foarte importantă în procesul formativ al 
intelectualului confucianist, eficient. neabătut de la obiec- 
tivul său. 


2.17. Maestrul spune: „Youl, să te învăţ ce inseam- 
na a cunoaşte2. Cind cunoşti ceva, atunci să arăţi că 

ti-e cunoscut. Cind nu cunoşti, necunoscut să-ţi rămină. 
Aceasta e cunoaşterea deplină.“ 


1. Discipolul Zhong You. numit şi Zi Lu. 

2. Verbul zhi („a şti”, „a cunoaşte”) reprezintă competenţa 
intelectuală. aflarea şi omologarea prin validarea expe- 
rienţei. Exegeza tradiţională şi alte traduceri se opresc 
asupra sincerităţii, a onestităţii fata de ceea ce cunoşti, 
asupra recunoaşterii limitelor propriei cunoaşteri. Credem 
însă că aici este vorba de cunoaşterea adevărată care se 
transformă in act. De altfel, progresul cunoaşterii este vă- 
zut de filozofia chineză ca extindere a zonei cunoaşterii. şi 
nu ca transformare a perimetrului necunoaşterii în cu- 
noaştere. Se observă la Confucius o netă delimitare între 
zona fenomenelor care pot fi cunoscute, fiind experimen- 
tabile, şi aceea a celor necunoscute (ca zonă a fenomene- 
lor supranaturale, a morţii. a spiritelor), care nu pot fi 
cunoscute prin experiment. 


2.18. Zi Zhang! învaţă cum să obţină în noul său 
rang dregatoresc răsplată?. 

Maestrul spune: „Dacă, după ce ai ascultat îndelung, 
păstrezi pentru tine cele asupra cărora te-ai îndoit, iar 
despre celelalte vorbeşti cu măsură, vei fi de greşeli ferit. 
Dacă, după ce ai privit îndelung, te ţii departe de ceea 
ce este periculos şi în cele ce ai de făcut nu te-avinti 
să înfăptuieşti, atunci n-ai de ce să te căieşti. Dacă vor- 
bele nu-ţi vor atrage vreo vină, iar faptele nu-ţi vor cere 
cainta, astfel îţi vel primi răsplata, cum îţi este in do- 
rinţă3.“ 

1. Discipol al lui Confucius, numit şi Sun Shi. 

2. In sintagma xue han lu din textul original, han lu, 

obiectul verbului xue („a învăţa”). interpretat de exegeza 

chineză drept o metodă de a deveni eficient ca dregător, 
este identificat de A. Waley cu numele unui munte din 

Cartea Stihurilor. fapt ce-l conduce pe acesta la o cu totul 

altă traducere: „Invaţă despre Han lu din Cartea Stihurilor“. 

3. Confucius realizează cu acest prilej portretul functio- 

narului care se conduce după regula moderatiel, a evitării 

exceselor prin atentă observare şi acţiune prudentă. 


2.19. Ai Gong! întreabă: „Cum să fac poporul să mă 
urmeze supus?“ Maestrul răspunde: „Pe cei ce urmează 
Calea dreaptă, decit pe cei ce-o iau pe cea strimbă2 să-l 
pui mai presus. Dacă pe cei drepţi ii vei îndepărta şi pe 

cel nedrepti îi vei aduce aproape, poporul nu te va 

urma.“ 
1. Numele postum al prinţului Ji Jiang din regatul Lu. 
2. Cuplarea termenilor concreti zhi („drept“) şi wan (.in- 
tartucheat*, „sinuos“, „strimb“) formează o pereche antoni- 
mică ce în traducere a fost de obicei transferată în sfera 
moralului, realizind opoziţia dintre caracterul integru. des- 
chis, şi caracterul ascuns al celui ce umblă cu ocolişuri. 

Traducerea noastră a căutat să păstreze şi concretetea 

imaginii din original. 


2.20. Ji Kangzi! întreabă: „Cum să fac ca supuşii să 
lie plini de respect, credincioşi. şi unul pe altul să se 
indemne la Virtute?" 

Maestrul răspunde: „Fii cu ei sever, şi-atunci or să 
te respecte. Fii un flu supus şi poartă-te iubitor de tata 
yl vei vedea cum, la rindu-le, credinţă ţi-arată. Ridică-l 
In rang pe cel bun, iar pe cel nepriceput il învaţă, şi vei 
vedea cum întru Virtute isi vor da unul altuia povata?.* 

1. Ji Sun, numit după moarte Kang, mare nobil din re- 

gatul Lu, care deţinea puterea reală în regat în vremea 

prinţului Ai. 

2. Exemplul personal al principelui este important, şi 

aceasta e soluţia guvernării înțelepte propuse de Confu- 

clus: un principe menit să vegheze la respectarea Ordinii, 
cl însuşi un performator al Virtuţii. În modelul legist însă, 
principele controlează bunul mers al aplicării legii prin pe- 

depse şi recompense, fără să fle nevoie ca el să aibă o 

competenţă specială, fara să acţioneze el însuşi, ci doar 

prin intermediul funcţionarilor. Simbol al puterii, el doar 
gireaza, în acest caz, sistemul. 


2.21. Cineva îl întreabă pe Maestru: „De ce n-aţi ac- 
ceptat nici o dregătorie?“ 

Maestrul răspunde: „Analele! spun: «Fii un fiu supus 
yl lubeşte-ţi fratele mai mare. Nu-i asta destulă martre şi 
uu-nseamnă asta tot guvernare2? De ce să mai flu dre- 
Hator?* 

1. Referire la Shu Jing (Clasica Istoriei sau Cartea Edicte- 

lor), una din cele cinci Clasice (wu jing). Pasajul menţio- 

nat e însă nereperabil în textul existent astăzi. 

2. Verbul zheng („a participa la politică”, „a accepta un 

rang în ierarhia puterii”), din textul original, a fost tradus 

de noi prin „guvernare“, cu înţelesul de stăpinire de sine, 

de exercitare a puterii asupra sieşi. În afară de sensurile 
de „a conduce pe alţii prin putere“, „a-şi exercita autori- 
tatea“, echivalente în zona politicului, zheng îl mai are şi 
pe acela de „a te ocupa de treburi publice, de problemele 
colective”, deci de relaţii interumane, acesta fiind nucleul 
semic pe care il focalizează aici Confucius pentru a pune 
în paralel sarcinile conducerii politice şi pe cele ale omului 
virtuos. Acest verb mai cuprinde în paleta sa semantică 
şi semele „drept“, „corect“, simbolizind aşadar idealul com- 
portamental, Nonna, atit în domeniul politic, cît şi în cel 
social. 


2.22. Maestrul spune: „În cel ce nu-şi respectă cuvin- 
tul! nu ştiu dacă poţi să te încrezi. E ca şi cum carul cu 
boi n-ar avea cuiul de la jug, iar căruţa cu cai pe cel 
de la hulube?. Ai mai putea astfel cu ele să inaintezi?“ 

1. În original, wu xin („lipsit de credibilitate“). 

2. Termenii ni şi yue, din textul original, denumesc piese 

mici, de care depinde însă întregul atelaj al carului cu boi 

gi, respectiv. al căruţei cu cai. 


2.23. Zi Zhang întreabă: „După ce zece generaţii se 
vor schimba, se poate şti ce va fil?“ 

Maestrul: „Regii din dinastia Yin? au urmat riturile 
regilor din dinastia Xia3 şi acum deja ştim ce s-a pier- 
dut sau ce li s-a putut adăuga. Apoi dinastia Zhout ri- 
turile dinastiei Yin le-a urmat şi iarăşi ştim ce s-a alătu- 
rat. In felul acesta, dacă regilor Zhou ne vom conforma, 
vom sti şi peste o sută de generaţii ce va urma.“ 

1. În original, „cum vor fi Riturile“. Secvența se referă de 

fapt la programul cultural confucianist. program al ritua- 

lizării culturii. Se prezintă explicit funcţionarea culturii tra- 
ditionale in timp, principiul reluării perpetue a moştenirii 

trecutului. Apelul la modelul vechi serveşte pentru a-l 

pronostica pe cel viitor, presupus a se reproiecta cu fide- 

litate. 

2. Dinastie chineză legendară (secolele al XXI-lea-al 

XVIII-lea a. Chr.). 

3. Dinastie chineză legendară (secolele al XVIII-lea-al 

XI-lea a. Chr.). 

4. Dinastia Zhou (secolele al XI-lea-al II-lea a. Chr.). 


2.24. Maestrul spune: „Să aduci ofrande unui spirit! 
căruia să i te-nchini nu se cuvine înseamnă un fapt de 

ruşine. Cînd vezi ceea ce-i drept să faci şi totuşi nu în- 
lăptuieşti, atunci lipsit de curaj te numeşti.“ 
1. Spre deosebire de A. Waley şi D. C. Lau, care consideră 
că termenul gui din textul original are sensul de „spiritele 
strămoşilor“, am considerat, ca şi Qian Mu şi Yang Bojun, 
că in acest context termenul respectiv este folosit de Con- 
fucius în înţelesul larg de „spirite“. 
Pasajul indică cerința Maestrului de a se respecta Ri- 
tul prin limitarea sacrificiilor la zeitățile proprii (conform te- 
ritoriului. conform ierarhiei). 


Capitolul 3 
BA YI 
[DESPRE RITURI SI MUZICA] 


3.1. Maestrul vorbeşte despre Domnia sa nobilul Ji!: 
„Dacă la curtea sa dansul cu opt rinduri2 de dansatori 
igi îngăduie a-l folosi, atunci de neingaduit ce se va mai 
putea socoti3?* 

1. Conform rangului său, şeful familiei Ji (vezi 2.20.), tre- 
buie să folosească la ceremonii dansul cu patru rînduri 
de dansatori. 
2. În original, ba yi wu („dans cu opt rînduri de dansa- 
tori“). Vechi dans ritual, permis doar la curtea regelui. 
Cum la curtea vasalilor (stapinitori ai feudelor) era permis 
dansul cu şase rinduri, iar la curtea nobililor cel cu patru 
rînduri, Confucius denunţă această încălcare a Regulii ri- 
tuale ca mostră a modului in care marea aristocrație isi 
aroga privilegii regale. Întregul capitol cuprinde asemenea 
exemplificări, termenul de Li (Ritul) avind cel mai adesea 
sensul de „ceremonie rituală“. 

3. Verbul ren („a tolera“, „a îngădui“) are în chineza cla- 

sică şi sensul de „a îndrăzni“. Conformn acestui sens, Qian 

Mu şi Xang Bojun traduc fraza finală printr-o interogatie 

asupra limitei pe care o poate atinge sfruntarea nobililor: 

„Atunci unde îndrăzneala lui se va opri?“ 

Cum Confucius nu se afla în postura de a tolera sau 
nu excesele familiei Ji, mai plauzibilă ni se pare atitudi- 
nea sa de dezaprobare, prin îngrijorarea faţă de ce va aduce 
viitorul. E drept că această frază a devenit mai apoi un 
dicton (shu bu ke ren ye?) de o vehementa şi populari- 
tate comparabile cu cele ale citatului din Catilinarele lui 
Cicero („Quousque tandem abutere...“). 


3.2. În cele Trei Mari Familit!, cind se oficia Ritul 
sacrificiilor pentru stramogi2, se cinta imnul Yong’. 
Maestrul spune: 

„«Nobilii supuşi ajută cînd sacrificiile se oficiază, 
Fiul Cerului în măreţia sa prezidează€.» 


Este oare vreo potrivire între aceste spuse şi ceea ce 
se petrece în sala de ceremonii a Celor Trei Familii?" 
1. Familiile Meng, Ji şi Shu care deţineau supremaţia în 
regatul Lu. 
2. În original, verbul specializat che („a duce“, „a lua“) se 
referă la vasele rituale, ca moment codificat în etapele per- 
formării Ritului. Conform exegezei, se pare că este vorba 
de final, cînd se intona un imn. 
3. Piesă muzicală rituală din Shi Jing (Zhou Song. Chen 
gong). 
4. Citatul din imnul Yong, care certifică iminenta prezen- 
tel regelui sau a principelui conducător al regatului la acest 
tip de ceremonie. deci statutul său de Rit superior, nein- 
găduit vasalilor, cu atît mai putin marilor nobili aflaţi în 
următoarea poziţie ierarhică. Uzurparea puterii politice 
este redată în ordine simbolică de uzurparea Ritului. 


3.3. Maestrul spune: „Omul dacă nu e Om superior, 
cum să poată să se conformeze Riturilor!? Omul dacă 
nu e Om adevărat, cum poate fi prin muzică înălţat2?* 


1. Verbul ru din original, confonn valorii sale într-o frază 
de tip A ru B, poate fi interpretat şi cu sensul de „a atinge 
înălţimea“, „a suporta alăturarea“, „a egala ipostaza“. In 
acest paragraf, cei doi termeni conectaţi de verb sint ren 
er bu Ren („cel ce e om, dar nu are comportament supe- 
rior uman“) gi Li („conformarea la Rit”). Ren, Supe- 
rioritatea umană, şi Li, Ritualizarea, se afla astfel într-o 
relaţie de tip yin-yang. Numai dacă omul este superior 
poate fl performator al Ritului. La rindul său. performarea 
rituală este modelatoare şi asigură omului comportamen- 
tul superior. 

2. Partea a doua a paragrafului reprezintă o reluare si- 
metrică a primei fraze, prin înlocuirea termenului Li („a 
fl ritual“) cu yue („muzică“), muzica flind ea însăşi un mo- 
del superior de ritualizare prin ritmicitate şi armonie, cel 
mai apropiat de original din modelele ce proiectează Mo- 
delul Cerului. 


3.4. Liu Fang! întreabă care este temeiul Riturilor. 
Maestrul spune: „Importantă întrebare. in practicarea 
lor2, decit risipă, mai mult reţinere. La ceremonia de 
doliu, mai mult reculeasă durere decit atentă oficiere?.“ 


DESPRE RITURI ŞI MUZICĂ 89 


1. Om de rind din regatul Lu, care, deşi nu cunoaşte Ri- 
tul, este interesat de el (vezi şi 3.6.). 

2. Termenul Li („Ritul“, „a fi ritual“) este folosit aici ca 
verb cu sensul de „a practica ceremonia“. 

3. Secvența conţine un binom de termeni antonimici du- 
blat la două niveluri: she („cheltuială“, „risipă“, „exces“) şi 
Jian („restringere“, „moderație“, „economie“), yi („risipă de 
gesturi“, „manifestare exterioară zgomotoasă“) şi qi („reţi- 
nere în manifestare“, „durere interiorizată”). Principiul si- 
metriei ghidează opţiunile traducerii termenilor la acest al 
doilea palier. Se observă cum regula reţinerii şi a modera- 
Viei, opusă risipei şi excesului, e structurată pe modaliza- 
rea exterior-interior. Confucius accentuează ideea unui 
ritualism esenţial. Toate aspectele exterioare, formele ce- 
remoniale respectate şi repetate întăresc un ritualism de 
conţinut. Exteriorul nu este important în sine, ci prin va- 
loarea sa de a servi interiorul. Cu vremea, performările 
exterioare devin tot mai excesive, ajungînd să sufoce esen- 
ţa. Din eficiente, prin pierderea referintei reale, actele ri- 
tuale se poetizează. 


3.5. Maestrul spune: „Triburile barbarel, care-şi păs- 
trează un principe de drept? să le cirmuiască, nu pot 
cu regatele noastre să se asemuiască, nici chiar cînd 
acestea nu au principe3.“ 

1. Yi şi di, triburi ale unor semintii barbare care trăiau 

în nordul si, respectiv. răsăritul Chinei antice. 

2. Modul în care se interpretează prezenţa unui principe 

(fie ca un cînnuitor înţelept, punindu-se accent pe latura 

sa morala, fle ca descendent de drept al casei regale, cu 

accent pe latura politică) are, ca urmare, traduceri diferite. 

Una din variante insistă asupra faptului ca, chiar şi 
în lipsa unui principe înţelept, poporul chinez se distinge 
prin comportamentul său uman superior. O altă variantă, 
pentru care am optat şi noi. introducind nuantarea „un 
principe de drept“, pune în evidenţă nemulţumirea lui 

Confucius faţă de uzurparea puterii familiilor princiare. 

În mod clar şi în repetate rînduri, Confucius se arată par- 

tizanul refacerii instituţiei dinastice, după modelul Zhou, 

exemplu al ordinii civilizate. Dar puterea centrală nu este 
importantă pentru Confucius decit în vederea asigurării 
armoniei care reprezintă valoarea reală, ceea ce ii deose- 
beşte pe chinezi de barbari şi îi ipostaziază ca superiori. 

Din acest motiv, traducerea noastră a încercat să îmbine 

cele două aspecte: politicul şi moralul. 

Traducerea propusă de A. Waley exagerează atitudinea 

de dezaprobare a lui Confucius faţă de situaţia de uzur- 
pare a puterii centrale şi o amplifică folosind exemplul 
barbarilor, care nici ei „nu sint într-o situaţie de o ase- 
menea decădere“. 
3. Problemele de traducere ale finalului acestui paragraf 
sint generate de structura ambiguă a frazei de tip A bu 
ru B („A nu este egal cu B“), care permite două lecturi, 
conform interpretării relaţiei dintre cei doi termeni (A, si- 
tuatia barbarilor care au principe. şi B, situaţia Chinei 
care nu are): „Nici chiar barbarii nu egalează situaţia 
noastră“ sau „barbarii tot nu egalează situaţia noastră“. 

Exegeza chineză a ales una sau alta din interpretări, 
după cum contextul politic al epocii impunea nevoia să 
afirme superioritatea faţă de barbari (de exemplu. în epo- 
ca Celor Şase Dinastii, secolele al III-lea - al IV-lea) sau 
să trezească spiritul orgoliului naţional prin constatarea 
unei stări umilitoare de decădere (în timpul dinastiei Song, 
secolele al X-lea - al XII-lea). Oricum. pasajul rămine re- 
prezentativ pentru opoziţia civilizat/barbar, permanent 
emfatizată de mentalitatea Chinei antice şi valorificată în 
strategia practicii civilizatorii. Se spune astfel că împărații 
dinastiei Shang au civilizat triburile barbare prin interme- 
diul muzicii. Analele consemnează de asemenea anecdote 
în care inferioritatea barbarilor era dovedită în cadrul ce- 
remoniilor de primire a solilor, cind aceştia erau deliberat 
puşi în situaţia de necunoaştere a regulilor rituale. 


3.6. Şeful familiei Ji! pleacă să facă sacrificii pe 


muntele Tai2. Maestrul îi spune lui Ran Qiu3: „Nu-l poţi 
împiedica?" Ran Qiu răspunde: „Nu pot!“ Maestrul: „O, 
vai? Oare se poate crede că spiritul muntelui Tai nu 
ştie Regula Riturilor şi că lui Liu Fang‘, i-ar fi astfel 
inferior?“ 


1. Ji Sunshi este folosit din nou ca exemplu al încălcării 
ierarhiei rituale, căci merge să oficieze sacrificii pe mun- 
tele Tai, ritual permis doar regilor şi marilor seniori vasali 
(zhu hou). El face parte din categoria următoare, cea a 
marilor nobili da ju. 

2. Munte situat in actuala provincie Shandong, cel mai 
important dintre cei cinci munţi sacri, unde se oficia cea 
mai solemnă ceremonie şi se închinau ofrande spiritului 
muntelui. 

3. Discipol al lui Confucius, numit şi Zi You. Unii exegeti 
il identifică cu un personaj aflat în serviciul familiei Ji. 

4. Simbolul omului simplu, necunoscător al Regulii ri- 
tuale (vezi 3.4.). dar interesat de aceasta. Este folosit ca 
etalon al gradului elementar al omului cu bun-simţ in 
materie de Rit. Înţelesul frazei devine acela că „spiritul 
muntelui ar trebui să fie mai candid (mai ignorant) decit 
însuşi Liu Fang pentru a ingadui un asemenea sacrilegiu. 


3.7. Maestrul spune: „Omul ales pentru nimic nu se 
infrunta cu celălalt. Sau poate cînd la trasul cu arcul 
se-ntrece? Dar după ce protocolul întilnirii adversarilor 
se petrecel atunci el urcă pe podium şi, după ce coboa- 
răZ, pocalul cu vin îl închină. Chiar de se înfruntă cu 
celălalt, tot Om ales poate să rămină.“ 

1. In original, verbele yi („a face plecăciuni cu miinile 

împreunate“) şi rang („a se retrage“, „a se da înapoi”). 

2. Verbele sheng („a urca“) şi xia („a cobori”) marchează 

momentul anterior şi, respectiv. cel posterior competiţiei, 

referindu-se la locul petrecerii ceremoniei trasului cu ar- 
cul, probabil un podium. 


3.8. Zi Xia întreabă despre tilcul versurilor urmatoare: 
„Gropiţe în obraz surizătoare, 
Neagră pupilă-n albul pur apare. 
În acest fel, ca-nscrise pe mătase, 
Culorile se-mbina-armonioase. 1“ 
Maestrul spune: „Întii fond alb şi deci apoi culoare.“ 
Zi Xia: „Ritul e deci şi el tot o urmare?2* 
Maestrul: „Ce eu încep, bogat duci mai departe. Pot, 
Shang3, de-acum cu tine să comentez din Cartet.“ 
1. Versuri din ShiJing (Wei feng. Shuo ren). 
2. Li (.Ritul*, „Comportamentul ritual“, „Ritualizarea“) 
modelează, nuanteaza, „imprimă culoare“ pe fundalul pe 
care îl realizează omul prin comportamentul său superior 
(Ren). Corelind acest lucru cu sensul din 3.3., am putea 
opta pentru prioritatea conceptului Ren faţă de Li, ceea 
ce ar confirma poziţia lui A. Waley: „Then ritual comes 
afterwards (can only be built upon Goodness)”. 
3. Numele familiar al discipolului Zi Xia. 
4. Clasica Shi Jing, Cartea Stihurilor, sursă a citatelor re- 
valorificate de Confucius. 


3.9. Maestrul spune: „Pot să vorbesc de riturile di- 
nastiei Xia, dar regatul Ji n-a păstrat destule mărturiil. 

Despre riturile regilor Yin pot vorbi, dar nici despre ele 
regatul Song? n-a păstrat dovezi destule. Din scrierile 
şi spusele înțelepte ale acelor vremuri nu ne-au rămas 
îndeajuns. Altfel, mi-ar folosi drept sprijin în cele ce eu 
însumi acum le-am spus3.* 
1. În original, wen xian, documentele, mărturiile, pe care 
Confucius insistă în ideea atestării riturilor, marcată în 
text prin verbul zheng („a proba corectitudinea, conformi- 
tatea“). Maestrul isi precizează dorinţa de a vedea atestat 
în practica rituală a trecutului modelul ritualizării pe care 
el însuşi îl propune, conform opiniei sale, insistent accen- 
tuate, că vorbele trebuie sprijinite pe fapte. În acelaşi 
timp, el îşi manifesta aici şi setea sa de erudiție, fiind, 
după cum s-a afirmat, un adevărat expert în problemele 
riturilor şi ceremoniilor. Cu atit mai firesc apare deci re- 
gretul său că regatele trecute n-au păstrat documentele 
referitoare la riturile strămoşilor şi îndemnul său implicit 
adresat celor din jur de a conserva pretioasa moştenire a 
trecutului. 
2. Regatul Ji (aprox. secolul al XVIII-lea a. Chr.) preia su- 
prematia după domnia împăratului Yu din dinastia Xia 
(vezi 2.23.), iar principii regatului Song (aprox. secolul al 
XI-lea a. Chr.) urmează după dinastia Shang Yin. 
3. Verbul zheng („a proba“, „a atesta“) are ca obiect pro- 
numele zhi neprecizat, de aceea referinţa sa poate fi in- 
terpretată nu numai ca „cele spuse de mine“, „propria-mi 
învăţătură“, aşa cum propun majoritatea traducătorilor, 
dar şi ca „mărturii lăsate de cele două regate“ (cf. A. Waley: 
„But for this lack we should be able to obtain evidence 
from these two States"). 


3.10. Maestrul spune: „La ritualul închinat primului 
dintre strămoşii dinastieil, după ce ofrandele şi libatiile 
s-au încheiat2, nu mai doresc să văd ce mai este în con- 
tinuare de urmat.“ 

1. În original, Di („Marele Sacrificiu“), rit imperial din tim- 

pul dinastiei Zhou (secolul al XIII-lea a. Chr.), care în vre- 

mea lui Confucius era îndeplinit de principele regatului 

Lu (vezi 3.1.). 

2. D. C. Lau identifică aici partea cea mai importantă a 

Ritului, cu simbolică maximă, cînd un tînăr sau o tînără 

il personifică pe strămoş. A. Waley presupune că Maestrul 

se retrage, nemulţumit de partea următoare a Ritului, care 
era o deformare a vechiului rit imperial. Şi cu acest prilej, 
Confucius reproşează contemporanilor alterarea Riturilor 
şi-şi manifestă dorinţa întoarcerii la formele autentice. 


3.11. Cineva îl întreabă pe Maestrul Kong: „Marele 
Sacrificiu ce tile are?“ 

Maestrul spune: „Nu știu! să-ţi răspund la întrebare. 
Stu! doar că acela ce ştie răspunsul poate să stăpi- 
nească lumea în armonie, cu uşurinţă, prin simplul 
gest?, uite-aşal“ şi Maestrul face cu degetul gestul pen- 
(ru a-i arăta. 

1. Verbul zhi („a şti“), mai întîi la forma negativă, are sen- 

sul de a „explica înțelesul în vorbe“. cu valoarea unui „a 

şti“ teoretic, în opoziţie cu cel de-al doilea zhi, la afinna- 

tiv, cu sensul de „a şti“ ca facultate interioară intuitivă, 
spontană. 

Modelul guvernării lumii este pentru Confucius un har 

actualizat şi valorificat prin educaţie şi cultură, apoi per- 
format prin actele rituale. Propriul model propus este o 
practică-teorie pe bază de exemplificări şi produceri de si- 
tuaţii vii. în care discipolul discerne şi alege. Nu este o 
simplă strategie a dezbaterii (bian), aşa cum procedau 
dialecticienii sau nominaliştii, care propuneau subiecte de 
dispută într-o polemică sterilă şi al căror relativism bloca 
opţiunea şi deci orice eficienţă practică, acea imposibili- 
tate a „bunei alegeri“ şi a actului, denuntate de cel mai 
pragmatic dintre confucianişti, Xun Zi. 
2. Este evidenţiată eficienţa maximă prin simpla respec- 
tare a Ritului care poate atinge efecte echivalente cu ges- 
tul magic. A performa spontan Ritul (fara coercitie), doar 
adoptind postura corectă, poate conduce la perfectul acor- 
daj dintre Dao al cerului şi Dao al omului şi reprezintă 
suprema împlinire a Omului superior confucianist, „în in- 
terior înţelept, în afară rege” (nel sheng wai wang). 


3.12. Sa aduci ofrande morţilor ca şi cum spiritele 
ar fi de fata!. Să oficiezi Ritul sacrificial ca şi cum ar fi 
aievea spiritele celor ce nu mai sint in viata. 

Maestrul spune: „Consider ca, daca nu-s astfel eu 
insumi prezent cu fiinţa-mi toată, parcă nici nu mai 
este ceremonia adevarata2.“ 


1. În original, ji shen ru shen zai („a face sacrificii ca şi 
cum ar fl o prezenţă“), unde verbul zai („a se afla“. „a fi 

prezent“) are, ca şi verbul yu („a fl cu“) din secvenţa urmă- 
toare, sensul de „a fi în act“, fara să i se precizeze obiec- 
tul: oficiantul sau spiritele. 

Actul ceremoniei reprezintă o prezenţă care reface ab- 

senta şi presupune un grad maxim de participare. o su- 
prapunere între invocant şi invocat. Confucius insistă 
asupra faptului că Ritul este zadamic, adică ineficient, 
dacă nu reprezintă o implicare totală şi se rezumă doar 
la o manifestare exterioară. Sensul global al paragrafului 
ar fi deci „a fi trup şi suflet în oficierea ritului“. A. Waley 
notează în acest sens că ceea ce contează este starea de 
spirit a celui ce oficiază, şi nu atit că spiritele sînt pre- 
zente, precizare necesară pentru a rezolva problema obiec- 
tului verbului zai menţionată la început. Majoritatea tra- 
ducătorilor decupează paragraful in doi timpi: mai întîi, 
mesajul impersonal al modului de oficiere a Riturilor, ca 
o temă de dezbatere, apoi raportarea lui Confucius la ea, 
ca un punct de vedere. Traducerea lui A. Waley realizează 
chiar un contrapunct între aceste două părţi: după opinia 
sa. Confucius ar sublinia că nu este importantă prezenţa 
spiritelor, că nu în aceasta constă esenţa ritualismului, ci 
în gradul de prezenţă a celui ce împlineşte Ritul. Consi- 
derăm că şi prima secvenţă se referă la modul în care 
Confucius însuşi performa Ritul, iar răspunsul său nu 
este decit o confirmare a implicării sale totale în perfor- 
marea Ritului ca act viu, în care prezenţa spiritelor ser- 
veşte doar ca ternen al comparaţiei pentru a reda gradul 
prezenţei proprii. 
2. Prima negatie din textul original, bu, aplicată verbului 
ji (-a face sacrificiile”), este o negare a adevărului seman- 
tic şi nu are aceeaşi valoare cu negația wu. cealaltă ne- 
gatie importantă din limba veche, pe care o considerăm o 
negatie ontologică. De aceea, în traducere, am preferat să 
adăugăm în mod explicit la ceremonia sacrificială califi- 
cativul de „adevărată“. 


3.13. Wang Sunjia! întreabă ce tilc are zicala: „E de 


preferat să te pui bine? cu spiritele vetrei decit cu cele 
din colţul casei3.“ Maestrul spune: „Spusa asta-i neinte- 
meiată. Dacă păcătuieşti împotriva Cerului, ruga ţi-e 
vană, către oricine ar fl îndreptată.“ 


1. Nobil, ministru al prinţului Ling din regatul Wei la 
curtea căruia ajunge să-şi ofere serviciile Maestrul Kong. 
2. În original, verbul mei, cu sensul concret de „a face 
ochi dulci”, „a curta“. 

3. Zao („cuptorul“, „vatra”) reprezintă în text „spiritul ve- 
trei, al centrului locuinţei“, iar Ao („colţul din sud-est“), 
„spiritul coltului casei“. 

A. Waley le identifică drept Spiritul pamintului şi. res- 
pectiv, Spiritul strămoşilor. 

D. C. Lau le consideră metafore, ce se referă la Wang 
însuşi şi la prinţul Ling. 

Interpretarea exegezei chineze îl reperează în spiritul 
vetrei (sau zeul casei) pe principele regatului, iar în cea- 
laltă zeitate (zeul bucătăriei), pe favorita principelui, ma- 
xima referindu-se la tactica pe care trebuia s-o adopte 
Wang Sunjia. 

Dictonul ne apare exploatat ca suprapunere între cele 
două tipuri de autoritate, cea politică şi cea rituală, su- 
prapunere realizată prin coincidenta dintre spaţiul real şi 
cel simbolic — regatul şi careul magic reprezentat de casă 
ca lăcaş al spiritelor. Sensul dictonului interpretat ar fi 
deci „Cu cine ar fi potrivit să te pui bine? Cu cel a cărui 
putere e mai aproape, centrală, sau cu cel a cărui in- 
fluenta e mai îndepărtată, periferică?“. 

Confucius este chemat să interpreteze maxima veche, 
şi el o face în perspectivă morală, pronuntindu-se impo- 
triva oportunismului. 

4. Secvența originală huo zui yu tian („a face o crimă 
împotriva cerului“) are în context sensul de a încălca Co- 
dul supunerii la Modelul superior al Ordinii şi Virtuţii. 


3.14. Maestrul spune: „Dinastia Zhoul pe cele două 
dinastii de dinainteZ le-a imitat3. O, cit de bogat e Ritul 
lor şi cit de rafinat! La rîndul meu, modelul celor din 
Zhou l-am urmat.“ 

1. Dinastia Zhou de Apus (secolele al XII-lea - al VIII-lea . 
a. Chr.) 
2. Dinastiile legendare Xia şi Shang, marcate în text prin 
sintagma er dai („cele două epoci“). 
3. Ideea de imitare este redată prin verbul jian („a privi 
ca într-o oglindă“, „a-ţi găsi imaginea reflectată“). Cores- 
pondenta sa cu verbul cong („a merge pe urmele cuiva“), 
din ultima frază, confirmă modul in care Confucius intele- 
ge evoluţia civilizaţiei ca prelungire şi reproiectare în flux 
continuu al aceluiaşi model esenţial. Acest model, repre- 
zentat de dinastia Zhou, este exemplar pentru Confucius 
prin felul în care a preluat şi conservat vechiul model ri- 
tual, fapt care i-a asigurat reuşita politică. 

3.15. De flecare dată cînd Maestrul intra în Templul 
cel Marel, asupra flecărui lucru punea o întrebare. Ci- 
neva s-ar fi mirat: „Şi se mai spune că fiul unuia din 
Zou? ştie totul despre Rit3. Văd că de cum intra în tem- 
plu se pune-amănunţit pe iscodit.“ Auzind acestea, 
Maestrul spune: „Ceea ce fac eu ţine tot de Rit.“ 


1. Da miao, Templul cel Mare în care era oficiat de su- 
veran ritul sacrificial dedicat stramogului întemeietor al di- 
nastiei (Zhou). 

2. Numele unei localităţi din regatul Lu. în care tatăl lul 
Confucius, Shu Liangge, fusese dregător. O astfel de for- 
mulă apelativă, care omite deliberat numele tatălui, este 
vizibil depreciativă. 

3. Conform opiniei lui A. Waley, punerea unor astfel de 
întrebări ar fi prescrisă chiar in ritual, putindu-se vorbi 
deci de o codificare în Rit a întrebărilor despre oficierea 
sa. Ritualizarea ne apare astfel ca un comentariu perpe- 
tuu despre punerea sa în act, aşadar ca o metaritualizare. 
Părerea noastră este că şi aici regăsim afirmată cerința 
verificării practice a adecvării Regulii, cunoaşterea Ritului 
echivalind cu o cunoaştere aplicată. Acesta e tipul de cu- 
noaştere propus de Confucius: o cunoaştere rituală prin 
permanenta sa atestare în scopul controlului perfectei ar- 
monizări. Această actualizare simbolică îi asigură o reite- 
rare cu forţă magică. 

Unele exegeze consideră că, dat fiind interesul erudit 
al Maestrului, întrebările sale pot să aibă ca scop simpla 
verificare a corectitudinii Ritului în detaliile sale tehnice. 
A. Waley remarcă, în acest sens, atitudinea similară pe 
care poetul Qu Yuan (secolele al IV-lea - al III-lea a. Chr.) 
o descrie în poemul Tian wen (Întrebări câtre cer). atunci 
cînd protagonistul (poetul însuşi) vizitează sanctuarele ve- 
chilor regi. 


3.16. Maestrul spune: „Cind tragi cu arcull, impor- 
tant nu-i ţinta s-o străpung, ci s-o ocheşti cit mai bine. 
Căci nu tot omu-i dăruit cu-aceeaşi putere de Fire2. 
Aceasta era Calea3 celor din vechime.“ 

l. Trasul cu arcul era una din cele şase arte ritualizante 

fixate în reţeta confucianistă a modelului Omului ales. 

Acest ritual se menţine şi astăzi în Japonia, într-o varian- 

tă autohtonă cu puternică tentă ezoterică. 

2. Secvența din textul original conţine o propoziţie prin- 

cipală negativă („la trasul cu arcul nu e nevoie neapărat 

să străpung! ţinta“) şi o propoziţie cauzală („căci puterile 
nu sint egale“). Urmind sugestia exegezei chineze moderne 
(cf. Yang Bojun). am introdus explicit în traducere ideea 
de „ochire a țintei“. 

Sintagma zhu pi („străpungerea țintei“ este reperata 

de A. Waley şi în Ritualul Zhou (Zhou Li, 21.5.) cu înţelesul 
de „abilitate în străpungerea țintei“, înscrisă printre alte 
calităţi cerute participanţilor la întrecerea cu arcul: fire 
paşnică. comportament ireproşabil, pricepere la cîntec şi 
dans. 
3. Dao („Calea“) are aici sensul de „Model“. Acest model 
este cel al esenței, al fixarii centrului drept obiectiv, sem- 
nificaţie sublimă în metafora țintei şi ochirii. Efectul mo- 
delator al actului ritual se realizează prin capacitatea de 
a discerne esenţialul. de a fixa obiectivul maxim. Această 
forţă specială presupusă depăşeşte simpla forţă fizică şi 
îl distinge de orice alt act cu eficienţă ordinară. 


3.17. Zi Gong dorea să oprească obiceiul de a sacri- 
fica o'oaie la ceremonia „Vestirii de Lună Nouă”. Maes- 
trul spune: „Discipole, tie-ti pare rău de o mioară, eu 
însă mă-ngrijesc ca Ritul să nu moară.“ 

1. Ritual conform căruia la flecare început de lună se 
făceau sacrificii, cu prilejul cărora strămoşii erau infor- 
maţi de tot ce urma să se petreacă în ordinea firească. 


3.18. Maestrul spune: „Despre cel ce-şi slujeşte prin- 
(ul urmînd Ritul neabătut, lumea crede c-o face pentru 
u-l linguşi şi-a obţine mai multi.“ 

1. Verbul chan din textul original are o mare putere de 

sugestivitate, cumulind o dublă valoare, cauzativă şi re- 

zultativă: „să flatezi şi să obţii favoruri“. De aceea, a fost 
tradus printr-o sintagmă copulativă. Cheia semantică 

„vorbă“ din ideograma care il reprezintă contribuie la sur- 

prinderea nuanţei sale de linguşire prin vorbe mieroase. 


3.19. Prinţul Ding! întreabă: „Cum să-şi folosească un 
principe demnitarii, iar demnitarii, la rindu-le, cum să-l 
slujeasca?*. Maestrul răspunde: „Prinţul să-i folosească 
respectind Regula, iar ei să-l slujească păstrindu-şi su- 
punerea şi credinta?.“ 

1. Numele postum al prinţului Ji din regatul Lu (509-495 

a. Chr.). 


98 CONFUCIUS 


2. Textul paragrafului este structurat pe un paralelism 
sintactic care instaurează o stare de analogie şi interde- 
pendenta, conducind la ideea de ritualizare maxima: su- 
punerea pe niveluri ierarhice, care reproiectează relaţia de 
putere-supunere. 

Prima pereche de fraze paralele foloseşte termenii jun 
(„principe suveran“) şi chen („supus demnitar“) în poziţii 
sintactice diferite: jun shi chen („principele îl pune pe su- 
pus să facă”) şi chen shi jun („supusul face pentru prin- 
cipe“). Verbul predicat al celor două propoziţii este omo- 
fon, fapt ce contribuie la crearea a ceea ce am putea numi 
un efect complex de eufonie. În partea a doua a textului, 
propoziţiile păstrează aceeaşi structură, dar se extind, tot 
simetric, prin specificarea instrumentului introdus prin 
prepozitia yi: yi Li („prin Rit”) şi yl zhong („prin loialita- 
te“). Sub influenţa contextului dominat de ideea de supu- 
nere ierarhică, am tradus aceşti doi termeni prin „Regulă“ 
(la care se supune Principele urmind Modelul Cerului) şi. 
respectiv, „supunere şi credinţă“. 


3.20. Maestrul spune: „În oda Guan jul, bucuria li- 
mita n-o depăşeşte, iar tristeţea nu răneşte.“ 


1. Prima odă din Cartea Stihurilor (Shi Jing), al cărui 
titlu ar putea fi tradus prin „Cîntecul porumbeilor salba- 
tici“, descrie durerea despărțirii unui cuplu şi apoi bucu- 
ria revederii. Cei doi termeni ai binomului antinomic sint 
le („bucurie“) şi ai („tristețe“), repere ale trăirii efective pe 
care o induce lectura odei, exemplară pentru Confucius 
tocmai in acest sens al modelării interioritatii, a sensibi- 
litatii care urmeaza regula moderatiei. Aceste stari nu sint 
excesive, „nu-şi ies din matcă“ ( în original, acest sens 
este reprezentat şi prin radicalul „apă“ al ideogramei care 
reprezintă verbul yin la forma negativă). Confucius reco- 
mandă efectul modelator al lecturii cărţii clasice prin 
acest exerciţiu al păstrării „poziţiei de mijloc“, al evitării 
stridenţelor. Poezia erotica, muzica lascivă sint blamate 
de Maestrul Kong şi. de aceea. mai tirziu, confucianiştii 
din timpul dinastiei Han (secolele al II-lea a. Chr.- al II-lea 
p. Chr.) se vor stradui să elimine licentiozitatile care se 
mai găseau in unele din poemele Cărţii Stihurilor, într-o 
structură mai austeră. 


3.21. Prinţul Ai îl întreabă pe Zai Yu! despre copacii 
din fata gorganelor? înălțate pentru Spiritele Pamintu- 
lui. Zai Yu răspunde: „Cei din dinastia Xia se serveau 

de pini, cei din dinastia Shang de chiparosi, cei din aL 
nastia Zhou, pentru a înfricoşa poporul, de castani3. 
Maestrul auzind acestea: „Să nu căutăm acum tilcul a 
ceea ce a fost deja făcut. Să nu căutăm cusur la ceea 
ce deja s-a împlinit. Să nu condamnăm ceea ce aparţine 
de trecut.“ 
1. Unul dintre discipoli, supranumit Zi Wo, de care Con- 
fucius se arată dezamăgit. 
2. She, colină de pămint ridicată la marginea cetăţii, sim- 
bolizind teritoriul stapinit. Aici se aflau altarele unde se 
oficiau sacrificii în cinstea Spiritelor Pămintului. Intrarea în 
spaţiul sacru era străjuită de arbori impunător, la aceştia 
referindu-se, după părerea noastră, pasajul de fata, şi nu 
la lemnul din care era cioplit „stilpul sacru“ (zhu) pe care 
poposeau spiritele, pentru care optează unele traduceri. 
3. În original, joc de cuvinte realizat prin omonimele li 
(„castan”) şi li („a tremura de frică“). Răspunsul discipo- 
lului se referă la asprimea regilor Zhou, dar conţine în 
subtext şi o critică la adresa măsurilor severe pe care 
principele Ai le lua în acea vreme faţă de popor. 
4. Confucius reprobează, pe de-o parte, impolitetea disci- 
polului fata de prinţul Ai, descendent direct al regilor 
Zhou evocati, pe de alta, reafirmă credibilitatea totală cu 
care învesteşte experienţa trecutului. Considerăm că este 
prezentă aici şi ideea circumstanţialităţii pe care, fără s-o 
exprime explicit, Confucius o sugerează şi cu alte prilejuri 
şi care va fi precizată mai tirziu de Xun Zi. Vechile soluţii 
crau perfect potrivite acelor timpuri, lasă să se înţeleagă 
Macstrul, şi, de fapt, el nici nu propune reluarea intactă, 
ad litteram, a acelor soluţii, ci a spiritului lor, a modului 
lor de adecvare la situaţia reală. În acelaşi timp, din po- 
zila adoptată de discipol se poate reţine şi sugestia ca 
Ritul, armonios şi blind odinioară, a devenit agresiv si 
nutoritar, impunind o tot mai accentuată distantare între 
oficiant şi participant. Puterea, din idilic paternalista, este 
(ot mai îndepărtată şi apăsătoare, iar Ritul igi consolidea- 
ză tot mai mult latura formală ca mijloc de legitimare sim- 
bolică a acestei puteri. 


3.22. Maestrul spune: „Meritele lui Guan Zhong! erau 
cum puţine.“ 

Cineva întreabă: „Dar nu era el oare cumpătat?“ 
Muestrul răspunde: „Avea trei reşedinţe2, toate cu slu- 
jitorimea lor, şi să nu-l cred risipitor?“ 


100 CONFUCIUS 


Un altul întreabă: „Dar nu ştia el să se comporte 
ritual în oricare împrejurare?“ 

Maestrul răspunde: „Numai Principele are dreptul să-şi 
nalte perdea de copaci la intrare3, iar Guan Zhong şi-a 
permis s-o facă şi el. Felul în care Principele, cînd pri- 
meşte oaspeţi străini, închină la banchet pocalul* Guan 
gi l-a permis şi el. Dacă asta se cheamă a f priceput la Rit, 
atunci, ca necunoscător, cine mai rămine de socotit?“ 


1. Prim-ministru al regatului Qi (secolul al VII-lea a. Chr.), 
menţionat în Memoriile (Shi Ji) lui Sima Qian. Istoricul îl 
elogiază pentru calităţile sale de om politic, pentru puterea 
şi bogăţia pe care le-a adus regatului. Confucius îl deza- 
probă însă pentru că nu a îmbinat politicul cu moralul. 

2. San gui, in traducere literală „trei locuri de refugiu“, 
„trei adăposturi“. Aici, cu înţelesul de trei locuinţe (luxoa- 
se), în flecare aflindu-se o soţie cu insofitoarele ei şi slu- 
jitorii trebuincioşi. Unii traducători propun direct varianta 
„trei soţii“. O asemenea opulenţă nu era îngăduită decit 
suveranului. 

3. În original, shu ji, un fel de paravan din copaci, un 
umbrar festiv, plasat în faţa porţii. O parte a exegezei 
interpretează sintagma nu ca nominală (atribut şi sub- 
stantiv: „lucrare durată din copaci”), ci ca verbală (circum- 
stantial de mod gi verb: „a sta drept ca un copac“), refe- 
rindu-se la atitudinea ceremonială a prinţului. la ţinuta 
sa magistrală, cînd stătea la intrare „ca înfipt în pămînt“. 
Ambiguitatea se datorează cuvîntului ji. cu semantism 
bogat şi categorie gramaticală instabilă. 

4. Fan dian, în traducere literală, „a aşeza pocalul pe tre- 
piedul ritual“. 


3.23. Maestrul Kong intretinindu-se cu maestrul de 
muzică al regatului Lu: „Iată cum se poate muzica! 
descrie: «La început, instrumentele toate se-avintă-n ar- 
monte”. Astfel la unison potrivite?, în firul muzicii, lm- 
pede, mai departe, fiecare liber se-nscrie».“ 

1. Termenul yue („muzică“) reprezintă aici muzica în ac- 

ceptiunea ei esenţială, muzica-etalon, pe care Confucius 

o identifică cu muzica Celor vechi. 

2. Verbul zi („a fi în armonie“, „a se armoniza”) este reluat 

în fraza următoare prin verbul cong, cu acelaşi înţeles, 

ideea de armonizare devenind astfel predominantă în text. 

Pasajul reprezintă metafora armonizării părților în întreg 

ca model maximal al funcţionării lumii. La fel ca instru- 
mentele ce formează o orchestră, pentru Confucius socie- 
tatea presupune mai întîi acordarea indivizilor şi supune- 
rea lor la aceeaşi partitură esenţială, fiecare individ 
putind apoi să evolueze (să improvizeze chiar) fără să dis- 
trugă armonia ansamblului. 


3.24. Unul din paznicii cetăţii Yi! roagă să fle primit 
(le Maestru, spunînd că dintre toţi Oamenii aleşi care 
nu trecut prin acel loc nici unul nu a refuzat să-i vor- 
bească. Însoţitorii Maestrului îl lasă să intre să-l vadă. 
la plecare, omul spune aceste cuvinte: „Voi, discipolii, 
de ce vă îngrijoraţi că Maestrul nu mai e in slujba? Prin- 
cipelui ca mai-nainte? De multă vreme sub Cer s-a în- 
tunecat legea lui Dao cea firească3. Acum însă Cerul a 
făcut din Maestrul nostru clopotult care din nou să ne-o 
vesteasca.” 


1. Cetate de la frontiera regatului Wel. 
2. Termenul folosit in text este verbul sang, care mar- 
chează pierderea slujbei, lipsa unei poziţii sociale. Se re- 
feră la eşecul Maestrului în cariera sa de demnitar, eşec 
deplins de discipoli şi pe care Confucius însuşi îl mărtu- 
riseşte deseori ca pe o frustrare, compensată însă de orgo- 
llul conştiinţei unei învestituri speciale, mai înaltă decit 
cca politică. Paznicul pare să-şi fi dat seama de aceasta 
în urma întrevederii cu Maestrul. 
3. Dao a fost interpretat aici ca ordine a Firii, pentru a 
sc face corelatia cu pierderea locului firesc al Maestrului, 
loc conform cu meritele sale, simptom al tulburării ordinii, 
al dezordinii sociale ce decurgea din incorectitudinea sis- 
temului de valori. În alte traduceri, Dao este echivalat cu 
„adevărul şi dreptatea”, iar metafora clopotului este core- 
lată cu proferarea regulilor de refacere a adevărului şi 
dreptăţii de către Confucius. 
4. In original, mu duo („clopot de bronz cu limba de 
lemn“), folosit pentru a aduna lumea gi a vesti poruncile. 
Unele traduceri îl echivalează cu gongul sau cu toaca. 
Este folosit aici ca metaforă complexă pentru menirea 
pe care Cerul i-a hărăzit-o lui Confucius. El este instru- 
mentul (muzical, iată, fiintind prin ritm şi armonie) refa- 
cerii unităţii armonice a lumii. 


3.25. Maestrul spune: „Imnul încoronării lui Shun! 
esie nespus de frumos, dar şi binefăcător. Imnul de răz- 

boi al lui Wu! este şi el nespus de frumos, dar nu şi 
binefăcător2.“ 
1. Am tradus explicit titlul celor două piese muzicale care în 
text sînt marcate, simplu, ca „muzica Shao“ şi „muzica Wu“. 

Cei doi suverani reprezintă două modele situate la an- 
tipod: Shun, împărat legendar. era renumit pentru opera 
sa civilizatoare paşnică. Predecesorul său, împăratul Yao, 
ii cedase tronul, impresionat de virtuțile sale: Wu. regele 
fondator al dinastiei Zhou, era vestit pentru violenţa sa. 
Suveran nelegitim, el domnise după ce îl detronase pe 
Zhou Xin, ultimul împărat al dinastiei Shang. 

Pasajul foloseşte această antiteză nu doar pentru a 

ilustra raportul paşnic-agresiv, virtute-forta, ci mai ales 
dintr-o perspectivă estetică: frumuseţea eficientă a armo- 
niei este superioară celei a agresivităţii lipsite de efect mo- 
delator. 
2. Termenii folosiţi pentru evaluare devin două noţiuni 
esenţiale ale reflecţiei chineze: mei („frumosul“), echiva- 
lent cu armonia (în sensul în care se va pronunţa şi filo- 
zoful Zhuang Zi) şi shan („bunătatea“), ca eficienţă mode- 
latoare, termen folosit pentru a desemna frumuseţea 
caracterului, predispoziția spre bine. Maestrul enunţă astfel 
joncţiunea dintre etic şi estetic (frumosul suprem este cel 
cu finalitate etică), ce va marca artele chineze pină în se- 
colul al III-lea. cînd esteticul se emancipează de sub ser- 
vitutea eticului. 

Cuvintul shao din sintagma Shao yue („muzica Shao“) 
devine epitet uzual cu sensul de „frumos“, „artistic“, 
„estetic“. 


3.26. Maestrul spune: „Să fii în rang înalt, dar să 
nu fii generos, să îndeplineşti regulile rituale, dar sa nu 
fii supus şi ceremonios, să participi la ceremonia fune- 
rară, dar să nu încerci durereal, cum ar putea ochii mei 
să îngăduie aşa ceva? | 

1. Raportul adversativ în care se află frazele paragrafului 
este bazat, in structura de adincime, pe opoziţia apa- 
renta/esenta. De exemplu. în segmentul al doilea, terme- 
nii adversativi li („etichetă“) şi Jing („a te pătrunde de res- 
pect“) reprezintă două laturi ale ritualizării, cea exterioară 
şi cea interioară. 


Capitolul 4 
LI REN 


[DESPRE VIRTUTEA OMENIEI] 


4.1. Maestrul spune: „E frumos! să vietuiesti2 într-un 
loc binecuvintat de Omenie. Cel ce alege un loc ce nu 
e de această Virtute supremă3 sălăşluit, înţelept mai 
poate fi socotit?4* 


1. Mei, frumosul ca armonizare, echivalent cu binele. 

2. Verbele de situare sinonime li (.a fi situat in interior’. 
„a salaslui*) şi chu, din secvenţa următoare, emfatizeaza 
ideea de fiintare într-un spaţiu primitor. cel al lumii so- 
ciale, bazată pe interrelaţii. în opoziţie cu ideea izolării. a 
„retragerii din lume“ a daoiştilor. 

3. Ren (.Omenie*), virtutea supremă care il face pe om 
cu adevărat om. „A-l pretui pe celălalt mai mult decit pe 
tine însuţi“ reprezintă valoarea umanului ridicată de Con- 
fucius la rangul de absolut, parametrul maxim care pre- 
supune sacrificiul de sine, dar tocmai prin aceasta şi re- 
cuperarea unei forţe cvasimagice. Nimeni nu posedă 
această virtute în totalitate, ea poate fi doar parţial cuce- 
rită. permanentă propensiune, proiectare a Marelui Model 
Dao. şi doar manifestările sale parţiale apar ca efecte în 
performarea umană. Termenul este atestat in Cartea 
Stihurilor sau Clasica Poemelor (Shi Jing), cu sensul de 
temeritate şi superbie, referindu-se concret la atitudinea 
bărbătească a unui erou în confruntarea cu un adversar. 
Astfel am putea explica şi compusul său grafic din două 
idcograme („om“ şi „doi“), ca simbol al relaţiei, al evaluării 
prin raportare. Această idee a confruntării în cuplu se de- 
plasează din registrul eroicului in zona performării sociale. 
Ren este preluat de Confucius cu sensul de autodepăşire, 
exigenta de sine. competitivitate cu sine. prioritate acor- 
dată celuilalt. Ren este cheia ritualului, premisa reuşitei 
programului confucianist, care prevede codificarea exhaus- 
(iva a reacţiilor performative în orice situaţie data. 

4. A. Waley găseşte în acest paragraf maxima care justi- 
fică peregrinările lui Confucius: „Cînd într-un regat nu 
domnesc Omenia şi Dreptatea, părăseşte-l!“ 


4.2. Maestrul spune: „Cel lipsit de Omenie!, multă 
vreme nici necazului, dar nici bucuriei nu poate să le 
tie piept. Trăieşte liniştit în Omenie cel Omenos şi se 
bucură de roadele ei cel inţelept2.“ 


1. Bu Ren („cel lipsit de Omenie*), termen redat prin ne- 
garea cuvîntului Ren îl reprezintă pe cel egoist, cel care 
nu cooperează cu semenii sai (vezi şi 4.3.). 

2. Metodă specifica a strategiei discursive in Lun yu. Ter- 
menii ren zhe („cel omenos*) şi zhi zhre („cel care ştie“, 
„cel înțelept“) sînt antrenați într-o complexă relaţie de ra- 
portare: la primul nivel, ambii formează un cuplu care se 
opune termenului bu Ren zhe („cel lipsit de Omenie”); la 
nivelul al doilea, formează ei înşişi o pereche ce propune 
o ierarhie valorică: cel care e omenos în mod firesc se 
mulţumeşte să se bucure de omenia sa în mod pasiv, şi 
cel care are cunoaşterea (o cunoaştere a insesi valorii 
Omeniei) o transforma în eficienţă, aceasta insemnind 
inteligenţa practică, înţelepciunea adevărată. 

Termenul li („a obţine profit“), care contribuie la rea- 
lizarea acestei diferențieri, nu are aici sensul de „profit 
personal” (blamat de Confucius), ci de rezultat practic („a 
se bucura de roade“). Cele două verbe. an („a trăi liniştit”) 
şi li („a se bucura de roade“), ambele referitoare la Ome- 
nie, ne permit şi o lectură care propune disjunctia dintre 
„performarea în sine a omului“ şi „performarea cu profit“. 


4.3. Maestrul spune: „Numai omul care e om cu ade- 
vărat este în stare să iubească şi în stare să dispre- 
ţuiascăl.“ 

1. Comportamentul superior uman, prin atenta raportare 

la celălalt, presupune arta potrivirii şi alegerii. înseamnă 

a şti să iubeşti şi sa dispreţuieşti. Confucius detaliază în 

mai multe rînduri obiectele acestor alegeri, subordonindu- 

le verbelor hao („a iubi“, „a preţui“) şi e („a dispreţui“) şi 
transformindu-le într-un binom evaluativ: ce e bine şi ce 

e rau (vezi şi capitolul următor). 


4.4. Maestrul spune: „Cel ce cu întreaga voinţă! 
întru Omenie se lasă călăuzit, nu mai poate fi de Rău2 
stăpinit.“ 

l. Zhi, forţa interioară a unei personalităţi. in domeniul 
esteticii, termenul va descrie forţa interioară a creatorului 
manifestată în personalitatea operei. 

2. În original, verbul e („a dispretui*), folosit nominal cu 
sensul rezultatului său, „răul“. Intră în raport de antoni- 
mie cu Ren („Omenia“), care devine emblema binelui. 


4.5. Maestrul spune: „Bogăţie şi onoruri de orice om 
sint dorite. Dar nu se bucură de ele dacă nu-s pe Calea 
Virtuti! dobindite. De sărăcie şi decădere orice om se fere- 
yle. Dar n-o sa scape de ele dacă nu în Virtute trăieşte. 
Dacă Omul ales se lasă de Omenie despărţit, cum va 
mal ajunge renumit? Omul ales nu se lasă de Omenie 
depărtat nici cit să înghită un dumicat2. Nici chiar 
ntunci cînd e de necazuri şi deznădejde greu încercat.“ 


1. În original, Dao, termen major care în textul confucianist 
are sensul de respectare a Căii drepte, a Regulii morale. 
2. Literal, „cît să-şi termine de mincat orezul“. 


4.6. Maestrul spune: „Eu unul! n-am văzut pe cineva 
cure cu-adevărat Omenia să iubească şi Neomenia să 
dlispretuiasca. Cel ce iubeşte Omenia nu mai ştie alt- 
ceva în afară de ea2. Cel ce dispreţuieşte Neomenia nu 
mai lasă nimic din ce-i rău să se rasfringa asupra sa. 
Dar există oare cineva care o zi întreagă cu toată fiinţa 
lui să se lase astfel de Omenie pătruns? Căci, în ceea 
ce priveşte puterile, nu cred că nu i-ar fi îndeajuns. 
Poate c-o fl existind şi vreunul de puteri lipsit, dar eu 
pe acela nu l-am întilnit4.“ 


1. Folosirea pronumelui personal wo („eu“) în poziţia de 
subiect în locul lui wu, uzual, are valoare emfatica. 

2. Secvența wu yi shan zhi prezintă dificultăţi pentru 
traducător. Exegeza chineză explică verbul shang ca „a 
intrece“, dind secvenţei interpretarea „a nu fi întrecut de 
altcineva /altceva“. Opţiunea noastră s-a bazat pe compa- 
raţia cu secvenţa simetrică următoare, care confirmă ideea 
ncaparării totale a celui Omenos de către țelul său supe- 
rior. Am respins astfel ideea competitivităţii sugerată de 
unele interpretări precum „pe cel ce iubeşte Omenia 
nimeni altcineva nu-l întrece“ (cf. D. C. Lau: A man who 
finds benevolence attractive cannot be surpassed”). 

3. Li, forta fizica. 

4. Confucius insistă cu mai multe prilejuri asupra ideii 
că, deşi Ren. Omenia, este in puterea omului (in limitele 
impuse de forţa sa fizică). ea nu este niciodată „cu adc- 
vårat“, adică total, atinsă, căci ca necesita şi un alt fel de 
forţă, care se construieşte şi se întreține. Altfel spus. 
Maestrul admite că e un lucru omenesc să nu fii perfect, 
dar că important este să tinzi câtre perfecţiune (vezi şi 
3.16.). A. Waley notează in acest sens: „It is the will not 
the way that is wanting.” 


4.7. Maestrul spune: „Greşelile pe care le savirsesti 
te arata ce fel de om esti!. Daca stii sa cintaresti grese- 
lile pentru fiecare, afli cîtă Omenie? acela are.” 


l. Literal, „pe fiecare îl include in categoria lui“. Cuvintul 
dang din sintagma tradusă astfel are sensul de „grupare 
categorială“. A. Waley il traduce prin „a set“ şi il explică 
apoi astfel: „a set of qualities which includes virtues“. Pre- 
zenta acestui termen contribuie la discreditarea unui vechi 
clişeu al sinologilor din descendența lui M. Granet, care 
consideră ca gindirea chineză veche nu avea conştiinţă 
categorială şi că. cel mult, erau folosite categorii difuze. 
2. Exegeza considera că ideograma Ren (,Omcnie*) inlo- 
cuieşte aici omonimul ren („om“). Traducerea devine 
astfel: „după greşeli cunoşti omul“, ceea ce nu modifică 
însă, după părerea noastră (constatăm şi cu acest prilej 
o exploatare voită a omonimiei). sensul global al frazei, 
căci termenul „om“ este definibil prin gradul de „omenie“ 
de care dă dovadă. 


4.8. Maestrul spune: „Dacă in zori ti se dezvăluie 
Calea!, la asfintit poţi să mori.“ 
1. Wen Dao, literal, „auzi Calea“. sintagmă formată din 
verbul wen („a auzi”) care exprimă facultatea subtilă de a 
percepe. Calea apare astfel revelată, desluşită, ca model 
muzica] al armonizării şi consonantei. Alte traduceri in- 
terpretează verbul respectiv ca simplă ascultare a invata- 
turii. Dar tot Confucius ne arată că aflarea lui Dao prin 
învăţare este un proces gradat şi continuu pentru cel ce 
nu are privilegiul de a se naşte cu cunoaşterea (vezi 16.9.). 
Ar însemna ca, admiţind sugestiile Maestrului, Dao poale 
fi aflat, cunoscut (zhi) fic încă de la naştere, fie atins prin 
învăţare, pe etape, sau, iată, prin brusca revelare. Ar mai 
însemna încă, după cum ne arată acest pasaj, că atinge- 
rea lui Dao este țelul suprem — nu ai trăit degeaba dacă 
ai atins revelaţia lui — şi că performarea ar urma pe locul 

al doilea. Asemenea interpretare este încă un argument 
in favoarea afinitatilor dintre confucianism şi daoism. 


4.9. Maestrul spune: „Cărturarul! se dedică cu toată 
linţa Căii drepte. Daca se ruşinează de hrana obişnuită 
şi de veşmintele grosolane, atunci nu merită să deslu- 
yegli cu el tilcurile înţelepteZ.“ 

]. Shi, termen emblematic. care denumeşte noua clasă a 

intelectualilor proveniţi din mica nobilime fâră titlu şi avere 

pc care o impune dinamica socială în perioada „Primăverii 
şi Toamnei“ (secolele al VIII-lea - al V-lea a. Chr.). Aceşti 
cărturari isi oferă serviciile de consilieri la curţile princiare. 

Accepţia termenului shi în textul lui Confucius este 
accea de carturar-functionar care isi pune eruditia şi vir- 
tutile in slujba regatului. deci de intelectual cu menire 
clică şi politică. 

Termenul shi are şi sensul de „cavaler“, cum îl tra- 
duce A. Waley, „gentleman“ (D. C. Lau), dar acest sens 
sc transforma inca din vremea lui Confucius şi devine 
chiar un soi de sufix cu valoare de specialist, de învăţat. 
Astfel, pot fi distinse specializările cărturarilor vremii gru- 
pati în şcoli (filozofice): wen shi, literatii confucianişti spe- 
cializati în istorie şi comentariu de text, fang shi, .rea- 
liştii“. magicieni şi chiromanti, alchimişti şi divinatori 
daoisti, sau wu shi, specialişti în arte marţiale, aşa cum 
sint cei din secta moistă (conform consemnărilor istoricu- 
lui Sima Tan, mort în 110 a. Chr., citat de istoricul Sima 
Qian în Memoriile sale). Se precizează astfel şi sensul 
acestor şcoli filozofice, care se disting prin practici diferite, 
prin metoda proprie. Confruntarea dintre ele nu este atit 
o confruntare de idei. cit mai degrabă un conflict de pres- 
tigiu cîştigat prin eficienţa soluţiei propuse pentru a in- 
staura ordinea (identificată de Feng Youlan [1985] drept 
problema fundamentală a filozofiei chineze cu vocaţie pre- 
ponderent pragmatică). 

Începînd cu dinastia Han (secolul al II-lea a. Chr), ter- 
mcenul shi va desemna elita carturareasca care dirijează 
imperiul, birocraţia mandarinală ai cărei membri sint re- 
crutati pe baza examenelor imperiale (ce testează insu- 
şirea Cărţilor Clasice) şi pe baza modului in care aplică 
in viata virtuțile confucianiste. 

2. Ambiguitatea ultimei secvenţe (wei zu yu yi ye) este 

gcnerată de verbul yi, care are sensul de „a discuta ca 

să-ţi clarifici sau să-ţi afirmi părerea“. dar si de „a se slă- 
tui cu“, „a stabili impreună cu“. Faptul că semnul grafic 

este format din cheia semantică „vorbă“ şi foneticul „yi“, 
el însuşi cu sens de adevăr, face ca acest verb să fle in- 
terpretat şi ca „a dezbate despre adevăr“. A. Waley consi- 
deră că este vorba de sensul „a fi consultat (ca sfătuitor) 
în treburile statului“. 

$i traducerea noastră a ales obiectul verbului pe baza 
semantismului său intem (in care intră indicatia grafică). 
Aşa cum ne dovedeşte textul Analectelor. consultarea pe 
care o cereau principii sau oamenii politici era de acest 
tip, al „desluşirii tilcurilor înțelepte“, nelimitindu-se strict 
la treburile politice. 


4.10. Maestrul spune: „Omul ales se manifestă în 
lume! fără să fie pe fata de partea a ceva şi fără a se 
împotrivi la altceva2. El e de partea a ceea ce e drept 
să fle aga.“ 

1. Lumea fenomenala, desemnata in filozofia chineza prin 

sintagma tian xia („sub cer“), are in textul confucianist 

sensul conotat de „societate“. 

2. Literal, wu shi („fără a se potrivi“, „fără a se plia la”) 

şi wu mo („fără a respinge“, „fără a exclude“). Sensul 

esenţial este de a afinna şi a nega, operaţii brutale, agre- 
sive prin arbritraritatea lor. care pun in pericol Noima fi- 
reasca. 

Omul ales, cunoscind modelul firesc, caută să-l refacă, 
şi toate opţiunile sale ulterioare vor decurge de la sine, 
într-o armonizare spontană. Prin raportarea sa la model, 
el evită extremele şi se situează în centru. Accidentalului, 
partialitatii şi subiectivitatii, Omul ales le preferă perma- 
nenta, obiectivitatea şi tmpartialitatea. Ceea ce refuză el 
este nu doar relativitatea care instaurează dezordinea, ci 
şi rigiditatea în fixarea unor reguli şi repartizarea meca- 
nică a binelui şi răului. Confucius se arată partizan al 
unei flexibilităţi care păstrează obiectivul dreptăţii (yi) şi 
caută ca într-o situaţie dată să găsească, prin evaluare 
comparativă (bi), cea mai potrivită soluţie. 


4.11. Maestrul spune: „Omul ales aspiră la Virtutile 
cereşti, omul de rind doar la bunurile lumeşti. Omul 
ales jinduieşte după Regula cu care dezordinea să stăvi- 
lească, cel de rind se gîndeşte la felul în care el însuşi 
să se înavuţeascăl.“ 

1. Pasajul este alcătuit din dublete antonimice repartizate 

in două serii: mai întîi, jun zi („Omul ales“) şi xiao ren 

(-omul de rind“), reluate ca subiecte ale celor două perechi 
de propoziţii. apoi De („forţa morală ca manifestare a 
esenței, a Cerului”) şi tu („pămintul“, cu sensul de „cele 
lumesti*), xing („răsplată după faptă“) şi hui (,folos*, „bu- 
nastare*), obiecte ale aceluiaşi verb, huai („a purta în inimă“, 
„a tinji după“). Această simetrie anunţă procedeul parale- 
lismului din rafinata poezie a dinastiei Tang (secolele al 
VII-lea - al X-lea): cuvintele asortate şi pe verticală reali- 
zează o consonanta gramaticală, semantică şi simbolică. 

O interpretare cu tentă .„legistă“ a pasajului este ofe- 
rita in secolul al XIII-lea de comentatorul neoconfucianist 
Zhu Xi (Zhu Zi Quan shu): „Omul ales se gîndeşte la De. 
omul de rind la confortul material, Omul ales la dreptate 
prin pedeapsă, omul de rind la părtinire (favoruri).“ 


4.12. Maestrul spune: „Cel ce din propriul interes 
face faptei măsură nu-şi atrage asupra-i decit dezapro- 
bare şi urăl.“ 

1. Am păstrat valoarea maximă de aplicabilitate a spusei 

Maestrului, fără să introducem explicitări care nu există 

de altfel in text. A. Waley precizează că ar fi vorba de cei 

in situaţia de a lua hotăriri oficiale: „the rulers and upper 
classes in general.“ 


4.13. Maestrul spune: „Se poate guverna un stat prin 
supunere şi renunțare la sine?! Se poate, vezi bine! Daca 
hiturile n-ar sluji guvernarii, atunci la ce bun le-am mai 
Institui22* 

1. În textul original, termenul Hi, Ritualizarea. este dublat 
de rang („cedarea in fata celuilalt“). 
2. Confucius propune o redefinire a politicului în relaţia 
sa cu Moralul, o guvernare a statului prin guvernarea de 
sine. Este un prilej de a se reafirma eficienţa Ritualizării, 
în sensul său de modelare a esenței, altfel la ce bun Ritul, 
in cel de-al doilea sens al său de regulă a comportării 
exterioare. 


4.14. Maestrul spune: „Nu te necăji, dacă nu ai un 
rang! anume. Să-ţi pese numai dacă n-ai puterea sa 
meriţi un loc! demn în lume. Nu te necăji dacă nimeni 
cu-adevarat nu te ştie. Să faci ceea ce merită să te facă 
recunoscut de ceilalţi, asta tu însuţi cere-ţi ţie.“ 

l. Termenii care împlinesc relaţia de afirmaţie-negaţie 

sint obiectele nominale wei („poziţie socială”) şi Li (.vertica- 

litate“, „statuare“). Grafic, relaţia dintre aceşti doi termeni 
— două moduri de a exista în lume — se obţine prin fo- 
losirea aceleiaşi ideograme, li „a sta în picioare“, care, in 
cazul lui wei, este precedată de radicalul semantic „om“. 


4.15. Maestrul spune: „Shen!, Calea mea constă 
într-un singur lucru tot cuprinzind.“ 

Zeng incuviinteaza. Maestrul se retrage. Ceilalţi dis- 
cipoli îl întreabă pe Zeng care e tilcul spuselor sale. 
Zeng Shen răspunde: „Calea sa înseamnă atit: «Fii cre- 
dincios ţie însuți pe celălalt respectind»?.“ 

1. Zeng Shen, unul din discipolii lui Confucius (vezi şi 
1.4.). 
2. Cei doi termeni-emblemă din textul original, zhong 
(„credincios“, „loial“) şi shu („deschis in afară“, „receptiv 
fata de celălalt“) sint interpretați de noi în relație de com- 
plementaritate, rezultat al unității interior-exterior. Anne 
Cheng confirmă această interpretare prin traducerea pe care 
o propune pentru cei doi termeni: .exigenta fata de sine“ 
şi, respectiv, .ingaduinta fata de celălalt“. Cunoscute în 
lumea sinologilor mai ales cu sensul de „loialitate“ şi „re- 
ciprocitate“, conceptele zhong şi shu redau conţinutul 
conceptului Ren, comportamentul superior uman, compor- 
tament prin care, supus regulii primatului celuilalt, nu-ţi 
anulezi personalitatea, nu-ţi trădezi eul. 

4.16. Maestrul spune: „Omul ales înţelege totul întru 
a tuturor dreptate. Omul de rind doar propriului folos! îi 
face parte.“ 

1. Termenii yi („dreptate“) şi Li („profit“) realizează opoziţia 
mai ales ca sferă a manifestărilor lor: la nivelul binelui 
comun şi la nivelul egoist, personal. Sensul de „interes 
personal“ al termenului li este consolidat de filozoful 

Meng Zi, în timp ce la Mo Zi el este deviat exact în sensul 

opus, acela de „profit comun“. 


4.17. Maestrul spune: „Dacă intilnesti un Om ales!, 
caută să vezi cum ai putea să fii la fel. Dacă intilnesti 
unul care nu-i astfel, scruteaza-ti înlăuntrul şi vezi daca 
n-ai metehnele pe care le are el.“ 

1. Termenul xian („cel deosebit”) este echivalent în con- 

text cu cel de Jun Zi („cel nobil”) (vezi 1.1.) şi a fost tradus 

de noi tot prin „Omul ales, superior”, căci ambii termeni 
reprezintă acelaşi model uman confucianist. În această 

secvenţă. xian este reluat prin corolarul său negativ bu 
xian („cel care nu este om ales“). Vezi şi 19.3.. unde apare 
varianta Da Xian („un mare om ales"). 

Statutul grarnatical al acestui cuvint este incert: folosirea 
sintactică în poziţiile privilegiate ale substantivelor (subiect 
sau predicat) ni-l prezintă ca pe o nominalizare ce provine, 
credem, dintr-un adjectiv (summum de calităţi superlative 
dobindite). 

A. Waley şi D. C. Lau traduc xian ren prin „good 
man”, şi Jun Zi prin „gentleman“. 


4.18. Maestrul spune: „Cind îţi slujeşti părinţii, chiar 
dacă ai ceva de îndreptat, fa-o cu blindete. Daca vezi 
că nu eşti ascultat, fără bruschete fii şi nu li te impo- 
trivi. Dezamăgit în sinea ta, sa nu-ncepi totuşi a huli.“ 


4.19. Maestrul spune: „Să nu pomeşti la drum lung 
cit părinţii încă trăiesc. Iar, dacă trebuie să pleci, să 
ştie locul! unde te găsesc.“ 

1. În legătură cu sintagma din original, bi you fang („ne- 
apărat să existe locul“), interpretată ca indicație a spațiu- 
lui precis determinat în care se află fiul în timpul călăto- 
riei sale, A. Waley adaugă motivaţia următoare: în caz că 
unul din părinţi moare, fiul trebuie anunţat pentru a se 
întoarce să îndeplinească ritul funerar. 


4.20. Maestrul spune: „Fiu cu respect filial adevărat 
poate fi numit acela care după trei ani n-a schimbat 
Calea lăsată de răposatul său tatăl.“ 

1. În original fu zhi Dao, în traducere literală „Calea 

tatălui“, are aici înțelesul de direcţie de viata trasată de 

părinte. învăţăturile părintelui (vezi şi 1.11.). 


4.21. Maestrul spune: „Nu se poate să nu le ţii minte 
părinţilor virsta. Asta, pe de-o parte, te poate bucura, 
pe de alta, întrista.“ 


4.22. Maestrul spune: „Cei vechi erau zgirciti la 
vorbă de teama ruşiniil pe care le-ar fl putut-o aduce 
neputinţa de-a trece vorba-n faptă.“ 

1. Chi („ruşine“). concept echivalent cu „pierderea feţei“. 

Explicaţia grafemului (format din „ureche“ şi „a se opri”) 

se înscrie în registrul onoarei: „a se opri la urechea cuiva“. 

„a se face de pomina’. 

Confucius insistă asupra credibilitatii prin act, idee 
concretizată prin zicala „fapte pe măsura vorbelor“, „nu 
vorbe, ci fapte“, care pare să fie la originea dictonului mo- 
dem „nu teorie, ci practică.“ 


4.23. Maestrul spune: „Cind ştiu să se stăpinească 
rari sint acei ce ajung să greşeascăl.“ 

1. În original, sintagma foarte laconică yue shi („a greşi 

prin reţinere“). 

4.24. Maestrul spune: „Omul ales la vorba-i zgircit!, dar 
se pune imediat pe treabă cind are ceva de-nfâptuit2.“ 

1. Verbul ne („a fi zgircit la vorbă”) are şi conotatia de 

rostire simplă, fara retorică. 

2. Alte variante: „Omul ales e incet la vorbă. dar iute la 

faptă“; „Omul ales mai degrabă tace, dar cînd e de facut 

face.“ 


4.25. Maestrul spune: „Forţa Virtutii! nu se arată in 
singurătate: trebuie să aibă-n jur vecini? ca să se-arate.“ 


1. De, adică Dao, Principiul supremei Virtuti în manifes- 

tarea sa activă. 

2. Traducere literală a termenului lin („vecin“), folosit in 

text cu o intenţionată sugestivitate. În concepţia lui Con- 

fucius, forţa virtuţii nu se manifestă în izolare, ci doar 
intre parteneri, într-o situaţie stimulatoare. 

4.26. Zi You spune: „Cel ce, aflat în slujba principe- 
lui, e prea cicălitorl isi atrage dizgratia. Cel ce cu prie- 
tenii e prea cusurgiu! pe toţi şi-i va îndepărta.“ 

1. Am tradus diferit verbul shuo din cele două fraze. Cu 

o intensiune greu de circumscris, acest cuvint redă o ati- 

tudine critică, lipsită de suplete. cel ce o afişează find un 

soi de „spin în coastă“, greu de suportat şi de manevrat. 

Unele interpretări (ca, de exemplu, cea a lui Zheng Xuan 

din dinastia Han) consideră că este vorba de o altă formă 

grafică a verbului shuo, cu sensul de „a enumera (greşe- 
lile)*. 


Capitolul 5 
GONG YECHANG 
[DESPRE OMUL ALES] 


5.1. Maestrul spune despre Gong Yechang!: „E bun 
de-nsurat. Desi a fost inchis?, nu s-a facut de nimic 
vinovat.“ 

Şi propriei fiice i l-a dat de bărbat. 

1. Discipol originar din regatul Qi. 

2. Sensul de „a fi închis este redat în original metonimnic 
prin lei xie („fringhia cu care este legat cel învinuit”). 


5.2. Maestrul spune despre Nan Rong!: „intr-un regat 
bine guvernat?, şi-ar obţine rangul meritat. Chiar şi-ntr-un 
regat prost guvernat? ar reuşi să scape de pedeapsa 
capitală sau de mutilare.” Şi i-o dădu de soţie pe fiica 
fratelui mai mare. 

1. Discipol numit si Nan Gongkuo, identificat de comen- 

tatori drept ful lui Meng Yizi, şeful familiei nobile Meng. 

2. Prezenţa sau absenţa modelului bun de guvernare este 

redată prin sintagmele you Dao („are Dao”), wu Dao („nu 

are Dao”). Dao, Principiul, Norma maximă, este interpre- 
tabil în Analecte în funcţie de contextul în care se mani- 
festă: în domeniul politic, Dao reprezintă buna guvernare 

a unui suveran care are grijă de supușii sai, iar, în cel 

ctic, Dao este Virtutea supremă, conduita-etalon. 

3. Confucius îşi asumă îndatoririle de părinte ale fratelui 

mai mare, despre care comentatorii tirzii afirmă că era un 

neispravit. 


5.3. Maestrul spune despre Zi Jian!: „Acesta este un 
Om ales cu adevărat. Dacă regatul Lu n-ar avea aseme- 
nea oameni deosebiți, atunci el de la cine ar fi învăţat?2" 

1. Numele cu care i se adresa Confucius discipolului Fu 

Budi, identificat de exegeză şi ca Fu Zijia, viitorul guver- 

nator al cetăţii Shanfu. 

2. Verbul qu („a obţine“) din textul original permite sub- 
înţelegerea unei surse, a modelului emiţător al învăţăturii. 

Nedeterminarea obiectului verbal si („aceasta”) a con- 
dus şi la alte variante, de tipul „de unde şi-a obţinut cali- 
tatile’ (cf. D. C. Lau), care menţin insă ideea sursei de 
exemplaritate. 

Aceste modele evocate de Confucius nu sint plasate 
doar în timpurile vechi şi nu sint intrate deja în mit, ci, 
iată. şi în contemporaneitate. 


5.4. Zi Gong întreabă: „Dar eu ce fel sint?“ 

Maestrul răspunde: „Tu esti un vasl.“ 

Discipolul: „Ce fel de vas?“ 

Maestrul: „Un vas preţios precum acela în care se 
aduce spiritelor prinos.“ 


1. În original, hu Han, vas ritual foarte preţios din jad, 
folosit la sacrificii. Metafora repetată a -vasului“. a reci- 
pientului (vezi şi 2.12.) subliniază importanţa interiori- 
tăţii. a puterii de absorbţie şi reţinere. Omul nu este doar 
o exteriorizare, apt doar de o instrumentare mecanică. ci 
o interioritate, bogată şi profundă. 

Maestrul îl consideră pe discipolul Zi Gong ca pe unul 
care se află in acest stadiu al descoperirii forţei sale, a 
capacităţii sale deosebite, a acestui har al unei recepti- 
vitati de excepţie, care urmează însă a fi „umplut“ cu învă- 
tatura şi „minuit“ ritual. Discipolul este văzut de maestru 
ca un vas preţios prin ceea ce ascunde in interior şi prin 
efectul pe care il poate produce în situația performarii. 

Această calitate a „cuprinderii“, a -conţinerii” poate fi 
corelată cu yin ,continerea in profunzime“, „ascunderea“, 
termen foarte speculat şi în estetica chineză, ce valorizea- 
ză în mod deosebit discreţia. Conţinutul profund, esenţial, 
se lasă manifestat exterior, într-o formă care ea însăşi să 
ascundă. să sugereze doar şi să nu-l dezvăluie direct, 
ostentativ. 


5.5. Cineva spune: „Yong! este omenos, dar îi lip- 
seşte darul vorbirii2.“ 

Maestrul spune: „Şi la ce i-ar servi acest dar? Cel 
care vorbeşte prea mult ajunge ades de alţii să [ie urit. 
Nu ştiu dacă Yong este cu adevărat virtuos, dar, dacă 
ar fi bun de gură, la ce i-ar fi de folos?“ 

1. Discipolul Ran Yong, supranumit şi Zhong Gong. 


DESPRE OMUL ALES 115 


2. În original, verbul ming la forma negativă are, ca si 
verbul următor, folosit ca atribut, xie ren („cel care vor- 
beste mult“), sensul de a fi abil în vorbire prin arta argu- 
mentatiei. Cum această arta era specifica „dialecticienilor“ 
nominalişti, s-ar putea ca referirea critică făcută de Con- 
[ucius să aibă această adresă. Maestrul Kong este parti- 
zanul vorbirii adecvate al discursului laconic şi eficient 
bazat pe percutanţa citatului şi a definiţiei. „Darul vorbi- 
rii” se referă deci la un anume tip de a vorbi: argumen- 
tatia abilă, verbozitatea, invaluirea prin cuvinte, „capcana 
cuvintelor” cum spune Zhuang ZI. 


5.6. Maestrul ii dă voie lui Qi Diaokai! să accepte o 
slujbă în guvernare, dar acesta refuză spunind: „Nu mă 
simt încă demn“. lar Maestrul se bucură de acest 
semn2. 

1. Discipol cunoscut şi sub numele de Zi Kai. 

2. Am introdus în traducere obiectul verbului într-o ex- 

plicitare ce insistă asupra metodei pedagogice a lui Con- 

fucius, bucuros cind discipolul atinge o conştiinţă de sine: 
işi cunoaşte obiectivele şi işi evaluează corect puterile, 
este în stare să-şi prevadă limitele într-o situaţie data. 


5.7. Maestrul spune: „Calea cea dreaptă nu este ur- 
matăl. Aşa că mai bine m-aş lăsa dus într-o corăbioară 
m largul mării? în pribegie, şi poate Zi Lu mi-ar putea 
fl tovarăș de drum.“ 

Auzind acestea, Zi Lu se arata plin de bucurie. 

Maestrul spune: „Zi Lu, curajul tău e mult mai mare 
decit mi-am închipuit3. Dar pentru aşa ceva nu cred că 
eşti nici tu din aluatul potrivitt.“ 


1. Prin sintagma Dao bu xing („Calea nu se înfăptuieşte”) 
din textul original, Maestrul işi exprimă direct dezamăgi- 
rea că învăţătura nu îi este pusă in practică. Cuvintul 
xing este verbul predilect al actului. 

2. „Marea“ (hai), metaforă folosită de obicei de Confucius 
ca simbol al egoismului, reprezentind calea de cîştig a ne- 
putatorului, a omului de rind care aleargă dupa profit, se 
opune în acest context Căii morale a altruismului şi ge- 
ncrozităţii. 

A. Waley interpretează dorinţa de plecare pe mare a 
Macstrului ca plecare la barbari, gest de deznadajduita 
renunțare şi de amară atitudine critică totodată (ca o ma- 
nifestare chiar a speranţei de a găsi la barbari o audienţă 

mai bună decit la cei civilizati, după cum crede şi J. Need- 
ham, (vol. 4. 1971, p. 396). 

3. Literal, „felul in care iubeşti curajul mă întrece“ (hao 
yong guo wo). Secvența, interpretată de obicei ca expri- 
mind un curaj ce întrece aşteptările, reprezintă mai de- 
grabă un soi de recul strategic al Maestrului, care în amă- 
răciunea sa, a făcut o propunere hazardată. Maestrul îşi 
ia scama, şocat de efectul vorbelor sale, la care Zi Lu re- 
acţionează cu un entuziasm care îl surprinde. Devine 
conştient de nebunia unei asemenea aventuri nu atit ca 
pericol, cît ca nepotrivire cu firea proprie. Pe de altă parte, 
cauza entuziasmului discipolului rămîne ea însăşi discu- 
tabilă: acesta e molipsit de ideea în sine a aventurii sau, 
pur şi simplu, este gata. din devotament, să fle alături de 
Maestrul său chiar şi în această „nebunie“? 

4. Foarte ambiguă, sintagma finală (wo suo qu cai) orien- 
tează traducerile în două direcţii diferite: -nu avem mate- 
rialul necesar pentru o asemenea călătorie“ şi „ne lipseşte 
echipamentul pentru această călătorie“. Dacă cuvintul cai, 
care are sensul concret de „material“, este interpretat sim- 
bolic, metaforic, atunci el se traduce, aşa cum am proce- 
dat şi noi, prin „nu avem stofă de aventurieri-navigatori”. 
Dacă el ramine cu înţelesul de „material lemnos“, referinţa 
se opreşte chiar la alcătuirea ambarcaţiunii. Aceeaşi ideo- 
grama, citită zai impune o traducere total diferită a sec- 
ventei. Cea mai onestă interpretare este aceea care optea- 
ză pentru sensul general cel mai profund: „nu avem ce 
ne trebuie pentru o asemenea întreprindere“. 

Ca mostră a dificultății traducerii, enumerăm cele două 
perechi de omofone cu sensurile lor, reprezentate grafic 
de aceeaşi ideogramă: cai! („material alcătuitor“. „material 
de construcție“), cal? („a judeca“ , „a tranga“), zai! (-a in- 
cărca“, .incarcatura’), zai? (particula exclamativa). 

Am remarca, de asemenea, ca exemplu al speculării 
semantice şi grafice a cuvintului, jocul de cuvinte din pri- 
ma propoziţie: fu („mică ambarcaţiune“) şi fu („a pluti pe 
apă”), cel dintii avînd radicalul „lemn“, iar cel de-al doilea 
radicalul „apă“. 


5.8. Domnia sa seniorul Meng Wubol îl întreabă pe 
Maestru: „Zi Lu a atins cu adevărat Virtutea?“ 

Maestrul răspunde: „Nu pot şti.“ 

Celălalt iar întreabă, şi Maestrul îi răspunde aşa: 
„Într-un regat cu o putere de luptă de o mie de carei 
s-ar putea încredința lui Zi Lu drept însărcinare depar- 


DESPRE OMUL ALES 117 


(amentul armatei2. Dar nu pot şti dacă a atins cu ade- 
varat Omenia.” 

„Dar Qiu?3“, Meng Wubo iar întreabă. 

Maestrul: „Lui Qiu poate să i se incredinteze să ad- 
ministreze o cetate cu o mie de familii sau un ţinut cu 
o putere de luptă de o sută de caref. Dar dacă-i Omenos 
pe deplin nu pot şti.“ 

„Dar Chi?5* 

Maestrul: „La curte, încins cu eşarfa de dregător, 
sint sigur că va şti să primească solii cu meritatul onor, 
dar tot nu ştiu dacă e pe deplin virtuos.“ 

1. Mare senior, menţionat şi în 2.6. 
2. Însărcinările pe care le-ar putea îndeplini cei trei dis- 
cipoli sint marcate prin termenii care desemnează sfera 
manifestării abilității lor: fu („departamentul militar”), yi 
(„cetatea“, „tirgul”), zai („curtea unui mare nobil“). Se 
schiteaza astfel o evaluare scalară a discipolilor care ar 
putea atinge Virtutea superioară a Omeniei (Ren): Zi Lu, 
în stare de o mare răspundere. capabil să conducă desti- 
nele unui regat. Ran Qiu, apreciat ceva mai modest şi Chi, 
priceput doar la protocol. Este de remarcat aici, în orice 
caz, importanţa superioară acordată de Maestru respon- 
sabilităţii politice. 

3. Discipolul Ran Qiu. 

4. Un regat cu o sută de care de luptă sau o cetate cu o mie 

de familii erau socotite ca modeste pentru acele timpuri. 

5. Numele familiar cu care Maestrul se adresează disci- 

polului Gong Xichi sau Gong Xihua. 


5.9. Maestrul îl întreabă pe Zi Gong: „Dintre tine şi 
liuil, care crezi că-i mai învăţat?“ 

Zi Gong răspunde: „Cum aş indrazni să fiu cu Hui 
comparat? El, daca aude un lucru, din el înţelege zece. 
Pe cind eu, din unul auzit, abia dacă încă unul pot 
inţelege.“ 

Maestrul: „Într-adevăr cu el nu te poţi compara. Nici 
tu, şi nici eu însumi nu-l putem egala2.” 

1. Discipolul Yan Hui (vezi şi 2.9.). 

2. Structura finală a acestei secvenţe (wu yu ru fei ru 

ye) permite două traduceri: „eu (impreună) cu tine nu-l 

putem egala“ şi „eu, ca şi tine, (cred) că nu-l poţi egala“. 

Ambiguitatea este generată de cuvintul yu, conector al ce- 

lor doi termeni (eu-tu), care poate fi conjunctie sau verb 

cu sensul de „a fi de acord cu“, „a crede ca şi“. O tradu- 
cere neutră, „cred ca şi tine că nimeni nu-l poate egala“, 
care nu l-ar include direct pe Maestrul Kong. este de ase- 
menea posibilă. 


5.10. Zai Yu! dormea ziua-n amiaza mare. 

Maestrul spune: „Lemnul putred nu poate fi dăltuit, 
zidul din lut moale nu poate fi văruit. La ce bun să fie 
Zai Yu mustruluit?* Şi adaugă: „Mai demult, mai întîi 
vorbele omului le ascultam, şi după ele în faptele lui mă 
incredeam2. Acum îl ascult, dar aştept să vad cu ochii 
mei cum este cind se apucă de făcut. De cind cu Zai 
Yu, nu mai sint ca la-nceput.* 


1. Vezi şi 3.21. 
2. Cele două atitudini ale Maestrului sint exprimate prin 
dictoane cu structuri identice: ting qi yan xin qi xing („ii 
asculti vorbele şi acorzi credibilitate faptelor”) şi ting qi 
yan guan qi xing („ii asculti vorbele şi-i cercetezi faptele”). 
Opoziția este marcată prin simpla înlocuire a verbului xin 
(„a acorda credit”) cu guan („a contempla prezenţa”). 
Maestrul ajunge la convingerea. rezultată din expe- 
rienta sa pedagogică. că numai în acţiune pot fi testate 
virtuțile. Cel in care s-a investit învăţătura şi ajunge doar 
să vorbească ceea ce este potrivit. dar nu aplică practic 
cele învăţate reprezintă o cauză pierdută. 


5.11. Maestrul spune: „Pină acum n-am întilnit nici 


un om puternic! de neclintit.“ 

Cineva întreabă: „Dar Shen Cheng?2* 

Maestrul răspunde: „E unul de propriile dorinţe3 
subjugat. Cum ar putea el oare să devină puternic! cu 
adevărat?“ 

1. Calificativul gong („puternic“) capătă in context valoa- 

rea figurată de „de o fermitate absolută”. „rezistent la orice 

imixtiune din exterior”, „neclintit în urmarirea ţelului“. 

2. Discipol căruia Maestrul îi mai spune şi Zhou. Se cre- 

de că ar fi acelaşi cu Shen Dan din lista discipolilor intoc- 

mită de istoricul Sima Qian în Memoriile sale. 

3. Termenul yu („a dori“, „dorinţă“) capătă, prin raportare 

la calificativul gong, exprimat anterior, o valoare superla- 

tivă şi semnificația de „pierdere de sub control a obiectivu- 
lui“, „imposibilitatea de a-ţi mai dirija voinţa şi acţiunea“. 

Acest tip de dorinţă va fi incriminată de neoconfucianis- 

mul secolului al XII-lea. Pentru daoişti şi budişti. acest 

termen are conotatia de renunțare la ceea ce este ambiţie 
«dcşartă. 


5.12. Zi Gong spune: „N-aş vrea deloc să-i fac altuia? 
ceca ce mie însumi să mi se facă nu mi-ar plăcea.“ 

Maestrul: „Oh, dar tu eşti cu totul departe de aşa 
ceva!” 

1. În text, predicatia este redată prin predicatia verb + 

obiect (jia zhu), avînd sensul de „a te impune cuiva“, „a 

copleşi pe cineva cu ale tale“. In general. i s-a dat inter- 

pretarea de „a trata rău pe cineva“. 


5.13. Zi Gong spune: „Învățăturile Maestrului despre 
hituri, Muzică şi Stihuri! le putem asculta. Dar ce-ar 
“pune despre Firea lucrurilor? şi Calea Cerului“ de la 
cl nu putem aflat.“ 


1. Am tradus explicit sintagma wen zhang, care repre- 
zinta ştiinţa umanistă, filologica şi artistică a cărturarului 
umanist, însuşită prin studierea Cărţilor Clasice. Sensul 
său literal este „subiecte (de tip) wen“, adică subiecte 
apartinind domeniului cultural in care trebuie sa se spe- 
cializeze cărturarul (vezi şi nota 1 de la 6.13. despre ter- 
menul ru). 

2. Structura verb + obiect yan Xing yu Tian Dao (.a 
vorbi despre Fire şi despre Calea Cerului”), aflata in raport 
adversativ cu perechea sa sintactică wen zhang, conţine 
termenul Xing, care va deveni mai tîrziu un concept foarte 
important al filozofiei chineze. o dată cu şcoala neoconfu- 
cianista din timpul dinastiei Song. Termenul este preluat 
de neoconfucianişti in accepţia pe care o dam şi noi in 
traducerea de faţă, şi nu doar ca „natură a omului“, aşa 
cum optează majoritatea variantelor. A. Waley insistă asu- 
pra acceptiei de „natură“ a cuvintului Xing. pentru a pune 
în evidenţă opoziţia pe care acesta o realizează cu wen. 
cultura. Traducerea noastră surprinde şi ea această opo- 
ziţic, cu nuanţările „învăţătură“ şi „fire“ (vezi şi 17.2.). Daca 
nu sintem întru totul de acord cu traducerea lui Xing doar 
ca „natură umană“ este şi pentru că Maestrul vorbeşte 
permanent în Analecte despre acest topic. despre forţa na- 
turii umane şi despre perfectibilitatea ei. Sensul lui Xing 
este acela de însemn al proiectării esenței in aparenţă, in 
oricare din cele „zece mii de lucruri“ ale lumii fenomenale. 
Sc nuanteaza astfel şi mai puternic sensurile celor doi ter- 

meni în opoziţie: wen, insemnele culturii. şi Xing, insem- 
nele naturii. 

3. Calea Cerului (Tian Dao). Modelul superior al naturii, 
care se instituie în model de respectat şi de preluat de 
om prin Calea Omului (Ren Dao). 

4. Maestrul Kong vorbeşte despre cele ce se pot însuşi 
prin metoda sa de învăţare (cele apartinind lui wen), şi 
nu despre temeiurile lumii (King si Tian Dao). Deşi el nu 
se exprimă despre Firea lucrurilor şi nici despre Calea 
Cerului, refuzul său nu implica totuşi negarea acestor to- 
pice, ci, dimpotrivă, acceptarea lor ca lucruri esenţiale 
(din planul superior al metafzicii) asupra cărora nu are 
ninic de spus fata de ceea ce se ştie sau probabil asupra 
cărora nu se poate formula un discurs (un refuz, în ma- 
nieră daoistă, de a formula indicibilul, .inexprimabilul ce 
se arată“). 


5.14. Cind Zi Lu afla un lucru, nu se apuca imediat 
de infaptuit, cu grijă că ar mai fi încă un altul de auzitl. 
1. Laconismul pasajului, lipsa marcării dintre fraze fac 
pasajul ambiguu. În legătură cu ceea ce ar mai putea auzi 
discipolul Zi Lu, exegeza specifică referinţa la ceea ce ar 
mai putea spune în plus Maestrul. Considerăm că acest 
paragraf confirmă strategia testării variantelor, lecţia 
flexibilitatii şi a atenţiei asupra alternativelor, înaintea 
opțiunii pe care Maestrul însuşi o propune in Analecte. 


5.15. Zi Gong întreabă: „De ce Kong! a fost numit 
după moarte «Cel Civilizat»?* 

Maestrul răspunde: „Era sensibil, iubea studiul, nu se 
ruşina să înveţe de la cei care-i erau inferiori în rang. 
Iată de ce supranumele de Wen i s-a dat.“ 

1. Kong Yu, nobil din regatul Wei, numit postum Wen- 

„Cel Civilizat“. În cartea Zuo Zhen, sint consemnate o serie 

de defecte de comportament ale acestui personaj, de aceea 

discipolul Zi Gong este nedumerit. 


5.16. Maestrul spune despre Zi Chanl: „Patru lucru- 
ri fac din el un om ales: în acţiuni, e demn şi ceremo- 
nios; pe suveran îl slujeşte temeinic şi credincios, iar 
cu cei mulţi pe care-i are-n grijă e generos, şi corvezile 
cînd le imparte o face cu cumpătare şi dreptate2.“ 

1. Supranumele lui Gong Sungiao din regatul Zheng, 

prim-ministru foarte competent. 

2. Cele patru calităţi enumerate sint in original termeni 
cu semantism bogat, de aceea în traducere am preferat şi 
unele dublete complementare. De remarcat aici prezenţa 
verbului yang („a creşte pe cineva“, „a educa”). folosit pen- 
tru a marca atitudinea de părinte sau de Maestru a Omu- 
lui ales faţă de popor. 


5.17. Maestrul spune: „Yan Pingdong! e bun să lege 
cu alţii prietenie2. Fie timpul cit de lung, respectul ce-l 
poartă prietenilor e acelaşi ca la început3.* 


1. Nobil din regatul Qi. numit şi Yan Ying. personaj a 
cărui biografle se află consemnată în Memoriile istoricului 
Sima Qian. 

2. În original. shan yu ren jiao („a fi bun la stabilirea de 
relaţii cu oamenii“). Verbul jiao, folosit în aceasta sintag- 
mă cu sensul de „a face schimb“, presupune o relaţie bi- 
laterală, un schimb reciproc, de pe poziţii egale, deci echi- 
tatea şi transparenţa relaţiilor dintre parteneri. 

3. Secvența finală este ambiguă, căci verbul nu-şi preci- 
zează actantul, astfel că poate fi tradusă şi prin „respectul 
pe care i-l poartă prietenii este acelaşi“. 


5.18. Maestrul spune: „Zang! adăposteşte la el acasă 
o broască ţestoasă uriaşă2. Bolta încăperii imită munţii, 
iar stilpii cu vegetatie-s pictati3. Se mai poate spune oare 
că Zang este dintre cei luminaţi?4% 


1. Zang Wenzhong. nobil din regatul Lu. 

2. În original, Cai, numele regatului care ii dăduse lui 
Zang o asemenea broască ţestoasă ce servea la divinatie. 
3. Un astfel de fast decorativ era permis numai în templul 
strămoşilor imperiali şi doar suveranii aveau dreptul de a 
folosi broasca ţestoasă la divinatie. 

4. Interogaţia finală, care exprimă mirarea fata de com- 
portamentul nobilului Zang, este in original ambiguă. O 
altă traducere posibilă ar fi: „cum de i-a dat prin minte aşa 
ceva?". În orice caz, sint condamnate aici alterarea cutu- 
mei şi părăsirea poziţiei centrului, atitudine caracteristică 
înţeleptului confucianist. 

Termenul final zhi („a şti“, „a cunoaşte”), asupra 
căruia pluteşte îndoiala. poate să se refere şi pur şi sim- 
plu la modul în care trebuia întreţinută o broască testoa- 
să menită divinaţiei. Conform cărţii Guan Zi. ea trebuia 
ţinută pe o terasă specială şi umezită zilnic cu sîngele de 
la patru tauri. 

5.19. Zi Zhang întreabă: „Zi Wen! a fost de mai multe 
ori numit prim-ministru al regatului Chu, dar niciodată 
n-a arătat că s-ar simţi prin asta bucurat. Şi tot de-ati- 
tea ori din slujba asta a fost îndepărtat, dar n-a dat 
niciodată vreun semn că ar fi fost supărat. Ba, mai mult, 
cînd în locul lui altul îi urma, el îl incunostinta de inda- 
toririle care i-au revenit. Un asemenea om cum poate fi 
numit?“ 

Maestrul răspunde: „Că are Zhong-Loialitatea.“ 

Zi Zhang: „Dar are şi Ren-Suprema Virtute.“ 

Maestrul: „Dacă a atins sau nu Ren, nu-ţi pot răs- 
punde.“ 

Zi Zhang i se adresează iar: „Cind Cui Zhu2 îl ucise 
pe prinţul din Qi3, Chen Wenzit, care stăpinea un do- 
meniu de zece care de luptă, îşi lăsă bunul lui şi se 
băjeni. Adăpostit în alt regat, ar fi spus că nici guver- 
narea de-aici nu e decit cea a lui Cui Zhu mai presus, 
şi iar plecă-n alt loc. Şi iarăşi aici, dup-o vreme, spuse 
că guvernarea aceea mai bună decit a lui Cui Zhu nu-i 
pare-a fl. Felul acesta de a se purta al lui Chen Wenzi 
cum se poate numi?“ 

Maestrul: „Asta Qing5-Integritate o socotesc a fi.“ 

Zi Gong: „Dar a atins el Ren-Omenia?“ 

Maestrul: „Nu se poate şti. Şi de fapt ce m-ar 
indreptati să cred că da?“ 

1. Ministru în regatul Chu, cunoscut şi sub numele de 

Dougou Wutu. 

2. Nobil din regatul Qi. 

3. Episodul se referă la o intimplare din 548 a. Chr., cind 

Cui Zhu il ucide pe principele Qi, care il ofensase sedu- 

cindu-i soţia. 

4. Ministru în regatul Qi. 

5. În seria termenilor care definesc Omul ales se înscrie 

şi qing. ce pare să desemneze o variantă a loialității şi 

echităţii. 


5.20. Se spunea că Ji Wenl, cind se apuca să facă 
ceva, înainte de trei ori asupra celor ce avea de făcut 
se întreba. Maestrul, auzind asta, spune: „De două ori 
îi ajungea.“ 

1. Demnitar din regatul Lu. care a trăit într-o perioadă 

anterioară lui Confucius. 

5.21. Maestrul spune: „Cind regatul era după Cale 
guvernat, Ning Wu! se arăta şi el luminat. Cind regatul 
nu era guvernat cu rost, el însuşi devenea dintr-o data 
prost. Luminati aşa ca el mai pot şi alţii să fie, dar ni- 
meni nu-l poate imita în felul în care-şi prefăcea deş- 
teplaciunea în prostie2.“ 

l. Demnitar, ministru din regatul Wei. 
2. in timpul domniilor tiranice şi lipsite de armonie, car- 
turarul luminat, printr-o subtilă artă a disimulării, se fe- 
rca să mai apară şi să fie implicat în viaţa publică. Con- 
fucius însuşi, deşi arde de nerăbdare să fie de folos într-o 
slujbă oficială, nu-şi oferă serviciile unui prost guverna- 
tor, ci stă deoparte. 

Textul, ambiguu, permite interpretarea propusă de 
noi, la fel de bine ca şi pe cealaltă. la propriu: un ministru 
depinde de suveranul său, de felul in care îi este valori- 
ficata capacitatea. 


5.22. Aflindu-se în regatul Chen!, Maestrul spune: 
„Si ne întoarcem, hai să ne întoarcem acasă! Discipolii 
mei ţintesc departe şi-s instruiți cu tot ce se cuvine, dar 
tot nu ştiu s-aleagă ce este mai bine.“ 


1. Vechi regat din timpul dinastiei Zhou. loc îndepărtat, 
in care Confucius ajunge în peregrinările sale în căutarea 
unui principe luminat, care să-i aplice programul său 
politic. Aici el pare să-şi dea seama de utopia căutărilor 
sale şi că este necesar să se limiteze la menirea de Maes- 
tru fata de tinerii discipoli (xiao zi .copiii*) de acasă. pe 
care îi socoteşte plini de forţă şi ambiţie, dotați cu toate 
calităţile, dar care încă nu ştiu să aleagă dreapta măsură. 

Exegeza chineză de tradiţie recentă interpretează ulti- 
ma propoziţie ca avindu-l ca subiect pe Confucius însuşi. 
sensul rezultat fiind „dar eu nu ştiu să-i indrum, să-i con- 
duc“. Posibilitatea unei traduceri diferite este permisă de 
verbul zai („a alege“, „a tranga“), această alegere putind fi 
atribuită fie discipolilor, fie Maestrului. 


5.23. Maestrul spune: „Bo Yi şi Shuo Qi! n-au pur- 
tat nimănui ranchiună şi, în felul acesta, n-au avut 
uiciodată parte de ură.“ 


1. Două personaje celebre din istoria mitizată a Chinei, 
simboluri ale loialității. care au preferat să moară decit 

să-şi trădeze suveranul. Fii ai lui Gua Zhuqun, principele 
unui regat de la sfîrşitul dinastiei Yin, cind ultimul im- 
parat al acestei dinastii este înlăturat, ei refuză să-l trade- 
ze şi nu numai că nu luptă împotriva lui. dar resping şi 
bucatele noii dinastii Zhou, murind prin înfometare în 
sihăstria unde se retrăseseră. Exemplaritatea lor se dato- 
rează, în acelaşi timp, şi atitudinii de „cedare în faţa ce- 
luilalt* (rang) pe care o adoptă la moartea tatălui lor. cind 
fiecare renunţă la succesiune în favoarea celuilalt. Con- 
fucius îi menţionează aici ca modele de blindete şi bunătate 
(vezi şi 7.15.). 


5.24. Maestrul spune: „Cine crede că Wei Sheng! a 
fost un om drept cu-adevărat? Cind cineva i-a cerut 
putin oţet, el cică s-ar fi dus la un vecin să-i ceară, apoi 
celuilalt ca din partea lui i l-ar fi dat.“ 

1. Wei Shenggao din regatul Lu, personaj citat de aseme- 

nea de filozoful Zhuang Zi, precum şi în cartea Zhan guo 

ce (Politica Regatelor Combatante), ca model de corectitu- 
dine. Comportamentul său exemplar este fixat într-o po- 
vestire sapientiala: dorind să-şi respecte cuvintul dat unei 
fete, el se agaţă de stilpul podului şi se lasă înecat de 
puhoaiele riului care se revărsase. 

Confucius demonstrează prin exemplul dat că etalarea 
excesivă a unei virtuţi o poate submina în mod paradoxal 
pe alta. 


5.25. Maestrul spune: „Vorbe meşteşugite, obraz 
prefăcut, temeneli linguşitoare, toate astea erau pentru 
Zuo Qiuming! lucruri de ruşine; cum sint şi pentru mine! 
Să-ţi ascunzi disprețul fata de cineva şi să-i ceri prie- 
tenia era un lucru socotit de Zuo Qiuming de ruşine; 
şi tot aşa e socotit şi de mine.“ 

1. Se crede că este vorba de istoricul Zou Qiuming, cre- 

ditat de confucianistii tirzii ca discipol al Maestrului, sub 

îndrumarea căruia a redactat cartea Zuo Zhuan (Biografiile 
lui Zuo), comentariu al Analelor Primaverii şi Toamnei. 


5.26. Auzindu-i pe Yan Hui şi pe Zi Lu alături de el, 
Maestrul spune: „Ce-ar fi ca fiecare din noi să spună 
ce are drept tel?” 

Zi Lu: „Aş vrea să-mi împart cu prietenii care şi cai, 
haine şi blănuri şi chiar de se pierd şi se rup, să nu-mi 
pese defel.“ 

Yan Hui: „Aş vrea să nu mă laud că-s bun şinu eu 
singur să-mi dau meritele în vileag.” 

Zi Lu: „Dar am putea, Maestre, să aflăm ce dumnea- 
voastră v-ar fi drag?“ 

Maestrul răspunde: „Să aduc alinare celor virstnici, pe 
prieteni să-i fac să se-ncreadă în mine, iar pe tineri să-i 
lac să mă păstreze în amintire.“ 


5.27. Maestrul spune: „Gata! Socoteala e încheiată! 
Pe cineva care să fie în stare să-şi descopere singur gre- 
yclile şi să se-nvinuiască singur! n-am întîlnit niciodată.“ 

l. Literal, „să-şi învinuiască singur interioritatea“ (nei zi 
song). Autoculpabilizarea este marcată prin locativul si- 
tuativ nei („interiorul“). Este extrem de interesantă aceas- 
tă directionare spre interior a culpei, care de obicei in Chi- 
na antică se stabilea exterior, conform codului. Încă o dată, 

Confucius îşi manifestă prețuirea pentru introspecţie. pen- 

tru grija individului fata de propria interioritate. 


5.28. Maestrul spune: „in orice aşezare, fie şi una 
uică doar de zece vetre, există neapărat oameni demni 
de incredere şi plini de credinţă aidoma mie, dar atit de 
dornici să înveţe ca mine nu cred să fle.“ 


Capitolul 6 
YONG YE 


[DESPRE RITURI ŞI GUVERNARE] 


6.1. Maestrul spune: „Despre Yongl, ei bine, n-aş zice 
nu să-l văd instalat în jetul indreptat cu fata spre sud2.“ 
1. Discipolul Ran Yong, supranumit Zhong Gong, perso- 
naj de origine modestă, care, datorită calităţilor sale, 
ajunge mare demnitar. Confucius vede în el exemplul tezei 
sale că puterea nu este doar apanajul celor de obirşie no- 
bilă, ci poate fì dobindita prin virtute. 
2. În original, nan mian („cu faţa la sud“), expresie ce 
indica postura rituală a suveranului. 


6.2. Zhong Gong îl întreabă pe Maestru ce crede de- 
spre Zisang Bozil. Maestrul spune: „Pentru că acţionează 
simplu şi apropiat de popor2, ar putea fi şi el cinnuitor.“ 

Zhong Gong spune: „Cind esti de felul tău serios şi 
demn de respectat, poţi să cirmuieşti poporul simplu şi 
apropiat, nu-i aşa? Dar dacă de felul tău eşti de-o îngă- 
duinta prea mare şi tot in felul ăsta iţi cirmuiesti şi 
supusii, nu se ajunge la delăsare?* 

Maestrul: „Yong, sint cu totul indreptatite spusele 
tale.“ 

1. Personaj neidentificat, care apare şi în cartea Zhuang 

Zi, cu varianta Zi Sang. 

2. Calitatea „simplităţii şi apropierii de popor“, exprimată 

de termenul jian, este deopotrivă caracteristică felului de 

a fi al omului (familiaritate, îngăduinţă în relaţia cu cei- 

lalţi). cit şi un mod de a se comporta al conducătorului 

politic: lipsa tiraniei, grija pentru popor, transparenţa. 

Formula optima a unui suveran înţelept presupune şi 

Jian, ingaduinta în guvernare, şi jing, impunerea respec- 

tului. Principele trebuie să impună, să fie chiar temut ca 

persoană şi toate posturile rituale sînt menite să întăreas- 

că această poziţie de putere care să atingă o forţă magică. 

Pasajul face diferenţa dintre jian, luat în accepţia de ca- 

litate a suveranului, adică de atitudine de ingaduinta în 

conduita politică (chiar cu sensul concret de uşurare a 

sistemului de corvezi) şi jian, cu accepţia de defect al 

omului („lax“, traduce A. Waley, care remarcă folosirea cu- 
rentă a termenului în sens peiorativ). 

6.3. Prinţul Ai întreabă: „Care dintre discipolii dom- 
niei voastre este mai vrednic de învăţătură?“ 

Maestrul răspunde: „Yan Hui era cu adevărat domic 
de învăţat. Nu se minia niciodată pe celălalt şi greşelile 
proprii nu le punea pe seama altcuiva. Din nenorocire, 
a murit. Şi, de atunci, de un altul aşa vrednic de învă- 
tatura ca el n-am mai auzit.“ 

1. Des folosită în Analecte, sintagma hao xue, cu tradu- 
cerea literală de „a iubi invăţătura“, are un conţinut se- 
mantic complex: a dori să înveţi, dar a fl şi apt pentru 
asta, a fl un bun receptor, dar a fi înzestrat şi cu calităţile 
necesare pentru a aplica cele învățate. Discipolul Yan Hui 
reprezintă pentru Confucius un asemenea elev ideal. 

6.4. Zi Hua! e trimis în regatul Qi cu o însărcinare. 
Discipolul Ran Qiu se îngrijeşte în urmă ca mama aces- 
tuia să primească un ajutor în cereale. Maestrul spune: 
„Să-i dăm femeii un cogs? plin“. Ran Qiu cere să i se 
mai adauge puţin. Maestrul spune: „Să i se mai dea o 
măsură? în plus“. Ran Qiu însă vreo cinci cause? i-ar 
fi pus. Maestrul spune atunci: „Cind Chi! a plecat în 
regatul Qi, călărea un cal minunat şi cu blănuri scum- 
pe era împodobit. După cite ştiu eu, Omul ales se îngri- 
jeşte să-l ajute pe cel nevoiaş, nu pe cel deja inavutit.* 

1. Discipolul Gong Xichi, căruia Maestrul îi foloseşte mai 

sus prenumele familiar de Chi (vezi 5.8.). 

2. În original, fu, yu şi ping, unităţi de măsură a greutăţii 

dificil de echivalat cu exactitate. 

6.5. Yuan Sil îi serveşte Maestrului Kong ca admi- 
nistrator, fapt pentru care acesta vrea să-l răsplătească 
cu vreo 900 de măsuri de mei. Yuan nu vrea să le ia. 
Maestrul spune: „Nu-i bine că le-ai refuzat, mai bine le 
iei şi le dai megieşilor de la tine din sat2.* 

1. Yuan Si sau Yuan Xian, discipol, supranumit Zi Si 
(vezi şi 14.1.). 

2. În original, termenii lin şi dang, care reprezintă comu- 
nitati săteşti, bazate pe vecinătate, de 5 şi. respectiv, 25 
de familii. 


6.6. Maestrul vorbeşte despre! Ran Yong: „Un vițel 
fătat de o vaca baltata obişnuită, dar care e roşu nepa- 
tat şi cu coarne bune de împuns2, nu-i oare pe placul 
Zeităţilor Munţilor şi Riurilor, chiar dacă nu e o ofrandă 
îndeajuns de buna de-nchinat?* 


1. Yue, verbul care introduce spusele Maestrului, este 
precedat de un alt verb, wel, cu valoare de „a predica“, 
„a caracteriza un topic“, „a defini“. În Analecte, acest verb 
apare foarte des pentru a defini termenii-emblemă. 

2. Un vițel potrivit pentru sacrificiile rituale trebuia să nu 
fle pătat şi să aibă coarnele drepte. Maestrul foloseşte me- 
taforic calităţile animalului înălţat la rang sacrificial pen- 
tru discipolul Ran Qiu care şi el are calităţile necesare 
unui rang înalt, dar aceeaşi lipsă de obirşie nobilă. 


6.7. Maestrul spune: „Yan Hui el în stare ca timp 
indelung? să fie absorbit cu totul de ceea ce înseamnă 
Ren-Omenie3. Alţii pot să fie astfel doar o zi sau două 
cel mult. Pina acum, în puterea de a se dărui Virtuţii 
nimeni pe Yan Hui nu l-a întrecut.“ 

1. Nu se poate şti dacă Maestrul vorbeşte despre discipo- 
lul său preferat după moartea lui, întrucît verbul nu poate 
în limba chineză să marcheze timpul. 
2. Literal, „trei luni“. 
3. Sintagma bu wel Ren („nu se întoarce de la Omenie“) 
este interpretabilă ca avind înţelesul dublu că discipolul 
se dedică Omeniei fie ca subiect de meditaţie, fle ca prac- 
tică. Cufundarea într-o temă de meditaţie a fost apropiată 
de către exegeti de tehnica meditaţiei daoiste, de acel zuo 
wang („a fl absorbit uitind de toate celelalte“), formulă 
întilnită la Zhuang ZI. 


6.8. Domnia sa Ji Kang! întreabă: „I se poate incre- 
dinta lui Zhong You guvernarea unui ţinut?“ 

Maestrul răspunde: „You e hotărit, împlineşte tot- 
deauna lucrul început2. Într-o astfel de dregătorie, ce-ar 
fl pentru el de nefacut?* 

Celălalt: „Dar Zi Gong, credeţi c-ar fi in stare să stea 
la guvernare?“ 

Maestrul: „Zi Gong acţionează deştept2, deci cărei 
greutăţi ca dregător n-ar putea să-i tina piept?“ 

Ji Kang iar: „Dar lui Ran Qiu o dregătorie i se poate 
da?“ 

Maestrul: „Qiu e plin de calităţi, cum să nu fie în 
stare de a guverna?“ 

l. Mare nobil aflat la conducerea regatului Lu in 492 

a. Chr. (vezi şi 2.20.). 

2. Predicatele calificative ale propozitiilor care îi definesc 

pe cei trei discipoli sint în textul original următoarele: guo 

(„a fi plin de hotarire în atingerea telului*), da („a avea 

putere de pătrundere“, „a pătrunde în miezul lucrurilor“), 

yi („a fi plin de calităţi”, „a fl talentat“). 


6.9. Şeful familiei Ji trimite emisari să-l roage pe Min 
Ziqian! să-i guverneze o cetate2. Ziqian răspunde: „Vă 
rog să-i spuneţi din partea mea că nu pot primi să-i flu 
guvernator. S-o faceţi, vă rog, cit mai ceremonios şi mai 
convingător. Altfel, rugămintea şi-o va repeta, şi-atunci 
dincolo de fluviul Wen3 voi fi nevoit a mă strămuta.“ 

1. Discipol al lui Confucius, originar din regatul Lu, cu- 

noscut şi sub numele de Min Sun. Credincios puterii legi- 

time, el refuză să se pună în slujba familiei uzurpatoare. 

2. În text e specificată cetatea Mi, situată in zona de 

nord-vest a actualei provincii Shandong. 

3. În vechea configuraţie a regatelor din perioada „Primă- 

vara şi Toamna“, fluviul Wen separa regatul Lu de regatul Qi. 


6.10. Bo Niu! cade bolnav, şi Maestrul vine să-l vadă. 
Îşi trece mina prin deschizatura ferestrei2, pipăie braţul 
bolnavului şi spune: „Va muri! Acesta-i datul Cerului3 
şi-aşa va fil Ce păcat, ce păcatt că tocmai un om ca el 
s-a putut îmbolnăvi!“ 

1. Supranumele discipolului Ran Geng. 

2. In încercarea de a explica acest gest, comentatorii aduc 

pe de-o parte argumentul unor reguli rituale, pe de alta 

propun ipoteza unei boli contagioase. Exegetul Qian Mu, 
inspirat de o situaţie similară din Cartea Prințului Huai 

Nan (Huai Nan Zi), crede că Bo Niu ar fi avut lepră. 

3. Unii traducători (de exemplu, D. C. Lau) echivalează 
termenul ming (cunoscut din sintagma Tian ming „datul 
Cerului”) cu destinul. 

Confucius crede într-un „dat“ al Cerului, ca model în- 
scris ce se va manifesta în firea omului, o marcare la ni- 
velul capacităţilor sale fizice, suport al tuturor disponibi- 
litatilor intelectuale şi morale. Ideea unui model natural 
care funcţionează neabătut, ale cărui ritmicitate şi con- 
secvenţă îl pot face previzibil, îl inspiră pe Confucius pen- 
tru modelul pe care il propune în societate. 

4. În textul original este repetată întreaga frază. 


6.11. Maestrul spune: „Yan Hui, ce fire aleasă! Se 
mulțumea cu foarte putin: un bol de orez şi un tilv de 
apă. Locuia într-o ulicioară săracă. Nimeni n-ar fi indu- 
rat o astfel de viaţă amară, dar el era întotdeauna mul- 
tumit de soartă. Yan Hui avea într-adevăr o fire aleasă! 


6.12. Ran Qiu spune: „Nu cred că nu v-aş putea 
pretui, Maestre, învăţătura, dar puterile mele n-ajung 
să-atingă pe deplin măsura.“ 

Maestrul: „Cel lipsit de puteri se-opreşte la mijloc de 
Cale; tu unul te opreşti înainte chiar de-a purcede la 
drum! şi dai vina pe puterile tale.“ 


1. Extrem de laconica explicaţie finală, prin care Ran Qiu 
este criticat că se vaită de neputinta de a acţiona, este 
redată în original prin sintagma jin ru hua („acum îţi tra- 
sezi desenul“, „acum faci conturul“, „acum fixezi limitele“). 
În. traducerea noastră, am preferat să păstrăm ideea de 
Cale (Dao), marcată anterior în text de două ori: întîi ca 
„învăţătură“ a Maestrului, apoi ca „mijloc de Cale“. 


6.13. Maestrul îi spune lui Zi Xia: „Cultivă însuşirile 
de cărturar ales, iar nu de cărturar de rind!.“ 


1. Opozitia dintre cărturarul ales, superior, şi cel de rind 
este exprimată prin sintagma jun zi ru şi. respectiv, xiao 
ren ru, în care cuvintul ru capătă valoarea unui sufix de 
nominalizare. De origine neprecizată, acest cuvint era fo- 
losit în vremea lui Confucius (conform cărţii Zuo Zhuan 
— Btografiile lui Zuo) de către locuitorii regatului Qi ca un 
soi de poreclă dată vecinilor lor din regatul Lu, mai puţin 
războinici şi cu aplecare spre studiu şi rituri. În contextul 
Analectelor. ru desemnează intelectualul. cărturarul cu 

funcţii pedagogice sau politico-administrative care ştie să 
scrie, să citească şi să se exprime în limbaj ales, proto- 
colar. Termenul nu includea aşadar în conţinutul său se- 
mic ideea de calităţi morale, şi pasajul de faţă o demon- 
strează tocmai prin această opoziţie: un cărturar ru poate 
fi om ales, om superior (jun zi) sau om de rind, om ma- 
runt (xiao ren). Cu vremea, incepind cu dinastia Han, ter- 
menul ru se fixează la sensul de literat confucianist, spe- 
cialist în lectura şi comentarea Cărţilor Clasice. In 
descrierea şcolilor filozofice făcută de istoricul Sima Qian. 
el reprezintă emblema şcolii confucianiste ju jia. 


6.14. Zi You era guvernator la Wu Chengl. Maestrul 
îl întreabă: „Ai găsit acolo oameni merituoşi?“ 

Zi You răspunde: „Ar fi unul numit Dantai Mieming2 
care de la drum drept nicicind nu s-abate3. N-a venit 
la mine decit cu treburi oficiale importante.“ 

1. Cetate din regatul Lu, in zona Shandong. 

2. Personaj care devine mai tirziu discipolul lui Confucius 

şi este cunoscut sub numele de Zi Yu (cf. Sima Qian: Shi ji. 

3. Literal: „nu merge pe cărări ocolite, piezişe“. 


6.15. Maestrul spune: „Meng Zhifan nu e lăudăros. 
Odată, în luptă, cînd trupele s-au retras, s-a trezit sin- 
gur, luptînd în ariergardă. Cind, în sfirşit, a ajuns ulti- 
mul în cetate, a dat bice calului şi a explicat: „Vin ul- 
timul nu pentru c-aş fi fost mai curajos, ci din cauza 
calului, care m-a intirziat!.* 

1. Comentatorii regăsesc acest episod relatat în cartea 

Zhu Zhuan (Biografiile lui Zuo), unde numele protagonistului 

este Meng Zhice. Conform acestui autor, întimplarea s-ar 

fl petrecut în timpul principelui Ai, în 484 a. Chr. 


6.16. Maestrul spune: „Ca să reuşeşti în lumea noas- 
tra de-acum, nu ajunge frumuseţea prinţului Zhaol; îţi 
mai trebuie şi limba ascuţită a lui Tuo? ca să-ţi faci 
drum.“ 

1. Print din regatul Song, renumit pentru frumuseţea sa. 

2. Nobil din regatul Wei, supranumit şi Yu, foarte iscusit 

la vorbă. Numele propriu Tuo este precedat în text de 

cuvintul zhu, interpretat de comentatori fle ca făcînd par- 
te din numele personajului, fie ca formulă de desemnare 

a însărcinărilor sale (aşa cum face A. Waley, care ii dă 

sensul de „preot ce rostea invocatlile către strămoşi”). 


DESPRE RITURI ŞI GUVERNARE 133 


6.17. Maestrul spune: „Poate omul să iasă din casă 
in alt fel decit pe uşă?! Si tot aşa, poate să nu foloseas- 
că omul Calea cea fireasca2?* | 

1. În textul original, pentru a se marca instrumentaliza- 

rea termenilor men („uşă“) şi Dao („Calea“), este folosită 

prepozitia you. 

2. Am tradus demonstrativul si („această“) antepus sub- 

stantivului Dao prin adjectivul „firească“, interpretindu-l 

ca emfatizator al evidenţei Modelului normat propus de 

Confucius însuşi. 


6.18. Maestrul spune: „Cel ale cărui porniri! întrec 
învăţătura! e-un om necizelat2 ce nu cunoaşte măsura. 
Cel ce prin învăţătură pornirile şi-a stapinit nu-i decit 
un cărturar instruit3. Cel la care firea cu învăţătura ştiu 
să se imbine’, acela-i ce se cheamă Omul ales sau Omul 
de bine.” 

1. Am tradus prin „pomire“ (naturală) cuvintul zhi, sino- 

nim în acest context cu xing („fire“), şi prin „învățătură“ 

termenul wen al cărui conţinut global este acela de mo- 
delare culturală. 

2. Cuvintul ye folosit în text are sensul concret de „ne- 

cioplit, grosolan, sălbatic“. 

3. În original, termenul shi, care desemnează intelectua- 

lul, cărturarul specializat, fără a presupune obligatoriu 

calitatea de Jun zi („Om ales“), caracteristică celei de-a 
treia categorii de oameni descrişi de Confucius în acest 
asaj. 

4 Rati de armonizare dintre fire şi învăţătură este re- 

dată în original prin cuvintul bin reduplicat, cu valoare 

intensivă. 


6.19. Maestrul spune: „Omul în lume nu poate trăi 
decit dacă-i drept. Cel ce nu-i astfel trăieşte doar daca 
norocu-l ajută să ţină nenorocirilor piept.“ 

l. Pasajul insistă asupra ideii de corectitudine, redată in 
text prin cuvintul zhi, dar acceptă şi posibilitatea noro- 
cului. Dacă omul nu este onest, el rămine la indemina ha- 
zardului şi îşi scapă din miini propriul destin, lasă să se 
înţeleagă Confucius. Destinul uman este deci înţeles ca 
noţiune complexă, în care se includ „datul Cerului“, propria 
contribuţie (prin învăţătură şi cultivarea virtuţilor), precum 
şi determinări circumstanţiale (care, în cazul Omului ales, 
pot fi prevăzute şi dominate). 

6.20. Maestrul spune: „Cel ce înţelege nu-i totuna 
cu cel îndrăgostit de ceva. Cel împătimit nu-i acelaşi cu 
cel ce ştie a se bucural.“ 

1. În acest paragraf, cuvintele îşi răspund prin arta repe- 
tării simetrice, şi a rezonantei cuplurilor de nominalizări 
realizate cu sufixul de agent zhe. De remarcat, de aseme: 
nea, jocul dintre cuvintele pline (notionale) şi cele vide 
(gramaticale), precum şi marea economie de cuvinte pline. 
Verbele zhi („a şti“, „a cunoaşte”), hao („a iubi“) şi le („a 
se bucura“) sint unicele cuvinte pline. Chiar şi verbul co- 
nector ru, folosit pentru comparaţie, sau pronumele per- 
sonal obiect zhi sint în accepţia gramaticală chineză se- 
mivide. Folosirea lor constituie o gradatie în trepte (cel ce 
înţelege / cel ce înţelege şi iubeşte totodată obiectul asu- 
pra căruia îşi aplică înţelegerea / cel ce înțelege, iubeşte 
şi se bucură de roadele înţelegerii), în care gradul cel mai 
înalt înseamnă bucuria în plenitudinea împlinirii. 


6.21. Maestrul spune: „Celor care sint deasupra li- 
niei de mijloc le poţi spune lucruri superioare. Nu le 
poţi spune asemenea lucruri celor care se află sub ea.“ 

l. Este schitata aici configuraţia spaţiului etic confucia- 

nist, reprezentată prin termenii zhong („mijloc“). shang 

(„superior“) şi zia („inferior“). În acest context, zhong-cen- 

trul reper simbolizează mediocritatea, şi nu centrul supe- 

riorităţii în care se postează înțeleptul. Comentatorii mo- 
demi emit opinia că sintagma „deasupra mijlocului“ 
reprezintă o transformare ulterioară, prin adăugarea locati- 
vului „deasupra“ în sensul imprimat de confucianistul Zi 

Si în Zhong Yong (Milocul invariabil). În textul primitiv, 

cele două zone ar fi fost astfel „cei de la mijloc“ şi „cei de 

dedesubt“. 


6.22. Fan Chi întreabă ce este Înţelepciuneal. Maes- 
trul spune: „Să te dedici poporului, recunoscindu-i 
drepturile; faţă de spirite să fii respectuos, păstrind 
astfel distanta?; aceasta este Înţelepciunea.“ 

„Dar ce este Omenia?“, Fan Chi iarăşi întreabă. Maes- 
trul spune: „Să înfrunţi mai întîi greutăţile şi-abia apoi 
să te gindesti la răsplată, aceasta-i Omenia adevărată.“ 

1. Contextul precizează că este vorba de înţelepciunea 
suveranului. 

2. Formula yuan zhi („a păstra distanța“) este explicată 
de A. Waley prin „a se ţine departe de spirite“, a nu încăl- 
ca respectul cuvenit lor, căci, ofensate, acestea ar putea 
să se răzbune şi să „posede“ flinte omeneşti, aducind ne- 
bunia, epidemiile şi alte nenorociri. 


6.23. Maestrul spune: „Cel inteligent! se bucură de 
apă, cel omenos se bucură de munte. Cel inteligent se 
bucură de mişcare, cel omenos se bucură de repaos. 
Cel inteligent trăieşte, cel omenos dăinuieşte.“ 


1. Deşi majoritatea interpretărilor se hotărăsc pentru tra- 
ducerea termenului zhi zhe prin „cel înţelept“, noi am op- 
tat pentru „cel inteligent“, ca om întreprinzător, căci nu- 
mai astfel pasajul se înscrie în coerenţa sistemului gîndirii 
lui Confucius, care nu admite opoziţia dintre „înțelept“ şi 
„omenos“, ci cel mult prezintă cele două calităţi ca două 
stadii ale desăvirşirii (vezi şi 6.30.). Portretul „omului în- 
țelept“ (sheng) este mai degrabă apropiat de imaginea 
chietistă a inteleptului daoist (cum observă şi A. Waley), in 
contrast cu „omul inteligent“, al cărui activism agresiv are 
ca obiectiv cigtigul material. În acest paragraf, Ren zhe 
— cel omenos, cel virtuos — este sinonim cu înțeleptul, 
descris ca o fire reflexivă, contemplativa, preferind repao- 
sul ca o conservare, ca o prelungire a vieţii (cum prescriau 
şi daoiştii), marcată în text prin verbul shou („a trăi mulţi 
ani“). Pentru a accentua opoziţia, am tradus verbul sime- 
tric le („a se bucura de plăcerile vieţii”) prin „a trăi“, iar 
verbul shou prin „a dăinui“. 


6.24. Maestrul spune: „Regatul Qi! printr-o singură 
schimbare? ar putea ajunge din urmă regatul Lu3. lar 
regatul Lu, tot printr-o singură schimbare, ar putea 
atinge vechea Cale buna* de guvernare.“ 

1. Qi. primul dintre cele cinci regate puternice ale vremii, a 

cărui ordine era tulburată în acea epocă de neînțelegeri 

şi războaie. 

2. Termenul bian („schimbare“, „transformare“) are in 

context conotatia de reformă social-politică. 

3. Confucius se referă la regatul Lu din timpul domniei 

lui Zhou Gong, invocat ca model de atins, şi nu la starea 

în care se afla acest regat în vremea sa. 

4. În original, Dao, interpretat, datorită contextului, ca mo- 

del de guvernare ideală al vechilor regi, ca ordine ideală 

(vezi şi 8.11.). 

6.25. Maestrul spune: „Numele gu al unui vas pă- 
trat, pentru un vas care nu are muchii, mai poate fi 
păstrat?1.“ 

1. Gu bu gu literal, „un gu care nu e gu“, exprimare la- 

conică. Gu este numele unui vas ritual de formă angulară. 

Confucius constată că vechea intensiune a numelui este 

încălcată, că s-a ajuns să fle numit gu un vas rotund 

(printr-o extindere, o denaturare a sensului). Maestrul se 

pronunţă pentru regula corectitudinii numelor, şi atitudi- 

nea sa are semnificaţia largă a incriminării abaterilor, a 

încălcării regulii adecvării. Tonul dominant politic al capi- 

tolului îndreptăţeşte interpretarea acestui pasaj ca o alu- 

zie directă la folosirea abuzivă a numelui de suveran: „i 

se spune suveran unuia care nu este suveran (legitim)“. 


6.26. Zai Yu întreabă: „Dacă unui om virtuos i se 
spune că în fintină se află Suprema Virtute, el trebuie 
să asculte şi în ea să se arunce?“ 

Maestrul spune: „De ce să facă aşa? Omul virtuos 
poate fi atras, dar nu orbit, poate fi înşelat, dar nu prostit!“ 

1. Omul ales, chiar dacă poate fi atras în anumite actiu- 

ni, nu-şi pierde calitatea morală, nu se degradează şi, în 

orice caz, nu-şi pierde bunul-simt. 


6.27. Maestrul spune: „Un Om ales tinde spre o cu- 
prinzătoare învăţătură! din Scrierile vechi? şi îşi găseşte 
măsură supuninduw-se Ritului. În acest fel, el nu renunţă3 
la Calea Adevărului.“ 

1. Literal: „a extinde sfera studiului, a deveni erudit“ (bo 
xue). 

2. Termenul wen are în acest context sensul strict de 

„scrierile vechi“. 

3. În text, este folosit un verb de o mare sugestivitate prin 

concretetea sa: pan („a întoarce spatele“), aici cu înţelesul 

figurat de „a se abate de la Cale“. 


6.28. Maestrul se duce s-o vadă pe doamna Nan Zi!, 
Zi Lu se-arată foarte nemulţumit. Atunci Maestrul 
se-nvinuteşte smerit2: „Cerul să mă pedepsească, daca 
am făcut ceva ce nu s-ar fl cuvenit! 

1. Concubina prinţului Ling din regatul Wei, care avea o 

mare influenţă asupra suveranului şi un foarte prost re- 

nume. 

2. In original, ideograma shi („săgeată“, „a săgeta“), folo- 
sită metaforic pentru a exprima intensitatea şi gravitatea 
solemnă a autoînvinuirii. A. Waley încearcă să recupereze 
valoarea simbolică a acestui cuvint în pasajul respectiv, 
bazindu-se pe gestul simbolic al ruperii săgeţii la încălca- 
rea unui legamint. 


6.29. Maestrul spune: „Mijlocul neschimbator! este 
locul superior în care se manifestă Suprema Virtute. E 
lucru de mult ştiut că oamenii de rind nu-l pot atinge.“ 

1. În original, Zhong Yong. Reprezintă modelul căii de mij- 
loc, al stapinirii de sine şi al moderaţiei, în atingerea căruia 
constă etalonul Virtuţii. „Această concepţie a virtuţii ca o cale 
de mijloc între două extreme“ îi aminteşte lui A. Waley de 
„aurea mediocritas“. i i 


6.30. Zi Gong întreabă: „De unul care aduce popo- 
rului bunăstare şi este a ţării salvare, ce spuneţi despre 
el? Spuneţi că are Omenie?“ 

Maestrul spune: „Acela e mai mult decit Omenos, e 
Intelept!. Chiar împărații Yao sau Shun cu greu l-ar 
putea egala. Cît despre Virtutea Omeniei, ea se atinge 
aşa: voind să te pretuiesti pe tine, înainte pe celălalt îl 
aşază; voind să-ţi iei parte din ce {i se cuvine, pe celălalt 
lasă-l în fata?; ca să te poţi apropia, trebuie ma! întii să 
reuşeşti a te îndepărta3. Aceasta este calea de a atinge 
Omenia.“ 

1. În text, sheng, tradus şi prin „sfint“, calitate prezen- 

tată ca ideal suprem. 

2. Reţeta atingerii virtuţii supreme, Omenia, este aici su- 

blimată prin esenţa et: raportul sine-celălalt, în care sinele 

acordă prioritate celuilalt. Omul nu se poate situa în lume 

(li) şi nu poate atinge idealul (da) decit raportindu-se la 

celălalt şi acordindu-i întiietate (rang). 

3. Reprimarea dorinţei afinnării cu prioritate a eului pre- 

supune mai întîi o distantare (bi-„depărtare“), ca proba a 

stăpinirii şi reţinerii, cu scopul de a institui spaţiul nece- 

sar conştientizări!i diferenţei, şi, abia după aceea, reveni- 
rea la propria dorinţă (jin-„apropiere”). Acest tip de mo- 
delare simbolică se realizează prin practica rituală. 


Capitolul 7 
SHU ER 


[DESPRE ARTA DE A FI MAESTRU) 


7.1. Maestrul spune: „Eu transmiti, nu inventez2. Sint 
credincios3 Cărţilor vechit şi le venerez. Şi, prin aceas- 
(a, îndrăznesc alături de înțeleptul Peng® să mă aşez.“ 


1. Afirmarea statutului de continuator fidel al tradiţiei, 
confonn planului de refacere a vechii armonii pierdute, 
este marcată prin verbul shu, echivalent cu „a evoca“, „a 
repovesti“, care în context capătă înţelesul de a reproduce 
exact, fără a interveni (cu explicaţii, cu argumentări) ceea 
ce ţi-a fost încredinţat. 

2. In original, verbul zuo („a face“), cu sensul de „a crea 
ceva nou“. 

3. Această însuşire. exprimată în text prin cuvintul xin 
(„a fi credincios“, „a acorda credibilitate“), se referă la lec- 
tura Cartilor Clasice (gu, „cele vechi“) cărora Confucius le 
aplică totuşi o lectură creatoare prin însăşi această fide- 
litate în a transmite intact spiritul lor, care presupune o 
muncă de filolog şi de hermeneut. De altfel, se poate ob- 
serva, chiar în Analecte, cum deseori citatele din Cărţile 
Clasice sint supuse unei lecturi orientate în direcţia dorită 
de teza Maestrului. Acest pasaj, de pildă, reprezintă nu 
atit simpla afimnare a fidelității Maestrului de transmita- 
tor de o umilinţă benedictină, cît mai ales un argument 
strategic menit să-i asigure credibilitatea şi să-l convingă 
pe interlocutor de prestigiul validat de tradiţie al spuselor 
sale. 

4. Simpla vocabulă gu („ceea ce este vechi“) folosită in 
text este interpretată de exegeză ca referindu-se la Cărţile 
vechi, la Clasice, dar nu este exclus ca Maestrul să se 
refere aici la tradiţia orală a transmiterii. 

5. Prefixului lao din sintagma lao Peng („venerabilul 
Peng”) i se atribuie de către comentatori un efect evalua- 

tiv, considerindu-se că el reprezintă mai mult decit o 
simplă referire deferentă. 

În ceea ce priveşte personajul menţionat, se presupu- 
ne că ar fl fost vorba de un nobil virtuos din dinastia 
Shang care, asemeni Maestrului, ar fi îndeplinit această 
misiune de transmitator al tradiţiei. Se emite astfel ipoteza 
unei vechi practici a reluării „celor vechi“, fie oral, fle prin 
scrieri, aceasta fiind, în acest caz, mult mai veche decit 
consemnează istoriografia chineză. 


7.2. Maestrul spune: „Să-mi întipăresc în minte tăcut 
cunoştinţele pe care le-am aflat!, neostenit să cercetez 
ce-am învăţat?, să nu-mi pierd răbdarea cu cei pe care 
i-am îndrumat. Ajuns-am oare să fiu cu ceva din toate 
aste daruri înzestrat?“ 


1. Obiectul verbului zhi („a memora“) este marcat în tex- 
tul original printr-un pronume nespecificat, astfel că exe- 
geza îl suplineşte prin apelul la context. 

2. Secvența laconică xue er bu yan („la învăţat să nu am 
odihnă”) a fost tradusă de noi prin reformulare. Am căutat 
astfel să insistăm nu numai asupra ideii de hărmicie, ci 
şi asupra aceleia de obstinatie, care reflectă mai bine spi- 
ritul viu, iscoditor al Maestrului. 


7.3. Maestrul spune: „Să nu pot să-mi cultiv Virtu- 
tea, să nu pot să-mi desăvirşesc învăţătura, să ştiu ce-i 
drept şi să nu pot aplica, să am lipsuri şi să nu le pot 
îndrepta, iată lucrurile ce mă pot intrista!.* 

1. Perfecta ritmare a razelor textului original se datorea- 

ză ordonării în serii paralele a obiectivelor propuse şi a 

verbelor performatoare (acestea exprimind toate ideea de 

ameliorare, de desăvirgire):. De - Virtutea, forţa morală şi 
xin - a o cultiva, în sensul de a o întreţine şi perfecta; Xue 

- Învățătura şi jiang - a o aprofunda prin predare: Yi- 

Dreptatea şi tu - a o aplica, a o face să se afirme; Bu shan 

- efectele, ceea ce nu este bun în firea omului şi gai-a 

le îndepărta, a le schimba în bine. 


7.4. Cind Maestrul stătea acasă tihnit, arăta ca în- 
totdeauna corect şi ingrijit!, şi arbora aceeaşi mină 
binevoitoare. 

1. Variantele foarte diferite ale traducerilor se datorează 

adjectivelor predicative shen shen şi yao yao care carac- 

terizează ţinuta Maestrului, interpretate fie în sensul re- 

laxării şi al eliberării de constringerile protocolului, fie 
dimpotrivă în sensul supravegherii în spiritul regulii ri- 
tuale. Am optat pentru a doua alternativa, căci in Analec- 
te Confucius cere păstrarea atitudinii rituale în orice mo- 
ment şi în orice situaţie. 


7.5. Maestrul spune: „Am îmbătrinit atit de tare! De 
multă vreme prinţul Zhou! în vis nu-mi mai apare!“ 
1. Zhou Gong (sec. XII a. Chr.), ful regelui Wen, stră- 
mogul întemeietor al regatului Zhou. Este cel care pune 
bazele sistemului ritual gi ale tuturor instituţiilor dinastiei 
Zhou. Pentru Confucius el reprezintă etalonul ordinii ar- 
monioase, modelul demn de imitat într-o carieră politică. 
Pasajul înfăţişează un Confucius imbatrinit şi tot mai 
mult îndepărtat de dorinţa de a-şi împlini menirea poli- 
tică, deci şi de fantasma prinţului Zhou. 


7.6. Maestrul spune: „intru Calea adevărată întreaga 
voinţă să-ţi fie, perseverează în împlinirea yatun, nu 
te abate de la Omenie şi lasă-te bucurat de artet.“ 

1. Propoziția finală rupe simetria propoziţiilor anterioare, 

atit cea gramaticală (structura verb + prepozitie + obiect 

este înlocuită prin verb + obiect) cit şi cea logică (aici nu 
se mai face referire la atingerea obiectivelor supreme ale 

Omului ales: Dao, De, Ren). De aceea, versiunea noastră o 

resimte ca pe un contrapunct al cărui nucleu constă în ver- 

bul you, interpretat de exegeză ca „a exersa“, „a practica“ 
şi care la Zhuang Zi are sensul de „a călători liber“, „a te 
elibera într-o bucurare deplină“, sens adoptat şi de nol. 
Termenul yi („artă“) de la sfirgitul pasajului este ter- 
menul general care desemnează cele şase arte rituale con- 
fucianiste (liu yi), atestate în Ritualul Zhou (Zhou Li). În 
aceste arte sint incluse disciplinele intelectuale şi fizice 
precum riturile, muzica, socotitul, literatura, trasul cu ar- 
cul şi călăria. Omul ales confucianist se supune cu întrea- 
ga lui voinţă şi îşi centrează întreaga acţiune asupra nor- 
melor pentru a-şi împlini „datoria“, dar trebuie să cultive 
şi artele. Aga cum reiese din Analecte, el nu este menit 
doar unei vieţi ascetice, căci deseori Confucius lasă să 
transpară bucuria plăcerii artistului, a poetului, chiar 
dacă, e drept, aceasta este una reţinută şi cenzurată. 


7.7. Maestrul spune: „Ajunge ca un tinăr să vină 
singur la mine să-şi arate respectuoasa dorinţă! şi oricit 
de sărac ar fi el, eu îl primesc să-mi fie învățăcel.“ 

1. Am echivalat prin „să-şi arate respectuoasa dorinţă“ 
darul simbolic prin care un discipol marca instituirea re- 
latiei de supunere fata de Maestru, dar specificat în text 
prin sintagma shu xiu („o legătură cu zece felii de carne 
uscată“), semn al condiţiei materiale extrem de modeste 
a viitorului discipol. 


7.8. Maestnul spune: „Dacă nu este unul domic să 
iscodească cu mintea, nu încep să-l indrum. Dacă nu 
este unul care arde de dorinţa de a se exprima, nu mă 
apuc să-l luminez. Dacă atunci cînd eu îi spun un lucru 
el nu e în stare să deducă alte treil, nu mai perseverez.“ 


1. Maestrul pare să fl inclus metoda deductiei în strategia 
sa pedagogică, metodă ce va putea fi observată ca o prac- 
tică curentă la moişti şi nominalişti în secolul următor. 
Traducerea literală a secventei este: „dintr-un lucru cu 
patru unghiuri îl înveţi unul şi el nu poate ca, plecind de 
la acesta, să le afle pe celelalte trei.“ 


7.9. Dacă Maestrul era aşezat lingă cineva îndoliat, 
nu mai mînca pina se satura. lar dacă într-o zi plinse- 
sel, de cintat în ziua aceea nu-i mai ardea2. 

1. Se presupune că este vorba de îndeplinirea de către 

Maestru a „regulii solidarităţii“ în cadrul ritului funerar. 

2. Paragraful pare să reprezinte o referire la unele pre- 

scriptii rituale, dar este mult mai plauzibilă interpretarea 

sa ca un exemplu al reţinerii. al moderatiei şi consecven- 
tei în atitudine. 


7.10. Maestrul îi spune lui Yan Yuan!: „Cind e ne- 
voie de tine, atunci te duci şi faci; cînd nu e nevoie, 
atunci te retragi2. Doar noi doi ştim să ne purtăm astfel, 
după cum se cuvine.“ Zi Lu întreabă: „Dar dacă, Maes- 
tre, vi s-ar încredința conducerea unei oştiri, pe care 
dintre noi l-aţi lua drept ajutor?“ Maestrul: „Nu pe cel 
care înfruntă tigrul cu miinile goale şi trece fluviul fara 
barcă3 şi nici pe cel pe care-n fata morţii nici o părere 
de rău nu-l încearcă“. Am nevoie de cineva chibzuit la 
faptă, care plan pe măsură ştie să-şi ticluiască şi e în 
stare să-l şi infaptuiasca.” 

1. Alt nume al discipolului Yan Hui. 

2. Este prescrisă aici atitudinea de disponibilitate ele- 

gantă a Omului ales: acesta trebuie să acţioneze numai 

cind este solicitat, în caz contrar să nu caute să se im- 

pună ci să stea deoparte într-o discretă expectativă. 

Noţiunea de retragere este reprezentată în text prin verbul 

cang, sinonim cu yin („a se sihăstri”) folosit de daoişti. 

3. Metaforă a curajului nesăbuit preluată, se pare, din 

Cartea Stihurilor. 

4. Aluzie la firea repezită a discipolului Zi Lu (Zhong 

Yong). 

7.11. Maestrul spune: „Dacă ar exista un mod de a 
mă îmbogăţi, respectind ceea ce se cuvine, chiar şi o 
slujbă de paznic! aş zice că-mi convine. Dar cum nu 
pare să existe aşa ceva, mai bine îmi urmez chemarea.“ 

1. Literal: „Cel care cu biciul în mină păzeşte porţile 

pietii*. Conform cărţii Li Ji (nsemnări despre Ritun) aşa 

erau numiţi „cei care deschideau calea prinţului şi marilor 
nobili“. 

Sufixarea sintagmei cu termenul shi („nobil cărturar”) 
contribuie la tonul de ironie amară ce se simte în vorbele 
Maestrului, a cărui situaţie materială a fost toată viaţa 
precară. 


7.12. Cele la care Maestrul lua aminte în mod deo- 
sebit erau perioadele! de post, cele de război şi cele de 
bolit2. 

1. Am preferat să înlocuim cuvintul „lucrurile“, cu care 

majoritatea traducătorilor echivalează nominalizarea din 

textul original, printr-un termen cu conotaţie temporală, 
pentru a reda mai bine interesul manifestat de Maestru 

(în ipostaza sa de observator al moravurilor şi specialist 

în reguli rituale) faţă de aceste circumstanţe speciale şi 

de urmările lor în comportamentul social şi individual. 

2. Termenii care apar în text (qi-„post“, zhan-,război“ şi ji- 

„boală“) au fost interpretati şi ca embleme ale ritualurilor 

pe care le presupuneau. 


7.13. Aflat în regatul Qi, Maestrul aude Shao — ve- 
chiul Imn al încoronăriil. E atit de impresionat că multă 
vreme apoi nu mai acordă nici o atenţie mincării2. Spune: 
„Niciodată n-aş fi crezut că muzica a atins o asemenea 
perfecţiune în trecut3.“ 

1. Muzica Shao, Imnul incoronării împăratului Shun (vezi 


3.25.). 
2. Literal: „nu mai ştia gustul cărnii“. Exegeza oscilează 


între explicaţia simplă a plăcerii desăvirşite a muzicii care 

o anulează pe aceea, vulgară, a mincarii şi marcarea unei 
perioade de asceză care să susţină, să prelungească des- 
fatarea superioară a muzicii. Daca se ia în consideraţie şi 
numărul simbolic „trei“ care apare în sintagma san yue 
(„trei lunt“) (tradusă de noi prin „multă vreme“), s-ar putea 
accepta că este vorba de o perioadă de purificare pentru 
menţinerea unei stări de graţie. În acelaşi timp, ideea de 
a interpreta atitudinea Maestrului ca ostentare deliberată 
a efectului muzicii ni se pare de asemenea ispititoare. 

3. Unii comentatori echivalează finalul pasajului cu pro- 
poziţia .ca muzica a atins o asemenea perfecţiune aici 
(= în regatul Qi)“, din cauză că obiectul verbului zhi („a 
atinge“, „a ajunge pina la“) este un pronume demonstrativ 
cu dublă valoare spaţială-temporală (si-„acest/acel loc“, 
„acest/acel timp”). 


7.14. Ran Qiu întreabă: „Maestrul este de partea 
prinţului Weil?“ 

Zi Gong răspunde: „Mă duc să-l întreb.“ 

Merge să-l găsească pe Maestru şi-l întreabă: „Ce fel 
de oament erau Bo Yi şi Shu Qi?" 

Maestrul răspunde: „Erau doi Oameni aleşi din ve- 
chime.” 

Zi Gong: „Erau ei nemulţumiţi de soarta lor?“ 

Maestrul: ,Desvgeme ce au urmat Calea şi au fost cu 
Virtutea supremă răsplătiți, de ce ar fi fost nemulţumiţi?“ 

Zi Gong iese şi-i spune lui Ran Qiu: „Maestrul nu 
este de partea prinţului Wet!“ 

1. Prinţul regatului Chu, ful unui print moştenitor căzut 

în dizgrație. El ocupă tronul care de drept îi revenea 

tatălui aflat încă în viaţă şi care tocmai venea cu oştire 

să şi-l recigtige. Intrebarea discipolului se referă la poziţia 

Maestrului privind legitimitatea tronului. 

2. Personaje istorice folosite ca etaloane morale, citate 

pentru curajul lor de a refuza succesiunea la tron a cărui 

acceptare ar fl însemnat un compromis (vezi şi 5.23.). 

De remarcat aici arta de a afla indirect răspunsul la 

o întrebare: o problemă politică de actualitate este rezol- 

vată prin apelul la un model anterior dat de experienţa 

tradiţiei. Aceasta va fi mai tirziu strategia specifică de a 

rezolva problemele contemporane a demnitarilor confucia- 

nişti. 

Modul de investigare indirectă folosit de Zi Gong poate 
fi însă interpretat şi ca dorinţă de a-l menaja pe Maestru, 
scutindu-l să se pronunţe deschis împotriva prinţului, 
atita vreme cit se afla în regatul acestuia. 


7.15. Maestrul spune: „Să te multumesti doar cu o 
mincare de legume săracă, să-ţi potoleşti setea cu apă 
şi doar braţul să-ţi slujească drept capatii; chiar şi-n 
aceste lucruri simple poţi găsi bucurii. Atinse pe căi ne- 
cinstite, bogăţie şi bunăstare sînt pentru mine ca norul 
de trecătoare.“ 


7.16. Maestrul spune: „Dacă aş mai avea parte de 
vreo cîțiva ani, cînd aş implini 50 m-aş apuca de studiat 
YiJing!. Atunci aş putea să ating înţelepciunea de a nu 
mai face greşeli mari.“ 

1. Interpretarea termenului yi („schimbare“, „mutaţie“), 

care apare în textul original, ca titlu al Cărţii Schimbărilor 

(Yi Jing). conform versiunii vechi Gu wen, sau ca adverb 

cu sensul de „de asemenea“, conform versiunii Lu, con- 

duce la două soluţii de traducere. În cel de-al doilea caz, 
cei 50 de ani nu se mai referă la virsta ci la durata totală 

a studiului, astfel că fraza devine: „Daţi-mi nişte ani în 

plus şi atunci aş avea 50 de ani buni pentru învăţătură 

şi aş putea scăpa de greşeli” (cf. A. Waley). Dificultatea 
sporeşte şi pentru că nu se poate şti precis ce virstă avea 

Confucius în momentul enunţării acestei dorinţe. Oricum 

nouă nu ni se pare absurd interesul lui Confucius pentru 

Yi Jing (A. Waley se îndoieşte că l-ar fi putut interesa o 

carte de divinatie), ci dimpotrivă. Lectura, şi deci versiu- 

nea noastră, pune accentul pe interesul lui Confucius 
pentru elaborarea unu! Model comun de proiectare şi eva- 

luare, or Yi Jing este pentru el un exemplu de aplicare a 

regulii. generale la situaţii particulare (un model al mo- 

delării). 


7.17. Felul în care vorbea Maestrul era un model de 
exprimarel. Si cind cita din Shi Jing sau Shu Jing?, şi 
cînd la ceremonii oficia, tot în stilul ales o făcea. 

1. Ya yan — „a vorbi îngrijit“, „vorbire model“. Comenta- 

torii consideră in general că este vorba de o pronunțare 


îngrijită care se diferenţia de cea dialectală din regatul Lu 
(cf. A. Waley şi D. C. Lau). Opinia noastră este că acest 

concept reprezenta limba literară cultă, denumită mai 
tirziu, wen yan, care funcţiona ca superregistru în con- 
diţiile unei mari diversitati dialectale. De altfel, în Analecte 
se insistă în mai multe rînduri asupra importanţei acestui 
mod de exprimare elegantă, rafinată, ritualizantă, ceea ce 
ne face să presupunem existenţa unei pretiozitati, a unei 
pedanterii, a unei vorbiri căutate care se îndepărta de cea 
uzuală şi prin folosirea unor artificii precum psalmodie- 
rea, ritmarea, omofoniile. 

2. Cartea Stihurilor şi, respectiv, Cartea Edictelor sau Cla- 
sica Istoriei, surse ale citatelor care făceau şi ele parte din 
strategia discursivă a Omului ales. 


7.18. Prinţul She! îl întreabă pe Zi Lu despre Maes- 
trul Kong, „ce fel de om e oare?“, dar Zi Lu nu-i răspun- 
de la întrebare. Maestrul spune: „De ce nu-i răspunzi 
aşa?: «E un om care are atita dorinţă de a învăţa, încit 
uită şi de mincare. Si e atit de bucuros cînd învaţă, 
încît lasă deoparte orice supărare, şi nici nu ia seama 
la batrinetea de care-i pindit»2. Spune-i atit şi va fi 
lămurit.“ 

1. Nobi din regatul Chu, numit Shen Zhuliang. supra- 

numit şi Zi Gao, căruia i s-a spus Prinţul She, după nu- 

mele oraşului pe care îl guvernase. A. Waley îl consideră 
un aventurier care igi luase singur titulatura de print. 

2. Felul în care Confucius se autocaracterizează aici con- 

trazice imaginea unui dascăl bătrin şi ascet care nu este 

în stare de entuziasm şi de bucurie. El este, dimpotrivă, 
plin de elan, capabil de pasiunea studiului, tinăr prin 

căutarea neostenita a răspunsului la întrebările care il 

framinta, şi chiar cu o forţă flzica impresionantă. 


7.19. Maestrul spune: „Nu m-am născut deja învă- 
tat!. Iubesc învăţăturile pe care Cei Vechi ni le-au lăsat2 
şi de acolo mă străduiesc să aflu ce-i de aflat3.“ 

1. Faptul că Maestrul recunoaşte că nu posedă o cunoag- 

tere înnăscută îl exclude dintr-o categorie superioară a în- 

ţelepţilor iluminati pe care el însuşi o postulează ca ideal 

de neatins (vezi şi 7.33.). 

2. Literal: „iubesc vechiul“ (hao gu). În traducere sensul 

cuvîntului gu („vechi“) a fost explicitat. 

3. Precizarea atitudinii sale fata de învăţăturile vechi redă 

şi mai clar specializarea sa de filolog, de interpret şi co- 

mentator. 

7.20. Maestrul nu vorbea despre lucruri ciudate, de- 
spre întimplări neobişnuite, despre cele ce tulburau or- 
dinea firească, şi nici despre duhuri nu-i plăcea să vor- 
heascal, 


1. Termenii guai—ciudateniile, lucrurile stranii, li-lucruri- 
le de o forţă (ieşită din comun), luan-dezordinea, abaterile 
de la norma firii (ca de exemplu o „ninsoare în plină vară“) 
şi shen-duhurile, spiritele, reprezintă tot atitea domenii 
extravagante, care nu cadrează cu atitudinea apolinica a 
Omului ales, care este un intelectual emancipat al vremii 
sale. 


7.21. Cind mă însoțesc cu alti doi tovarăşi la drum, 
trebuie să fie unul de la care sa am ce învăţa. Aleg de 
n el ce e bun şi-l urmez, iar din ceea ce-i rău învăţ 
cum să mă pot eu însumi îndrepta. 


7.22. Forţa Virtutii! o am primită-n dar din partea 
Cerului. Atunci de ce m-aş teme oare de Huan Tui2? 


1. Confucius se referă aici la De — Forţa Virtuţii, ca ma- 
nifestare a lui Dao. Ea este definită ca un „dat superior“ 
ce nu poate fi suprimat prin forţa fizică, dat care se im- 
primă şi se tezaurizează în memoria colectivă prin prelun- 
pirea efectului său, prin exemplaritatea experienţei trăite. 
Prin De Omul ales „dăinuie“. 

2. Nobil demnitar din regatul Song, despre care istoricul 
Sima Qian consemnează că ar fl vrut să-l asasineze pe 
Confucius. În peregrinările sale, în trecerea prin regatul 
Song, Maestrul s-a aşezat impreună cu discipolii săi sub 
un arbore uriaş. În timp ce el le ţinea acestora o lecţie 
despre Rit, Huan Tui a tăiat copacul, împins de ginduri 
ucigaşe. Se pare că aceste cuvinte ale Maestrului au fost 
rostite in împrejurarea respectivă. 


7.23. Maestrul spune: „Voi, discipolii mei, credeţi că 
am ceva de ascuns!? Nimic nu vă ascund! Din tot ce 
am facut nu-i nici un lucru pe care sa nu vi-l fi spus. 
Tocmai asta mă face să flu pentru voi cel ce sint2.“ 

1. Verbul yin („a ascunde“, „a trece sub tăcere“) capătă 

nici conotatia de „a înşela“. Unii comentatori au conside- 

rat că ar putea fi o aluzie la practica ezoterică a Maestru- 
lui şi au interpretat şi verbul xing („a face“, „a acţiona“) 
tot în acest fel. Maestrul a mărturisit însă chiar mai inain- 

te (vezi 7.19.) că nu posedă nici o învăţătură înnăscută, 
revelată, singura pe care o are flind cea obţinută prin stu- 
dierea celor vechi (vezi şi 15.2.). 

2. În text este marcat numele Maestrului, Kong Qiu. 


7.24. Maestrul patru lucruri pe discipoli îi învaţă: 
wen-invatatura cărţilor civilizatoare, xing-fapta şi po- 
trivita purtare, zhong-supunerea şi credinţa fata de cel 
ce-n rang e mai mare şi xin-sinceritatea, adică vorba 
cu fapta-n firească urmarel. 


1. Cele patru embleme, wen, xing, zhong şi xin, alca- 
tuiesc echipamentul indispensabil Omului ales confucia- 
nist. De aceea, pentru o mai mare fidelitate, am preferat 
să le menţionăm explicit. O altă traducere posibilă, liberă. 
mai explicativă a acestei părţi a paragrafului ar fi: „să ştie 
să citească, să scrie şi să interpreteze Cărţile Clasice, pre- 
cum şi să se şi exprime; să ştie să acţioneze corect: să fie 
credincioşi celui fata de care sint supuşi ierarhic si, prin 
sinceritate, să prezinte încredere“. 


7.25. Maestrul spune: .intelep{i! aidoma celor din 
vechime eu n-am avut norocul să-ntilnesc. Dar din cei 
ce pot fi socotiți Oameni aleşi se mai găsesc. Din cei 
care să-ntruchipeze Binele2 n-am găsit, dar din cei care 
perseverează în a face fapte bune am întâlnit. 

Cel ce nu are şi pretinde că are, cel ce e gol şi vrea 
să pară plin, cel ce este sărac şi se dă drept bogat, acela 
poate fi cu greu de cel care păstrează în inimă Binele 
alăturată.“ 


1. Înțeleptul (Sheng), cel care posedă cunoaşterea de la 
naştere şi căruia if este suficientă postura rituală pentru 
a institui armonia, apare cuplat în text cu Omul ales (jun 
zi) cel care iubeşte inva{atura şi cultivă virtuțile tinzind 
spre atingerea Virtuţii supreme a Omeniei. 

2. Folosit nominal, ca termen emblematic, shan, Binele, 
este ipostaziat la acelaşi nivel cu Înțeleptul. Termenul său 
"pereche este redat prin nominalizarea heng zhe — cel ce 
perseverind tinde spre înfăptuirea binelui, echivalent în 
context cu Omul ales. Confucius marchează astfel opoziţia 
dintre perfecțiunea absolută, reprezentată de Înţelept şi 
de heng zhe, şi perfecțiunea in devenire. reprezentată de 
Omul ales. 

3. În partea a doua a pasajului se realizează o nouă opo- 
zitie prin conturarea portretului pretinsului, falsului Om 
ales. Această pseudoipostaziere este redată la nivel verbal 
prin perechile „vide“ ale verbelor „pline“: de o parte, you 
„A avea“, ying „a fl plin“, tai „a fl în largul său“, de cea- 
laltă: mang „a nu avea“, xu „a fl gol“, yue „a fi strimtorat“. 


7.26. Maestrul pescuia cu undiţa, nu cu năvodul. 

lar cînd vina, aştepta mai întîi să-şi ia pasărea zborul!. 
1. Pasajul este ilustrativ pentru definirea comportamen- 
tului superior uman de tip confucianist care presupunea 
să acorzi întotdeauna o şansă celuilalt (fie el peştele sau 
vinatul). Ideea unui fair-play confucianist propusă de Lin 
Yutang nu este nepotrivită, căci mentalitatea epocii era 
dominată de conceptul de onoare. Chiar şi în războaiele 
dintre regate era pusă pe prim plan curtoazia şi tactica 
alianțelor. De aceea era posibilă şi utopia unei societăţi 
care să elimine interesul sau profitul vulgar. 


7.27. Maestrul spune: „Probabil că există şi din aceia 
care, fara să ştie dinainte, pot acţiona. Eu unul nu-s 
nga! Ascult tot felul de păreri! şi pe cea mai bună o 
urmez. lau aminte la multe întimplări! şi ştiinţa îmi 
consolidez. Astfel totul poate deveni mai uşor pentru cel 
ce nu s-a născut ştiutor2.“ 

l. Literal: „ascult mult” (duo wen) şi „privesc mult“ (duo 

jian), indicație a metodei de implicare în practică, în ex- 

periment, pentru îmbogățirea cunoaşterii. 

2. În text, inferioritatea acestei cunoasteri este marcată 

ca flind „cu o treaptă mai jos” decit cea cu care se naşte 

Înțeleptul. 


7.28. Cu cei din satul Hu! nu prea aveai ce să vor- 
beşti. Un băietan de-acolo fu totuşi primit de Maestru, 
lucru care pe discipoli i-a mirat. Maestrul explică: „Dacă 
l am încurajat să intre şi nu l-am alungat, asta inseam- 
nā că nu am fost destul de rezervat? Dacă cineva se 
ridică din noroi trebuie să-l încurajăm şi să-l facem să 
vină spre noi, şi nu să-l judecăm după locul de unde a 
plecat!“ 

1. Unul din satele prin care a trecut Confucius, neloca- 

lizat de comentatori. Despre locuitorii săi se spune literal 

că „era greu să schimbi o vorbă cu ei“ (man yu yan). 
Această secvenţă poate fi însă interpretată şi cu sensul 
de „erau surzi la orice învăţătură“, pentru a reda starea 
de ignoranță şi opacitate a sătenilor, confirmată mai apoi 
de ideea „curăţirii“, a „purificării“ (Jie) pe care noi am echi- 
valat-o prin „a se ridica din noroi“. 


7.29. Maestrul spune: „Este Ren-Idealul Virtuţii atit 
de îndepărtat? Ajunge să doresc să-l ating şi-l simt deja 
apropiat!“ 

1. S-ar părea că pentru Confucius (la fel ca şi atingerea 
lui Dao pentru daoişti) atingerea idealului Ren este im- 
portantă prin strădania şi patosul de a-l atinge, şi că de 
fapt el există doar ca propensiune, de vreme ce Maestrul 
nu ştie pe nimeni care să-l fi atins. Secvența finală a tex- 
tului, wo yu Ren qi Ren zhi yi (literal: „eu doresc Ren 
şi acest Ren vine“) sugerează existenţa a două ipostaze 
ale lui Ren: un Ren ideal şi un Ren performabil prin 
însăşi dorinţa Maestrului de a-l atinge, prin fixarea telului 
cunoaşterii şi programarea actului. 


7.30. Chen Sibai! întreabă dacă prinţul Zhao? cu- 
noaşte Riturile. 

Maestrul răspunde: „Le cunoaşte.“ 

După ce pleacă Maestrul, Chen îl cheamă pe Wu Mashi?: 
„Se spune că Omul ales e totdeauna drept în judecată. 
Dar nu crezi că poate fi şi părtinitor citeodată? Căci, 
iată, prinţul Zhao a luat în căsătorie o fată din familia 
Qi din regatul Wu, care are acelaşi nume pe care el 
însuşi îl poartă. Dacă, după asemenea încălcare de Rit, 
prinţul mai poate fi privit drept cunoscător al Riturilor, 
atunci cu uşurinţă oricine poate fi tot astfel numit.“ 

Wu Mashi se duce şi îi spune asta Maestrului. 

Maestrul răspunde: „Ce fericire că, de îndată ce faci 
o greşeală se găseşte cineva s-o observe şi s-o dea la 
iveală5.“ 

1. Demnitar din regatul Chen, despre care unii comenta- 
tori susţin că era ministru al justiţiei. 

2. Prinţul suveran al regatului Lu. 

3. Discipol al lui Confucius, cunoscut şi sub numele de 

Zi Qi. 

4. Referinţă la tabuizarea căsătoriei cu o persoană avind 
acelaşi patronim. Prinţul Zhou ocolise cu abilitate această 
prescripţie schimbind numele soţiei în Wu Mengzi. 

5. Faptul că Maestrul îşi recunoaşte greşelile în faţa dis- 
cipolului este un argument în plus pentru noi să nu 
acceptăm imaginea simplificatoare de învăţător rigid, in- 
Nextbil. Confucius nu se consideră infailibil, îşi asumă 
vulnerabilitatea omenească, şi în acelaşi timp nu este ran- 
chiunos căci se bucură de perspicacitatea celuilalt de a 
depista şi semnala greşeala. Tonul final al pasajului nu 
ni se pare în nici un caz ironic, aşa cum propun unii co- 
mentatori care cred că era puţin probabil ca Maestrul, 
mare cunoscător al regulilor rituale, să nu fi ştiut de in- 
câlcarea regulii exogamiei comisă de suveran. 


7.31. Cind Maestrul cînta împreună cu cineva, dacă 
ucela cînta mai bine, îl punea să mai cinte o dată şi 
pol relua şi el melodia cintatăl, 

1. Este din nou pusă în evidenţă modestia, flexibilitatea, 

dorinţa reală de perfectibilitate a omului Confucius, care 

nu pregetă să se afle în postură de învățăcel. 


7.32. Maestrul spune: „Dacă e vorba de wen-stiinta 
de carte, sint ca alţii probabil! la fel. Cit priveşte antre- 
narea trupului ce trebuie s-o facă Omul ales, nu am 
ultins încă acest ţel.“ 

1. Am tradus cuvintul mo adverbial. cu sensul de „pro- 

babil“, separind topicul wen. Unii specialişti cuplează cei 

doi termeni dindu-le sensul global de „voinţă“ sau „intenții 
bune“. In acest caz, traducerea devine: „Cit despre inten- 

(iile bune, le am şi eu ca şi alţii“. 


7.33. Maestrul spune: „Cum aş putea îndrăzni să mă 
mocotesc un Intelept şi să spun că am atins Omenia? 
Pot doar să mă mindresc că plin de rivnă tind spre acest 
(el gi pe ceilalţi neostenit îi instruiesc. Doar atita.“ 

Gong Xihua!: „Tocmai asta discipolii tăi nu reuşesc a 
Imvăţa!” 

|. Discipolul Gong Xihua sau Gong Xichi, supranumit Zi 

Hua (vezi şi 6.4.). 


7.34. Maestrul e grav bolnav şi Zi Lu vrea să se roa- 
pe pentru el. 
Maestrul spune: „Are vreun rost?“ 

ZI Lu: „Are. Căci în cartea Leil se spune: «Cere spi- 
ritelor Cerului şi Pamintului să fie îngăduitoarel».“ 

Maestrul: „Dacă-i aşa, ei bine, eu de mult inalt 
această rugă de iertare.“ 

1. Lei (Lamentările), text clasic care cuprinde şi Ruga de 

iertăciune către Shen (Duhul Cerului) şi Gui (Duhul 

Pămintului). 

Am căutat să traducem acest pasaj cit mai fidel, res- 
pectindu-i caracterul laconic. Unii traducători au preferat 
aici o versiune mult mai explicită ce interpretează impli- 
catia textului (cf. A. Waley: „Ceea ce mă justifică în ochii 
Cerului este viaţa pe care am dus-o. Ceremonia aceasta nu 
este deloc necesară acum“). 


7.35. Maestrul spune: „Aşa cum luxul poate duce la 
înfumurare, la zgircenie poate duce prea multă cum- 
patare. Dar decit fudulă obrăznicie, mai bine caliciel.“ 

1. Polisemia cuvintelor chinezeşti permite şi alte lecturi 

ale textului. Anne Cheng optează, de pildă, pentru „age- 

rime“ şi „obrăznicie“ pe de-o parte, pentru „cumpătare“ şi 

„meschinărie“ pe de alta, excese manifestate mai degrabă 

la nivelul spiritului. Cheia orientării traducerii constă în 

felul cum este interpretat cuvintul central she: ca „lux 
material“ sau ca „răsfâţ al spiritului“. 


7.36. Maestrul spune: „Omul ales este mereu cu ini- 
ma împăcată, liniştită. Omul de rind e plin de obidă şi 
nu cunoaşte viaţa tihnită.“ 


7.37. Maestrul era blind, dar de neclintit, impunea 
respect celor din jur fara a fi fioros, era ceremonios, dar 
nu şi scortos!. 

1. Portretul Maestrului este construit din perechi adver- 

sative, în care termenul b reprezintă excesul pe care îl 

poate atinge termenul a. Trăsătura sa definitorie este deci 
moderatia, „păstrarea centrului“. 


Capitolul 8 
TAI BO 
[DESPRE CEI VECHI) 


8.1. Maestrul spune: „Despre Tai Bol se poate spume 
că a atins forţa Virtuţii. De trei ori a refuzat să dom- 
nească2 sub cer şi astfel a căpătat stima poporului care 
nu mai prididea să găsească vorbele potrivite pentru a-l 
lăuda.“ 

1. Fiul cel mare al lui Gugong Danfu. stramogul fondator 

al dinastiei Zhou. Cunoscind dorinţa tatălui, a renunţat 

la tron în favoarea mezinului Ji Li. 

2. Refuzarea tronului de mai mult de două ori depăşeşte 

o atitudine protocolară şi denotă o modestie sinceră care 

îl situează pe autor în zona gestului sublim. Renuntarea 

la tron reprezintă cea mai înaltă treaptă a .cedării eului 
în faţa celuilalt“ (Rang), este semnul atingerii forţei morale 

De care poate ajunge la o intensitate magica, Astfel, de- 

spre Tai Bo legenda spune că et ar fi reuşit să zbaare pina 

în regatele Wu şi Yue de unde a adus ierburi tămăchițina: 

re pentru batrinul său tata. i 


8.2. Maestrul spune: „Politeţea fara măsura Rituluii 
atinge oboseala. Prudenta fara masure Ritolui ajunge 
să se prefacă în teamă. Curajul‘nestrunit de Rit atiñge 
nesupunerea. Ca şi sinceritatea care, dacă e fără con- 
trolul Ritului, poate răni pe cineva. Suveranul! să igi 
indeplinească faţă de părinţi cuvenita datorie, şi atunci 
gi poporul? va fi îndreptat spre Omenie. Suveranul să 
nu-şi lase de izbelişte prietenii, şi atunci şi cei din po- 
por, unul fata de altul, cu respect vor trai.” 

1. Li (Ritul) capătă în acest context valoarea de regulă 

care menţine conduita în parametrii corectitudinii. regulă 

a performării cu măsură. 

2. Din cele două acceptiuni ale cuvîntului Jun zi („Omul 
ales“ şi „Suveranul ca model al Omului ales") am ales-o 
aici pe cea de-a doua datorită prezenţei termenului min 
(„popor“) cu care Jun zi face pereche în ultimele secvenţe 
ale textului. 


8.3. Grav bolnav, Maestrul Zeng! ii cheamă la el pe 
discipoli şi le spune: „Daţi la o parte acoperămintul şi 
priviti-mi picioarele şi bratele-mi priviţi. De ceea ce se 
spune în Cartea Stihurilor vă mai amintiţi? 

«Fii cu băgare de seamă, fereşte-te! 
Ca şi cum ai fi pe marginea prăpastiei, 
Ca şi cum ai păşi pe subtirea pojghita-nghetata de 
deasupra apei»2. 
Ei bine, abia acum, copiii mei, ştiu că nu mai trebuie 
să mă feresc. Cu trupul rămas întreg, datoria faţă de 
părinţi mi-o împlinesc3.“ 

1. Discipolul Zeng Shen, vestit pentru pietatea sa filială, 
exemplu de interiorizare a modelului confucianist al ritua- 
lizării. Conform tradiţiei, atunci cînd mama sa şi-a rănit 
braţul, deşi aflat la distanţă, Zeng a simţit şi el durerea. 
El este şi presupusul autor al cărţii clasice despre pietatea 
filială, Xiao Jing. 
2. Citat din Cartea Stihurilor (Shi Jing) (Xiao ya. Xiao min). 
3. Satisfacerea deplină a pietăţii filiale cerea ca înainte de 
moarte corpul dat la naştere de părinţi să fie intact, ne- 
mutilat. Ne-am limitat la această interpretare a exegezei 
şi am tradus pasajul final dezambiguizindu-l, preferind să 
nu urmăm pista sugerată de A. Waley care încearcă să 
găsească motivații rituale sau conotaţii antropologice. 


8.4. Maestrul Zeng este grav bolnav şi Meng Jing! 
vine să-l întrebe de sănătate. Maestrul Zeng: „inainte 
de moarte, pasărea scoate tipete sfişietoare. Inainte de 
moarte, omul rosteşte vorbe pilduitoare. Pe Calea Vir- 
tuţii, Omul ales la trei lucruri să ia aminte: să aibă o 
purtare demnă şi civilizată şi asta-l va feri de grosolănie 
Şi îngimfare; să aibă cuvenita înfăţişare ce încredere 
celorlalţi să inspire; să se exprime cit mai potrivit2, 
astfel încît să fie înţeles şi să nu devină necioplit. Cit 
despre oficierea ceremoniilor? există cunoscători anume 
însărcinaţi cu îndeplinirea lor.“ 

1. Nobil din regatul Lu, numit şi Meng Sun. 

2. Literal: „să emită judecati-propozitii şi să le articuleze 
coerent“ (chu ci qi). Cuvintul cel mai important din 
această sintagmă este ci, termen tehnic folosit pentru a 
desemna noţiunea de judecată logică de câtre filozofii 
moişti şi nominalişti. În contextul de faţă ci are valoare 
de predicaţie, servind la exprimarea unei păreri senten- 
{ioase în legătură cu un anume topic. Continuarea frazei, 
avertizarea asupra pericolului ce-l paşte pe Omul ales de a 
deveni nu numai incoerent dar şi necioplit, ne face să cre- 
dem că ci are şi conotaţia de stil îngrijit, se referă la anu- 
mite convenţii retorice cum ar fi ritmarea prozodică. 

3. În textul original ceremoniile sint desemnate prin 
cuvintul duo care are sensul concret de „vase din lemn 
folosite la ceremoniile sacrificiale“. 


8.5. Maestrul Zeng spune: „Să fii înzestrat şi totuşi 
de la cel nevolnic să ceri învăţătură. Să ştii mult şi să 
mergi să afli de la cel ce ştie putin. Harurile pe care le 
al — ca şi cum nu le-ai avea. Ca şi cum ai fi gol — cînd 
eşti plint. Să ţi se aducă jigniri şi să nu-ţi pese. Odi- 
nioară de mult am avut un prieten? cu asemenea 
purtări alese.“ 

1. Binoamele antonimice you („a avea”) şi wu („a nu 
avea“), shi („plin“) şi xu („vid“) sint aplicate în sfera gîndirii 
şi cunoaşterii pentru a realiza portretul Înţeleptului, a cărui 
modestie depăşeşte statutul de simplă virtute a Omului 
ales. Ea se transformă în acea umilinţă, în acea „retragere“ 
superioară care asigură detaşarea şi abstragerea, care 
pina la urmă înseamnă cîştig de putere. 

2. Unii comentatori considera că ar fi vorba despre Yan Hui. 


8.6. Maestrul Zeng: „Poţi să-i dai în grijă un prunc 
orfan!, cum poţi la fel de bine să-i dai pe mină soarta 
unui regat. La vreme de cumpănă. pus la încercare, ră- 
mine neclintit, nemişcat. Dacă e Om ales? Este, bine- 
inţeles, iti răspund, de vreme ce m-ai întrebat!“ 

1. Literal: „un orfan de şase şchioape“, termen folosit 
pentru marcarea contrastului cu „un regat de o sută de 

li” (H, unitate de măsură a lungimii echivalentă cu o 

jumătate de kilometru). 


8.7. Maestrul Zeng: „Un cărturar trebuie să fie pu- 
{ernic si dirz, căci menirea lui e grea şi calea ce-o are 

dé străbătut e lunga!. Si cum să nu-i fie grea menirea, 
cînd el la Omenie trebuie să ajungă? Si cum să nu-i fie 
lungă calea, cînd el n- o încheie decit o dată cu moar- 
tea?“ 
1. În original, Ren zhong er Dao yuan, sintagmă laco- 
nica devenită clișeu („sarcina e grea, calea e lungă”). 


8.8. Maestrul spune: „Poemele îţi dau avint, Riturile 
îţi fixează locul pe pămînt, iar Muzica te împlineştel.“ 


1. Cînd Maestrul enumeră parametrii fbrmativi ai Omului 
ales (Shi — mele din Cartea Stihurilor, Li — riturile şi 
Yue — muzida), s-ar putea ca el să se refere la o strategie 
a virstelor: tinereţea, cind Omul ales se instruieşte avind 
ca manual Cartea Stihurilor; maturitatea, cînd îşi găseşte 
locul în soctetate conform’ regulilor rituale; bătrineţea, 
cînd se poate bucura de desăvirgirea estetică pe care i-o 
dă muzica. 

Dacă se ia în discuţie “structura gramaticală a prepo- 
ziţiilor, in care se remarcă topicahzarea efectelor, s-ar pu- 
tea deduce că în intenţia Maestrului s-a aflat enuntarea 
eficienţei celor mai importante dintre cele şase arte: avin- 
tul inspirat de poeme, ponderatia şi stabilitatea datorate 
riturilor, repunerea în deplinatatea devenirii cosmice prin 
muzică. Cartea Stihwilor oferă aşadar modelul de acţiune, 
Riturile modelul de comportare, iar muzica modelul de 
trăire superioară. 


8.9. Maestrul spune: „Le poţi spune oamenilor de rind 
ce trebuie să faca!, dar nu poţi şti cum să-i faci tilcul 
faptei să-l priceapă.“ 

1. În textul original există un obiect marcat de pronumele 
zhi cu referinţă ambiguă, care se leagă de verbul cauzativ 
prin una din cele mai dificile prepoziţii din limba chineză 
tyoul avind în vedere multiplele sale valori gramaticale 

(cauză, agent, instrument etc.). Unii comentatori identifică 

acest pronume obiect cu Dao (Calea), ceea ce modifică tra- 

ducerea: „Poţi să-i faci pe oameni să urmeze Calea“. 
Semnificaţia pasajului este aceea că Înțeleptul, Princi- 

pele, Omul ales pot (prin propriul exemplu, aşa cum s-a 
specificat deja) să determine poporul să acţioneze în sen- 
sul dorit, dar este cu mult mai greu să-l facă să înţeleagă 
motivațiile, obiectivele, căci aceasta ar presupune trans- 
formarea omului de rind in Om ales, lucru pe care Maes- 
trul il considera imposibil. 

8.10. Maestrul spune: „Cel ce iubeşte curajul şi îşi 
disprețuiește sărăcia se va rascula. Cel ce om fiind nu are 
Omenia, cînd se vede disprețuit, şi el se va răsculal.“ 

l. Textul paragrafului este dominat de ideea revoltei, a 

tulburării ordinii, a nesupunerii, redată prin verbul luan 

repetat simetric la sfirşitul celor două propoziţii. 


8.11. Maestrul spune: „Se poate ca cineva să atb 
talentul minunat al principelui Zhou!, dar dacă e zgircit 
gl infumurat, nu-i slujesc la ninic calităţile cu care a 
fost înzestrat.“ 

1. Prinţul Zhou Gong, talentat în modelul ritualizării (vezi 
7.5.). 

8.12. Maestrul spune: „Unul care timp de trei ani e-n 
stare să se dedice studiului fără să se gindeasca la vreun 
cin dregatoresc!, ei bine, un asemenea om nu-i uşor să 
iritilnesc.” 

1. În textul original, sintagma bu zhi yu gu („fără să se 

gindeasca la recompensă“). Cuvintul gu avea sensul con- 

cret de „cereale“ cu care era răsplătit cel aflat într-o func- 
tle de dregător. 


8.13. Maestrul spune: „Păstrează-ţi credinţa şi iu- 
beşte învăţătura. Nu pregeta să te jertfeşti ca să desă- 
virşeşti Calea. Nu intra într-un regat aflat în perico- 
lul de a pieri, iar într-unul unde domneşte dihonia 
nu sălăşiui. Doar cînd sub Cer domneşte Ordinea! să 
ieşi la iveală. Cind nu-i Ordine să stai ascuns. Într-un 
stat cu o bună guvemare, a ramine sărac şi umil e ru- 
şinos2. Într-un stat cu o guvernare proastă ruşinos este 
să devii bogat şi fâlos.“ 

1. În original, Dao ze („principiul lui Dao“), cu înţelesul 

de guvernare inteleapta. 

2. Verbele jian („a se vedea“, „a ieşi la lumină“) şi yin („a 

se ascunde“, „a se retrage“) redau atitudini la antipod, ce 

decurg din opoziţia you Dao ze („există principiul lui 

Dao”) şi wu Dao ze („nu există principiul lui Dao”). 

Pasajul lasă să se degaje impresia unui! soi de oportu- 
nism al inteleptului confucianist: el poate contribui la gu- 
vernare, dar numai in cazul unui stat bine condus, pros- 
per şi paşnic. Confucius insusi pribegeşte in căutarea 

unui principe ideal căruia să-şi ofere serviciile şi pe care 
să-l sprijine în lucrarea sa nobilă. 


8.14. Maestrul spune: „Dacă nu îndeplineşti tu în- 
suti în treburile ţării o însărcinare, nu poţi să te pro- 
nunţi despre guvernarel.“ 

1. Doar experienţa îndreptăţeşte emiterea opiniilor într- 

un domeniu anume, iar dezbaterea în domeniul politicului 

cere în mod special cunoaşterea directă, implicare. Aceas- 
tă aplecare spre latura pragmatică va fi continuată de neo- 
confucianişti, pentru care înţelepciunea iluminată se 
obţine prin participarea activă şi nu prin retragere, cu 
condiţia prealabilă de a depăşi egoismul, individualismul 
(formula bu yu „să nu doreşti“). 


8.15. Maestrul spune: „Cînd muzica ce se depăna 
de sub bagheta maestrului Zhi! ajungea să intoneze la 
sfirşit oda «Pescăruşii cintind»?, de melodia măiastră au- 
zul ţi-era coplesit.° 

1. Maestru de muzică din regatul Lu. 

2. Prima piesă din Guo Feng (Cintecele Regatelor) din Shi 

Jing (Cartea Stihurilor), cunoscută sub numele de Guan 

Sui. 


8.16. Maestrul spune: „Avintat nebuneşte, fără a avea 
drumul drept, copilăros, dar mincinos, neajutorat, dar 
nemeritind să-i acorzi încredere, un astfel de om îmi 
depăşeşte orice intelegere!.“ 

1. Fragmentul comportă dificultăţi de traducere datorită 

impreciziei semantice a adjectivelor folosite ca predicate 

calificative în structuri adversative de tipul „este A, dar 
nu este B“. Termenul B negat nu realizează în raport cu 

A o relaţie directă de antonimie. Această relaţie de con- 

trariere prin mediere (gramatica chineză o numeşte raport 

„ocolit“) este confirmată de aserţiunea finală: modul de a 

fñ, deconcertant, (aşteptarea, generată de o însuşire nu 

neapărat pozitivă, dar promițătoare într-un anumit sens, 
este anulată de un viciu) îl face pe Maestru să se simtă 
depăşit. 

8.17. Maestrul spune: „A învăţa e ca şi cum ai încer- 
ca să atingi ceva ce parcă tot mereu o ia-nainte, e ca 
şi cum te-ai teme că poţi scăpa un lucru ce l-ai atins 
dejal.“ 

1. Textul original este extrem de laconic: xue ru bu ji, 
you kong shi zhi (literal: „a învăţa e ca şi cum n-ai atin- 
ge, te temi să pierzi“). 

În viziunea lui Confucius procesul învăţării. ca acu- 
mulare de cunoştinţe, dar şi ca desăvirşire de sine, este 
dinamic şi exigent. Nemulțumirea de sine antrenează 
competiţia, într-o continuă autodepăşire. Această goană 
spre un obiectiv a cărui atingere se amină mereu, sea- 
mana cu procesul desăvirşirii în trepte, cînd un adevăr 
atins într-o etapă ca superior capătă în etapa următoare 
statutul de adevăr depăşit (vezi în acest sens Zhuang Zi, 
cap. X, sau Şcoala budistă Er Di a Celor Două Adevăruri). 


8.18. Maestrul spune: „Cită măreție! Shun şi Yu! 
stăpineau lumea firesc, fara să trebuiască să-şi arate 
puterea2.“ 

1. Împărați legendari, invocaţi ca modele ale suveranilor 

civilizatori care prin propria exemplaritate instituiau ordi- 

nea. 

2. În original, er bu yu, formulă pe care exegeza chineză 

o explică drept o atitudine de detaşare: „(stăpineau lumea) 

ca şi cum n-ar fl fost legaţi de ea“. Înţelegem astfel că 

atitudinea inteleptului confucianist (de calm, detaşare şi 
maiestuoasă eleganţă) ar fi aceea de a nu face nimic 
ostentativ, agresiv. Simpla măreție. forţa magică a virtuţii 
sale ajung să exercite puterea civilizatoare. Acest model 
al suveranului este preluat de filozofii legişti care îi ata- 
şează formula daoistă a „nonacţiunii“ (wu wel). Reinter- 
pretind acest concept în contextul confucianist,.wu wel 

(vezi 15.5.) devine a nu acţiona cu evidenţă ostentativă, 

cu brutalitate şi cu finalitate egoistă, vulgară. Modul de 

acţiune confucianist cere şi el, ca gi cel daoist, naturalete 
şi spontaneitate, care imită insă Noima naturii nu mode- 
lul ei primitiv. 


8.19. Maestrul spune: „Cit de măreț suveran era Yaol! 
I)c-o măreție sublimă! Toată măreţia Cerului in el isi 
aflase măsură. Măiastra-i lucrare poporul nu putea în 
vorbe să i-o cuprindă. Cită sublimă frumuseţe în opera 
sa desăvirşită! Cit de strălucitoare Regula civilizatoare? 
de el instituită!“ 

1. Un alt împărat legendar al Chinei. 

2. În original, wen zhang, termen ce desemnează codul 

cultural, regulile Ritului şi Muzica. 

8.20. impăratul Shun cu cinci miniştri înţelepţi a 
adus ordinea în lume. lar regele Wu, fondatorul dinas- 
tiei Zhou, şi el spune: „cu zece miniştri haosul din regat 
am stăpinit“. 

Maestrul Kong: „Cei capabili sint greu de găsit. Aşa 
este, vă spun, ‘de vreme ce în timpul imparatilor Yao şi 
Shun, cînd mult mai numeroşi erau cei destoinici, n-au 
fost aleşi dintre ei decit cinci. Iar regele Wu de fapt nu- 
mai nouă miniştri avea, dacă nu mai socotim şi femeia! 
ce se afla printre cei zece. Luminatii regi din dinastia 
Zhou, deşi aveau în stapinire din subceresc o treime, 
s-au supus cu toţi miniştrii lor dinastiei Yin şi mai lu- 
minată?. Tocmai de aceea forţa Virtuţii lor fu cea 
adevărată.“ 

1. Referire la mama împăratului. 

2. O vreme, regii Zhou au fost vasalii dinastiei anterioare, 

Shang-Yin. 


8.21. Maestrul spune: „Lui Yu nu-i găsesc nici un 
cusur întemeiat. Bucatele-i erau simple, dar închina din 
belşug ofrande spiritelor din Cer şi de pe Pamint. Stra- 
iele-i erau grosolane, dar cînd lua parte la ceremonii era 
îmbrăcat în fastuos veşmint. Sălaşul lui era umil, dar 
de diguri şi canale se îngrijea devotat!. Nu, lui Yu nu-i 
pot găsi nici un cusur întemeiat!“ 


1. Exemplu al reprimării propriilor interese şi al totalei 
daruiri în serviciul poporului, Yu reprezintă prototipul su- 
veranului binefacator care a stăvilit puhoaiele, a înălţat 
diguri şi a secat mlaştinile. Legenda spune că în decursul 
anilor în care s-a luptat cu apele dezlantuite, el ar fi tre- 
cut de trei ori prin fata casei sale, dar nu şi-a îngăduit 
să-şi părăsească datoria gi să intre să-i vada pe ai săi. 
Împăratul Yu este şi cel care întrerupe tradiţia ginerelui 

"moştenitor al tronului (astfel Yao lăsase tronul ginerelui 
său Shun, iar acesta ginerelui Yu) şi întemeiază prima di- 
nastie ereditară Xia (2200-1759 a. Chr.). 


Capitolul 9 
ZI HAN 
[DESPRE PĂSTRAREA REGULILOR] 


9.1. Despre cîştig! Maestrul arareori vorbea. Menirea 
omului? şi VirtuteaY el le preamărea. 


1. Li — ciştigul, profitul rezultat dintr-o întreprindere 
mercantilă în scopul bunăstării individuale, constituie un 
subiect evitat de Maestru care preferă „ciştigul“ de esenţă. 


2. Ming. din sintagma uzuală tian ming („datul Ceru- 
lui“), şi echivalat prin „destin“, apare in această secvenţă 
singur cu sensul de „menirea omului pe pământ”. destinul 
ca devenire. 

3. Traducerile aleg pentru acest pasaj variante foarte di- 
verse, căci atit segmentarea cit şi yu, cuvintul-cheie în 
analiza sintactică a frazei, permit mai multe soluţii. Cea 
mai cunoscută versiune este şi cea mai comodă, dar ca 
sens, cel mai greu de acceptat: yu este considerat con- 
juncţie şi atunci cele trei obiecte (ciştigul. menirea omului 
şi virtutea) apar pe acelaşi plan reieşind că Maestrul vor- 
bea la fel de rar despre toate. Nu putem fi de acord cu 
această soluţie, pentru că aceste topice au valori foarte 
diferite pentru Confucius: dacă cel dintii este disprețuit şi 
evitat, celelalte două se află în atenţia sa, mai ales Ren 
(.Omenia“) despre care vorbeşte foarte des in Analecte. 
Qian Mu propune evaluarea lui yu pornind de la sensul 
său posibil de „a fi cu“ şi extinzindu-l la „a opta pentru“, 
„a socoti lăudabil“. Am folosit sugestia lui Qian Mu, de- 
cupind fraza în două parti pentru a marca mai clar cele 
două atitudini distincte ale Maestrului. 


9.2. Un om din Da Xiang! ar fi spus: „Maestrul 
Kong este desigur un om mare. Dar cu toată ştiinţa sa 
nemasurata2, n-a dobindit nici un renume niciodată.“ 

Auzind, Maestrul s-a adresat discipolilor: „De ce me- 
serle ar trebui să mă apuc oare? De condus carul? De 

tras cu arcul? Ei bine, cred că aş putea să mă apuc de 

condus care3!* 
1. Localitate neidentificată. Folosită aici cu sensul de aşe- 
zare modestă de o sută de familii. 
2. „Erudiţia“ (bo xue), barajul intelectual al cărturarului, 
apare aici în opoziţie cu o meserie practică. imediat utilă, 
care te poate face cu uşurinţă renumit dacă depui rivna 
necesară. Singurele îndeletniciri practice încurajate de 
Confucius sunt însă tot cele ritualizante. Condusul caru- 
lui poate reprezenta şi o opţiune simbolică, metaforă a 
menirii de ghid. De remarcat şi contiguitatile de sens ale 
conceptelor-cheie: cale, conducere, guvernare, stăpinire. 
3. Comentatorii din timpul dinastiei Song interpretează 
răspunsul Maestrului ca plin de modestie faţă de laudele 
sătenilor care îl compătimesc că nu a avut parte de recu- 
noastere. Dar o altfel de lectură cere, la întrebarea de un 
sarcasm grosolan a sătenilor, un răspuns care să conţină 
ironia subtilă a Omului ales. Am prelerat o traducere fâră 
marcări intentionale, care să refacă pe cit se poate ambi- 
guitatea iniţială. 


9.3. Maestrul spune: „Să foloseşti la ceremonii bo- 
neta tesuta din cinepa, înseamnă să respecţi traditia!. 
În ziua de azi se simplifică lucrurile şi se foloseşte măta- 
sea. Ceea ce fac şi eu ca toată lumea. 

La prezentarea în audienţă la suveran trebuie să sa- 
luti mai intii jos la trepte, înainte de a le urca, şi asta 
înseamnă tot să respecţi tradiţia. Astăzi, la audienţe mulţi 
fac plecăciunea după ce au urcat deja, ceea ce înseam- 
nă că au încălcat ierarhia. Chiar dacă sunt singurul care 
o mai face, eu salut cum se cuvine, înainte de a urca.“ 

1. Sensul larg, de conformare la regula rituală, al terme- 
nului Li, este aici restrins la respectarea tradiţiei privind 
detaliile tehnice ale ceremoniilor. El intră succesiv şi gra- 
dat în opoziţie cu termenii jian — simplificarea, reducerea 
acestor detalii, şi tai, încălcarea regulii. orgoliul şi nepă- 
sarea în aplicarea acesteia. Confucius îşi explică aici ati- 
tudinea tolerantă faţă de simplificarea ritului (ca abatere 
formală) şi, în acelaşi timp, intoleranta fata de încălcarea 
sa (ca negare a esenței ritualizării). 


9.4. Patru erau lucrurile de care Maestrul se ferea: 
concluziile neîntemeiate, intoleranta, incapatinarea, grija 
faţă de sine şi faţă de alţii, nepăsareal. 

1. În text, aceste defecte de evitat sunt redate prin forma 
negativă a patru verbe: yi („a-ţi face idei in gol”), bi („a f 
constringător“, „a nu admite alternativă”), gu („a f încă- 
patinat*), wo („a fi egocentric’). 


9.5. Maestrul, captiv la Kuang!, spune: „Regele Wen? 
a murit. Acum nu-s oare eu cel cu păstrarea Invata- 
turii2 învestit? Dacă Cerul ar fi socotit-o ca pe ceva pie- 
ritor, ar mai fi incredintat-o unui muritor? Si daca Ce- 
rul a hotarit s-o păstreze prin mine, de cei din Kuang 
de ce aş avea a mă teme?“ 

1. Oragel de graniţă in zona actualei provincii Henan. un- 

de Confucius fusese foarte rău tratat, din cauza unei con- 

fuzii (vezi şi 17.1.) 

2. Zhou Wen, tatăl lui Zhou Wu, întemeietorul dinastiei 

Zhou de apus (1100 a.Chr.). 

Termenul wen prin care se desemnează „cultura“, 
„Civilizaţia“, „învăţătura“, este antrenat aici într-un joc 
omofonic cu numele propriu al regelui. ceea ce contribuie 
la crearea impresiei unei suprapuneri. a transmiterii con- 
tinue a moştenirii culturale. 


9.6. Un înalt demnitar! îl întreabă pe Zi Gong: „Este 
Maestrul un înţelept? Cum de se pricepe şi la atitea alte 
îndeletniciri obignuite2?* 

Zi Gong răspunde: „Cerul i-a hărăzit înţelepciunea 
şi tot Cerul i-a dat şi îndemânarea.“ 

Auzind acestea, Maestrul spune: „Omul ăsta care a 
întrebat mă cunoaşte oare? Copilăria nu mi-am petrecut-o 
în indestulare, aşa că am fost nevoit să învăţ să fac cu 
propriile-mi miini câte ceva. Să mai fie Oameni aleşi care 
se pricep la de toate? Nu prea! 

1. În original, tai zai, titlul unei înalte funcţii dregătoreşti 
la curtea principelui. tradus uneori ca „mare ministru“ 
sau „guvernator“. Identitatea personajului este nesigură, 
o parte dintre comentatori considerind că este vorba de- 
spre un anume Pi Ziyu din regatul Wu. 
2. Literal: „cum de poate face atitea?“ (he qi duo meng 
ye). Precizarea, în partea finală a textului, a obiectului 
acestei priceperi, bi shi („lucruri practice obişnuite“, cu 
care se ocupă oamenii de rând), contribuie la clarificarea 
sensului pasajului: Omul ales nu are asemenea indelet- 
niciri, cu atit mai puţin înțeleptul. 

9.7. Discipolul Laol: „Maestrul spune că nereuşita 
sa în cariera de dregător l-a silit să înveţe să facă cu 
propriile-i miini cite ceva folositor2.“ 


1. Personaj identificat ca flind discipolul Qin Lao sau Qin 
Zhong. 
2. În original, in vorbirea directă, Maestrul anunţă laco- 
nic: wu bu shi („n-am fost folosit în viata publică“), apoi 
explică consecinţa: gu yi („de aceea am pricepere prac- 
tica*) (gu — „urmare a cauzei“, yl — .indeminare’). 
Paragrafele 6 şi 7 par oarecum în contradicţie cu pa- 
ragraful 2 din acest capitol. Omul ales nu include între 
atributele sale şi indeletnicirile vulgare, meserii care îi 
aduc cîştig. Dacă însă pentru a se întreţine el apelează la 
abilitatea manuală este scuzabil. 


9.8. Maestrul spune: „Am eu oare cunoaşterea data!? 
Nu, nu o am! Dacă vine să mă întrebe ceva vreun să- 
tean, în primul moment de înţelepciune mă simt ca golit. 
Caut apoi să întorc pe o parte şi pe alta întrebarea, să-i 
deslusesc tilcul, şi, pina la urmă, să-i dau un răspuns 
lămurit.“ 


1. În original, interogatia retorică wu you zhi bu zai. Nu- 
cleul acesteia, you zhi („a avea cunoaşterea”) a fost tra- 
dus de noi prin „a avea cunoaşterea dată“, datorită sen- 
sului verbului you care presupune un posesor pasiv (you 
işi păstrează sensul său de verb de existenţă, iar subiectul 
exprimă un loc container). Această nuantare face limpede 
opoziţia dintre cunoaşterea preexistentă şi cea care se 
construieşte, conformată obiectului său. Maestrul are 
onestitatea de a-şi recunoaşte neputinta de a da uneori 
un răspuns la întrebări care se referă la situaţii experi- 
mentale de care el ia act doar la modul teoretic. În ase- 
menea cazuri, prima sa reacţie este aceea de „golire“, ex- 
primată prin verbul kong reduplicat. şi doar operaţia de 
cercetare şi probare a potrivirii la situaţii diferite (poate 
chiar metoda alegerii pro şi contra a dialecticienilor mar- 
cata în text prin sintagma kou qi liang duan — „o întorc 
pe cele două părţi”) il ajută să ajungă la o lămurire. 

Pasajul, mai ales in ultima sa parte, este considerat 
obscur atit de comentatori cit şi de traducători. 


9.9. Maestrul spune: „Pasărea fenix! în zbor nu s- â 
arătat. Fluviul Galben n-a dat la iveală nici un inscris}. 
Pentru mine tonul este terminat. Nu pot implini ceea ce 
nu mi-este scris2, 

1. Zborul păsării fenix pe cer şi apariţia unei inscripţii 
magice pe Fluviul Galben erau considerate simbolurile 
naşterii unui Intelept suprem, instaurator, al armoniei. În 
gindirea chineză veche păsările erau socotite ca mediatoa- 
re între Cer şi Pământ. Cea mai sacră dintre ele, pasărea 
fenix, era privită ca un mesager a cărei neaşteptată apa- 
riţie vestea o guvernare inteleapta (aşa cum se povesteşte 
că s-ar fi întimplat cu domnia împăratului Shun). Cit pri- 
veşte apariţia inscrisului magic pe undele Fluviului Gal- 
ben, legenda spune că tu („planul“, „schema“) era adus la 
suprafaţă pe botul unui cal-dragon sau pe carapacea unei 
broaşte țestoase uriaşe (aşa cum împăratului Fu Xi i se 
revelaseră trigramele divinatorii, componentele Cărții 
Schimbarilor, sau împăratului Shun, careul magic). 

2. Aflat la sfirşitul vieții, Confucius igi dă seama că pro- 
iectul său este utopic şi că, deşi se considera învestit cu 
menirea supremă (vezi 9.5.), Cerul nu i-a atestat-o prin 
semnele tradiţionale, deci se îndoieşte în legătură cu însăşi 
menirea sa. Ceea ce deplinge aici Maestrul este spulbera- 
rea definitivă a sperantelor sale de a-şi pune în practică 
modelul. De aceea, pentru a da mai multă claritate pasa- 
jului, am considerat necesar să adăugăm aceasta ultimă 
propoziţie explicativă. 


9.10. Cind se afla în prezenţa cuiva în vegmint de 
doliu sau de ceremonie imbracat’, ori a unui orb, chiar 
mai tinăr decit el, Maestrul se ridica în picioare neîn- 
tîrziat. Dacă era în trecere, în semn de respect deosebit, 
pasul îi devenea pe dată grabit?. 

1. Sintagma din original cuprinde cele trei elemente ale 

imbracamintei unui nobil demnitar: boneta, tunica şi roba. 

2. Felul în care se mergea făcea parte din recuzita ges- 

tuală a manifestării deferentei (vezi şi 10.4.). 


9.11. Yan Hui spune oftind: „Cu cit privirea îmi inalt, 
cu atit mi se pare mai sus. Cu cit încerc să pătrund, 
cu atit îmi pare mai de nepătruns. Ceea cel timp de o 
clipă în ochi mi se arată, în spate îndată se şi-ndepăr- 
teaza. Maestrul pas cu pas ne îndrumă, ne formează. 
Cu învăţătura semnelor îmi deschide şi-mi imbogateste 
mintea, cu respectarea riturilor mă învaţă să-mi potri- 
vesc gindul cu fapta. Nu mă pot opri chiar dacă aş vrea. 
Cind mă simt sfirşit de puteri, țelul luminos se înalţă 

mai sus. Vreau să-l ating, dar nu găsesc Cale de pă- 

truns.“ 
1. Pronumele zhi obiect din textul original poate fi inter- 
pretat fie ca inanimat (desemnind învăţătura. Omenia) fie 
ca animat (desemnindu-l pe Maestrul însuşi). Am preferat 
să păstrăm ambiguitatea din text şi doar o singură dată 
l-am echivalat prin nedefinitul „ceea ce“. Celelalte alegeri 
(sintactice şi lexicale) se reunesc însă spre ideea de ideal, 
spre Dao — modelul virtuţii supreme a comportamentului 
superior uman. Modul în care discipolul Yan Hui descrie 
fervoarea atingerii acestui ideal reprezintă o conştientizare 
a fascinaţiei şi măreției proiectului confucianist şi se 
aseamănă cu metoda surprinderii lui Dao prin numire de- 
scrisă de Lao Zi in Dao De Jing (Clasica despre Dao şi De). 
Şi astfel Dao se refuză, se sustrage in absolut şi aceasta 
continuă aminare a atingerii sale este stimulatoare, mode- 
latoare. 


9.12. Maestrul e grav bolnav şi Zi Lu ii pune pe 
cîţiva discipoli să se prefacă in oficianti ai Ritului fune- 
rarl. La un moment dat simțindu-se putin mai bine, 
Maestrul spune: „Zi Lu, farsa asta cam prea mult a du- 
rat! De ce să ne prefacem că am oficianţi cînd eu nu 
am? Cui foloseşte ceremonia asta înşelătoare? Poate fi 
Cerul oare înşelat? Cit despre mine, prefer să mor în 
mijlocul discipolilor, decit în braţe străine. N-o să am 
parte de inmormintare de rang înalt2, dar n-o să fiu nici 
în drum înmormintat!“ 

1. Persoanelor ce deţineau o funcţie oficială li se cuve- 
neau oficianţi personali la funeralii. Zi Lu insceneaza o 
oficiere funerară de rang înalt fle pentru a-i da Maestrului 
iluzia recunoaşterii oficiale a valorii sale, fie pentru a-i 
asigura pur şi simplu o ceremonie fastuoasă aşa cum s-ar 
fi cuvenit să aibă cel mai mare specialist în ceremonii ri- 
tuale. Răspunsul lui Confucius ni-l arată încă o dată ca 
pe un om care dispretuieste şi refuză ceea ce nu cores- 
punde realităţii. Lipsit de orgoliu stupid, Maestrul este un 
om viu şi sensibil, iar nu un arbitru inflexibil al res- 
pectării riturilor de dragul riturilor. 

2. Da zang — .inmormintare de rang înalt“. Desemna ri- 

tualul şi onorurile publice prescrise pentru marii nobili 

demnitari. 

9.13. Zi Gong întreabă: „Dacă aţi avea un jad pre- 
(losi, l-aţi ascunde într-o casetă spre păstrare sau ati 
căuta pe cineva care prin vinzare să vă obţină un preţ 
multumitor?* 

Maestrul: „Fireşte ca l-aş vinde. Fireşte! Nu-s eu ace- 
la care tocmai aşteaptă un bun cumpărător?“ 


1. Metaforă a valorii inteleptului care trebuie transmisă 
(.vinduta* iar nu „ascunsă”) celui care ştie s-o pretuiasca 
(gu — „un bun negustor care dă preţul cerut şi ştie să 
revalorifice marfa“). Confucius este un astfel de talent care 
aşteaptă un principe luminat capabil să-l înţeleagă. să-l 
răsplătească, dindu-i posibilitatea de a-şi pune în practică 
învăţătura. 
9.14. Maestrul voia să se retragă în ţinutul Celor 
nouă triburi barbare — Jiu Yil. 
Cineva grăi: „Acolo unde totu-i atit de inapoiat? Cum 
credeţi oare c-o să puteţi trăi?“ 
Maestrul spune: „Locul unde se afla un Om ales bar- 
bar nu se mai poate numi?!“ 
1. Jinut din răsăritul Chinei, considerat ca deosebit de 
înapoiat, unde locuiau mai multe triburi barbare şi unde 
voia să se strămute, dezamăgit, Confucius (vezi şi 2.5.). 
2. Prezenţa unui singur Om ales instituie un spaţiu al 
civilizaţiei. Maestrul işi doreşte un loc să-şi testeze pro- 
iectul culturalizării prin ritualizare. Textul pune conceptul 
de „Om ales“, cu conotaţia de om „cult. civilizator“, în ra- 
port de antonimie cu lou („a fi înapoiat, ignorant”). 


9.15. Maestrul spune: „Doar după ce m-am întors 
din regatul Wei în Lu, muzica pentru Shi Jing a fost 
ordonata!. Abia atunci hotărirea de a fi impartita in Ode 
şi Imnuri a fost în fine luată.“ 

1. În original, verbul zheng — „a corecta, a îndrepta“. 

Maestrul vorbeşte aici de efortul de verificare a adecvării 

dintre muzică şi versuri. Prin această „ordonare“ sunt dis- 

tinse şi ierarhizate cele două secţiuni ale Cartii Stihurilor 

(Shi Jing): Ya — „Odele“, piesele poeziei de curte, şi Song 

— „Imnurile ritualice“. Acest pasaj ar indreptati opinia că 

tot Conlucius a redactat Shi Jing. 


9.16. Maestrul spune: „Să-l slujesc pe Principe şi pe 
clemnitarul nobil în guvernare, iar in familie să-mi slu- 


168 CONFUCIUS 


jesc tatăl sau fratele mai mare. Să îndeplinesc cu pio- 
şenie riturile funerare şi cumpătare să dovedesc atunci 
cind beaul. Dintre cerinţele acestea toate, pe care 
ajuns-am să o ating oare?“ 
1. Este din nou expusă aici esenţa programului atingerii 
virtuţilor de la nivelul social (ţara, familia) pină la cel in- 
dividual (eul). 
2. Finalul comportă două variante de interpretare diver- 
gente: conform celei dintii Maestrul afirmă că a atins toate 
aceste performanţe („acestea nu-mi dau probleme“, „sunt 
absolut liniştit în privinţa lor“), conform celei de-a doua 
Maestrul se întreabă pe care dintre ele a atins-o. Am optat 
pentru ultima variantă care aparţine exegezei chineze mo- 
derne şi care constituie dovada modestiei şi stimulatoarei 
nemulțumiri de sine a Maestrului. In mod sigur, Maestrul 
face pentru discipoli o demonstraţie a ceea ce ei inşişi tre- 
buie să facă: o repetată interogare sinceră asupra actiu- 
nilor şi atitudinilor supuse unor obiective ferm stabilite şi 
care e bine să fle de remarcat. 


9.17. Maestrul aflat pe malul unui rîu spune: „Să-ţi 
petreci ceasul vieţii, zi şi noapte, tot aşa, fără să-ţi între- 
rupi curgerea!!“ 

1. Metafora curgerii neistovite a apei poate fi decodata ca 

reprezentind fluxul neintrerupt al vieţii permanent armo- 

nizat prin schimbarea alternativă yin-yang, dar şi conti- 
nuitatea virtuţilor înfăptuită prin acţiuni ritmice, rituali- 
zante. 


9.18. Maestrul spune: „N-am întilnit niciodată pe 
cineva care să iubească Forţa Virtuţii tot atit de mult 
pe cit iubeşte frumuseţea femeiil.“ 

1. Termenul se („aspect exterior“) a fost interpretat de 

exegeză ca frumuseţe a aparentei, datorită relaţiei de opo- 

ziţie în care se află cu termenul simetric De — Forţa in- 
terioară a Virtuţii. O anumită parte a exegezei considera 

însă că se reprezintă „dorinţa sexuală“. Am căutat să im- 

binăm cele două puncte de vedere, păstrind valoarea filo- 

zofica a opoziţiei esenta/aparenta, dar căutind sa reflec- 
tăm şi ideea de intensitate a dorinţei. 


9.19. Maestrul spune: „E ca atunci cind vrei să înalţi 
un deal: dacă înainte să cari ultimul coş de pămint te-ai 
oprit, ştii că lucrul va rămine pe veci neisprăvit. E ca 

atunci cînd vrei să astupi o groapă: daca un singur coş 

de pămînt af răsturnat, ajunge să-ţi urmezi țelul şi-ai 

să reuşeşti cu-adevăratl.“ 
l. Perseverenta în îndeplinirea obiectivului trebuie să 
aibă în faţă idealul reuşitei. Lecţia pe care o dă Maestrul 
în acest pasaj are două posibile referinţe: la discipolii pen- 
tru care este fabricat acest model pilduitor, la Maestrul 
însuşi care în activitatea sa de învăţător este pus în si- 
tuatia de a aprecia dacă elevul său are sau nu şanse de 
reuşită. Maestrul arată că şi sfirşitul şi începutul unei în- 
treprinderi sunt importante: oricit eşti de aproape de fi- 
nalizare nu trebuie să abdici şi oricit eşti de departe de 
ideal trebuie să ai incredere şi să nu disperi. 

În strategia politică a maoiştilor această idee va fi re- 
luată chiar în stil confucianist, prin evocarea unui exem- 
plu din Cărţile Clasice: legenda bătrinului Yu Gong care 
mută cu coşul muntele din faţa casei. Forţa exemplară a 
tradiţiei se va verifica încă o dată şi vechea legendă se va 
transforma în alta nouă cu valoare emblematică: modelul 
comunei populare Da Zhai unde sătenii au transformat 
muntele in ogoare terasate doar cu coşul şi cobilita. 


9.20. Maestrul spune: „Dintre cei ce mi-au sorbit 
vorbele atent şi smerit, numai Yan Hui poate fi amintit.“ 


9.21. Maestrul oftind după Yan Hui: „Mare păcat că 

a murit! L-am văzut cum înainta cu învăţătura, dar 

cum ar fl ajuns la tel! n-am avut parte să-l pot vedea!“ 
1. Binomul verbelor jin („a înainta“) şi zhi („a se opri”) a 
fost tradus în majoritatea cazurilor ad litteram, conferin- 
du-se frazei tonul de elogiu al efortului care nu conte- 
neste: „l-am văzut progresind, dar nu l-am văzut niciodată 
oprindu-se“. 

Am tradus verbul zhi prin „a nu ajunge la ţel“ ceea ce 
echivalează cu o întrerupere a proiectului de viata ming, 
înţeles ca proces de desăvirşire în cazul lui Yan Hui. cel 
mai promiţător dintre discipoli şi a cărui moarte Confu- 
cius o deplinge exact in sensul unui destin de excepţie 
întrerupt tragic (a se vedea în acest sens şi paragraful 
următor). 


9.22. Maestrul spune: „Sint şi mladite care n-ajung 
sa-nfloreasca, sînt şi flori care n-ajung să rodească.“ 


9.23. Maestrul spune: „Nu-l trata pe cel mai mic! 
decit tine cu uşurinţă2. Poate într-o zi va ajunge să-ţi 

fie la fel. Dar dacă pină la 40-50 de ani nu reuşeşte să 
facă să se vorbească de el, atunci poţi să nu-i mai acorzi 
importanţă.“ 
1. În original, hou sheng — „cel născut după tine“. Ca- 
pătă aici şi sensul de „cel cu o poziţie ierarhică inferioară“. 
. 2. Obligatia de a ţine cont de generaţia următoare este 
marcata in original mai puternic, prin sintagma verbala 
ke wei (.teme-te de el”). 


9.24. Maestrul spune: „Cum să nu urmezi o povata 
dreapta!? E nepretuita dacă tragi din ea învăţăminte şi 
te-ndrepti spre purtare inteleapta. Cum sa nu te bucuri 
cînd auzi vorbe de încurajare?? Sint nepretuite dacă le 
pricepi tilcul, adică ceea ce a dus la încuviinţare. N-am 
ce să fac cu cei care ascultă povetele, dar apoi nu-i vezi 
cu nimic îndreptaţi.“ 

1. Fa yu, literal „vorbe cu lege“. A fost tradus uneori prin 

„mustrări“, „admonestări“. 

2 Xuan zhu — „vorbe de încurajare“. 

A. Waley interpretează aceste două sintagme ca nume 

„proprii, ca titluri ale unor culegeri sapientiale, ale unor 

îndreptare morale. 


9.25. Maestrul spune: „Cel mai important lucru e să 
fii credincios şi cuvintul dat să-ţi respecţi. Să nu legi 
prietenie cu cei ce nu-s de aceeaşi valoare cu tine. Dacă 
greşeşti să nu te temi să-ţi recunoşti greşeala şi să te 
indrepti!.” 

1. Varianta a paragrafului 8 din capitolul 1. 


9.26. Maestrul spune: „Poţi lăsa mai degrabă Cele 
trei armate fără conducător, decit să-i obligi pe oamenii 
de rind să se despartă de părerea lorl.“ 

1. Cuvintul zhi („voinţă“, „forţă interioară”) capătă în con- 

text sensul de „părere proprie“, „libertate de exprimare a 

personalităţii“, „forţa de a fi sine însuşi“. 

Confucius nu este neapărat nemulţumit de incapati- 
narea omului de rind, cit mai degrabă impresionat de 
forţa sa. 


9.27. Maestrul spune: „Să stea, fara să se rusineze, 
îmbrăcat într-o robă veche alături de cei înveşmintaţi 
în blănuri şi mătăsuri strălucitoare, de-aşa ceva numai 
Zi Lu e în stare! 

«Să nu rivneşti, să nu pizmuiestil 

Ce altceva mai minunat poţi să-ţi doreşti?»“1 
Zi Lu, auzind, se apucă să psalmodieze aceste versuri 
zi de zi. Maestrul îi spune: „Pentru Calea pe care o ai 
de pătruns, doar aceste vorbe nu sint, să ştii, de ajuns!“ 


1. Citat din Cartea Stihurilor (Shi Jing. Wei Feng. Xiong 

Zhi). 

9.28. Maestrul spune: „Doar iarna cind vremea-i ge- 
roasă, afli că pinii şi chiparoşii frunza-şi păstrează.“ 


1. Scopul acestei „ziceri cu subinţeles“ (xie hou yu) este 
ca de obicei moralizator: calităţile autentice apar în si- 
tuaţii dificile, defavorabile, cînd sînt puse la încercare, re- 
marcindu-se astfel prin evidenţa contrastului. 


9.29. Maestrul spune: „Cel ce este înţelept nu poate 
fi îndoitl. Cel ce e om cu adevărat nu poate fi nefericit. 
Cel ce e curajos nu poate fi inspaimintat.* 

1. În text, bu huo — „a nu fi derutat cind esti în situaţia 

de a te întreba ce e bine şi ce e greşit“. 

Tripleta calităţilor unui caracter autentic este formată 
din Zhi — înţelepciunea cunoaşterii şi acţiunii. Ren — 
comportamentul superior uman şi Yong — curajul. Ştiin- 
ţa cunoaşterii superioare dă siguranţă şi stabilitate pro- 
iectului şi actului, omenia superioară fereşte de alienare 
şi nefericire, curajul apără de umilinţa de a fi înlricoşat. 
Prin siguranţa crezului său Omul ales are stabilitate afec- 
tivă, manifestă un optimism sănătos care îl face să trium- 
fe asupra nevolniciei şi morţii, şi aceasta este formula 
„prelungirii vieţii“ în sens confucianist. 


9.30. Maestrul spune: „Există din aceia care pot în- 
vata ceva împreună, dar nu pot lucra împreună pentru 
a atinge Calea. Există din aceia care pot fi împreună 
pentru a atinge Calea, dar nu pot apoi alături să stea. 
Există din aceia care, stind pe aceeaşi poziţie, pot actio- 
na, dar nu pot împreună atinge puterea.“ 

1. Pasajul, în general trecut cu vederea de comentatori şi 
exegeti, este foarte greu de interpretat. Gradatia lui suge- 
rează o evoluţie în trepte, stadii formative care ar indrep- 
tati existenţa unei tehnici mistice confucianiste. Textul 
culminează cu atingerea stadiului quan („putere“) ce poa- 
te fi decodat ca „putere de transformare“. 

9.31. „Cireşii sălbatici îşi învolbură floarea... 
Nu că nu m-aş gîndi la tine, 
Dar e atit de mare depărtarea! ...! 


Maestrul spune: «Dacă într-adevăr ar tînji după ea, 
ar mai conta oare depărtarea?»“ 


1. Citat dintr-o poezie de dragoste din Cartea Stihurilor. 

Confucianismul ulterior, care evită aluziile la dragoste 
din textele Cărţilor Clasice, interpretează textul ca o refe- 
rire a Maestrului la dragostea de învăţătură. 


Capitolul 10 
XIANG DANG 
[DESPRE POSTURA CORECTĂ“) 


10.1. in satul său natal, Maestrul era blind şi poli- 
ticos, şi părea că nu poate scoate o vorbă din gură. În 
Templul Strămoşilor însă, sau la Curte, în Sala de ce- 
remonii, vorbea curgător, alegind cuvintele cu măsură. 


1. Într-o situaţie obişnuită, atitudinea Maestrului este 
blindă şi oarecum neperformativă, căci el dă celorlalți 
intifetate. În situaţii rituale se produce o ipostaziere a ofl- 
cierii, o „punere în rol“ care cere o îndepărtare de situaţiile 
curente, uzuale, o doză de emfaza în vorbire şi gestică. 

Maestrul Kong nu-şi mai profereaza aici „zicerile“ me- 
morabile, nu mai înscenează situaţii demonstrative şi nici 
nu mai dă exemple, fiind el însuşi evocat în posturi exem- 
plare, emblematice. 

Aflăm astfel în ce consta comportamentul de Om ales 
al Maestrului Kong însuşi. privit doar ca manifestare ex- 
terioară, protocolară. 


10.2. La Curte, cu nobilii de rangul al doilea ca şi 
el, era! familiar şi binevoitor. Cu cei de rang înalt era 
grav si respectuos. Cînd Principele era de faţă, păşea 
cu paşi mărunţi?, pătruns şi supus. 


* H. Maspero şi A. Waley consideră indreptățit părerea acelor 
comentatori care nu atribuie acest capitol lui Confucius. Deopotrivă 
descriptiv şi prescriptiv, acest capitol reprezintă un îndreptar al com- 
portamentului protocolar, de la gestică pină la imbrăcăminte. în diverse 
ipostaze rituale. 

Maestrul Kong nu-şi mai proferează aici „zicerile“ memorabile, 
nu mai înscenează situaţii demonstrative şi nici nu mai dă exemple, 
find el însuşi evocat în posturi exemplare. emblematice. 

Aflăm astfel în ce consta comportamentul de Om ales al Maestru- 
lui Kong însuşi, privit doar ca manifestare exterioara, protocolară. 

1. În original, verbul yan — „a vorbi“, a fost interpretat 
de noi ca verb de raportare atitudinală, ca marcă generică 
a unui comportament nu numai discursiv. 

2. Mersul grăbit cu paşi mărunți (cu ji) marca deferenţa. 
ca mod aferat prin care cineva îşi arăta solicitudinea. 


10.3. Cind Principele îl chema ca să primească oas- 
peti, fata lui arbora o mină plină de importanţă, păşea 
într-un fel special, teapan!, se inchina mai întîi celor 
de fata, în stinga şi-n dreapta salutind, şi în armonia 
mişcărilor sale perfecte poalele veşmintului ii tresaltau 
ritmic unduind. Cind o pornea înainte, era asemeni unei 
păsări, cu aripile întinse filfiind. După ce toţi oaspeţii 
se retrăgeau, protocolar anunţa: „Oaspeţii şi-au întors 
faţa!“2 

1. Zu jue — mers rigid protocolar. 

2. Protocolul prevedea ca pină la ieşire oaspeţii să se re- 

tragă cu faţa spre suveran. Sensul frazei finale este deci 

„Oaspeţii au plecat! 


10.4. Cind intra pe poarta palatului păşea stinjenit, 
strecurindu-se ca şi cum intrarea prea strimtă-i părea. 
Avea grijă să nu se oprească din mers şi se ferea să nu 
atingă pragul. Cind trecea prin fata tronului, fata îi de- 
venea solemnă şi pasul grăbit. Cind vorbea glasul 
aproape-i seca. Cind, ridicindu-şi uşor poala veşmintu- 
lui, urca pe podiumul de lingă tron, pur şi simplu se 
prelingea tinindu-si răsuflarea2, de parca fara viata prin 
aer plutea. Cind se retragea, dupa ce cobora prima 
treaptă, chipul i se destindea şi căpăta un aer de imen- 
să fericire. Ajuns la capătul de jos al scărilor, îşi relua 
mersul vioi fluturindu-şi minecile ca pasărea aripile-n 
zbor. Întors la locul său se foia inca o vreme, cu gesturi 
supuse, încă pătruns de onoarea ce i se făcuse. 

1. Regula rituală prohibitivă căreia exegeza nu-i dă nici 

o explicaţie şi pe care sintem tentaţi să o omologăm ca 

rit de trecere a pragului. 

2. În textul original, „părind că şi-a oprit qi — suflul vi- 

tal“, circuitele care menţin ritmul vieţii. 

3. Respirația, mersul, mimica. gestica sint codificate pen- 

tru a arăta respectul umil, simboluri ale „micimii” în ra- 

port contrastant cu „măreţia“, semne ale reculului defe- 
rent al inferiorului faţă de superior. 


10.5. Cind cu o însărcinare oficială mergea, la cere- 
monia de primire, cu sceptrul de jad! în miini se arăta 
copleşit, ca şi cum i-ar fi fost greu să-l susţină. Îl ridica 
o clipă ca pentru a saluta, apoi îl lăsa în jos ca şi cum 
ar fi vrut să ofere ceva. Chipul său avea o expresie so- 
lemnă ca pentru o infruntare, iar pasul îi era poticnit2, 
ca şi cum pe o cale abruptă se afla. La ceremonia da- 
rurilor rituale fata i se lumina plină de incintare. Cind 
era primit de către prinţ, se arăta vesel şi destins. 

1. Începutul textului consemnează deosebit de eliptic cir- 

cumstanta, prin sintagma shi gui („a purta sceptrul de 

Jad“). Exegeza interpretează verbul shi cu sensul de „a se 

afla în misiune oficială ca ambasador“. Gui este numele 

sceptrului de jad, însemn al nobleţii purtat la ceremonii 
oficiale, la sacrificii, la înmormintări. 

2. In textul original, su, un alt verb ce descrie mersul 

ritual a cărui sugestivitate (ideea de nesiguranţă. de tato- 

nare) este sărită prin reduplicare. 


10.6. Omul ales nu foloseşte ţesături de culoare mov 
închis sau violet! decit pentru reverele veşmintelor de 
ceremonie. La hainele obişnuite de casa nu foloseşte 
roşu sau purpuriul. Vara e îmbrăcat în pinzeturi de 
cinepa uşoare sau ceva mai groscioare pe care le poartă 
peste vegmintele de dedesubt. 

Cînd vine frigul, tunica neagră se asortează cu un 
pieptar din blană de miel. Tunica albă cu unul din piele 
de căprioară. Cea galbenă cu unul din blană de vulpe. 

Roba de interior e mai lungă şi are mineca dreaptă 
mai scurta?. 

Noaptea poartă neapărat o cămaşă ce-i vine pina la 
genunchi3. 

În casă, pe deasupra, poartă o blană groasă de vulpe 
sau de castor. 

Cînd nu e în veşminte de doliu îşi atirna podoabe la 
cingătoaret. 

In afară de veşmintele pentru audienţe la Curte şi cele 
pentru oficiat sacrificiile, toate celelalte au croieli mai 
libere. 

La doliu nu trebuie să poarte robă de miel închisă 
la culoare sau bonetă neagră de ceremonie5. 

Cu astfel de haine ceremoniale trebuie să se imbrace 
numai la Sărbătoarea vestirii.de lună noua®, cind merge 
la palat să-l salute pe Principe’. 

1. Culorile închise apropiate de negru sint special rezer- 
vate pentru veşmintele rituale. Roşul şi purpuriul la rin- 
dul lor sînt culori prea luxoase şi au conotatia vanităţii, 
a unei extravagante care contrastează cu simplitatea ca- 
drului intim, familial. 
2. Mineca dreaptă este mai scurtă decit în mod obişnuit 
(cînd depăşeşte cu mult lungimea braţului), pentru a lăsa 
libertate mişcărilor. 
3. Descrierea vegmintului purtat noaptea este făcută prin 
secvenţa chang yi shen ban („o dată şi jumătate cit 
shen") care se poate traduce în două moduri după cum 
este înţeles cuvintul shen: „trupul întreg” sau „înălţimea 
bustului“. Mai plauzibilă mi se pare cea de-a doua alter- 
nativă (cf. şi Qian Mu). 

4. Omamente simbolice care indicau rangul nobiliar, pre- 

cum şi talismane. 

5. Culoarea neagră este interzisă la vegmintele de doliu. 

6. Vezi 3.17. 

7. Se observă codificarea strictă a vestimentaţiei permise 

şi interzise, ceea ce dă impresia unei exagerări tehniciste. 

Acest portret in vitro al Omului ales ca „om monden” 
are o anumită doză de ridicol. Procedeul enumerării, aglo- 
merarea detaliilor servesc descriptivului cu efect de „ta- 
blou“, ca în picturile chinezeşti uşor caricaturale. 


10.7. În perioada de post! trebuie să poarte „roba 
atotpurificatoare“2, făcută din pinză grosolană de cinepa. 
Trebuie atunci să îşi schimbe felurile bucatelor® şi, în 
reşedinţa sa, să-şi găsească alt loc primenit de culcare€. 

1. Pentru desemnarea perioadei de „post“ este folosit aici 

termenul zhai care se distinge de sinonimul său qi prin 

conotatia sa ezoterică. La daoişti poate fi întilnit cu sensul 
de „asceză“. 

2. Ming yi — „veşmintul curăţirii“. Se îmbracă dupa spå- 

larea trupului. Simbolizează purificarea trupească. 

3. Bian shi — „schimbarea mincării“ sau dieta alimen- 

tară. 

4. Qian zuo — „schimbarea locului” pentru dieta sexuală. 

10.8. Doar orez din cel cu bobul ales sau carne 
tăiată în felii subţiri să manince. 

Din bucate ce au cumva miros sau din carnea rince- 
zită să nu înghită nici o îmbucătură. Dacă şi-au schim- 
bat cumva culoarea şi nu arată proaspete nici să nu le 
apropie de gură. Dacă nu-s la timpul potrivit să nu mă- 
nince!, Dacă au gust gretos să nu manince şi nici daca 
nu-s cum trebuie tăiate. Să nu mănince nici dacă nu 
sînt cit trebuie de fierte şi dacă nu au sosul care trebuie. 

Fie la banchet carne cit de multă, să nu se ghiftuias- 
că numai cu came în loc de orez. Cit despre vin poate 
să bea din plin, dacă ştie să-şi păstreze capul limpede. 

Să nu manince bucate gata pregătite în tirg şi nici 
să nu bea o astfel de băutură. 

Poate să-şi dreagă felurile cu mirodenii2, dar cu măsură. 

1. Sintagma bu shi („nu sînt la timpul potrivit“) se referă 

fle la sezonul cind trebuie consumate legumele şi cerea- 

lele. fie la momentul cînd trebuie servite alimentele. 

Întreaga propoziţie formează în chineză o aliteratie per- 

fectă: „bu shi bu shi“. 

2. in text, jiang (.ghimber*). Mirodeniile (ceapa şi ustu- 

roiul, dar mai ales ghimberul) erau interzise la ceremoniile 

de invocare a spiritelor. 

Pasajul ilustrează modul în care Omul ales trebuie să 
se respecte în privinţa bucatelor, de la calitate pina la pro- 
tocolul serviciilor. El nu apare deloc ca un ascet ci mai 
degrabă ca un epicureu: se respectă şi încearcă o plăcere 
estetică în actul mincatului şi al băutului. 

Majoritatea comentatorilor insistă asupra aspectului 
didactic şi etic al pasajului, asupra ideii de cumpătare. În 
ce ne priveşte, lectura noastră este atrasă mai ales de as- 
pectul preţios al Omului ales, de „poza“ sa de om preten- 
tios şi rafinat. Nu putem să nu remarcăm, de asemenea, 
în structura de adincime, interesul chinezului pentru hră- 
nirea sănătoasă, ca respect pentru trupul considerat un 
dispozitiv complex care adăposteşte „mintea-inimă“ (xin). 

Trebuie spus, în fine, că echivalările cuvintelor sint 
greu de realizat, pentru că nu se mai poate reda cuvintul 
„plin“ în toată concretetea sa (a vedea, in acest sens, şi 
prezenţa repetată în grafeme a radicalului „miîncare“). 
Transferul în timp al acestor tenneni-imagini din dome- 
niul gastronomic îi face „exotici“ aşa cum se întimplă de 
altfcl şi cu cei din domeniul vestimentatlei. 

10.9. Cind se oficiază la Curte Sacrificiile, camea care 
rămine nu trebuie păstrată peste noapte. Aceea de la 
sacrificiile obişnuite să nu se păstreze mai mult de trei 
zile. Dacă a stat mai mult de trei zile să nu se mai 
manince. 


10.10. Cind maninca sau cind in pat se odihneste, 
Omul ales nu vorbeste. 


10.11. Chiar daca are doar orez din cel prost de min- 
care şi o fiertura de legume săracă, înainte de a minca 
trebuie să închine mai întii din ele ofrandă, la fel de 
solemn şi curat ca în timp de post!. 

1. Am explicitat sensul secventei comparative din final a 

cărei traducere literală este „trebuie să fie la fel ca în post“ 

(bi qi ru ye). 


10.12. Dacă rogojina nu e bine întinsăl, nu se aşază. 
1. Prezenţa în original a verbului zheng („a fi drept“) con- 
tribuie la simbolica corectitudinii rituale: doar un spaţiu 
armonios cu posturi fixate corect permite ritualul sacrifi- 
cial. 


10.13. Cind ia parte la un banchet în satul natal, 
aşteaptă pina ce batrinii venerabili! s-au ridicat şi abia 
atunci pleacă şi el. 

1. Literal: „cei sprijiniți în toiag“. 


10.14. Cind în satul natal se exorcizează duhurile 
rele, îşi pune veşmintele oficiale de ceremonie şi se pos- 
tează pe podiumul din partea de rasarit!. 

1. Zuo jie — „podiumul din partea de răsărit” era locul 

unde trebuia să stea protagonistul oficierii ceremoniei. 


10.15. Cînd trimite pe cineva să afle veşti despre 
vreun prieten din alt regat, de două ori la rind îi face 
plecăciuni înainte ca acesta să fi plecat. 


10.16. Kang Zi ii trimite leacuri. Maestrul! face întîi 
o plecaciune, le primeşte şi spune: „Cit despre virtuțile 
leacurilor eu unul sint recunoscător şi abia îndrăznesc 
să mă folosesc de harul lor2.“ 


1. Am specificat, conform exegezei, că este vorba de 
Maestru, deşi în text nu apare exprimat subiectul. 

2. Literal: „nu îndrăznesc să gust“ (bu gan chang). În tra- 
ducere am preferat o formulă atenuativă a refuzului poli- 
ticos. 

A. Waley interpretează acest refuz la propriu, ca inter- 
dicţie pentru Omul ales, care nu gusta decit din leacurile 
doctorului familiei (cunoscut, testat). În acest caz, pasajul 
întregeşte portretul Omului ales cu încă o trăsătură: pru- 
denta sa in a accepta noul. experimentul neverificat, pre- 
ferinta sa netă pentru vechi şi tradiţie. 


10.17. Grajdurile ii pieriseră in foc. Cind, întors 
acasă, Maestrul a aflat, doar dacă e cineva rănit a între- 
bat, şi nimic despre cail. 

1. Secvența finală bu wen ma („nu întreabă despre cai”) 

devine formula reprezentativă a umanismului lui Confu- 


cius. 

De menţionat că în acea vreme un cal valora mai mult, 
după cite se spune, decit costul unui grăjdar. 

Unii comentatori. plecînd de la ideea că Maestrul era 
interesat de toate vieţuitoarele, propun o altă interpretare 
a textului, operind un decupaj sintactic neverosimil: „A 
întrebat dacă e cineva rănit. [S-a raspuns:] Nu. [Apoi] a 
întrebat despre cai.“ 


10.18. Cind Principele îi dăruia bucate gătite, Maes- 
trul neapărat îşi îndrepta rogojina pe care stătea şi în- 
dată le gusta. 

Cind Principele îi dăruia carne crudă, neapărat o gă- 
tea, dar mai întii spiritelor strămoşilor le oferea din ea. 

Cind Principele îi dăruia un animal viu, neapărat îl 
creştea. Dacă îi era oaspete Principelui la masă, cind 
acesta ofranda închina, în locul Principelui gusta. 


10.19. Cind era bolnav şi Principele în persoană venea 
să-l vadă, Maestrul voia să fie aşezat cu capul la răsărit! 
ŞI cu hainele de ceremonie să fie învelit, iar pe pat sa 
{ se anine? cingătoarea. 

1. Poziţia rituală în prezenţa Principelui. 

2. Prin folosirea verbelor jia .a pune in plus“, „a adăuga”) 

şi tuo („a agăța“, „a anina”) nu se indică acţiunea pro- 

priu-zisă de a se imbrăca, ci tocmai încercarea bolnavului 
de a păstra şi respecta protocolul, în ciuda neputinței sale 
zice. 


180 CONFUCIUS 


10.20. Cind Principele poruncea să vină la Palat, 
Maestrul nu mai aştepta să fie inhamati caii, ci pormea 
pe jos imediat. 

10.21. In Marele Templu cind intra, despre fiecare 
lucru amănunţit întrebal. 

1. Reluare a paragrafului 15 din capitolul 3. 


10.22. Unul dintre prietenii săi moare şi nu e nimeni 
care să se îngrijească de inmormintare. Maestrul spune: 
„O să mă îngrijesc eu.“ 


10.23. Cind prietenii îi trimiteau daruri, chiar dacă 
era vorba de un car sau de cai, nici o plecăciune nu le 
făcea. In acest fel solemn, mulțumea numai cînd primea 
bucate pentru a închina strămoşilor ofrandel. 

1. Oricit de profitabil din punct de vedere material era 

darul primit, acesta nu il egala pe cel cu valoare rituală 

simbolică. 


10.24. Cind dormea nu zăcea teapan ca un cada- 
vrul. Cind se odihnea acasă la el nu era grav, solemn, 
ca atunci cînd primea oaspeţi sau oficia2. 

1. Cadavrul era aşezat cu faţa spre nord unde se credea 

că se afla ţinutul morţilor. 

2. Opozitia dintre spaţiul intim privat şi cel oficial, ritual 

este realizată prin două atitudini specifice: cea relaxată 

(într-un anume grad) şi cea solemnă. uneori chiar rigidă. 

Aşa cum se arată şi în paragraful 4 al acestui capitol, 

această ultimă stare reamintea pe aceea a unui cadavru, 

mecanism cu cerinţele vitale suspendate. Este o stare de 
maximă concentrare ce permite performarea perfectă. 


10.25. Cind intilnea pe cineva în doliul, chiar daca 
era vorba de o cunoştinţă, chipul său căpăta? neapărat 
o expresie de solemnă bunăcuviinţă. Cind intilnea pe 
cineva în veşmint de ceremonie? sau cînd un orb? în- 
tilnea, oriunde s-ar fi găsit de asemeni plin de respect 
se arăta. Cind în careta aflindu-se, vedea pe cineva in- 
doliat, se inclina® in fata lui neapărat, plin de respect 
arătindu-se. Şi cînd în drumul său intilnea un cărturar 
„purtător al tablelor“6, îl saluta tot aşa. 

Cind la un banchet somptuos i se serveau bucate 
alese şi rare, expresia feţei i se schimba? neapărat si 
părea că se clatină pe picioare. 

Cind se isca o furtună sau vintul bătea tare, şi atunci 
se schimba? neapărat la înfăţişare?. 
1. În original, qi — „postul“ ce se ţinea în perioada de 
doliu. 
2. Verbul bian („a se schimba“) apare de trei ori în text 
pentru a semnala schimbarea obligatorie a expresiei feţei 
(şi corpului), adecvarea la situaţia rituală. De remarcat în 
acest sens şi prezenţa repetată a verbului modal bi („a 
trebui“), ca indice al prescriptivului, echivalat în traducere 
prin adverbul „neapărat“. (vezi şi 10.18.). 
3. În original, mian — boneta oficială. 
4. Între cei care poartă însemnele marcării rituale, faţă 
de care Maestrul îşi manifesta cit mai vizibil respectul şi 
ceea ce se poate numi „solidaritatea“ rituală, se numără 
şi orbul, a cărui simbolică este mai puţin clară. Poate că 
acesta era venerat pentru că era socotit ca fiind .insem- 
nat“ de către Cer sau, pur şi simplu, pentru suferinţa şi 
asceza pe care i le impunea situaţia sa. 
5. Cuvintul shi din textul original este explicat de comen- 
tatori ca reprezentind gestul ceremonios şi complex al 
înclinării trupului în fata, miinile fiind sprijinite pe bara 
trăsuri! (bara de lemn orizontală din partea din fata a unei 
trăsuri). 
6. in original, ban zhe — „cei ce purtau documente ofl- 
ciale“, nominalizare cu sufixul de agent zhe. Termenul 
ban („documente oficiale“, .table“) a fost interpretat de 
Qian Mu ca avind o cu totul altă accepţie, aceea de „cer- 
şetor“ (citit în acest caz fan). Traducerea secventei devine 
astfel: „Se înclina în faţa celui cu veşminte de doliu, fie 
el chiar un cerşetor“. 
7. Reacţia Maestrului consemnează aici mesajul Cerului, 
deci tot o situaţie rituală. 


10.26. Cind urcă în car trebuie să se ţină drept! şi 
să apuce bine hatul în mina. Sa nu se uite înapoi, să 
nu vorbească repede şi cînd arată ceva să nu se folo- 
sească de degete?. 

1. „Conducerea carului“, metaforă a guvernării, cere tinu- 

ta dreaptă, verticalitatea (zheng li). 

2. În original, bu qiu zhi („să nu arate cu propriile-i de- 

gete“). S-ar putea ca această sintagmă să nu însemne doar 

reprimarea unui gest vulgar, ci calitatea Omului ales de 

a se face înţeles, „ghicit“ în intenţii, fără gestul direct. 

10.27. Speriată, pasărea îşi ia zborul spre creste: 
întii face un cerc apoi se adăposteşte. 

Maestrul spune: „Făzăniţa, pe un stei s-a adăpostit, 
chiar la momentul potrivit!“ 

Zi Lu, spre locul unde se află pasărea. intinde mîinile 
şi se înclină. Aceasta bate de trei ori din aripi şi zboară 
în luminăl, 

1. Text cu interpretări controversate. Exegeza tradiţională 
consideră că este vorba de un moment cind Maestrul 
impreună cu discipolul său Zi Lu. aflaţi într-o călătorie, 
văd o pasăre care se înalţă şi apoi imediat coboară. Maes- 
trul este incintat de felul firesc şi armonios în care pasă- 
rea execută mişcarea. Admiraţia sa este o aluzie la ştiinţa 
armoniei caracteristică Omului ales, la fel cum acesta ştie 
să aleagă timpul, locul şi gestul potrivit situaţiei. 

Alţi comentatori consideră că textul reprezintă o aluzie 
la perioada de pribegie a Maestrului cind, istovit, trebuia 
să-şi caute un loc de popas potrivit. Este şi conotatia pe 
care i-o atribuie A. Waley care menţionează chiar contex- 
tul precis al întimplării: circumspect faţă de invitaţia fa- 
miliei Ji, Confucius ia decizia să se întoarcă în regatul Lu. 


Capitolul 11 
XIAN JIN 
[DESPRE DISCIPOLI] 


11.1. Discipolii care vin să înveţe mai întîi Riturile 
şi Muzica şi apoi obţin un post de dregător sînt cei fara 
obirşie nobilă, oameni mai simplil. Cei care abia apoi? 
vin să înveţe Riturile şi Muzica sînt cei de neam ales, 
nobilii2. Dacă e să-i folosesc3 la ceremonii, eu ii aleg pe 
cei dintii*. 


1. Conform exegezei chineze moderne, am interpretat 
opoziţia dintre ye ren („om simplu“) şi jun zi („om nobil”) 
ca o opoziţie între două categorii sociale: „cei fără obirsie 
aleasă“, din rîndul cărora se recruta pătura cărturarilor 
literati (shi) şi „cei de obirşie nobilă“ care aveau dreptul 
automat de a ocupa o dregătorie. in acest context terme- 
nul jun zi reprezintă noblețea ereditară, fara conotatia ca- 
lităţilor morale ale Omului ales. 
2. Adverbele xian („mai întîi“) şi hou („după aceea“, „ul- 
terior“), care preced verbul jin interpretat ca „a veni să 
înveţe“, „a intra ca învățăcel“, dau sintagmei sensul de 
„necesitate primordială” şi respectiv „dorinţă ulterioară“. 
Varianta finală a traducerii a fost obligată astfel să in- 
cludă obiectivul comun al celor două categorii de discipoli: 
„un post de dregător“, inexistent în textul original, pentru 
a putea face clară diferenţa dintre ele. Cărturarii proveniţi 
din oamenii simpli sint promovați în funcţii după ce-şi 
cultivă capacităţile prin instruire, pe cînd cei care se nasc 
nobili au posibilitatea de a fl in funcţii înalte înainte de 
a o merita şi de a-şi fl dobindit cunoştinţele prin învă- 
tatura. Ei nu învaţă Riturile şi Muzica decit ulterior, pen- 
tru a-şi întregi portretul de „om nobil“ cu cel de „Om ales“. 
3. În original, verbul yong („a folosi“), cu referire la „cei 
care învaţă Riturile şi Muzica“, îşi precizează sensul de „a 
le folosi capacitatea“, „a-i folosi la“. Din nou, din cauza 

nevoii de claritate am introdus obiectul subinteles al aces- 
tei „folosiri“: ceremoniile care cer cunoştinţe în materie de 
Rituri şi Muzică. 

4. Dificultăţile de interpretare sint rezolvate foarte diferit 
de traducători. O parte, fideli tradiţiei Han (in descenden- 
ta lui Zheng Xuan), păstrează binomul „om de rînd“ — 
„om ales“, o altă parte inovează în modul de a analiza 
rolul sintagmei formate din adverbele de timp (xian/hou) 
şi verbul jin, astfel încît cele două categorii de protago- 
nişti devin la aceştia „anticii“ şi „modernii“, sau „discipolii 
vechi“ şi „discipolii noi“. 


11.2. Maestrul spune: „Dintre cei care odinioară în 
peregrinările din regatele Chen şi Cai împărțeau cu mi- 
ne aceeaşi soartăl, acum nu mai e nici unul să-mi bată 
în poartă2.“ 

1. Se spune că în cursul peregrinărilor în regatele Chen 
şi Cai, Maestrul a trecut printr-o perioadă de grele încer- 
cări (la un moment dat, de pildă, a fost lăsat fara hrană 
timp de şapte zile). Acum el îşi exprimă nostalgia faţă de 
dispariţia celor cu care a împărţit aceste vicisitudini, care 
fle au murit fie l-au parasit. 

2. Literal: „nu-mi mai ating poarta“ (bu ji men). Pentru 

că pasajul se referă la fidelitatea discipolilor, unele tradu- 

ceri au deturnat sensul sintagmei la „nu ating perfectiu- 
nea“. Alte interpretări, care folosesc filiera cărţii clasice 

Meng Zi (VII, 2, 18), consideră că această sintagmă se re- 

feră la lipsa de influenţă la Curte a acestor discipoli, ceea 

ce contribuie la eşecul misiunii lui Confucius, sau la in- 
capacitatea lor de a obţine un post oficial (cf. A. Waley). 


11.3. Printre cei ce au un comportament virtuos sint 
şi Yan Hui şi Min Zigian şi Ran Boniu şi Ran Yong: 
fiecare din ei este merituos. Pricepuţi la vorbit sint şi 
Zi Yu şi Zi Gong: fiecare din ei poate fi astfel numit. La 
guvernare e meşter şi Ran Qiu şi Zi Lu merite la fel are. 
In studiul scrierilor vechi talentaţi sint şi Zi You şi Zi 
Xia: ca exemplu ei pot fi dati!. 

1. Domeniile in care sînt citați ca merituoşi discipolii con- 

stituie marile teme ale învăţăturii Maestrului Kong: 

— de xing, forţa virtuţii în acţiune; 

— yan yu, elocinţa, vorbirea cu forţă persuasiva; 

— zheng shi, treburile guvernării, ale stăpinirii prin or- 

dine; 

— wen xue, studiul cărţilor vechi, al corpusului de scrieri 
exemplare. 

A excela în aceste domenii echivalează cu atingerea 
etalonului Omului ales, om cu un comportament virtuos, 
convingător prin vorbă, priceput la guvernare, cultivat. 

Faptul că în acest pasaj numirea discipolilor nu este 
făcută cu apelativele familiare îi determină pe unii exegeţi 
să considere că această evaluare nu i-ar aparţine lui Con- 
fucius. Pe de altă parte, pasajul nu poate fi ataşat la cel 
precedent, tot ca o urmare a „spunerii“ sale, intrucit dis- 
cipolii elogiati nu sînt în totalitate cei care l-au însoţit in 
regatele Chen şi Cai. 


11.4. Maestrul spune: „Yan Hui, ei bine, de nici un 

ajutor nu-mi era: tot ce spuneam eu, el încuviinţal.“ 
1. Confucius, Maestrul creator, dornic de confruntare, 
este stimulat de replică şi nu de aprobarea oarbă. Siste- 
mul său pedagogic se constituie în dialog viu, nu exclude 
polemica. 


11.5. Maestrul spune: „Un adevărat fiu supus, Min 
Ziqian!! Nimeni nu găseşte că-i exagerat felul in care de 
părinţi şi de fraţi este lăudat2.“ 

1. A. Waley citează legenda lui Min Ziqian (Yi Wen Lei Ju. 

Shuo Yuan) care, obijduit de mama vitregă, îi ia acesteia 

apărarea cînd tatăl său vrea s-o pedepsească, punind mai 

presus de toate respectul şi dragostea pentru fraţii săi. 

2. Literal: „nu poate nimeni să-l separe de spusele părin- 

tilor şi fraţilor“ (ren bu jian yu qi fu mu xun di zhi yan). 


11.6. Nan Rong! psalmodia intr-una din Oda scep- 
trului de jad?: 
„Dacă jadul alb e ciobit, 
Beteşugul se şterge la slefuit. 
Daca vorba-ti scapă nechibzuită, 
Nu mai poate fi întoarsă şi potrivită.“ 
Maestrul, plin de încîntare, i-o dădu de soţie pe fiica 
fratelui mai mare3. l 
1. Discipolul Nan Gongkuo, supranumit Zi Rong (vezi şi 
5.2.). 
2. Bai Qui (Oda sceptrului de jad) din Cartea Stihurilor (Da 
Ya. Yi). Numele odei nu apare in mod explicit în textul 
original, fiind introdus de noi în traducere. 

Citarea acestor versuri respectă prin ea însăşi cerința 
alegerii atente a „cuvîntului potrivit“ pentru care Maestrul 
îl apreciază pe Nan Rong. 

3. Vezi şi 5.1. 

11.7. Ji Kang întreabă: „Dintre discipoli care e cel 
mai bun la învăţătură?“ 

Maestrul răspunde: „Yan Hui cel mai destoinic era. 
Din nefericire s-a stins în floarea virstei şi acum nu mai 
e nimeni pe măsura sal.“ 

1. Vezi şi 6.3. unde Maestrul îi declară acelaşi lucru princi- 

pelui Ai. 


11.8. Cind Yan Hui moare, tatăl său Yan Lu! vine 
să-i ceară Maestrului să-şi vindă carul ca să-i cumpere 
fiului defunct sarcofag2. Maestrul spune: „Fie că e me- 
rituos fle că nu, pentru un tată fiul rămine tot fiu. Dar 
cînd fiul meu Li? a murit, eu nu mi-am vindut carul ca 
să-i fac rost de un astfel de sicriu. Nu puteam să-mi 
permit să merg pe jos, o dată ce prestigiul meu decit 
cel al nobililor nu e mai prejos.“ 

1. Yan Lu, numit şi Wu You. tatăl lui Yan Hui, fusese el 

însuşi discipolul lui Confucius. 

2. Guo — sarcofag, dublură exterioară de protecţie a si- 

criului propriu-zis. În cadrul unei mentalități care deja cerea 

cheltuieli exagerate la inmormintare, un asemenea sicriu 
somptuos reprezenta o cheltuială exorbitantă. Maestrul se 
pronunţă împotriva cheltuielilor prea mari ce se făceau la 
înmormintări (vezi şi 11.11.) şi il consolează pe Yan Lu 

(care nu avea mijloacele necesare pentru a-şi arăta în mod 

ostentativ dragostea fata de fiul merituos), dindu-se ca 

exemplu pe sine însuşi care a trebuit să ţină seama de 
situaţia obiectivă ce nu îi permitea să facă astfel de chel- 
tuieli pentru propriul fiu. 

3. Fiul lui Confucius, numit Bo Yu, a murit la 50 de ani, 

pe cind Maestrul era în virstă de 70 de ani. 


11.9. La moartea lui Yan Hui Maestrul s-a jelit: 
„Vai, mie! Cerul m-a pedepsit! Cerul m-a pedepsit!!* 


1. Literal: „Cerul îmi vrea pierzania“ (Tian sang yu). Verbul 
sang („a se pierde“, „a muri“) este folosit aici cu valoare 
cauzativă. 

11.10. La moartea lui Yan Hui Maestrul plinge 
sfişietor. Cei din jur ii spun: „Maestre, sinteti mult prea 
indurerat!* Maestrul: „Dacă e cineva care trebuie jelit 
acela e Yan Hui, decit el nimeni nu e mai indreptățit!“ 


11.11. Yan Hui moare şi ceilalţi discipoli vor să-i 
facă o inmormintare fastuoasă. Maestrul spune: „Nu se 
cade, nu e potriviti!“ Discipolii oficiază totuşi un ritual 
deosebit. Maestrul atunci: „Ca pe un tată Yan Hui mă 
privea. Dacă acum nu-l pot trata ca pe un fiu, e mai 
mult vina voastră decit vina mea!“ 

1. Confucius se referă din nou la regula măsurii, la adec- 

varea corectă. El cenzureaza origoliul discipolilor. inmor- 

mintarea fastuoasă organizată de ei, care nu se potrivea 
cu poziţia (socială) a lui Yan Hui. In postura sa de Tată 

(Maestru), el însuşi avea datoria să evite un asemenea ri- 

tual inadecvat. 


11.12. Zi Lu întreabă cum să slujească spiritele 
pamintesti şi pe cele cereştil. Maestrul răspunde: „Nu 
esl în stare să fii de folos oamenilor şi te incumeti să 
slujeşti spiritelor?“ Zi Lu, iar: „Îmi iau din nou inima-n 
dinţi şi-ntreb: „Ce-i moartea?“ Maestrul: „N-ai aflat încă 
ce-i viata şi vrei să afli ce-i moartea2?“ 

1. Gui — Spiritele inferioare, duhurile, şi shen — spiritele 
superioare, divinitatile. 
2. Confucius acordă importanţă omului. vieţii. El nu se 
plasează pe o poziţie de simplu refuz al problemelor me- 
tafizice, dar considera că acestea nu sînt prioritare pentn: 
cunoaştere. Diferenţa de mentalitate dintre perioada Zhou 
de apus. dominată de interesul pentru divinaţie şi cult 
sacrificial, şi perioada lui Confucius constă tocmai în 
această orientare a interesului spre problemele vieţii şi ale 
omului. 


11.13. Min Zigian stă lingă Maestru drept şi respec- 
tuos. Zi Lu este ferm, de neclintit, iar Ran Qiu şi Zi 
Gong au un aer blind şi fericit. Maestrul e mulţumit, 
dar nu se poate opri totuşi să spună: „După cum se 
vede, Zi Lu n-o să moară de moarte bunal!* 

l. Poziţia atitudinală a discipolilor. ca semn reprezenta- 

tiv, indică Maestrului evoluţia viitoare a flecăruia. Aceste 

semne sint considerate de Maestru aidoma trigramelor din 

Yi Jing, pe baza lor putindu-se face prospectări, evaluări 
viitoare. Astfel, fraza finală a pasajului, considerată de 
unii comentatori fara sens şi ataşată arbitrar textului, 
poate fi interpretată ca o prezicere care chiar se confirmă, 
căci Zi Lu aga cum anunţă caracterul său belicos va muri 
într-o înfruntare armată în 480 a.Chr. 


11.14. Cei din regatul Lu vor să reconstruiască Ma- 
rele Grinarl. Min Ziqian spune: „Să-l facem tot cum era, 
de ce să-l schimbăm în zadar?“ Maestrul spune: „Omul 
ăsta nu-i vorbaret, dar cînd spune ceva pe miezul lu- 
crului pune preţ2.“ 

1. Chang fu — marele grinar, marele depozit de stat. In 

anul 517 a.Chr. printul Zhao il folosegte drept baza de 

operaţii împotriva uzurpatorilor din familia Ji. 

2. Literal: „vorba lui are neapărat centrare“, adică el ştie 

să găsească punctul central pentru a reface întregul ar- 

monios (yen bi you zhong). 

Maestrul preţuieşte ideea păstrării vechilor proiecte, 
este împotriva schimbării modelului („planului“). 

Pasajul este interpretat şi ca reprezentativ pentru f- 
delitatea discipolului Min faţă de suveranul regatului Lu, 
credinţa sa în conservarea simbolică a puterii legitime. 


11.15. Maestrul spune: „Ce caută titera lui Zi Lu aici 
la mine în casă?“ 

Imediat discipolii îl iau pe Zi Lu peste picior. 

Maestrul văzind aceasta: „E drept că Zi Lu nu-i încă 
gata de intrat, dar el a urcat deja în pridvor.“ 

1. Exegeza tradiţională consideră că este vorba de deza- 

probarea Maestrului faţă de repertoriul muzical al lui Zi 

Lu, care cuprindea cîntece de război, asortate tempera- 

mentului său tumultuos. 

Ca şi exegetii chinezi modemi, credem că Maestrul fo- 
loseşte metafora spaţiului (formată din binomul shi — sa- 
la interioară şi tang — holul exterior) pentru a marca evo- 
lutia în etape a discipolilor in atingerea Virtuţii supreme. 
ZI Lu, prin curajul său, a urcat deja prima treaptă a Vir- 
tuţii Omului ales, dar este încă departe de scopul final. 


11.16. Zi Gong întreabă: „Dintre Shi şi Shangi, care-i 


cel mai bun?“ 
Maestrul răspunde: „Zi Zhang, cînd face ceva, face 
prea mult, iar Zi Xia nu face destul2.“ 


DESPRE DISCIPOLI 189 


Zi Gong: „Deci Zi Zhang e cel mai bun?“ 

Maestrul: „Să întreci măsura nu-i cu nimic mai bine, 
decit să nu faci cit se cuvine.“ 

1. Numele familiar al discipolilor Zi Zhang şi Z1 Xia. 

2. in textul original, cei doi discipoli sînt caracterizați cu 

ajutorul a două verbe de mişcare concrete: guo („a trece 

de“) şi bu ji („a nu atinge“, „a nu ajunge la“). care sint in 

limba chineză tranzitive. Omiterea intenţionată a obiectu- 

lui lor („limita“, obiectivul) le transforma in predicate ca- 

lificative ce servesc sporirii efectului descriptiv. 


11.17. Şeful familiei Ji era mai bogat decît principele 
Zhoul. Discipolul Ran Qiu, care stringea pentru acesta 
dările, îl ajută să se îmbogăţească şi mai mult2. Maes- 
trul spune: „Omul ăsta nu e discipolul meu. Bateti tobele 
şi porniţi împotriva lui la atac! Vă dau voie chiar eu3!* 


1. Principele cu drept legitim de guvernare, descendent al 
lui Zhou Gongdan, întemeietorul regatului Lu. 

2. Anecdotica acestui paragraf reapare la Meng ZI (IV.1.. 
XIV). 

3. Fraza care încheie pasajul li se pare unor traducători 
(de exemplu, D.C. Lau, p.108) ataşată arbitrar textului, 
fără legătură cu secvențele anterioare. Lectura noastră o 
integrează însă firesc pasajului. Maestrul era indignat de 
lipsa de discernamint a lui Ran Qiu aflat în poziţia neome- 
noasă de a-i estorca pe ţărani pentru a îmbogăţi pe cineva 
deja excesiv de bogat. Era deci normal ca Maestrul să se 
dezică de un asemenea discipol care îi încălca flagrant 
învățătura, ba mai mult, el care se pronuntase de atitea 
ori impotriva oricărei violenţe, să ajungă să le permită dis- 
cipolilor chiar o campanie simbolică de pedepsire a vino- 
vatului. 


11.18. Chai e cam greu de cap, Can este moliu, Shi 
e mărginit, iar You e necioplit!. 


1. Enumerare, prin apelative familiare, a discipolilor: Gao 
Chai, Zeng Can, Zi Zhang şi Zhong You (Zi Lu). 

Maestrul Kong fixează printr-o singură tuşă (aidoma 
esenţializării de tip caricatural din portretistica chineză) 
emblema comportamentală a discipolilor. Deşi contextul 
este cel al procesului instruirii, epitetul se poate extinde 
la orice tip de performare. 

Epitetul pi (tradus de noi prin „mărginit”), care este 
dat discipolului Shi, are un sens greu de surprins. flind 

neglijat de glosările filologice. Despre acest discipol se mai 
vorbeşte şi în paragraful 16 din capitolul 19, cind este 
prezentat de Maestrul Zheng drept foarte priceput să-şi 
menţină aparenţa, poza rituală. 


11.19. Maestrul spune: „Yan Hui aproape atinsese 
Virtutea şi totuşi deseori viata-i era greal. Zi Gong nu 
s-a împăcat cu o asemenea soartă? şi a plecat să se 
îmbogăţească. Poate astfel să se servească în afaceri de 
agerimea sa.“ 

1. În original, verbul kang — „a fi sărac“. 

2. in original. sintagma bu shou ming („nu a îndurat da- 

tul Cerului“) interpretabilă şi ca desemnind neputinta dis- 

cipolului de a fi la inaltimea menirii sale, o investitura 

specială care presupunea o serie de privatiuni, condiţie a 

inteleptului confucianist de care se dovedeşte demn doar 

Yan Hui. 


11.20. Zi Zhang îl întreabă pe Maestru care e Calea 
de a deveni Om bun, superior’. Maestrul spune: „Cel 
ce nu calcă pe urmele Celor vechi nu pătrunde învă- 
{atura lor2.“ 

1. Shan ren zhi Dao — Calea Omului bun a fost echi- 
valata de noi cu Calea Omului superior, Omul bun flind 
înţeles ca acel individ născut cu această dispoziţie, cel ce 
are bunătatea de la natură. Pentru a afla această Cale 
trebuie reluat („călcat pe urmele“) întregul model compor- 
tamental al Celor vechi care instaurau bunătatea şi ar- 
monia fără efort. 

Dificultatea decodării pasajului se amplifică prin felul 
în care Maestrul răspunde întrebării despre Calea Omului 
bun printr-o frază negativă: el il defineşte pe cel ce nu 
poate afla Calea Omului bun. Şi această formulă de răs- 
puns corespunde strategiei cunoscute a Maestrului care 
ocoleşte uneori răspunsul direct. 

A. Waley (p. 157) crede că această „Cale a Omului 
bun” (good people) ar putea fi o doctrină rituală, care nu 
poate fi aflată decit prin pătrunderea în intimitatea celor 
care o practică. El semnalează folosirea sintagmei shan 
ren („Omul bun“) de către chietişti (p. 30). 

2. În original reapare termenul shi („sala interioară“) din 

paragraful 15 al acestui capitol, cu acelaşi sens de inte- 

rioritate, de zona a esenței. Am recuperat sensul acestei 

interiorităţi esenţiale prin termenul „învăţătură“ (esenţă a 
gîndirii validată de practică). 


11.21. Maestrul spune: „Cel al cărui fel de a vorbi 
inspiră încredere este cu adevărat Om ales? Sau doar 
privit din afară iti dă aceasta impresie!?* 

1. Cele două aspecte luate în discuţie sint capacitatea de 

„a vorbi cu temei“ (lun du) şi „aparenţa impunătoare” (se 

zhuang). 

Maestrul apreciază vorbirea „cu temei” şi nu pe cea 

„meşteşugită“, dar intuieşte pericolul ca şi această calitate 

să fle doar la nivelul exteriorului, o simplă aparenţă. 


11.22. Zi Lu întreabă: „Învățăturile ce le-am aflat! 
trebuie puse în practică imediat?“ 

Maestrul răspunde: „Tatăl şi fratele mai mare nu ţi-au 
murit, deci cum ai putea să aplici regulile de doliu aşa 
cum te-am dascalit?* 

Ran Qiu întreabă şi el: „Pot să pun în practică ceea 
ce tocmai am învăţat?“ 

Maestrul: „Fă-o imediat!“ 

Gong Xihua auzind acestea este nedumerit: „Cind Zi 
Lu v-a întrebat dacă de cum a învăţat ceva poate să şi 
treacă la faptă, i-aţi vorbit de tatăl şi fratele care-i mai 
sint încă în viaţă. Dar cind Ran Qiu acelaşi lucru v-a 
cerut, i-aţi dat altă povata. Mie nu mi-e clar şi-mi iau 
îndrăzneala să vă cer a mă dumiri.“ 

Maestrul spune: „Ran Qiu e moliu, aşa că-l imping 
înainte, pe cînd Zi Lu e aprig cit doi, aşa că-l dau putin 
înapoi2.“ 

1. În original, verbul wen — „a auzi“. Datorită contextului 
cu obiect explicit a fost tradus prin „a afla învăţătura“. 
2. Paragraful constituie o mostră a metodei pedagogice a 
Maestrului Kong, fondată pe principiul cunoaşterii şi 
adecvării la obiect. Fin observator, Confucius descoperă 
atent calităţile şi defectele fiecărui discipol in parte, îi pre- 
vine pe aceştia asupra primejdiilor pe care le comportă 
viitoarele lor acţiuni. El împlineşte astfel dezideratul ar- 
moniei dintre xing — „firea naturală” şi xue — „firea cul- 
turală“. 


11.23. Maestrul se afla închis la Kuang!. Yan Hui 
reuşeşte cu greu să ajungă la el. Maestrul îi spune: 

„Credeam c-ai murit.“ Yan Hui răspunde: „Cind domnia 
voastră sinteti încă în viata, cum aş fi îndrăznit?“ 


1. Episod dramatic din viata lui Confucius, la care se re- 
feră paragrafele 9.5 şi 17.1. Episodul respectiv este relatat în 
Analele Primâverii şi Toamnei de Lu (Lu Shi Chun Qui, 17). 


11.24. Ji Ziran! întreabă: „Zi Lu şi Ran Qiu? pot fi 
numiţi mari demnitari?°* 

Maestrul spune: „Credeam c-o să mă-ntrebi ceva 
deosebit şi tu te-ai oprit la Zi Lu şi Ran Qiu. Ei bine, 
cel ce e numit mare demnitar trebuie ca, fără să se abată 
de la Cale, pe Principe să-l slujeascăf, iar dacă nu poate 
s-o facă, atunci să ştie să se oprească. În momentul 
acesta, despre cei doi, nu se poate spune decit că pot 
fi demnitari obişnuiţi.“ 

Ji Zi întreabă: „Să înţeleg deci că Zi Lu şi Ran Qiu 
întru toate or să se supună?“ 

Maestrul: „Nu într-atit încît tatăl sau suveranul să 
igi răpună5.“ 

1. Membru al bogatei şi arogantei familii nobile Ji din re- 

gatul Lu, pe care o va sluji discipolul Ran Qiu. 

Nu se poate stabili momentul precis al discuţiei, dar 
putem presupune că Ji Ziran se interesează de cei doi 
discipoli ca posibili demnitari în slujba familiei sale. 

2. Cei doi discipoli sint consemnați în text cu numele (va- 

riante) de Zhong You şi You Qiu. 

3. Termenul da chen („mare demnitar“) apare tradus la 

unii comentatori prin acela de „ministru“. Este corelat în 

context cu ju chen care a fost tradus prin „demnitar 
obişnuit“. 

4. Literal: „prin Cale să-l urmezi pe Principe“ (yi Dao shi 

Jun). Sintagma enunţă condiţia necesară a supunerii, 

esenţa ritualizării confucianiste. 

5. Confucius pare să accepte faptul că discipolii promo- 

vati în funcţii oficiale pot fl puşi în situaţia de a face com- 

promisuri în limite obişnuite, dar nu admite că se pot 
încălca principiile maxime ale Omeniei. Nimeni nu poate 
trăi respectind în mod absolut Virtutea Supremă, concede 

Confucius, care observă aptitudinile discipolilor sai în fl- 

reasca lor diversitate. 


11.25. Zi Lu îl face pe Zi Gao guvernator! al tinu- 
tului Bi. 

Maestrul spune: „I-ai făcut rău acestui băiat.“ 

Zi Lu: „Acolo sint oameni obişnuiţi cu munca şi cu 
credinţele lor toate2. Se opreşte oare învăţătura doar la 
ce-ai aflat din Carte?3“ 

Maestrul răspunde: „Uite, de aceea nu-mi convine să 
am de-a face cu cei care ştiu să-nvirtească argumentele 
aşa ca tine!“ 

1. Bi zai — „guvernator al ținutului Bi“ sau „prefect de 

Bi“ (vezi şi 6.7.). 

2. În original, you She Ji — „care au Altarul pămîntului 

şi pe Suveranul cerealelor“. Pentru She a se vedea 3.21. 

În ce priveşte cuvintul Ji sau Hou Ji acesta este numele 

unui personaj legendar despre care se spune că i-a învă- 

tat pe oameni cultura cerealelor. Cultul zeităților pamin- 
tului era asociat cu venerarea sa. 

3. Zi Lu îi serveşte Maestrului una din maximele sale (se 

pare că începutul frazei este chiar un citat din spusele lui 

Confucius) (cf. A.Waley, p.159) precum şi propria lecţie a 

aplicării practice a celor învăţate (vezi 1.14.). De fapt 

Maestrul consideră că Zi Gao este încă necopt (îl numeşte 

literal „fiul unui alt tată”), că nu şi-a terminat încă stadiul 

de învățăcel. Secvența finală conţine reproşul său adresat 
lui Zi Lu pentru că acesta „întoarce lucrurile cum ii con- 
vine lui“ (altă traducere posibilă a acestei replici). 


11.26. Zi Lu, Zeng Dian!, Ran Qiu şi Gong Xichi 
stau aşteptind lingă Maestru. 

Maestrul spune: „Pentru că mă desparte de voi bă- 
trinetea, niciodată nu-mi spuneţi deschis ce aţi vrea. 
Deseori vă plingeţi că lumea nu vă recunoaşte meritele. 
Dar ia să vedem, dacă ar face-o fiecare din voi, la ce 
v-aţi incumeta?“ 

Zi Lu, fara să se gindeasca prea mult: „Daţi-mi pe 
mina un regat cu o putere de lupta de o mie de care, 
incoltit de vecini putemici, napadit de oştiri cotropitoare 
şi bintuit de foamete. In trei ani pot face poporul să 
prindă curaj şi pot să-l îndrept spre Virtute2.“ 

Maestrul zimbeşte apoi întreabă: „Dar tu, Ran Qiu?“ 

Ran Qiu: „Daţi-mi un regat de vreo 60-70 de li, sau 
măcar de 50-60 de li şi după ce voi înfăptui Ordinea, 
în trei ani voi face poporul mulţumit şi îndestulat. Dar 

în ceea ce priveşte Ritul şi Muzica, trebuie să vină un 
Om ales să-l facă învăţat.“ 

Maestrul: „Gong Xi, dar domnia ta?“ 

Gong Xichi: „Nu spun că aş putea face ceva, dar aş 
dori să încerc. În Templul Strămoşilor, la ceremonie sau 
la primiri oficiale, îmbrăcat cu roba şi cu boneta de pro- 
tocol, mi-ar plăcea să ajut ca oficiator.“ 

Maestrul: „Dar tu, Zeng Dain?“ 

Dian lasă deoparte {itera pe care o instruna, se ri- 
dica şi spune: „După atitea vorbe frumoase, ce nevolni- 
cie or să pară ale mele acum!“ 

Maestrul: „Nu-ţi fă grijă deşartă. Fiecare doar mărtu- 
riseşte dorinţa ce-n inimă poartă.“ 

Dian: „La sfirşit de primăvară, în tunică uşoară, im- 
preună cu vreo şase-şapte tineri3 şi tot atiti băietani, 
mi-aş dori să fug să mă scald în unda riului Yi. Si 
după ce vom sta în vînt pe Altarul Ploii, să ne întoar- 
cem cu toţii cîntînd.“ 

Maestrul suspina lung şi spune: „Şi eu aş vrea să 
fac la fel ca tine®.* 

Cei trei ies şi Dian rămas în urmă întreabă: „Ce cre- 
deti de dorinţa celor trei?“ 

Maestrul: „Fiecare din ei i-a dat inimii glas.“ 

Dian: „Dar de ce aţi zimbit la vorbele lui Zi Lu? 

Maestrul: „Un regat e stapinit prin Rituri, care in- 
seamnă blindete şi ingaduinta, iar el vorbea numai de 
forţă.“ 

Dian: „Dar Ran Qiu, ceea ce voia el nu era un regat 
de guvemat?* 

Maestrul: „Ce altceva ar putea fi o ţărişoară de 60-70 
de H?“ 

Dian: „Şi Gong Xi, el nu tot o guvemare voia?“ 

Maestrul: „O primire oficială în Templul Strămoşilor 
sigur că înseamnă tot o guvernare. Şi dacă el e bun de 
ajutor, atunci mă întreb cine ar putea fi principalul ofi- 
ciator?.“ 

1. Tatăl lui Zeng Can (Maestrul Zeng), şi el discipolul lui 

Confucius. 

2. in original zhi fang — „să afle direcţia“, să 1 se lumi- 

neze Calea Virtutii. 

3. Guan zhe — „cei cu boneta“. Sintagma se referă la 
tinerii care la 20 de ani trec prin ritualul „bonetei virile“, 
semnul maturității. 

4. Riul Yi, în provincia Shandong. în apele căruia se 
varsă mai multe izvoare calde. 

5. Wu yu — „Altarul dansului pentru ploaie“, loc în re- 
gatul Lu unde se inaltau rugi de invocare a ploii. 

6. Feng — „expunere la vint“, interpretat uneori ca un 
ritual anumit, are aici doar semnificaţia gestului spontan. 
7. Acesta este unul dintre fragmentele cele mai ample 
ale Analectelor unde Confucius igi desfăşoară talentul 
poetic. Exclamatia care îi scapă la auzul dorinţei lui Dian 
anulează imaginea de pedant formalist. de maestru de 
morală rigid, pătruns de importanţa menirii sale şi mereu 
gata să admonesteze şi să corijeze. Contemplarea frumo- 
sului, spontaneitatea, eleganța (rituală) a actului natural 
sînt valori pretuite de Confucius. Neoconfucianiştii din di- 
nastiile Song şi Ming, influenţaţi şi de budism. vor acorda 
o importanţă deosebită acestui pasaj. 


Capitolul 12 
YAN HUI 
[DESPRE VIRTUŢI 
ŞI PUNEREA LOR ÎN PRACTICĂ“) 


12.1. Yan Hui întreabă ce este Ren — Omenia, Su- 
prema Virtute. 

Maestrul răspunde: 

„Fiecare pe sine să se supună 
Şi să se asculte, astfel încît 

Să reinvie de la sine Riturile!. 
Asta înseamnă Suprema Virtute. 

Cel care reuşeşte măcar o zi să se supună pe sine 
şi să acţioneze supus Ritului, acela va fi numit de toţi 
cei de sub Cer Omul de bine. Ca să devii astfel, pe cine 
altul să te bizui decit pe tine.“ 

Yan Hui: „Permiteţi-mi să întreb ce trebuie facut 
anume.“ 

Maestrul spune: 

„Fără Rit nu privi, 
Fără Rit nu asculta, 
Fără Rit nu vorbi, 
Fără Rit nu fâptui2.“ 

Yan Hui: „Chiar dacă nu-s eu cel mai înzestrat, 
lăsaţi-mă să încerc să aplic ce tocmai m-aţi învăţat3.“ 

1. Celebra propoziţie care defineşte esenţa ritualizării, ke 

ji fu Li (literal: „supune-ţi eul şi Riturile vor reînvia“) re- 

prezintă imperativul supunerii interiorităţii (dorinţe egois- 
te, interes personal), astfel încît această modelare inte- 

rioară să aibă drept consecinţă refacerea („de la sine“) a 

Riturilor. Termenul Li („Rit“) are aici sensul de ritualizare, 


* Capitolul reprezintă o descriere a intensiunil conceptelor confu- 
cianiste majore sub forma de defniţii. Acestea apar ca răspuns la o 
întrebare asupra unui termen-emblemă. prin predicafia de tip „A se 
numeşte B“ (A wei B). 

de comportament ritual: supunere ierarhică şi control, 
acţiune cu obiectiv şi cod comun. Acest imperativ se con- 
stituie într-unul moral împărtăşit de toţi. unitate a res- 
ponsabilităţii individuale şi colective ce are ca obiectiv fe- 
ricirea comună, armonia (He). 

2. Această conformare la Rit, afirmată în text de două ori, 
este apoi explicată ca program care ghidează orice actiu- 
ne: nici un act să nu se producă la voia întimplării, ci 
numai respectind Regula. Comportamentul ritual cere o 
permanentă metapozitionare, o luare de distanţă fata de 
sine, o atentă stăpinire şi supraveghere a oricărei mani- 
festări. A fi ritual depăşeşte deci valoarea morală. înseam- 
na recuperarea unei demnități ontologice: Ren — Omul 
(care există în lume ca Om). Prin supravegherea atentă a 
actelor performatoare codificate şi simbolice conform par- 
titurii comune, omul ritual se „cizelează“, se „rafinează“, 
capătă o eleganţă artistică: Ren — Omul (cu comporta- 
ment uman superior, echivalat de noi şi ca Omul de bine). 
Lumea sa devine o lume culturală superioară a acţiunilor 
consonante cu insagi Marea Noimă a Firii — Dao. 

3. Unul din cele mai importante din Analecte, acest pasaj 
a suscitat diverse interpretări. A. Waley. de exemplu. nu 
este de acord cu interpretarea pe care comentatorii chi- 
nezi o dau sintagmei ke ji („a se stăpini pe sine“) şi con- 
sideră că verbul ke are sensul de „a fi capabil să“. In tra- 
ducerea sa întreaga propoziţie devine: „He who can himself 
submit to ritual is Good“ (p. 162). El interpretează diferit 
şi fraza următoare: Tian xia gui Ren („cei de sub Cer îl 
vor numi Ren — Om de bine“), datorită accepţiei pe care 
o dă verbului gui „a numi laudativ“, conform comentato- 
rilor, „a răspunde“, „a se întoarce la“, conform lui Waley: 
„everyone under Heaven would respond to his Goodness”. 


12.2. Ran Yong îl întreabă pe Maestru ce este Ome- 
nia — Suprema Virtute. 

Maestrul răspunde: „Odată ieşit pe uşa casei, poarta-te 
ca şi cum ai întilni un oaspete de seamă. Cind ai de-a 
face cu oamenii din popor, poartă-te ca şi cum ai oficia 
o importantă ceremonie. Nu face altuia ce ţie însuţi să 
{i se facă nu ti-ar placea!! Astfel n-o să stimesti ură la 
Curte şi nici în familiile nobile2.“ 

Ran Yong: „Deşi ştiu că nu sint prea înzestrat, per- 
miteti-mi să aplic aceste vorbe pe care tocmai le-am 
învăţat.“ 

1. Maestrul recomandă insistent supravegherea atentă a 
tinutei rituale şi enunţă maxima Omeniei: ji suo bu yu, 
wu she yu ren („ceea ce nu doreşti să ţi se facă ţie însuţi 
nu fâ altora“). 

2. Bang — „la Curte“, la treburile oficiale ale suveranului, 
a fost uneori corelat cu jia — „familie“, cei doi termeni 
reprezentind in acest caz opoziţia oficial/privat. Pentru că 
inca de la începutul pasajului, contextul e precizat ca do- 
meniul oficial, al activităţilor de dincolo de „uşa casei“, 
sintem de acord cu interpretarea cuvintului jia ca fiind 
referitor la marile familii nobile. 


12.3. Sima Niu! întreabă ce este Omenia — Supre- 
ma Virtute. ; 
Maestrul răspunde: „Cel ce are Virtutea nu vorbeşte 
cu uşurinţă2.“ 
Sima Niu: „Deci a nu vorbi cu uşurinţă se cheamă 
că ai Suprema Virtute?“ 
Maestrul: „Ceea ce e greu de făptuit nu e oare şi greu 
de vorbit?“ 
1. Alt discipol al lui Confucius numit şi Sima Gong. iden- 
tificat conform lui Sima Qian (Shi Ji) ca alt personaj decît 
cel din 7.23, care e atestat în Zuo Zhuan ca avind fraţi. 
Referirea din capitolul de faţă, paragraful 5, confirmă că 
nu este vorba de acelaşi personaj. 
2. Calificativul ren („greu“) aplicat vorbirii în sintagma qi 
yan ye ren (literal: „vorbirea sa e grea“) dă întregii sin- 
tagme sensul de „a nu vorbi cu uşurinţă“, „a fi prudent 
în ceea ce spui“, „a da cu greu drumul la vorbe“, „a vorbi 
cu reţinere“. Această prudenţă în vorbire poate fi înțeleasă 
şi ca prudenţă în a vorbi despre Ren — Omenia însăşi, 
căci vorbirea despre Ren este ca şi vorbirea despre Dao 
dificilă (în cazul lui Dao interzisă chiar). Greu de atins, 
ren este şi greu de transferat într-o vorbire, este greu de 
„numit“ (operaţie care cere mai întii o analiză a intensiunii 
sale). Mutatis mutandis, celebra frază din Dao De Jing, 
„cel ce vorbeşte despre Dao nu cunoaşte Dao“, devine aici 
„cel ce vorbeşte cu uşurinţă despre Ren nu cunoaşte (nu 
practică. nu are) Ren’. 


12.4. Sima Niu întreabă ce este Jun zi — Omul ales. 
Maestrul răspunde: „Omul ales nu poartă în suflet 
n grijilor povară şi spaima nu-l încearcă.“ 


Maestrul e întrebat iar: „Deci Om ales se cheamă cel 
ce e senin şi fără de teamă?“ 

Maestrul spune: „Dacă atunci cînd în inimă-şi caută, 
nu găseşte nimic vrednic de ingrijorare!, cum să nu fie 
mai presus de griji şi de orice temere.“ 

1. Nei sheng bu jiu (literal: „în interior nu are nici o ama- 
răciune, nici o durere“). Acest perfect reglaj interior con- 
stituie premisa liniştii şi siguranţei necesare comporta- 
mentului ritual al Omului ales. Este o cerinţă care 
aminteşte atit de calmul „uitării“ daoiste cit şi de „renun- 
tarea la dorinţe“ a neoconfucianistilor. 


12.5. Sima Niu se plinge: „Toţi oamenii au fraţi, nu- 
mai eu nu.“ Zi Xia îi spune: Am auzit aceste cuvinte. 
Viaţa şi moartea omului îi sint date de Cerl dinainte. 
Bogatie şi onor tot de Cer îi sint date. Dacă Omul ales 
îşi îndeplineşte îndatoririle, grav şi serios2, fără a se 
abate, iar cu ceilalţi e respectuos şi plin de ceremonie, 
toţi cei dintre Cele patru mări3 fraţi or să-i fie. De ce 
s-ar mai îngrijora atunci Omul ales că nu are fraţi?“ 


1. Secvența si sheng you Ming — „viaţa şi moartea au 
Ming“ certifică înţelegerea atit de controversatului termen 
Ming ca „dat“, ca model înscris anterior, ca Noimă-pro- 
gram. 

Următoarea propoziţie continuă ideea, în acelaşi con- 
text al existenţei unei instante maxime unde se directio- 
nează totul: fu gui zai Tian — „bogăţie şi cele de preţ se 
află in/la Cer“. 

2. Termenul jing (tradus de noi prin „grav şi serios“), care 
aici pare pur descriptiv. va fi preluat şi repotentat, ridicat 
la rang de termen emblematic de neoconfucianiştii Chen 
Yi şi Zhu Xi pentru care constituie metoda-cheie a edu- 
cării spiritului. Deşi folosit ca înlocuitor simetric pentru 
omofonul jing („calmul“ daoist), în concepţia neoconfucia- 
niştilor acest termen nu desemnează meditaţia sau asceza 
ci calmul şi eleganța gravă a spiritului care se pregăteşte 
pentru efortul cultural, adică o postură rituală a spiritului 
însuşi. 

3. Cele patru mări (conform celor patru puncte cardina- 
le) semnifică delimitarea simbolică a spaţiului chinezesc. 
4. Această formulare de tip dicton, „toţi cei dintre Cele 
patru mări sint fraţi“, pare a fl mai degrabă în spiritul 
„dragostei universale“ (jian ai) a filozofului Mo Zi. De fapt, 
Confucius nu propune aici o egalitate care ar contrazice 
ierarhia posturilor. Părerea noastră este că el se referă la 

o înrudire culturală, dată de aderarea la acelaşi Cod (Li), 
la acelaşi ideal moral (Ren) şi la acelaşi model de a acţio- 
na într-o solidaritate rituală. 


12.6. Zi Gong întreabă ce este ming — a fi luminatl. 
Maestrul răspunde: „Cind asupra-ti şuvoi de calom- 
nii şi învinuiri se abat şi nu te ating2, atunci te po 
socoti luminat. Dacă de acestea toate nu te laşi clintită, 
poţi fi socotit deasupra celorlalţi înălţat3.“ 
1. Termenul ming propus pentru a fi definit în acest pa- 
saj are sensul de clarviziune, de inteligenţă şi nu de „ilu- 
minare“, cum propune A.Waley, chiar dacă este explicat 
ca putere de a te abstrage, de a te ridica deasupra nimic- 
niciilor. În paleta sa semantică ming include ideea de lu- 
mină, puritate, inteligenţă, detaşare. El are deci valoarea 
unei transparente a superiorității, opusă opacităţii şi ma- 
culării vulgare. 

Situaţi la polul opus, termenii zen — prostia calom- 
niei şi su — grosolănia acuzațiilor contribuie la preci- 
zarea intensiunii conceptului ming. 

2. Condiţia dobindirii acestei superiorităţi este marcată in 
text prin verbul bu xing — „a nu te lăsa antrenat, clintit, 
dus de şuvoiul calomniilor* (urmat de o sintagmă nomi- 
nală care cuprinde comparaţia foarte sugestivă — marcată 
şi grafic — a „torentului care se abate asupra-ti*). 

3. Finalul care repetă acelaşi răspuns schimbă însă ter- 
menul de identificare din definiţie: în loc de ming — „lu- 
minat“, foloseşte yuan — „îndepărtat“ în sensul răminerii 
pe o poziţie (superioară) faţă de cei care se lasă duşi de 
şuvoiul meschinăriilor. 


12.7. Zi Gong întreabă ce este Zheng — Guvernarea. 

Maestrul răspunde: „Să asiguri hrană îndeajuns, ar- 
me cit trebuie şi poporul să fie plin de încredere.“ 

Zi Gong: „Dacă nu le poţi avea pe toate, de care v-aţi 
lipsi mai întîi din cele trei?“ 

Maestrul: „De arme.“ 

Zi Gong: „Şi dacă din cele două rămase mai trebuie 
să vă lipsiţi de încă una, la care ati renunţa?“ 

Maestrul: „La hrană: dintotdeauna pe pămint există 
moartea. Fără încredere, însă, un popor nu poate 
fiinţa!“ 

1. Maestrul alege din cele trei condiţii ale guvernării 

adevărate (care însumează exact ce presupune numele el, 

termenul definit) pe cea mai importantă: încrederea po- 
porului (in obiectivul comun care i se arată — Calea Lu- 
minată — şi în conducătorul ei — Omul ales), garanţia 
fiinţării sale ca entitate. Verbul-emblema al acestei 
„flinţări“ este li (literal: „a sta drept în picioare”), care 
capătă conotatia de „a exista politic, social“, în raport cu 
verbul you („există moartea“), verb al existenţei ontologice. 
De aceea li a impus uneori traducerea sintagmei finale ca 
„Fără încrederea poporului în şeful său, statul nu poate 
exista“ (cf. D. Leslie, p.158). 


12.8. Ji Zicheng! întreabă: „Omului ales îi ajunge 
firea bună ce-o are de la natură, la ce ii mai trebuie 
cizelarea prin cultură2?“ 

Zi Gong spune: „Păcat! Ceea ce domnia voastră aţi 
spus despre Omul ales este de regretat3! Vorba scăpată 
din gură e precum un atelaj cu cai: o dată pornit cu 
greu il mai poţi întumma. Cultura se îmbină cu natura 
şi sint importante şi una şi alta. A le despărţi ar fl ca 
şi cum ai încerca să iei dungile unui tigru sau petele 
unui leopard: pielea lor ar putea atunci trece drept piele 
de ciine sau piele de capră.“ 

1. Nobil demnitar din regatul Wei. 

2. Termenii pereche supuşi dezbaterii sint zhi — calitatea 

naturală, înzestrarea firească (nu doar firea brută, consi- 

derată neutră, nemarcată valoric) (vezi şi 6.18.) şi wen — 
cizelarea culturii. rafinamentul care „insemnează“, sens 
redat in context prin metafora „dungilor“ şi „petelor“. 

Wen, termenul-emblema al culturalului, este folosit şi cu 

înţelesul de „desen“, de „ornament“ ce conferă frumuseţea 

care distinge. care particularizează. 

3. Reproşul lui Zi Gong este insistent tocmai pentru că 

el se adresează unui Om ales, indicat in text prin terme- 

nul protocolar fu zi. 

4. Răspunsul lui Zi Gong constă într-o dublă afirmaţie a 

interdependentei dintre natură şi cultură. Verbul conec- 

tor you a fost interpretat de noi cu sensul de „a fi in pe- 
reche“ şi nu cu înţelesul simplu de echivalare („a fi la fel“, 

„a nu diferi de“). Omul ales se naşte cu această posibili- 

tate de a se desăvirşi cultural şi pe această bază el arti- 

culează întregul complex al virtuţilor care îl fac să se afir- 
me ca Om ales (o virtualitate care se actualizează). Nu 
ajunge deci să fii inzestrat cu „natura bună“ pentru a fi 

Om ales, factorul decisiv este cultura. 

12.9. Prinţul Ai îl întreabă pe You Ruo: „Anul ăsta 
e an prost şi ce brumă am adunat nu o să ne ajungă 
pentru nevoile din regat, deci ce-i de făcut?“ 

You Ruo spune: „Ai cerut dărilel aşa cum erau în 
vremea de demult?“ 

Prinţul: „Chiar dacă le-aş dubla, tot n-am ieşi din 
încurcătură. Nu ne descurcăm nici chiar mărind dările 
peste măsură!“ 

You Ruo: „Dacă poporul? e îndestulat, cum să nu 
ajungă şi pentru suveran ce-a adunat? Dacă poporul 
este lipsit, de unde să ajungă să-l îndestuleze pe suve- 
ran din ce-a agonisit3?* 

1. Che — zeciuiala, sistem al dărilor din dinastia Zhou. 
2. Literal: „cele o sută de familii“ (hai xing). 
3. You Ruo descrie indirect comportamentul cumpătat al 
unui principe intelegator, care ştie să se priveze pe sine 
şi să restringă cheltuielile regatului cit poporul se allă la 
strimtoare. Modelul unui suveran bun căruia ii pasă de 
popor va fl dezvoltat de filozoful Meng Zi în formula „re- 
gelui bun“ opus „tiranului”. 


12.10. Zi Zhang întreabă cum să cultivi Virtutea şi 
cum să recunosti rătăcireal. 

Maestrul răspunde: „Inainte de orice fii plin de loia- 
litate şi demn de încredere, devotează-te cu totul drep- 
tăţii şi astfel Virtutea o vei cinsti. Cînd iubeşti pe cineva 
ii doreşti să trăiască, cînd îl urăşti îi doreşti moartea. 
Cind îi doreşti şi viata şi-i doreşti şi moartea, iată ce 
inseamnă rătăcirea. 

«O faci pentru că-i bogată 
Sau numai că vrei o altă fată»2* 


1. Sintagma bian huo („a recunoaşte rătăcirea“) se referă 
la imposibilitatea alegerii, la lipsa opțiunii ferme, la de- 
rută. Exegeza presupune că întrebarea lui Zi Zhang se 
referă la un citat anume, neidentificabil însă (vezi şi 
12.21. unde întrebarea se reia cu un element în plus). 
2. Citat din Cartea Stihurilor (Shi Jing, Xiao Ya. Wo xing 
qi ye). In finalul unui poem sofia ii face sotului sau re- 
proşuri pentru comportamentul infidel, lipsa de statorni- 
cie. Felul oarecum forţat al ataşării citatului indreptateste 
ipoteza unei erori posibile a copistului care nu l-a plasat 
la locul potrivit. 


204 CONFUCIUS 


12.11. Jing!, print al regatului Qi, îl întreabă pe 
Maestru ce este guvernarea. 

Maestrul răspunde: „Suveranul să fie suveran, supu- 
sul supus, tatăl tată şi fiul fiu2.“ 

Prinţul: „Bine spus. Dacă suveranul n-ar fl suveran, 
supusul supus, tatăl tată şi fiul flu, cum aş mai fi sigur 
că avînd în fata mincarea o să apuc să mă înfrupt din 
ea3?* 

1. Prinţul Jing Chujiu, ultimul din dinastia sa. A trăit 
într-o perioadă cînd autoritatea şi ordinea din regatul Qi 
erau zdruncinate de intrigile marii familii nobile Chen. 
2. Celebra frază a respectării esenței ritualizării: fiecare 
să-şi cunoască poziţia exactă şi să se comporte aşa cum 
se cere, conform acestei poziţii. In limba chineză. posibi- 
litatea substantivului de a forma fara verb predicatul (pur 
nominal) permite formularea unui lanţ de perechi omofo- 
ne: jun jun, chen chen, fu fu, zi zi. 

3. Exprimarea figurata a nesigurante! maxime. A. Waley 

menţionează aici şi legendara frică de moarte de care era 

stapinit prinţul Jing, consemnată în cartea Lie Zi. 


12.12. Maestrul spune: „Dacă e cineva căruia îi 
ajunge să asculte una din părţile în cauză şi să ştie 
unde e dreptatea, acela e Zi Lu! El dacă-ţi promite ceva, 
nu are tihnă noaptea întreagă pină ce nu-şi adevereşte 
vorbal.“ 

1. Frază devenită dicton, folosită pentru a exprima ideea 

de credibilitate, de onestitate, de promptitudine. 


12.13. Maestrul spune: „Să ascult o pricină, şi eu 
ca şi alţii o pot face. Ceea ce trebuie însă neapărat este 
să-i conving pe oameni să nu mai aibă de ce să se ju- 
decel!“ 

1. Faţă de ting song („a asculta o plingere“), sintagma 

shi wu song („a face să nu mai existe plingeri“) reprezintă 

o treaptă în plus în eficienţa pe care Omul ales o poate 

avea pentru semenii săi prin acţiunea de educare şi pre- 

venire a cauzelor discordiei. Vocatia de învăţător este mai 
importantă pentru Confucius decit aceea de arbitru şi 
evaluator. 


12.14. Zi Zhang întreabă ce este guvernarea. 

Maestrul spune: „Cind ai o răspundere!, fii mereu 
neostenit, şi devotează-te cu toată fiinţa, cînd ai ceva 
de înfăptuit?!“ 

1. Am interpretat structura ju zhi cu sensul de „a fi în- 

tr-un post oficial“, „a avea o răspundere“, şi nu cu acela 

de „a fi acasă (la tine) (vezi, in această privinţă, A. Waley, 

D. Leslie). 

2. Faţă de aspectul static (ce presupune rutina zilnică) 

exprimat de verbul ju shi. următorul verb, xing („a actio- 

na“) capătă conotatia de solicitare specială a capacităţii 
de către suveran. Calitatea cerută în acest caz este zhong 

(„loialitatea“, „fidelitatea“), termen pe care l-am interpretat 

ca desemnind devotamentul total, punerea activă, cu toa- 

tă forţa creatoare, în slujba Principelui. 


12.15. Maestrul spune: „Să devii tot mai învăţat, din 
scrierile vechi sporindu-ţi cunoştinţele; să-ţi stapinesti 
frea prin Regulile rituale: astfel te poţi feri să te abaţi 
de la Cale!!* 

1. Reluare aproape intacta a paragrafului 27 din capitolul 6. 


12.16. Maestrul spune: „Omul ales îl ajută pe om 
ca binelel din el să-şi desăvirşească şi să nu împlineas- 
că2 ce are in el răul. Omul de rind e opusul său.“ 

1. Mei — frumosul echivalent cu „binele“ şi e — „răul“ 

sint cele două laturi coexistente în zestrea naturală a 

omului, flind predispozitii ce pot fi dezvoltate sau repri- 

mate. 

2. Verbul cheng este folosit in context cu sensul sau cau- 

zativ de „a face să împlinească“, de aceea am introdus în 

traducere şi verbul „a ajuta“. 


12.17. Ji Kang îl întreabă pe Maestrul Kong ce în- 
seamnă zheng! — a guverna. 

Maestrul răspunde: „A guverna înseamnă zheng! — 
a te menţine drept. Dacă domnia ta conduci cu drepta- 
te, cine de la acest drum înţelept s-ar putea abate?“ 

1. Zheng — „a guverna“ şi zheng — „a sta drept“ sint 

omonime în limba chineză şi Confucius speculează aceas- 

tă fericită omofonie. $i caracterele grafice sint înrudite, 

căci ideogramei care are sensul de „a sta drept“ i se adaugă 

un radical cu valoare semantică de „putere“, de „forţă“. 

Etimologic, termenul „a guverna“ se explică drept „a actio- 
na cu forţă asupra cetăţii“. 

Secvența este de obicei citată ca exemplificare a per- 
spectivei motivante a lui Confucius, care l-ar înscrie în 
direcţia physei (opusă direcţiei thesei reprezentată de Xun 
Zi) în judecarea relaţiei nume şi relaţiei nume şi realitate. 

Elementul comun al celor două verbe, rectitudinea ca 
act reglator, este valorificată în propoziţia următoare, un- 
de comportamentul guvernatorului este descris ca yi 
zheng („stind drept”), sinonim cu termenul specializat ca 
valoare normală „cu dreptate“. 


12.18. Ji Kang era îngrijorat de cei care se apuca- 
seră de furat. Îl întreabă despre asta pe Maestru care îi 
răspunde: „Dacă domnia ta n-ai fi aşa ahtiat să-ţi spa- 
reşti averea!, atunci n-ar mai fi hoţi, nici dacă i-ai 
îndemna?!“ 

1. În original, bu yu („dacă n-ai dori”), se poate traduce 
şi „dacă ţi-ai depăşi dorinţele proprii“ (şi ai deveni un mo- 
del ideal pentru popor). Conform exegezei moderne, am 
optat pentru sensul de „lăcomie“, căci credem că Maestrul 
nu-i acordă lui Ji Kang, care subminează puterea legitimă 
şi încalcă riturile, nici o şansă de a se comporta ca Om 
ales. El observă doar cum lăcomia stăpinului declanşează 
reacţia în lanţ a viciilor, o priveşte poate chiar ca simpla 
cauză a sărăcirii celor siliţi să fure. 

2. Exprimare retorică a efectului salutar al eradicării cauzei 


hoţiei. 


12.19. Ji Kang îl întreabă pe Maestrul Kong ce în- 
seamna a guverna, spunînd: „Dacă îl omor pe cel fără 
Virtute şi mă apropii de cel ce are Virtute, cum vi se 
pare?“ 

Maestrul răspunde: „De ce să ucizi pentru a guverna? 
Ajunge să ai dorinţa de a face bine şi poporul va fi bun 
ca şi tinel. Forţa VirtuţiiZ suveranului e ca vintul de 
putemică, cea a omului de rind e ca iarba de nevol- 
nică3. Cind vintul deasupra ierbii să sufle vine, aceasta 
e nevoită după el să se încline.“ 

1. Prin formula zi yu shang er min shang yi („ajunge 

ca suveranul sa doreasca binele pentru ca poporul sa fie 

bun") Confucius insistă asupra valorii modelatoare a su- 
veranului. 


` 

2. Termenul De — Forţa Virtuţii îşi reformulează in acest 
context sensul în „forţă a voinţei de bine“. 

3. Binomul suveran-supus, reluat metaforic prin cuplul 
vînt-iarbă, conferă guvernării şi o conotaţie de exercitare 
a forței voinţei de bine ca o forţă magică ce se exercită în 
mod firesc şi antrenează o reacţie de răspuns apropiată. 


12.20. Zi Zhang întreabă: „Despre un cărturar, cînd 
se poate spune că a reuşit să se distinga!?* 

Maestrul: „Ce înţelegi prin «a reusit»?* 

Zi Zhang: „Adică a căpătat renume în ţara sa si, la 
fel, în familiile nobile a devenit renumit.“ 

Maestrul: „«A fi renumit» nu-i acelaşi lucru cu «a fi 
reuşit». Cineva a reuşit cînd are o fire de neclintit si 
iubeşte dreptatea. Cind pe ceilalţi cu care are de-a face 
il cercetează la vorbă şi le ia seama la înfăţişare. E preo- 
cupat să cedeze in fata celuilalt. Asta înseamnă a fi 
reuşit să te distingi în treburile unui stat sau în slujba 
familiilor nobile. Cit despre cel renumit, ajunge să-şi ia 
ncrul de mare virtuos, acţionind însă taman pe dos, şi 
să-şi ia o poză de om sigur pe el, de nezdruncinat, ca 
sñ devină renumit în marile familii şi în stat.“ 

1. Verbul da („a atinge o limită superioară”) a fost tradus 

prin „a reuşi“. Subiectul său este cărturarul (shi), care 

are o poziţie inferioară pe scara socială, dar care vrea să 
se distingă prin meritele sale pentru a ocupa un loc în 
ierarhia oficială. Această „reuşită“, care confirma standar- 
dele performării etice, nu este echivalentă cu „renumele“ 
(wen), care nu este pentru Confucius decit aparenţă con- 


struită. 

A. Waley traduce termenul da prin „influential“ şi îl 
explică drept capacitatea de a-ţi manifesta forţa morală. 
Vezi în acest sens şi 6.8., 14.23. unde da are valoarea de 
„a atinge miezul lucrurilor“, „a atinge obiectivul esenţial“. 


12.21. Fan Chi, insotindu-] pe Maestru într-o plimba- 
re prin fata Altarului Ploii: „Permiteţi-mi să vă întreb: 
cum să-ţi cultivi Virtutea, cum să te lecuieşti de porni- 
rile rele şi cum să-ţi recunosti rătăcirea!?“ 

Maestrul spune: „Foarte bună întrebarea. Dacă pui 
mai presus fapta decit răsplata, oare nu asta înseamnă 
Mii-({ cultivi Virtutea? Dacă vei lua cu asalt răul din tine 

însuţi şi nu pe al altuia?, asta oare nu distrugerea por- 
nirii rele va însemna? lar cînd de minie orbit, uiţi de 
tine şi de părinte, asta nu înseamnă oare că eşti ră- 
tăcit?* 
1. Ca şi în paragraful 10 din acest capitol, întrebarea se 
referă mai întil la Zong De — Cinstirea, înălţarea Virtuţii, 
tradus de noi prin „cultivarea Virtutii* căci verbul „a cul- 
tiva“ presupune tocmai creşterea, sporirea Forţei Virtuţii 
prin practicarea el. 

În afară de cel de-al doilea obiect al întrebării din pa- 
ragraful 10. bian huo („recunoaşterea rătăcirii“), mai apa- 
re aici şi un alt element, xiu Te („lecuirea pornirii rele“), 
tennenul Te insemnind „răul interior ascuns“. De remar- 
cat jocul fonic al termenilor De — Virtute şi Te — Viciu, 
procedeu speculat încă o dată în această secvenţă în care 
De intră în relaţie de corespondenţă fonică şi grafică şi 
cu de „răsplată“. 

2. in acest loc D.C. Lau propune o variantă interesantă 
de echivalare, nesustinuta însă gramatical: „să ataci răul 
ca rau (Răul), nu raul cuiva anume“. 


12.22. Fan Chi întreabă ce este Ren — Omenial. 

Maestrul răspunde: „Să-l iubeşti pe celălalt2.“ 

Fan Chi întreabă ce este Zhi — Înţelepciunea. 

Maestrul răspunde: „Să ştii să-l (rejcunost{ pe celălalt2.“ 

Fan Chi nu reuşeşte să înțeleagă şi Maestrul îi ex- 
plică: „Adică să-i poţi alege pe cei drepţi şi deasupra 
celor nedrepti să-i aşezi, astfel încît pe aceştia să îi faci 
să se îndrepte.“ 

Cind Fan Chi se retrage, îl vede pe Zi Xia şi-i spune: 
„Tocmai l-am întrebat pe Maestru despre Înţelepciune. 
Maestrul a spus: «Alege-i pe cei drepţi şi deasupra celor 
nedrepti cata a-i aşeza şi aceştia se vor îndrepta». Tu 
ce înţelegi prin asta?“ 

Zi Xia: „Bogate tilcuri aici se ascund. Cind Shun? 
domnea pe Pămint, el dintre cei mulţi l-a ales pe Gao 
Yao, in rang de prim-ministru l-a înălţat şi-atunci cei 
fara de Omenie s-au îndepărtat. Cind Tang? domnea pe 
Pamint, dintre cei multi pe Yi Yin l-a ales, ministru şi 
l-a luat şi-atunci cei fără Omenie s-au îndepărtat.“ 

1. A. Waley traduce termenii de Omenie şi Înţelepciune 

ca adjective care califică conducătorul. Contextul pare să 

certifice aceasta circumscriere, mai ales prin exemplele 
concrete de guvernatori înţelepţi. 

2. Sintagmele ai ren şi zhi ren au ca obiect substantivul 
ren („om“) care poate avea însă şi valoare de pronume 
nedefinit. În loc de „să iubeşti oamenii“ şi „să cunoşti oa- 
menii“ am preferat traducerea obiectului prin „celălalt“, 
constanti fata de modelul de interpretare a sistemului 
gîndirii lui Confucius în care relaţia matriceală este eu- 
celălalt. De aceea am tradus şi „să ştii să-l recunoşti pe 
celălalt“, adică să poţi lua distanţa necesară de sine pen- 
tru a-l putea evalua şi plasa în postura cuvenită. 

3. Împărat legendar (aprox. 2350-2250 a.Chr.), cirmuitor 
înţelept care întăreşte ierarhiile şi regulile rituale. Con- 
form legendei, el îl alege ca prim-ministru pe Gao Yao, 
personaj de o virtute exemplară. 

4. Wu Tang (aprox. 1750-1700 a.Chr.), fondatorul dinas- 
tiei Shang Yin, care îl numeşte prim-ministru pe intelep- 
tul Yi Yin. 

Împărații legendari sint evocati ca modele ale suvera- 
nului înţelept care se pricepe să-i recunoască pe cei 
drepţi. Aceştia, prin simpla forţă a virtuţii lor, îi înlătură 
pe cei rai, fara a fi nevoie de acte represive (vezi şi 12.19.). 
Realizarea voinţei Puterii se produce fără efort şi fara co- 
ercitie prin forţa magică a ritualizării (vezi în acest sens 
şi 2.1., 7.22., 13.6., 15.4.). 


12.23. Zi Gong întreabă ce este You — Prietenia. 
Maestrul răspunde: „Să-l sfătuieşti sincer şi cu cre- 
dinta pe celălalt, să îi arăţi calea potrivită. Dar să te 
opreşti dacă vezi că nu-ţi ascultă povata. Ca nu cumva 
intenţia bună să-ţi fie cu jigniri şi ponos răsplătită.“ 
12.24. Maestrul Zeng spune: „Omul ales îşi adună 
in jur prieteni prin cultura sa. Iar cu prietenii îşi cultivă 
Omenia!.* 
1. Codul comun al culturii (wen) şi bagajul de cunoştinţe 
erudite grupează elita intelectuală într-un parteneriat spe- 
cific (you — prietenia) şi generează climatul propice cul- 
tivării Virtuţii Superioare a comportamentului uman su- 
perior (Ren). 


Capitolul 13 
ZI LU 
[DESPRE CALEA ACTIUNII*] 


13.1. Zi Lu întreabă în ce constă arta de a guverna!. 

Maestrul răspunde: „Întii tu însuţi drept exemplu te 
arată, apoi încurajează-i pe ceilalţi la fapta?.“ 

Zi Lu vrea sa fie mai mult lămurit. Maestrul îi spune: 
„Fi fara preget, neostenit!“ 


1. Termenul zheng, tradus în capitolul anterior prin „gu- 
vernare“, a fost echivalat aici cu „arta de a guverna“, căci 
ceea ce se pune în dezbatere este modul de acţiune şi nu 
conţinutul termenului. 

2. Deşi are un aspect compact, eliptica frază din original, 
xian zhi lao zhi este compusă din două verbe-predicate 
xian („a fi înainte“, „a sta in faţă“) şi lao („a face pe cineva 
să lucreze“), care au un obiect identic, pronumele perso- 
nal de persoana a Ill-a zhi, neprecizat referential. Con- 
form contextului se presupune ca el se refera la cei gu- 
vernati, la supuşi. 

Raportul dintre cele două verbe-predicate poate fi in- 
terpretat fle ca o relaţie de tip cauză — efect, fle ca una 
de tip modalitate — rezultat. Am preferat succesiunea 
temporala, caci ea se dovedeste invarianta mai multor pa- 


ragrafe. 


13.2. Zhong Gong, dregător la Curtea familiei Ji, 
întreabă in ce constă arta de a guvema. 

Maestrul răspunde: „Întii hotărăşti ce însărcinare are 
de îndeplinit fiecare, treci cu vederea greşelile mici, îi 


* Capitolul însumează o serie de răspunsuri şi sfaturi pe care Maes- 
Irul le dă discipolilor, privitoare la modalităţile de a acţiona (mai! ales 
in domeniul guvernării). O mare parte a acestor învățături prezintă 
atrnategia de acţiune într-o succesiune a etapelor. cu semnalarea prio-. 
ritAilor. 

încurajezi pe cei ce se vădesc merituoşi şi în rang ii 
ridici.“ 

Zhong Gong: „Dar cum să-i recunosc! pe cei meri- 
tuoşi ca să-i pot promova?“ 

Maestrul: „Îi vei înălța în rang pe cei pe care îi cu- 
nosti! deja, iar pe cei pe care nu-i cunoşti, se vor găsi 
în mod sigur alţii care-i vor remarca.“ 

1. Verbul zhi ne apare folosit cu două accepţii: ca „a re- 

cunoaşte“, „a distinge“ şi apoi ca „a cunoaşte“, „a şti di- 

nainte“. Maestrul recomandă şi cu acest prilej siguranţa 

a ceea ce e deja cunoscut. 


13.3. Zi Lu spune: „Dacă Principele regatului Wei 
v-ar chema să-l ajutaţi la guvernare, domnia voastră ce 
v-aţi pregăti să faceţi înainte de orice?“ 

Maestrul răspunde: „Neapărat aş corecta numelel!“ 

Zi Lu: „Cum? S-o luaţi aşa de departe? Şi de fapt de 
ce ar trebui numele corectate?“ 

Maestrul răspunde: „You, parc-ai fi un necioplit fără 
învăţătură. Omul ales, cînd e vorba de lucruri pe care 
nu le înţelege, mai bine tace din gură. 

Dacă numele nu sint corecte, vorbele nu pot fi cu 
tilcul lor potrivite?. 

Dacă faptele nu sînt implinite, Riturile şi Muzica nu 
pot fi desavirsite. 

Dacă Riturile şi Muzica nu sint desăvirşite, pedepse- 
le şi osindele nu pot fi cu măsură împărţite. 

Iar dacă pedepsele şi osindele nu sint date dupa cum 
fiecare le-a meritat, poporul este derutat şi neajutorată. 

De aceea, Omul ales cînd foloseşte numele, potriveşte 
exact vorbele cu ceea ce numeşte şi astfel ceea ce spune 
se va transforma în mod sigur în fapte. Omul ales nu 
lasă deloc la voia întimplării felul cum vorbeşte5.“ 

1. Zheng ming — formula celebrei campanii a „rectificării 

numelor“ pe care o lansează Confucius. Ea constă în con- 

trolul supunerii numelui la realitatea desemnată, deci o 

adecvare rituală, iată, a insegi vorbirii. Adecvarea vorbirii 

la referinţă induce acţiune, o împlinire a actului ca supe- 

rior uman (ritual). Decurg în flux („lanţul ritualizării“) o 

serie de armonizări care guverneaza ordinea socială şi po- 

litică. Argumentarea lui Confucius arată că folosirea co- 
rectă a numelor este premisa ordinii sociale şi politice 
precum şi garanţia morală (xin), credibilitatea, evocate în 
capitolele anterioare. Relaţia nume (ming) — realitate 
(shi) este limpede enunțată ca model al ordinii şi discipli- 
nei în lume, prima treaptă in procesul civilizator. Corec- 
tarea, rectificarea numelor înseamnă o verificare a ade- 
rentei la Norma comună, este o modalitate de asigurare 
a solidarităţii rituale (marea .comunitas"). 

Sintagma zheng ming poate fi inteleasa şi in mod 
foarte specializat ca un control ,filologic” al definiţiilor ter- 
menilor emblematici (al „conceptelor“) confucianişti, vehi- 
culati de Maestru, care veghează la păstrarea „proprie- 
tăţii“ exprimării. În fond întregul capitol 12 este o mostra 
a acestei operaţii de verificare, ajustare, precizare a sen- 
sului exact al „numelor-embleme“. 

2. Ming are in acest pasaj sensurile de „nume“, „denu- 
mire emblematică” şi „numire“. 

Termenul yan, acordat cu substantivul ming, are sen- 
sul de „a vorbi“, adică de „a trece numele în discurs“. Ca 
substantiv yan desemnează obiectul acestei operaţii, vorbirea, 
discursul însuşi. 

3. Literal: „poporul e adus în starea de a nu mai şti să-şi 
mişte mîinile şi picioarele“. adică adus într-o lipsă totală 
de Noimă, de ordine firească. 

Ideea ordinii, a disciplinei supunerii şi adecvării la mo- 
del domină pasajul, ea reprezintă esenţa acestei relaţii de 
adecvare: gind — vorbire, vorbire — act, act — constien- 
tizarea efectului său prin Rit şi Muzică. Reglementarea 
comportamentului prin pedepse este o urmare a instau- 
rării acestui lanţ al supunerii rituale. Ruperea sa conduce 
la pierderea minimei ordini fireşti. Argumentatia lui Con- 
fucius, pe care A. Waley o acuză de retorică elaborată în 
dauna logicii, ne apare limpede datorită grilei de lectură 
pe care o permite textul: relaţia nume-referinta (concepţie 
dezvoltată in sistem coerent de confucianistul Xun Zi şi 
de filozofii şcolilor moiste şi nominaliste) precum şi teoria 
actelor de vorbire. 

4. În original, gu — „la voia întimplării“, „la noroc“, cuvint 
semnalat de A. Waley ca antonim al produsului lui De — 
Forţa Virtuţii, deci cu sensul de „ceea ce scapă voinţei 
proprii“. 

5. Confucius explică în mod expres în acest pasaj de ce 
acordă cea mai mare importanţă „vorbirii“. dar întreaga 
sa carte este inainte de orice o pledoarie a importanţei 

„spunerii“, a actului vorbirii ca forma de esentializare a 
ritualizării (Li) şi componentă centrală a comportamentu- 
lui superior uman (Ren) al Omului ales. Dacă la Lao ZI 
demonstraţia modelului ontologic (wu — nonexistentul şi 
you — existentul) se face prin intermediul modelului 
gindire-vorbire (wu ming — nenumitul şi ming — nume- 
le), la Confucius acest model este insa exploatat ca lege 
a funcţionării lumii sociale (Ren Dao — Calea Omului) şi 
nu ca temei al lumii (Tian Dao — Calea Cerului). 

Prin stilul său elaborat, acest pasaj le pare unor co- 
mentatori (printre care şi A. Waley) ca redactat mai tirziu 
şi introdus în carte cînd exista deja o teorie asupra relaţiei 
dintre nume şi realitate. Perspectiva asupra numelui şi 
vorbirii pare mai degrabă să aparţină (şi ca stil de expu- 
nere) pragmaticului Xun Zi. După părerea lui A. Waley, 
un argument în plus în favoarea ideii rescrierii ulterioare 
a fragmentului este şi prezenţa sintagmei xing fa — em- 
blemă a sistemului pedepselor care apare mai tirziu insti- 
tutionalizat în practica justiţiară şi care. oricum, ca prin- 
cipiu, era dezavuat de Confucius (la fel ca întreaga 
orientare legistă). 

Personal, putem admite doar ipoteza unor anumite re- 
tuşări tirzii ale pasajului. dar în nici un caz nu putem 
nega apartenenţa sa la sistemul propus de Confucius, 
dimpotrivă, considerăm că structura acestui sistem nu 
poate exista fara regula adecvarii şi a rectitudinii propuse 
sub formula zheng ming. 


13.4. Fan Chi roagă să fle învăţat cum se cultivă 
ogorul. 

Maestrul spune: „in treaba asta eu nu valorez cit un 
batrin plugar.“ 

Fan Chi roagă apoi să fie învăţat cum se face gra- 
dinăria. 

Maestrul spune: „Nici la asta nu-s iscusit cît un bă- 
trin grădinar.“ 

Fan Chi se retrage, iar Maestrul spune: „Fan Chi ăsta 
e un om de rind. Omul superior iubeşte Ritul! şi atunci 
cei din popor nu îndrăznesc să nu-l respecte. Iubeste 
dreptatea şi poporul nu îndrăzneşte să nu-l asculte. 
Omul superior iubeşte buna credinţă şi nimeni nu în- 
drazneste să nu fie de bună credinţă. Ce nevoie ar avea 
de arat sau de grădinărit un asemenea om la care de 
pretutindeni vine lumea2?“ 

1. Omul superior este reprezentat în text prin simplul nu- 
me locativ shang („deasupra“) (fără sufix de nominalizare). 
Calificarea anterioară a lui Fan Chi drept xiao ren („om 
mărunt“), arată clar că shang e un soi de substitut pentru 
jun zi — Omul ales. 

Traducerea literală a propoziției este: „deasupra (= cei 
superiori) se iubeşte Ritul“. 

2. Literal: „din cele patru părţi vine la el poporul cu copii 
in braţe“ (si fang zhi min qiang qi zi er zhi yi). 

Această afluenta a mulţimii cu copii in braţe marchea- 
ză ideea de popularitate a unui bun conducător. Nefiind 
legaţi de glie, ţăranii se puteau strămuta pe domeniul ce- 
lui pe care îl socoteau un stapin omenos. 

Pasajul precizează poziţia lui Confucius în stabilirea 
atribuţiilor Omului ales. El alege soluţia prioritar morală 
în defavoarea celei economice, fapt ce va lăsa o amprentă 
definitivă asupra destinelor viitorului imperiu confucia- 
nist. La filozofii Meng Zi şi Mo Zi se observă o modificare 
de optică: Omul înţelept îşi cultivă singur ogorul şi nu 
trăieşte din munca altuia. 


13.5. Unuia care ştie să recite cele Trei sute de poe- 
me din Cartea Stihurilor îi dai pe mină guvernarea re- 
patului şi el nu e la inaltime!. Sau ca sol la barbari il 
(rimiti şi el nu face faţă misiunii2. Despre un asemenea 
om poţi spune că la atita învăţătură faptele nu-i sint 
deloc pe masura*! 

1. În text, bu da -- „a nu atinge înălţimea“, „a nu reuşi“ 

(vezi şi 12.20.) 

2. Literal: bu neng zhuang dui — „nu poate singur să 

răspundă” (la întrebările pe care barbarii le pun in 

legătură cu mesajul), nu face faţă la eventualele negocieri 
protocolare. Dui are sensul de „a da replica într-un dia- 
log“. „a ţine piept interlocutorului“. 

Dialogurile diplomatice ale epocii constau într-o com- 
petiție de replici aluzive, bogate în citate (în special din 
Shi Jing) care făceau relaţia cu contextul prin detumare 
şi ocol (o competenţă a diplomaţiei prin limbaj). 

Ambele neputinte (bu da şi bu dui) dovedesc lipsa 
forţei morale (De). 

3. În original, exprimarea este extrem de eliptică: sui duo 

yi xi yi wei — „deşi mult, la ce foloseşte“?. Sensul ver- 

bului wei — „a fi pus în slujba unui scop în vederea 

obţinerii unui efect“ serveşte exprimării ideii că importantă 
este eficienţa în act a cunoştinţelor iar nu cantitatea lor. 


13.6. Maestrul spune: „Un Om superior este el 
însuşi corect!, astfel că nici nu trebuie să poruncească 
ca poporul să-l asculte şi să făptuiască2. Pe unul care 
nu e el însuşi model, chiar dacă porunceşte, poporul 
nu-l urmează? defel.“ 

1. Qi shen sheng: „el însuşi este drept, model al rectitu- 

dinii“. 

2. Toate verbele din context (ling — „a porunci“, xing — „a 

acţiona“, cong — „a urma”) au conotatia de a acţiona su- 

punindu-te modelului, a te lăsa ghidat de exemplaritate. 


13.7. Maestrul spune: „Regatele Lu şi Wei seamănă 
la guvernare ca fratele mic cu fratele marel.“ 

1. Deşi foarte economic, pasajul are la activ foarte multe 

variante de lectură. Una din ele explică textul ca pe o 

comparaţie a guvernării cu gelozia dintre fraţi. 

A. Waley citeşte în acest pasaj deziluzia lui Confucius 
fata de faptul că în regatul Wei lucrurile nu merg mai 
bine decit în regatul Lu. Pe de altă parte, în istoria dinas- 
tiei Zhou, cele două regate chiar fuseseră atribuite fiilor 
regelui Wen (strămoşul familiei dinastice). 


13.8. Maestrul vorbind despre Jing din regatul Wei: 
„E foarte priceput în felul în care îşi orinduieşte trebu- 
rile în reşedinţa sa. La început, avind el ceva stare, ar 
fi spus: «E aproape potrivit». Cind şi-a sporit puţin averea, 
atunci iar a spus: «E aproape ce mi-am dorit». lar cînd 
s-a îmbogăţit de-a binelea: «E aproape desăvirşit»l.“ 

1. Verbele folosite pentru a marca etapele pe care le par- 

curge Jing în evaluarea modestă şi exigentă (he — „a fì 

potrivit“, wan — „a împlini“ şi mei — „a desăvirşi“ ca fru- 

musete deplină) par sa schiteze treptele pe care trebuie 

să le parcurgă în general Omul ales cînd acţionează. 


13.9. Maestrul se duce în regatul Wei. Ran Qiu con- 
duce carul. Maestrul spune: „Ce populaţie înfloritoare 1!“ 

Ran Qiu întreabă: „Cind în regat e norod mult, ce 
trebuie făcut?“ 

Maestrul: „Să-l faci să se imbogateasca?!* 

Ran Qiu: „Odată îmbogăţit, ce mai e de isprăvit?* 

Maestrul: „Să-l înveţi, să-l faci instruit!“ 

1. Vezi nota de la 13.4. Sintagma de „populaţie infloritoa- 

re“ este explicată ca semn al bunei guvernări. 

2. Fu zhi — „să-l îmbogăţeşti“. Prin înlocuirea pronume- 

lui obiect zhi cu min („popor“). această structură devine 

sloganul direcţiei reformiste a filozofilor legişti. 
Confucius face din îndestularea morală o condiţie ne- 

cesară pentru omul de rind, care doar abia apoi poate fi 

educat. Omul ales însă îşi face un titlu de glorie din a se 

priva de confort şi bunăstare. 


13.10. Maestrul spune: „Dacă ar fi cineva care să 
mă pună să fac ordine într-un regat, în decurs de un 
nn S-ar vedea bine ca pot face ceva, iar în trei ani roa- 
dele pe deplin s-ar vedea.“ 

1. Încă o dată, Maestrul Kong se arată dornic să-şi pună 
in aplicare programul şi metoda pentru a le proba eficaci- 
tatea. Această dorinţă, pe care am tradus-o explicit, este 
redată în text prin propoziţia ipotetică gou you yong wo 
zhe („dacă ar fi cineva care să mă folosească“) (evident, 
în ipostaza de a guverna ca mare demnitar care deţine 
soluţia refacerii ordinii). 

13.11. Maestrul spune: „Se spune că dacă oamenii 
de bine ar menţine timp de o sută de ani ordinea in tara 
lor, atunci s-ar ajunge să fie alungată cruzimea şi să 
se evite orice omor. În vorbele acestea e atit de mult 
udevărl!“ 

1. Termenul cheng, tradus prin „adevăr“, are în plus co- 

notația de „firesc“, deci este vorba de adevărul obiectiv, 

afirmat corect şi cu evidenţă, ca atestare reală. 


13.12. Maestrul spune: „Dacă ar exista un rege 
inţelept! care să guverneze, i-ar trebui o generație? pina 
ce domnia Virtuţii să înscăuneze.“ 

1. Termenul wang („rege“) are conotatia specială de su- 

veran ce acţionează prin Forţa Virtuţii De (şi nu prin forţa 

Azică li, aşa cum procedează lao — seniorii sau baronii 

—, eficienţi, dar oportunişti). Ca atare, toate traducerile 

ndaugă un epitet explicit: suveran „adevărat“, „înțelept“, 

„bun“. O soluţie originală găseşte A.Waley: „kingly Man“. 

2. O „generaţie“ (shi) înseamnă 30 de ani, adică o domnie 

întreagă. 

13.13. Maestrul spune: „Dacă cel ce guvemează 
este el însuşi drept, cum să nu îşi conducă supușii 
înţelept? Cel ce nu se conduce cu dreptate pe sine, cum 
ar putea să-i îndrepte pe alţii spre bine?l“ 

1. Variantă la paragraful 6 din acest capitol. 

De remarcat din nou, în textul original, jocul omofonic 
dintre zheng („a guverna“) şi zheng („a îndrepta“, .drept*), 
acesta din urmă cu trei ocurente în segmentul de text 
foarte scurt. 


13.14. Ran Qiu se întoarce de la Curtea familiei Ji. 
Maestrul întreabă: „Ce te-a fâcut să te întorci atit de 
tirziu?“ 

Ran Qiu răspunde: „Treburile guvemării.“ 

Maestrul: „Vrei să spui treburile familiei Ji! Dacă ar 
fl existat treburi oficialel, deşi eu nu-s amestecat in gu- 
vemare, ceva despre asta tot aş fi putut auzi!“ 

1. Ran Qiu este în slujba familiei Ji care subminează 

puterea centrală. Partizan al Principelui legitim, Confu- 

cius consideră treburile familiei Ji drept simple afaceri de 
familie şi nu probleme de stat, de guvernare (zheng). 


13.15. Prinţul Ding! întreabă: „Se poate ca o sin- 
gură vorbă să facă înfloritor un regat?“ 

Maestrul răspunde: „O singură vorbă nu poate avea 
un asemenea rezultat. Totuşi, ar fl o zicere: «E greu să 
fli Principe, dar nici slujitorul său să fii, uşor nu el» 
Dacă această zicere te face să înţelegi răspunderea de 
a fi Principe, atunci se poate spune că ea asigură o 
bună guvemare.“ 

Prinţul Ding întreabă iar: „Dar există oare vreo vorbă 
care ar putea distruge un regat?“ 

Maestrul: „Nici o vorbă nu poate avea un asemenea 
rezultat. Există totuşi ceva care sună cam aşa: «Să fli 
Principe nu-i nici o fericire, în afară de aceea că la tot 
ce spui nu ţi se arată împotrivire». Dacă ceea ce spui 
este cu folos şi vorba nu ţi-e întoarsă, e cu atît mai 
bine. Dar dacă te-ai înşelat şi nu se află nimeni sa ți 
se impotriveasca, atunci se poate spune că zicerea 
aceasta năruie un regat2.“ 


1. Numele postum al prinţului Ji din regatul Lu (vezi 
3.19.). 

2. Foarte interesantă strategia discursivă a Maestrului, 
care demonstrează forţa vorbirii de a induce acţiune. Dacă 
în întrebarea asupra „vorbirii“ (yan) este folosit în predi- 
caţie verbul modal de posibilitate ke, în răspunsul din 
concluzie verbul cauzativ este legat direct de topic pentru 
a marca efectul rapid şi percutant al cuvîntului preferat. 


13.16. Prinţul She! il întreabă pe Confucius ce este 
arta de a guverna. 

Maestrul răspunde: „Să-i faci pe supuşii tai multu- 
miti, iar pe cei din alte regate să vină sa fle de tine 
oblăduiţi2.“ 

1. Vezi 7.18. 
2. Am tradus explicativ fraza din original: jin zhe shuo, 
yuan zhe lai — „pe cei apropiaţi să-i faci fericiţi, pe cei 
îndepărtați să-i faci să vină“. Interpretarea pasajului ar 
putea fi orientată şi spre comportamentul celui care gu- 
vernează luat ca individ: să-şi folosească purtarea aleasă 
şi carisma pentru a evita însingurarea, vidul ce se poate 
crea în jurul celui care deţine puterea. 


13.17. Zi Xia, prefect la Juful, întreabă ce este arta 
de a guverna. 

Maestrul spune: „Să nu te grabesti şi să nu urmă- 
reşti în ceea ce faci ciştigul mărunt. Graba te împiedică 
să atingi ce-ai planuit?, iar ciştigul te abate de la tre- 
burile importante pe care le ai de infăptuit2.“ 

1. Oraş în regatul Lu, în zona actualei provincii Shan- 

dong. 

2. Verbul da („a atinge“) impune în traducere explicitarea 

obiectului său intern: „scopul“, „planul“, ca limită supe- 

rioara. 


13.18. Printul She vorbind cu Maestrul Kong ii spu- 
ne: „La noi este un om drept! poreclit «cel de neclintit»2. 
Cind tatăl lui a furat o oaie, el s-a dus şi l-a pirit.“ 

Maestrul răspunde: „La noi cei drepţi sint astfel: 
tată! îşi apără fiul3 şi fiul îşi apără tatăl. In asta constă 
corectitudinea.“ 

1. Termenul zhi („a sta drept“) apare repetat în text. A 

fost tradus prin „a fi drept“ şi prin „corectitudine“. 

2. Această calitate a poziţiei drepte (în sens concret şi fi- 

gurat) se poate transforma în rigiditate, în lipsă de flexi- 

bilitate. Porecla celui dat ca exemplu de prinţul She este 
semnificativă în acest sens: zhi gong — „cel cu trupul 
teapăn, incremenit*. 

3. Verbul folosit este yin („a ascunde“, „a trece sub tăce- 
re“) opus verbului zhang („a da de gol“, „a piri“, „a de- 
nunţa“”) care îl precedă în text. 


13.19. Fan Chi întreabă ce înseamnă să te comporti 
omenos. 

Maestrul răspunde: „În familie să fii sever şi politi- 
cos, în treburile publice serios şi conştiincios, iar în 
relaţiile cu oamenii dovedeşte-te demn de încredere. 
Acestea sint virtuţi! de care să nu te lipseşti nici chiar 
dacă la barbarii de la marginea imperiului ai ajunge să 
trăieşti.“ 

1. În fecare din situaţiile tipice in care trebuie să acţio- 

neze (în familie, în postul de dregător. între prieteni) Omul 

ales menţine postura adecvării, afirmind calităţile care îi 
întregesc portretul moral: 

— gong — gravitate politicoasă: — jing — seriozitate 
şi respect in ceea ce face; — zhong — altruism şi credi- 
bilitate. intre aceşti termeni foarte greu de surprins 
printr-un singur cuvint, jing, al cărui sens de bază este 
„a te raporta plin de respect la ceva, sau la cineva“ (în 
acest ultim caz aproape sinonim cu gong). este preluat de 
filozofii neoconfucianişti şi transformat într-un termen- 
cheie. La Wang Shouren, de exemplu, jing capătă sensul 
de „a respecta cerința firească din interiorul lucrului“. „a 
respecta modelul natural“, a şti să actionezi potrivit cu 
obiectul acţiunii. 

13.20. Zi Gong întreabă: „Cum să faci să poţi fi cărtu- 
rar?“ 

Maestrul răspunde: „În ceea ce faci pastreaza-ti res- 
pectul de sine, cind eşti trimis cu vreo misiune in cele 
patru colţuri ale lumii să nu faci de ruşine mandatul 
ce ţi-a fost încredinţat. Astfel te poţi numi nobil învăţat.“ 

Zi Gong: „Îndrăznesc să întreb care e treapta urmă- 
toare.“ 

Maestrul: „Cei din familia ta să te laude ca fiu ascul- 
tător şi cei din obştea ta să te respecte ca pe un tînăr 
promiţător.“ 

Zi Gong: „Permiteţi-mi să întreb ce ar urma?“ 

Maestrul: „Vorbele să-ţi fie demne de crezare şi im- 
plinită cu roade să-ţi fie fapta. Şi chiar de eşti un om 
de rind hotărit şi încăpăţinat?, prin asta poţi fi numit 
un cărturar de rangul al treilea.“ 

Zi Gong: „Dar cei ce în vremea de azi guvemează? 
Ei pe ce treaptă sint?“ 

Maestrul: „Pentru asemenea oameni nevolnici nu 
merită să irosim nici măcar un rind!“ 

1. Shi — cărturar, privit prin perspectiva folosirii sale ca 

dregător. 

2. În ultima categorie de (cărturar) funcţionar este admis 

chiar şi omul de rind (xiao ren), a cărui „incăpăţinare“ 

este considerată cu condescendenta şi nu condamnată, 
atita vreme cit îl ajută să fle un funcţionar eficient. 


13.21. Maestrul spune: „De vreme ce nu-i găsesc pe 
cel care ating Perfecta Măsură!, trebuie să mă însoțesc 
cu cei ce-s fle prea repeziti, fie prea inceti?. Cei repeziti 
sint măcar plini de avint, iar cei inceti măcar nu-s la 
rele îndrăzneţi.“ 

1. Zhong — „Mijlocul“, „spaţiul perfecțiunii“. 

2. Ideogramele kuang („repezit“, „impetuos“) şi juan (,incet*, 

„lent“) au în componenţa lor cheia semantică „boală“. Mij- 

locul acestor extreme, marcate grafic drept „anomalii“, 

este locul ocupat de Omul ales, care are şi forţa îndrăzne- 

lil şi prudenta reţinerii. 


13.22. Maestrul spune: „Cei din sud au o vorbă: 
«Cel lipsit de forţa de a fi mereu egal cu sine! nu poate 
d şaman nici tămăduitor.» E foarte adevărat. Se spune 
in Cartea Schimbarilor. «Cel ce nu îşi păstrează cu con- 
slanţă Virtutea va trebui să-nfrunte dezonoarea.2:“ Maes- 
(rul adaugă: „Un astfel de om nici nu mai are rost să 
meargă la prezicător să afle ce-l poate aştepta.“ 

1. Heng — „constanţă“. Acest termen desemnează una din 

hexagramele din Cartea Schimbarilor (Yi Jing. Heng gua. 

Yao ci). 

A. Waley menţionează, în acest sens, existenţa unui 
rit şamanic numit wu heng. Pentru a confirma că heng 
era numele unui rit el citează chiar un pasaj din Cartea 
Schimbărilor: „Dacă cineva e bolnav, să împlinească ritul 
Heng şi nu va muri.“ A. Waley crede că era vorba de un 

rit al stabilizării şi perpetuării prezicerilor bune şi al ac- 
ţiunilor de bun augur. 

În ce ne priveşte, am preferat menţinerea termenului 
în registrul moral, ca „forţă a constanţei“ (vezi şi 7.25.) şi 
perseverenţă, ceea ce nu exclude însă conotatia unei prac- 
tici de menţinere a unei stări de spirit calme, a unui tip 
de performare a forţei interioare necesare şamanilor şi 
vracilor. 

2. Citat din Cartea Schimbărilor (Yi Jing. Heng gua. Yao ci. 


13.23. Maestrul spune: „Omul ales este pentru ar- 
monizare, nu pentru imitarel. Omul de rind cultivă imi- 
tarea şi nu atinge armonizarea.“ 

1. Perechea he — „a se uni“, „a se lega în consonanţă“ şi 

tong — „a f la fel“. „a-l urma pe celălalt“, „a te conforma 

la“, reprezintă planuri valorice distincte: planul superior 
al unei consonante ce implică interioritatea, un acordaj 
de esenţă. ideal, şi planul inferior al imitării exterioare, 
percepută ca supunere. Referindu-se în acest pasaj la re- 
laţiile interindividuale, ce! doi termeni reprezintă şi două 
modalităţi de raportare la lume: he — consonanţa şi co- 
responsivitatea, ce permite o perspectivă holistică (o „ra- 
portare spaţială“) şi tong — simpla contiguitate şi relua- 
rea (o „raportare în plan“). Ele generează două moduri de 

a fi în lume: ca partener egal şi ca inferior, împreună cu 

cineva (interschimb) gi pe lingă (dependenţă). 


13.24. Zi Gong spune: „Unul pe care toţi cei din sa- 
tul lui să-l iubească, ce spuneţi despre una ca asta?!“ 

Maestrul răspunde: „Aşa ceva nu se poate!“ 

Zi Gong: „Dar unul pe care toţi să-l urască? Ce cre- 
deti despre asta?“ 

Maestrul: „Nu se poate nici aşa. Mai bine unul pe 
care toţi cei buni din sat îl iubesc şi toţi cei răi îl urăsc. 
Aşa, da!“ 

1. Întrebarea pusă de Zi Gong (literal: he ru — „cum ar 
fi?*, „cum ar veni?“) cere părerea Maestrului nu în pri- 
vinta acestui tip de om, ci a existenţei sale în termenii 
propusi (fata de însăşi formularea respectivă). Confucius 
răspunde în ambele cazuri negativ (wei ke ye: „nu se poa- 
te“), refuzind uniformizarea lumii vii în existenţa sa con- 
tradictorie: atita vreme cît într-un sat există şi buni şi răi, 
nimeni nu poate fi iubit de toţi sau urit de toţi. 

Alte variante centrează traducerea pe ideea tipului uman 
(„Ce credeţi, Maestre, despre el?“) şi răspunsurile Maes- 
trului arată insatisfactia fata de atingerea unui ideal („N-ar 
fi de ajuns"), pentru ca în final să propună acest model 
introdus în termenii „cel mai bine e sa...“ 


13.25. Maestrul spune: „Pe Omul ales e uşor să-l 
slujesti, dar să-i cîştigi simpatia-i mai greu. De cauţi să 
te placa, renuntind la Virtute, n-o să-i fle pe plac. Dar 
cînd te foloseşte, după puteri îţi dă de făcut şi te pre- 
țuieştel. Pe omul de rind e greu să-l slujeşti, dar e uşor 
să-l multumesti. Fă-l să te placă renuntind la Virtute 
şi-o să reuşeşti. Dar cînd te foloseşte cere de la tine mai 
mult decit poţi duce şi te istoveşte2.“ 

1. În original, qi zhi — „te foloseşte după capacităţi“, for- 

mulare în care cuvintul qi („vas“, „instrument“) este folosit 

cu o nouă valoare, ca verb (folosire în urma evaluării ca- 
pacităţilor). 

2. În original, qiu bei — „cere de la tine responsabilităţi 

copleşitoare“, sintagmă corespondenta celei precedente 

(„folosirea“ cuiva de câtre omul de rind). 


13.26. Maestrul spune: „Omul ales este autoritar, dar 
nu încrezut. Omul de rind e increzut, dar nu poate fi 
temut.“ 


13.27. Maestrul spune: „Tăria, hotărîrea, simplita- 
(ea! şi vorbele bine chibzuite2 te apropie de Suprema 
Virtute.“ 

1. De remarcat că ideea de simplitate este redată meta- 

foric în original prin cuvintul mu — „lemn“ (ceea ce amin- 

teste de „simplitatea lemnului neprelucrat* de care vor- 
besc daoiştii). În context, termenul capătă conotatia de 
naturalete, forţă şi bun-simt innascut. 

2. Cuvintul ne (vezi 4.24.), echivalat de noi prin .vorbele 

bine chibzuite“, se referă la acea prudenţă în a da drumul 

vorbei din gură, la reticenta, la vorbitul cu parcimonie, 
tocmai pentru a reda marea valoare acordată de Confu- 

cius cuvintului proferat (vezi şi 13.3.). 


13.28. Zi Lu întreabă: „Cum să faci ca să poţi fi nu- 
mit nobil învăţat?“ 

Maestrul răspunde: „Poartă-te cu stricteţe, cînd e ca- 
aul, dar şi cu înţelegere fata de celălalt. Aşa o să poţi 

fi numit nobil învăţat. Cu prietenii fii strict, dar inda- 
toritor, cu fraţii, plin de dragoste şi răbdător.“ 
1. Emblemele comportamentale propuse prin termenii din 
original (adjectivele reduplicate qie şi qia) au fost traduse 
de noi conform axei rigoare-ingaduinta, după cum e vorba 
de prieteni sau de fraţi. Deşi reluati identic în text în fraza 
a doua, am preferat aici explicarea lor. 

Dificultatea de echivalare a celor două adjective se 
poate constata după modul diferit în care sint traduse de 
unii autori: critical and exacting / indulgent (A. Waley), 
earnest and keen / genial (D.C.Lau), rigoureux et méticu- 
leux / affable (D.Leslie). 


13.29. Maestrul spune: „Un principe bun! isi in- 
struieşte poporul în şapte ani, astfel incit poate pomi 
un război.“ 

1. Datorită contextului, am tradus termenul shan ren 

(„omul bun“) prin „Principe bun“. 

Sensul pasajului se intregeşte prin secvenţa care ur- 
mează, fapt care i-a făcut pe unii traducători să cupleze 
aici ultimele două paragrafe şi să schimbe deci şi numărul 
(şi numerotarea). A.Waley procedează astfel în mai multe 
rînduri. 


13.30. Maestrul spune: „Trimite la luptă un popor 
care de instruire! n-a avut parte şi asta înseamnă în 
mod sigur că l-ai trimis la moarte.“ 

1. Verbul jiao („a învăţa pe cineva“. „a instrui”), folosit gi 

în paragraful anterior, se referă în acest context la 

meşteşugul annelor. 


Capitolul 14 
XIAN WEN 
[DESPRE CALEA OMULUI") 


14.1. Yuan Xian întreabă ce este ruşinea, dezonoarea!. 

Maestrul spune: „Cind statul e condus după lumina 
lui Dao, aşa cum se cuvine, să-ţi iei plata slujind ca 
dregător este foarte bine. Cind statul nu-i condus cu inte- 
lepciune, să-ţi maninci în continuare piinea de dregător 
este o ruşine.“ 

Xian: „Despre cel care ambiția, orgoliul, ura şi do- 
rinta egoistă? şi le-a putut infrina, se poate spune oare 
că a atins Virtutea?“ 

Maestrul: „Se poate spune că cineva să-l întreacă e 
greu, dar dacă este vorba chiar de Virtutea Supremă, 
nu pot şti nici eu.“ 

1. Se pare că întrebarea se referă chiar la cazul real al 
lui Yuan Xian (vezi 6.3.) care ar fl refuzat gu — drepturile 
în cereale cu care era retribuit ca dregător. Substantivul 
gu este folosit aici ca predicat, cu sensul de „a fi slujbaş 
la stat“. Pasajul insistă asupra imoralităţii de a fi retribuit 
fără merit, deci de a te afla într-o postură în care nu-ţi 
justifici eficienţa: eşti dregător fără să faci ceea ce trebuie 
să facă un dregător adevărat (ceea ce înseamnă o încăl- 
care a corectitudinii numelor). 

Chi — „ruşinea“ se redefineşte astfel ca o abatere de 

la postura corectă (vezi şi 4.22.). 

2. Ke — ambiția şi lipsa de scrupule în atingerea scopu- 
lui personal, fa — agresivitatea orgolioasă care nu ţine 
cont decit de sine, yuan — ura şi ranchiuna, yu — do- 
rinta egoistă, se reunesc aici sub semnul lipsei de mă- - 


* Capitolul este axat pe dezbaterea metodei cizelării de sine în atin- 
perca virtuţii, cu exemplificări din mit şi istorie. 

sură, al mărginirii şi egoismului. Eliminarea lor totală din 
comportament este recunoscută de Confucius ca dificilă 
(nan), dar nu-l convinge că ar echivala cu atingerea Su- 
premei Virtuti (Ren). 


14.2. Maestrul spune: ,Un carturar, daca ramine la 


el acasă să ducă o viata uşoară, nu e demn sa fie numit 
nobil învăţat.“ 


lui 


1. În original, bu zu wei Shi: „nu satisface postura (nu- 
mele) de Shi (de nobil învăţat)“. 

După cum se poate observa şi în capitolul anterior, 
paragrafele 20 şi 28, am tradus shi fie prin „cărturar“, fie 
prin „nobil învăţat“. Familiarizarea cu textul confucianist 
ne arată că gi acest termen este folosit cu nuantari şi ac- 
centuări, pe care oralitatea va fi avut mijloace să le mar- 
cheze, dar care în text nu pot fi refăcute decit la operaţia 
finală de stabilire a sensului întregului. Pasajul de faţă 
arată clar diferenţa dintre un cărturar care este astfel prin 
rangul de mic nobil şi prin instruire. şi un cărturar care 
igi împlineşte menirea ca Om ales. 


14.3. Maestrul spune: „Cînd un stat e prin lumina 
Dao guvemat, acţionează cu îndrăzneală şi vorbeşte 


direct, netimorat. Cind în stat lumina lui Dao a pierit, 
acţionează tot aşa, dar vorbeşte mai domolit!.“ 


1. În text, verbul sun („a te da înapoi“, „a atenua”), prin 
care se recomandă o strategie discursivă foarte puternic 
valorizată în spaţiul chinez. Aici are sensul de „a vorbi cu 
mai multă înţelegere fata de partener“, „a lăsa de la tine“. 


14.4. Maestrul spune: „Omul care are forţa Virtuţii 


e neapărat meşter la vorbe înțelepte, dar un bun vorbi- 


tor 


nu e neapărat un asemenea Om superior. Omul 


omenos e neapărat curajos, dar cel curajos nu e ne- 
apărat omenos!.* 


1. Sfera termenului „Om cu forţa Virtuţii“ (you De zhe 
— „care are De“) include in mod necesar abilitatea vorbirii 
elocvente (you yan — „are vorbire“), la fel cum sfera ter- 
menului „Omenie superioară“ (Ren) include curajul Yong). 
Rezultă că Forţa Virtuţii nu se poate manifesta pe deplin 
fără elocinta, iar comportamentul superior uman cere ne- 
apărat curaj. Elocinta, la rîndul său, se înţelege ca vorbire 
cu miez, eficientă, ca forţă persuasivă. 

14.5. Nan Gongkuo! i se adresează Maestrului Kong: 
~Y{2 era un bun arcaş, iar Ao? un bun corăbier, dar nici 
unul din ei n-a murit de moarte bună. in schimb Yu? 
şi Ji5 au trudit pe pămînt şi au stăpinit lumea.“ 

Maestrul nu răspunde. Abia după ce Nan Gongkuo 
s-a retras, spune: „Cu adevărat Ales este omul acesta, 
căci îi venerează pe strămoşii care practicau Virtutea.“ 


1. Discipol numit şi Nan Rong sau Zi Rong (vezi şi 5.2.). 
2. Personaj mitic, suveran al unui regat sărac din timpul 
dinastiei Xia, vestit prin măiestria sa de arcaş. Moare ucis 
migelegte de către ministrul său, Han Zhuo. 

3. Un alt personaj mitic din aceeaşi epocă revolută, flul 
lui Han Zhuo, dotat cu o putere ieşită din comun. Se spu- 
ne astfel că putea să tragă singur o corabie pe uscat şi 
era de neînvins în bătăliile navale. 

4. Împărat legendar care, în mileniul al III-lea a. Chr., a 
trudit la înălţarea digurilor pentru stăvilirea puhoaielor şi 
la secarea mlaştinilor, pentru a-i ajuta pe oameni. 

5. Erou legendar care i-a învăţat pe oameni cultivarea 
pămintului. Acţiunea reglatoare şi civilizatoare a lui Yu şi 
Ji este incomparabilă cu simpla forţă fizică a celor dintîi. 
Capacitatea discipolului de a face distincţia necesară între 
cele două tipuri de personaje renumite, conform forţei lor 
morale manifestate, îl incinta pe Maestru. 


14.6. Maestrul spune: „Un om nobil! doar prin obir- 
gia sa dar fără Virtutea Omeniei se mai găseşte. Dar 
om de rind? care să aibă Virtutea Superioară nu se în- 
tilneşte.“ i 

1. Termenul jun zi este folosit în accepţia de „Om ales“ 

doar prin naştere, aşa cum este şi Principele însuşi, el 

desemnează deci aristocrația ereditară. Cealaltă acceptie 

a termenului se referă la o aristocrație morală care 

dobindeşte acest rang prin instruire şi cultivarea Virtuţii. 

2. Atitudinea depreciativă faţă de omul de rînd, ca născut 

fara nici o şansă, certifică ideea confucianista a elitei. 

Toate exigenţele practicării Virtuţii Supreme a Omeniei 
se referă doar la relaţia de parteneriat cu cei din categoria 
nobilimii de singe (marea aristocrație) şi a micilor nobili 
cărturari (shi) care se înalţă în rang prin ţinuta intelec- 
tuală şi morală. Dialogicul presupus de comportamentul 
superior uman, raportarea la celălalt este mereu selectivă. 

Omul de rind este termen pereche pentru Principe sau 

nobilul mandarin numai ca supus, faţă de care primul 
să-şi manifeste omenia, să se poarte îngăduitor, ocrotitor, 
binevoitor, precum un părinte cu fiii lui. 


14.7. Maestrul spune: „Pe cel pe care îl iubeşti, poti! 
oare de truda muncii să-l fereşti? Şi dacă cuiva ii eşti 
supus, devotat, poti! să nu-i mai dai nici o învăţătură 
sau sfat?“ 

1. Verbul neng — „a (se) putea“ este semnificativ în or- 

dine logică. 


14.8. Maestrul spune: „Cînd era o poruncă de întoc- 
mit, demnitarul Pi Chen! o compunea, Shi Shu! o cer- 
ceta şi o comenta, ministrul de exteme Zi Yu? o imbuna- 
tatea şi la urmă primul ministru Zi Chan!, la el, la Dong 
Li, o desăvirşea.“ 

1. Cele trei nume reprezintă nobili şi înalţi demnitari ai 

regatului Zheng, între care primul ministru Zi Chan era 

admirat în mod deosebit de Confucius. Dong Li este nu- 
mele locului unde se afla reşedinţa acestuia. 

2. Pentru că în text există indicaţia funcţiei lui Zi Yu ca 

ministru de externe (xing ren), se poate deduce că era o 

poruncă trimisă în afara ţării, la vasali. 

3. Etapele elaborării unei legi sint deci: cao chuang 

(„schiţarea“”), tao lun („cercetarea şi argumentarea”), xiu 

shi („corectarea şi îmbunătăţirea“), run se („perfectarea 

formei finale, cizelarea stilului“). 


14.9. Cineva îl întreabă pe Maestru despre Zi 
Chan!. Maestrul spune: „Zi Chan este un om generos.“ 

Este apoi întrebat despre Zi Xi2. Maestrul doar ex- 
clama: „Oh, elf Oh, el!“ 

_ Cind despre Guan Zhong? este întrebat, răspunde: 
„Asta da om! Le-a luat celor din familia Bo cetatea Pian 
cu trei sute de suflete şi cu toate că pe Bo Shit l-a 
sărăcit, acesta pina la sfirşitul vieţii lui cu nimic nu l-a 
învinuit.“ 

1. Ministru (vezi şi 3.12.), lăudat de Confucius prin cali- 
ficativul hui (.generos*, conform exegezei). (Hui apare in 
Lun Yu, 4.11., folosit şi depreciativ, cu sensul de „poftă 
de inavutire*). 

2. Personaj identificat fle ca fratele mai mic al lui Zi Chan, 
fle ca un ministru renumit din regatul Chu. Exclamatia 

Maestrului nu orientează cu precizie evaluarea. A. Waley 
crede că, dacă ne bazăm pe felul în care acest Zi Xi este 
caracterizat in Biografii (Zuo Zhuan), Maestrul ar fi avut 
mai degrabă motive să-l aprobe. Alţi comentatori consi- 
deră că Maestrul îşi exprimă totuşi neplăcerea de a vorbi 
despre el, felul laconic în care o face indicind faptul că 
cei din jur erau la curent cu o întîmplare care i l-ar fi 
făcut dezagreabil (se pare că s-ar fl interpus în relaţia 
Maestrului cu Principele). 
3. Ministru din regatul Qi (vezi 3.22.), elogiat, dar uneori 
şi criticat de Confucius. Este elogiat pentru că îşi condu- 
sese regatul la prosperitate şi putere datorită calităţilor 
sale, deosebite, între care şi omenia faţă de cel învins, 
cum pare să se înţeleagă din acest paragraf. Reproşul pe 
care i-l face Confucius (conform cărţii Shi Ji a istoricului 
Sima Qian) este că nu a putut reface unitatea imperiului. 
Unii comentatori, care consideră pasajul următor ca o 
continuare a acestuia, văd aici o laudă la adresa lui Bo 
Shi, în contrast cu Guan Zhong. 
4. Nobil din regatul Qi. 


14.10. Maestrul spune: „Să fii sărac şi să nu huleşti 
e mai greu decit să fii bogat şi să nu fii mindru.“ 


14.11. Maestrul spune: „Meng Gongchuol e mai 
mult decit capabil pentru a fi dregător? în slujba mari- 
lor familii Zhao şi Wei3. Pe de altă parte însă, nu e des- 
tul ca să fie ministrul unor regate ca Teng şi Xue4.“ 

1. Talentat politician din regatul Lu, stimat de Confucius 

pentru sufletul său curat şi lipsit de patimi (vezi, mai jos, 

paragraful 12). 

2. În original, lao, formulă de desemnare a unui demnitar 

din familiile nobile. Cuvintul este folosit aici ca predicat 

cu sensul de „a fi dregător“. 

3. Familii nobile din regatul Jin. 

4. Mici regate vecine cu regatul Lu. 


14.12. Zi Lu întreabă ce este un om desăvirşitl. 

Maestrul răspunde: „Cineva cu înţelepciunea lui 
Zang Wuzhong? dăruit, cu puterea de a renunţa la do- 
rinte ca Gongchuo, curajos ca Zhuang ZI3 din cetatea 
Bian, cu măiestria lui Ran Qiu‘ şi prin rituri şi muzica 
glefuit, un astfel de om poate fi considerat desăvirşit5.“ 
Maestrul adaugă: „Dar putem oare astăzi să-i cerem 

cuiva să fie astfel pe toate planurile împlinit? Mă multu- 
mesc să-l numesc desăvirşit pe cel care cînd are prilej 
de cîştig nu uită de dreptate, sau pe cel care cînd are 
de înfruntat un pericol nu se teme doar pentru sine, 
sau pe cel care cu toată trecerea timpului cuvintul dat 
neclintit şi-l ţine.“ 
1. Noul termen-emblemă propus. cheng ren, omul „desă- 
virşit“, împlinit pe toate planurile, este mai mult decit un 
om „ales“, este „Omul ales desăvirşit“, ideal greu de atins, 
după cum recunoaşte şi Confucius. 
2. Nobil din regatul Lu, nepot al lui Zang Wen Zhong, 
care apare în 5.17., consemnat în cartea Zuo Zhuan ca 
renumit pentru inteligenţa sa. 
3. Alt personaj din regatul Lu, celebru pentru faptele sale 
intrate în legendă. 
4. Alt personaj, avind acelaşi nume cu discipolul Ran 
Qiu. A. Waley presupune că ar fl vorba de un oarecare 
Ran Shu, pomenit în Zuo Zhuan. al cărui nume ar fi fost 
scris greşit de copist. 
5. Calitățile însumate de Omul perfect rememorează 
termenii-emblemă cunoscuţi: zhi — inteligenţa, bu yu — 
lipsa dorințelor (egoiste), yong — curajul, wen — rafina- 
mentul (prin rituri şi muzică), la care se adaugă unul nou: 
yi — priceperea, talentul practic. 


14.13. Vorbind despre Domnia sa Gong Shuwen!, 
Maestrul îi spune lui Gong Mingijia2: „E adevărat ca 
stapinul vostru nu vorbeşte, nu ride şi nici nu se lasă 
cu daruri curtat?3“ 

Gong Mingjia răspunde: „Ceea ce se spune e exage- 
rat. Stăpinul vorbeşte numai cînd e cazul şi vorbele sale 
pe nimeni nu obosesc. Ride numai cînd e prilej de ve- 
selie şi astfel risul său nu supără pe ceilalţi. Ia numai 
ce se cuvine să i se dea şi astfel lumea nu e scirbita de 
purtarea sat.“ 

Maestrul spune: „Să fle aşa? Oare într-adevăr e aşa?5 

1. Mare nobil din regatul Wei, care după moarte a fost 

numit Wenzi („Cel învăţat“ sau „Cel înţelept”). 

2. Demnitar în slujba lui Gong Shuwen. 

3. În original, cel de-al treilea verb negat care descrie 

comportamentul personajului, este qu („a lua“, „a obţine“) 

şi sensul său poate fi înţeles în mai multe feluri: „a lua 
daruri”, „a lua mită“, „a fi apucător“. 

4. Partea a doua a flecărei fraze, prin care Gong Mingjia 
răspunde, repetă acelaşi subiect şi predicat: ren bu yan 
„oamenii nu sînt sătui de“. Am tradus diferit predicatul, 
al cărui sens se reformulează în funcţie de obiect: yan — 
vorbele, xiao — risul. qu — luatul. 
5. O problemă specială pune traducerea îndoielii finale a 
Maestrului, într-o frază care foloseşte ca predicat tenne- 
nul ran („a fi adevărat”). Obiectul acestei îndoieli este mo- 
delul comportamental descris sau se referă la adevărul 
explicaţiei, la conţinutul etichetării din întrebarea Maes- 
trului. D.C. Lau traduce exact în acest al doilea sens: „can 
that really be the right explanation for the way he was, I 
wonder?“ A 
14.14. Maestrul spune: „Zang Wuzhong, ocupind 
tinutul Fang!, cere prinţului Lu dreptul ca familia sa 
să domnească în regat2. Deşi se spune că nu l-ar fi 
constrins pe suveran, mie unul nu-mi pare adevărat.“ 


1. Feudă în zona provinciei Shandong, districtul Fei. 
2. Consemnat în Zuo Zwan. episodul se referă la al 23-lea 
an de domnie al prinţului Xiang din Lu (550 a. Chr.), cînd 
Zang Wuzhong, acuzat de amestec într-o revoltă, este exilat 
şi în drum spre exil ocupă Fang, apoi trimite prinţului un 
mesaj în care cere dreptul la succesiune pentru fratele 
său Zang Wei în schimbul ținutului Fang. 

Verbul wei, „a face (succesor)“, este interpretat, dato- 
rită omonimiei, de către unii comentatori ca numele fra- 
telui pentru care se cere tronul. 


14.15. Maestrul spune: ,Wen!, prinţul regatului Jin, 
era meşter în intrigi politice, dar nu era drept?. Prinţul 
Huan din regatul Qi era drept, dar nu putea să ţină 
intrigilor piept.“ 

1. Wen Chonger, unul dintre cei cinci tirani din perioada 

„Primăvara şi Toamna“. 

2. Cele două calificative folosite pentru comparaţie sînt, 

în original, jue şi zheng. Primul pune probleme de echi- 

valare, dat flind că sensul său include atit ideea de inte- 

ligenta, cit şi pe cea de meşteşug în intrigile politice. D. 

Leslie îl traduce, de pildă, prin „intrigant“. Propunerea 

mai îndepărtată de literă pe care o face A. Waley (compa- 

ratia între capacitatea de a rezolva o problemă urgentă de 
stat şi cea de a respecta, în acelaşi timp, corectitudinea 
ritualului, a regulii) nu este de respins, dar în explicaţia 
din note el recunoaşte că argumentele celor care propun 

această interpretare nu sînt prea convingătoare: nu există 

atestări nici pentru lipsa de respect a riturilor a lui Wen, 

nici pentru lipsa de promptitudine în treburile politice ale 
lui Huan. 

14.16. Zi Lu spune: „Cînd prinţul Huan l-a ucis pe 
prinţul Jiu, Shao Hu şi-a luat viaţa de dragul prinţului 
său, dar Guan Zhong nu numai că nu şi-a urmat su- 
veranul în moarte, dar a devenit ministrul ucigaşuluil. 
N-a fost astfel Guan Zhong lipsit de Virtute?“ 

Maestrul răspunde: „Ca ministru al prinţului Huan, 
Guan Zhong l-a ajutat pe acesta să-i supună pe vasali 
fără să folosească vreun car de luptă şi a făcut sub Cer 
ordine, lucru de care poporul a putut pină azi să se 
bucure. Asta înseamnă Virtutea, superioara Virtutel“ 

l. Episodul, relatat in Zuo Zhuan, se referă la cel. de-al 

optulea an de domnie al prinţului Jiu. Shao Hu şi Guan 

Zhong se aflau în slujba acestui print, cînd Xiao Bo, vil- 

torul print Huan, îşi asasinează fratele. Ca probă a fide- 

lităţii sale, Shao Hu se sinucide, dar Guan Zhong rămîne 
în slujba uzurpatorului. Confucius nu-l consideră pe 

Guan Zhong oportunist, ci, dimpotrivă, deţinător al com- 

portamentului omeniei superioare (Ren), intrucit el s-a 

depăşit pe sine şi s-a dedicat binelui celorlalţi. Pasajul 

următor explică limpede de ce Maestrul îl socoteşte pe 

Guan Zhong virtuos. 


14.17. Zi Gong spune: „N-a fost Guan Zhong lipsit 
de virtute? Păi, cînd prinţul Huan l-a ucis pe Jiu, el n-a 
putut să se omoare, ba i-a devenit ucigaşului ministru“. 

Maestrul: „Dacă n-ar fi fost el, ca ministru al prinţului 
Huan, să-i supună pe vasali, în lume ar fi fost dezordine 
şi poporul n-ar fi putut să se bucure. Dacă n-ar fi fost 
el, mă tem că acum am fi fost barbari! cu pletele in 
vint $i cu veşmint neceremonial pe stinga incopciat. Oa- 
re ar fi fost mai bine ca el, aidoma unui om de rind, 
să-şi ia viaţa în vreo văgăună şi nimic de pe urma lui 
să nu rămînă?“ 

1. Prinţul Huan a oprit invazia barbarilor Di. 

14.18. Marele nobil Xun!, demnitar în slujba lui 
Gong Shuwenzi, este sprijinit de acesta pentru a fi şi 
el înălţat la rangul de mare dregător în regat. Maestrul, 

nuzind, spune: „Gong Shu isi merită pe drept numele 
de Wenzi — Cel Înţelept2.“ 
1. Mare nobil din regatul Wei, prețuit de Gong Shu pen- 
tru calităţile sale alese şi recomandat prinţului Wei pentru 
rangul superior al dregătoriei (zhu gong). 
2. Atribuirea numelui de Wenzi („Cel Înţelept“) presu- 
punea o mare înţelepciune, capacitatea de a recunoaşte 
valoarea altuia pina la a face dintr-un supus merituos 
egalul tău. 


14.19. Maestrul vorbeşte despre lipsa de Virtute a 
prinţului Ling din regatul Wei. Kang Zi! spune: „Dar 
daca Domnia sa este aşa, cum de pina acum n-a pier- 
dut ţara?“ 

Maestrul răspunde: „Păi, n-a pierdut-o, pentru că Zhong 
Shuyu? se îngrijeşte de trimişii străini şi de oaspeti, 
Zhu Tuo de cultul strămoşilor, iar Wang Sunjia de 
urmată. De asemenea oameni înconjurat, cum să pierzi 
un regat?“ 

1. Ji Kang (vezi 2.20., 3.1., 3.21.). 

2. Demnitar numit si Kong Yu (vezi 5.15.). 

3. Vezi 6.16. 

4. Vezi 3.13. 


14.20. Maestrul spune: „Cel căruia îi e uşor vorbe 
mari să grăiască, cînd e să facă, ii vine greu să infap- 
luiască.“ 


14.21. Chen Hengzi! il asasineaza pe prinţul Jian? 
din regatul Qi. Maestrul Kong isi face ablutiunile rituale 
gl merge la palat pentru a-l informa pe prinţul Lu Ai: 
„Chen Heng şi-a ucis suveranul, vă rog să porunciti sa 
de pedepsit.“ 

Prinţul: „Anunţă-i pe Cei trei nobili vasali3.“ 

Maestrul: „Pentru că am fost cîndva dregător, m-am 
mimţit dator să vin să vă cer Vouă pedepsirea.“ 

Prinţul: „Mergi şi incunostinteaza-i pe Cet trei.“ 

Maestrul Kong merge la Cei trei şi le spune, dar 
nceştia nu-i incuviinteaza cererea5. Kong Zi repetă: 
„Pentru că am fost cîndva dregător am simţit că-i de 
datoria mea să procedez aşa.“ 

1. Nobil din regatul QI, numit şi Chen Heng. 

2. Qi Jiangong, print al regatului Qi. 

3. Cei trei şefi ai familiilor care deţineau puterea în rega- 
tul Lu (vezi 3.2.). 

4. În text este precizat da fu zhi hou — primul rang după 
marii demnitari nobili (vezi 11.7.). 

5. Episodul este consemnat în Zuo Zhuan, ca petrecut în al 
14-lea an al domniei prinţului Ai, cind Confucius nu mai 
ocupa nici o funcţie oficială. El afirmă o „conştiinţă“ ci- 
vică, o responsabilitate politică pe care i-o impune fosta 
sa investitură, ca efect prelungit al unei responsabilităţi 
puternic afirmate. Sintagma care redă această atitudine 
este în textul original bu gan bu gao ye („nu îndrăznesc 
să nu raportez“). 


14.22. Zi Lu întreabă ce înseamnă să-ţi slujeşti suve- 


ranul. 
Maestrul răspunde: „Nu-l înşela şi nu te teme să-l 


infrunti deschis! dacă a greşit ceva.“ 


1. Verbul fan („a se opune“, „a înfrunta“) capătă aici co- 
notația de loialitate, de dragoste de dreptate. 


14.23. Maestrul spune: „Omul ales cată spre Vir- 
tute şi se desăvirşeşte, omul de rind cată spre ciştiguri 
mărunte şi se prăbuşeşte.“ 

1. Verbul da („a atinge idealul fixat“) (vezi şi 12.20.) este 

folosit pentru a realiza opoziţia superior-inferior prin pre- 

fixarea cu locativele shang („deasupra“) si xia („dede- 
subt“). 
Am tradus prin marcarea referinței: („Virtutea“ pentru 

Omul ales şi „ciştigul mărunt“ pentru omul de rînd), pre- 

cum şi prin direcționarea finalizării. 

Sensul special al verbului da de „a pătrunde“ incită şi 
spre o traducere de tipul: „Omul ales pătrunde cele su- 
perioare, iar omul de rind pe cele inferioare (cf. D.C. Lau). 


14.24. Maestrul spune: „Cei vechi! învățau pentru 
desăvirşirea de sine. Cei de azil învaţă pentru a se re- 
marca din mulţime.“ 

1. Gu — „cei vechi“ şi jin — „cei de azi“ se deosebesc 
dupa cum cei dintii cultivă esenţa şi ceilalţi aparenţa, 
opoziţie marcată în text prin ji — „sinele“ (eul ca subiec- 
tivitate) şi ren — „persoana“ (eul ca obiectivitate). Inter- 
pretarea noastră se îndepărtează astfel de cea tradiţională 
care transpune sintagma finală wei ren prin „a fl remar- 
cati de ceilalţi“. 

Confucius arată aici pericolul parvenirii prin cultură, 
care va submina elita cărturarilor birocrati. 


14.25. Qu Boyu! trimite un emisar la Maestrul 
Kong. Maestrul il pofteşte să gada şi se întreţine cu el. 
Spune: „Ce mai face venerabilul tău stapin?* 

Trimisul răspunde: „Venerabilul meu stăpin doreşte din 
toată inima să-şi imputineze greşelile, dar strădania nu-i 
prea reuşeşte.“ a 

Trimisul iese şi Maestrul e entuziasmat: Asta da, 
emisar! Ce slujitor adevărat2“! 

1. Nobil din regatul Wei. 

2. Exclamatia finală a fost interpretată în două moduri: 

ca laudativă faţă de spiritul critic şi corect al emisarului 

care în acest fel îşi slujeşte cu adevărat stapinul, sau, 
dimpotrivă, ca depreciativă, pentru atitudinea nerespec- 
tuoasă a trimisului, care nu corespunde atitudinii supuse 
şi loiale. Am optat pentru varianta laudativă, susţinută şi 
de pasajele anterioare (vezi de exemplu 14.22.), unde Con- 
fucius se pronunţă pentru afirmarea deschisă a opiniilor. 


14.26. Maestrul spune: „Dacă nu eşti în postură ofi- 
cială nu te amesteca în politică.“ 

Maestrul Zeng: „Un Om superior nu se gindeşte să 
facă mai mult decit funcţia îi îngăduie.“ 

1. Vezi 8.14. Acelaşi îndemn ca Omul ales să nu isi 

depăşească atribuţiile. 


14.27. Maestrul spune: „Omul ales socoteşte drept 
o ruşine să promită multe şi să facă puţinel.“ 

1. Chi — „ruşinea“, dezonoarea de a nu fl în faptă la înăl- 

timea vorbelor. 


14.28. Maestrul spune: „Omul ales are de respectat 
trei lucruri! de care eu însumi nu-s în stare: Omenie 
fira mînie, Intelepciune fara rătăcire şi Curaj fără teama?.“ 

Zi Gong spune: „Cind Maestrul le spune pe acestea, 
dle fapt se descrie chiar pe Domnia sa.“ 

1. În text, dao zhe san — „trei norme, trei reguli“. 

2. Vezi şi 9.29. 


14.29. Lui Zi Gong îi plăcea să-l critice pe celălalt. 
Maestrul: „Oare perfecțiunea ta a atins un grad aşa de 
inalt? Eu unul n-am atita timp de irosit.“ 

14.30. Maestrul spune: „Nu fii necajit, dacă de cei- 
lalţi nu eşti prețuit. Fii necăjit, numai dacă nu eşti cu 
talent dăruit.“ 


14.31. Maestrul spune: „Să nu-l bănuieşti pe 
celălalt de înşelătorie, să nu-l crezi cu uşurinţă capabil 
de nesinceritate, ci să ai puterea de a ghici înşelătoria 
şi nesinceritatea. Nu în aceasta constă superioritatea?“ 


14.32. Ermitul Wei Shengmu îi spune Maestrului 
Kong: „Qiul, ce tot alergi aşa, ba la apus, ba la răsărit? 
O faci oare pentru a arăta cit eşti de meşter la vorbit?“ 

Maestrul: „Nu pretind să arăt cît sint de meşter la 
vorbit, dar nu-mi plac cei ce se comportă înţepenit2.“ 


1. Prenumele Maestrului.  Adresare neprotocolară, 
încălcare a Etichetei, pe care şi-o permite ermitul iubitor 
al spontaneităţii naturale. 

2. Literal: „imi fac rău cei imobili“ (ji gu). Expresie care 
face manifestă dorinţa de maleabilitate, de schimb de idei 
a lui Confucius. Alte traduceri insistă asupra imobilităţii 
ca incapatinare şi ca opacitate, considerind că este de fapt 
o aluzie la suveranul care nu ascultă învăţăturile Maes- 
trului. 

Pasajul este de o mare virtuozitate stilistică. Jocul 
subtil al sensului, care apare şi care se ascunde, este rea- 
lizat prin polisemie şi specularea valorii iconice a ideogra- 
melor. Pentru a arăta mobilitatea iscoditoare este folosit, 
de pildă, adjectivul zi in forma reduplicată („neliniştit“, 
„fără astimpăr“, „într-o continuă căutare”), iar semnul 
grafic este format dintr-un „copac“ şi un „apus“. 

14.33. Maestrul spune: „Un cal care aleargă zece mii 
de li e admirat nu pentru forţa sa, ci pentru rasa sal.“ 
1. Cuplul li — forţa fizică şi De — forţa Virtuţii este repus 


alegoric în discuţie. Omul ales este el însuşi un specimen 
rasat. 


14.34. Spune cineva: „Ce credeţi, se cuvine să răs- 
plăteşti răul cu bine1?“ 

Maestrul: „Şi binelui atunci ce-i dai răsplată? Mai 
bine-i dacă răul cu dreptate-l vei plăti, iar binele cu bine 
îl vei răsplăti.“ 

1. Întrebare asemănătoare unei secvenţe din Dao De Jing, 

cap. 63, referitoare la atitudinea suveranului faţă de su- 


DESPRE CALEA OMULUI 237 


puşi: mai bine să fle folosită forţa Virtutli De şi nu vio- 
lenta. Ridicata la rang de generalitate, întrebarea capătă 
de la Maestru un răspuns sănătos: „după faptă şi raspla- 
tă“, diferit de cel al moralei creştine. Morala confucianistă 
nu este o morală a umilintei eului în raport cu celălalt. 
Acordarea întiietăţii celuilalt, creditarea lui reprezintă de 
fapt confirmarea superiorității şi demnităţii proprii. 


14.35. Maestrul spune: „Nimeni nu mă cunoaştel.“ 

Zi Gong: „Cum adică, nimeni nu vă cunoaşte?“ 

Maestrul: „Nu spun că-i pedeapsă cerească şi nici pe 
oameni nu-i învinuiesc2. Aici pe pamint învăţ ce-i ome- 
nesc, dar în ceea ce-i ceresc? tind sa mă desăvirşesc. 
Poate că doar Cerul mă cunoaşte, aşa gindesc.“ 

1. Zhi — „a cunoaşte“, cu conotatia de „a înţelege“. mai 

mult decit a recunoaşte (ca merituos). cum orientează lec- 

tura unele traduceri. 

2. În Meng Zi se afirmă limpede: „Omul ales nu acuză 

cerul şi nu-i învinuieşte pe oameni“ (Meng Zi, 2.2.). 

3. Marcarea celor două planuri se realizează prin locati- 

vele xia — „dedesubt“ şi shang — „deasupra“. 

4. De semnalat verbul da. care prin simetria cu xue — 

„a învăţa (în planul inferior, pe pămînt)“ îşi afirmă foarte 

puternic sensul de „pătrundere“, de „penetrare“ a adevă- 

rului, a principiului superior. Verb al desăvirşirii. al atin- 

gerii etapei superioare. da se apropie chiar de sensul de 

„revelaţie“. 

Acesta este pasajul cel mai clar, cel mai explicit al mo- 
dului în care Confucius vede desăvirşirea înţeleptului: 
telul suprem este realizarea sa în plan superior, iar per- 
formarea în social nu este un scop în sine. 


14.36. Gong Boliao! îl pirăşte pe Zi Lu la Ji Sun?. 
Zi Jingbo? îl anunţă pe Maestru de aceasta, spunînd: 
„Domnia sa Ji Sun este de vraja lui Gong Boliao sub- 
jugat. Dar imi stă în putere să fie astfel ca leşul lui 
song Boliao să fie la o răscruce aruncat.“ 

Maestrul spune: „Va fi aşa cum va fi soarta, fie că 
legea lui Dao va fi împlinită, fie că legea lui Dao nu se 
va păstra. Împotriva a ceea ce ii este dat* poate Gong 
Hollao să facă ceva?“ 

1. Discipol numit şi Zi Zhou. 

2. Ji Sun sau Ji Kang, şeful familiei Ji. 

3. Mare nobil din familia He. regatul Lu. 

4. Ming — .Datul® (cerului, naturii) nu este echivalat cu 
Dao, cu împlinire a Modelului maxim. Relaţia dintre Dao 
şi Ming ramine o problemă neclarificata. Ming pare să 
cenzureze implinirea lui Dao. Dar acest Dao are aici sen- 
sul de respectare a Normei într-un domeniu anume, nu 
este Dao — Principiul suprem. Întrebarea importantă este 
dacă Ming sau Tian Ming au în funcţionarea lor Dao. 


14.37. Maestrul spune: „inţelepţii luminati ştiu cum 
să stea departe? de lume. Vin apoi cei care se îndepăr- 
tează de anumite locuri. Următorii sint cei care se feresc 
de anumite chipuri. Si, în sfirgit, cei care evită vorbele 
unora.“ 

Maestrul spune: „Sint şapte oameni? care s-au com- 
portat aşa.“ 

1. În original, xian zhe — „cei aleşi“, „cei deosebiți“. 
2. Verbul propoziţiilor este bi — „a se feri“. „a evita“, „a 
tine la distanţă“. Obiectele sale sint: shi — „lumea“ (tra- 
dus prin „one's generation“ de A.Waley). di — „loc concret“ 
(tradus şi prin „ţara lor“, cf. D. Leslie), se — „privire“, 
„infâţişare“, „expresie“ (tradus şi prin „femeile“, cf. D. Leslie) 
şi yan — „vorbe“. Traducerile adaugă in general acestor 
obiecte atribute: lumea „unde domneşte dezordinea“, chi- 
puri „ostile“, vorbe „lipsite de ceremonie“. Unele traduceri 
consideră aceste obiecte ca referindu-se la înţelept. Acesta 
aplică o strategie de evitare a ostilităţii suveranului, este 
intr-o permanentă alertă defensivă, are intuiţia locurilor 
în care să nu se arate, a gesturilor şi expresiei neadecvate, 
a cuvintelor nepotrivite. 
3. Referirea pare să se situeze într-un context familiar, 
care nu mai are nevoie de precizarea identităţii celor gap- 
te. In 18.8. sint enumeraţi „cei şapte care s-au retras“, 
dar cu altă titulatură: mian min — „cei care evită oame- 
nii“ şi care au refuzat rangul de dregător. A. Waley de- 
taşează ultima propoziţie şi, bazindu-se pe sensul concret 
al sintagmei zuo zhe — „cei care fac“, crede că cei şapte 
sint „culture-heroes“, cei care au iniţiat agricultura, me- 
talurgia, olăritul etc. 


14.38. Zi Lu innopteaza la Poarta de piatră. Pazni- 
cul îl întreabă: „De unde veniţi?“ 

Zi Lu răspunde: „De la Maestrul Kong de acasă.“ 

Paznicul: „E vorba de acela care ştie că ceea ce vrea 
el nu se poate şi totuşi de la țelul său nu se abate2?* 


1. Trecatoare la frontiera dintre regatele Lu şi Qi. 

2. Maestrul Kong trecea drept un idealist, un soi de „ne- 
bun“ incapatinat în nebunia lui, de vreme ce un umil paz- 
nic auzise de el în aceşti termeni. 


14.39. Maestrul aflat în regatul Wei cinta, acom- 
paniindu-se la qing!. Un om cu un coş in spate trece 
prin fata uşii şi auzindu-l spune aşa: „Cintă cu atita 
alean de parcă îi lipseşte ceva2.“ Apoi după o vreme 
adaugă: „Ce jalnic sunet ce nu mai conteneşte! De vre- 
me ce nimeni nu-l înţelege, de ce nu se opreşte? 

«Dacă vadul e adinc o iei pe unde-s pietre, ocolit. 

Dacă vadul e mic, îţi sufleci veşmintul şi treci liniştit3».“ 

Maestrul spune: „Într-adevăr, nimic nu mai pare 
greu, dacă e astfel gindit!“ 

1. Instrument de percuție din piatră sau jad. 

2. Aluzie la tristeţea frustrării lui Confucius pe care o 

înţelege o clipă, dar pe care apoi o condamnă ca obosi- 

toare, prin monotonie şi obstinaţie. Frustrarea însăşi poa- 
te fi motivată fie prin eşecul personal în cariera oficială, 
fle prin utopicul său ideal al salvării lumii. 

3. Citat din Cartea Stihurilor (Shi Jing. Bei Feng. Pao you 

ku ye). Citatul pare să-i indice Maestrului calea simplă a 

bunului-simţ: acţiunea se potrivea realităţii, aşa cum este 

ea, un soi de „mulţumeşte-te şi fă ceea ce se poate face“, 

„adaptează-te situaţiei“. 


14.40. Zi Zhang spune: „În Shu Jing este scris: «Re- 
gele Gao Zong purtă doliu după al său părinte şi timp 
de trel ani nu se folosi de cuvinte»l. Asta ce tilc are? 

Maestrul spune: „Asta înseamnă venerarea strămoşilor 
gi cei de odinioară erau toţi aşa. După ce suveranul mu- 
rea, noul Principe trei ani nu vorbea şi doar bătrinii 
demnitari îşi împlineau îndatoririle, iar primul-ministru 
dădea poruncile?.* 

1. Citat din Shu Jing (Wu yy, referitor la domnia lui Guo 

Zong (1324-1266 a.Chr.) din dinastia Shang. În text este 

precizată formula lian yin — „retragerea în sălaşul durat 

aproape de mormîntul tatălui în care ful stătea în perioa- 
da de doliu“. ` 

2. Doliul foarte strict nu permitea schimbarea demnitari- 

lor, aşa încît trei ani funcţiona aceeaşi administraţie. În 

acest caz s-ar putea ca interdicţia de a vorbi să se refere 
doar la domeniul politicului ca respect al fiului faţă de 
tatăl defunct. căruia îi prelungeşte simbolic efectul puterii. 

14.41. Maestrul spune: „Cind suveranii iubesc Ri- 
tul, poporul e uşor de condusl.“ 
1. Vezi şi 13.4. 


14.42. Zi Lu întreabă ce este un Om ales. 

Maestrul răspunde: „Cel ce pe sine se modelează! şi 
pe ceilalţi cu respect? îi tratează.“ 

Zi Lu: „Ajunge atit?“ 

Maestrul: „Cel ce se educă pe sine şi aduce celorlalţi 
armonie.“ 

Zi Lu: „Ajunge atit?“ 

Maestrul: „Să te modelezi pe tine însuţi şi să aduci 
poporului armonia, o astfel de întreprindere chiar şi 
pentru împărații Yao şi Shun ar fi fost grea.“ 

1. Sintagma xiu ji — „se educa", „se cultivă“, „se mode- 

lează pe sine“ este de trei ori repetată în text şi secvenţa 

care o urmează de fiecare dată, deşi aflată în raport co- 
pulativ în traducere, reprezintă de fapt efectul acestei 

„întreţineri“ a interiorităţii. 

2. Verbul jing („a respecta“), al cărui sens special a mai 

fost semnalat de noi (vezi 2.7.), este tradus de D. Leslie 

prin „il considere toute chose avec beaucoup d'attention." 

Ni se pare o confirmare a felului în care îl înţelegem noi 

înşine pe jing, ca respect pentru obiectul (fiinţă sau lucru) 

cu care subiectul intră în relaţie, sens valorificat de neo- 
confucianişti. 


14.43. Yuan Rang! stătea pe jos cu picioarele 
răşchirate. Maestrul spune: „Cel care tinăr flind nu-şi 
respectă batrinii şi cînd creşte nimic nu împlineşte, iar 
cînd e batrin ii vine greu să moară, un asemenea om e 
o povară.“ 

Şi cu bastonul îl altoieşte peste ţurloaie. 

1. Deşi o parte a exegezei îl identifică pe Yuan Rang drept 

un prieten al Maestrului. înclinăm să credem că este vor- 

ba de un tînăr discipol căruia Maestrul îi aplică o corecție. 


14.44. Un băiat din satul Que era folosit de Maes- 
tru ca să-i ducă poruncile. Cineva întreabă: „Băiatul 
ăsta învaţă şi el ceva?“ 

Maestrul răspunde: „După cum îl văd că stă laolaltă 
cu cei virstnici şi la mers le-o ia celor mai mari ca el 
înainte, nu mi se pare că ar progresa, ci doar că e grăbit 
să le-o ia înainte altora.“ 


Capitolul 15 
WEI LING GONG 
[DESPRE NOIMA BUNEI ACŢIUNI“) 


15.1. Prinţul Ling din regatul Wei il întreabă pe 
Maestru despre strategia luptelor!. Maestrul răspunde: 
„Despre felul în care se orinduiesc vasele rituale am 
aflat cite ceva, dar despre felul in care se înfruntă ar- 
matele n-am avut prilejul de a învăţa.“ 

Şi a doua zi părăsi regatul Wei2. 
1. Zhen — „dispunerea armatelor pentru luptă“. 
2. Episodul este consemnat în Zuo Zhuang (Ai Gong). Ex- 
pert în materie de tehnică rituală, Maestrul se consideră 
jignit de faptul că nu este consultat în acest domeniu şi, 
in plus, el dispreţuieşte opacitatea prinţului care (nefiind 
un Om ales) nu înţelege superioritatea Riturilor faţă de 
treburile militare. De-aici tonul ironic unnat de gestul 
prompt al părăsirii unui principe căruia ştie acum clar că 
nu-i poate fl de folos. 


15.2. Ajunşi în regatul Chen, terminaseră merinde- 
le. Însoţitorii săi, bolnavi şi flăminzi, abia se mai puteau 
(ine pe picioare. Zi Lu vine la Maestru şi-i spune: „Se 
poate ca Omul ales să ajungă astfel la strimtoare!?“ 

Maestrul răspunde: „Omul ales poate să îndure lip- 
suri şi închisoare, numai omul mărunt nu le poate 
indura.“ 

1. În original, qiong — „a ajunge la sărăcie“. Termenul 

devine, folosit astfel, marcă a puterii Omului ales de a 

indura privatiuni care nu ii ating idealul. 


* Capitolul cuprinde convorbiri ale Maestrului cu discipolii, în tim- 
pul peregrinărilor sale, despre cum să fii omenos şi cum să actionezi 
pentru instaurarea ordinii. 

15.3. Maestrul spune: „Zi Gong, crezi că eu sint din- 
tre aceia care învaţă cit mai multe şi tin minte tot ce 
au învăţat?“ 

Zi Gong: „Fireşte. Sau poate nu?“ 

Maestrul: „Nu, nu sint aşa. Eu doar firul acela unic 
care pe toate să le lege încerc a-l aflal.“ 

1. În original: yu Yi yi guan zhi — „să ating unu şi. prin 

el, să le adun pe toate“. Acest „unu“ confucianist repre- 

zinta ideea de cod comun, de normă unică, „firul“ care 
annonizează tot. Nu este „unul“ daoist, unitatea şi indis- 
tincţia. 

Confucius se defineşte nu ca un erudit care adună şi 
depozitează cunoştinţele, ci ca un înţelept care caută să 
le afle Noima. Este astfel şi el un căutător al lui Dao. Dao 
cel posibil de pus în model, în discurs (nu al nenomabi- 
lului Dao al lui Lao ZI). i 


15.4. Maestrul spune: „Youl, ce puţini sint cei care 
înţeleg care este forţa Virtuţii!“ 
1. Numele familiar al lui Zi Lu, numit şi Zhong You. 


15.5. Maestrul spune: „Să institui ordinea fara să 
impui ceval.» Shun care astfel a guvernat oare cum pro- 
ceda? În măreţia sa, cu faţa la miază-zi prezida. Atit 
făcea.“ 


l. Literal: „fără a face, să aduci ordinea“ (wu wei er zhi 
zhe), deci să domneşti fara a interveni coercitiv, agresiv. 
Wu wei este formula daoista a „nonacţiunii“, acel „a lăsa 
să se facă de la sine“ (vezi şi 2.12.). D. Leslie arată cono- 
taţia specială a formulei wu wei în confucianism: forţă 
magica la distanţă sau iniluenţă morală. 

Zhi, verbul concret al „stăpinirii apelor în matcă“, are 
sensul de „guvernare“. 

Modelul împăratului Shun este modelul forţei magice 
a posturii rituale care impune (gong) celorlalţi, îi deter- 
mină să se supună. Este o contrazicere a activismului 
propus de Confucius, care ne apare mai degrabă contem- 
plativ, cu performări estetice (rituale) fără să urmărească 
„profitul“ vulgar. 

$1 Fa jia, şcoala legist, vede suveranul în aceeaşi ele- 
gantă detaşare, neimplicat grosolan. fara intervenţie di- 
rectă („A domni fără a interveni direct“). În acest loc este 

vizibilă discriminarea lui Confucius: această postură ele- 
gantă de maximă ritualizare este posibilă doar pentru 
Omul superior. À 


15.6. Zi Zhang întreabă care este modelul de a actiona!, 

Maestrul răspunde: „Vorbele să-ţi fie loiale şi demne 
de crezare, iar faptele serioase şi cu respect2. În acest 
fel, chiar şi în locurile în care viețuiesc barbarii poţi 
acţiona drept. Dacă vorbeşti fără sinceritate şi credinţă 
şi dacă actionezi uşuratic şi nerespectuos, chiar daca 
eşti la tine în sat, acţiunea nu-ţi va rămine oare fără 
folos? Deci cînd eşti în postură oficiala?, să ai cerinţele 
acestea mereu vii. Cînd eşti în caretă să le vezi ca şi 
cum înscrise ar fi, pe- lemn în fata ta, şi astfel în viata 
vei reuşi.“ 

Zi Zhang luă aminte şi aceste cuvinte pe cingătoare 
Şi le înscrise. 

1. Wen xing — „a întreba despre acţiune“, adică despre 

modelul bunei acţiuni. 

2. Yan zhong xin, xing du jing— „vorbele să fie loiale şi 

credibile, iar faptele să fie serioase şi pline de respect“, 

deviză pe care Confucius o cere să stea mereu în faţa celui 

pus în situaţia de a acţiona. 

3. Verbul li — „a fi în postură“ şi chiar mersul în caretă 

ne indică faptul că este vorba de acţiuni îndeplinite în 

postură oficială, deci recomandarea se referă la acţiunea 

Omului ales ca demnitar. 


15.7. Maestrul spune: „Cit de drept era acest Shi 
Yu!! Cind in stat guvernarea era luminată de Dao, el 
era drept ca săgeata. Cind Dao nu era respectat el tot 
drept ca săgeata răminea. lar acest Qu Boyul, cit de 
înțelept era! Cind guvernarea statului era luminată de 
Dao, el slujea ca demnitar, cînd nu, se retrăgea la 
reşedinţa lui şi se sihăstrea2.“ 

1. Nobil din regatul Wel, istoric în serviciul prinţului Wei 

Linggong. Despre el se spune că, nemulţumit de a nu fil 

reuşit să îl convingă pe prinţ să-l ia în slujbă pe nobilul 

înţelept Qu Boyu, hotărăşte, în semn de protest, ca după 
moarte să nu 1 se oficieze riturile cuvenite. 

2. Expresia finală, care redă retragerea din lume, este fi- 

gurata: juan er huai zhi ,stringea şi ascundea în piept 

(gîndurile şi principiile).“ 

15.8. Să nu-i vorbeşti unuia căruia îi poţi vorbi în- 
seamnă să pierzi! un om. Să nu-i poţi vorbi cuiva şi 
totuşi să-i vorbeşti înseamnă ca vorbele în vint să-ţi iro- 
seşti. Or, omul inteligent nu-şi permite nici să-şi înde- 
parteze oamenii, nici să-şi irosească vorbele.2 

1. Verbul shi („a prăpădi“. „a rata”) este folosit în text 

pentru a marca eşecul în privinţa omului (ren) ca om de 

talent şi apoi in privinţa cuvintelor (yan) ca vorbire eloc- 
venta, diplomată, cu scop orientat. 

2. În original: zhi zhe bu shi ren, yi bu shi yan. Acest 

final are aspectul unui dicton referitor la zhi zhe — omul 

inteligent, care nu-şi permite eşecul şi nici pierderea. 


15.9. Maestrul spune: „Cărturarul cu voinţă şi omul 
de omenie! nu caută să se ferească de moarte sacri- 
ficindu-şi Omenia. Mai degrabă îşi jertfeşte trupul pen- 
tru a-şi desăvirşi Virtutea2.“ 

1. Sintagma foarte compactă zhi shi Ren ren — „cărtu- 

rar cu voinţă, om cu Omenie“ este echivalata fle copulativ, 

fle apozitiv. Noi credem că este vorba de un complex em- 
blematic pentru a desemna un referent unic: Cărturarul 
ca Om ales, cu Virtutea Omeniei. 

2. Termenul Ren apare de trei ori, cu sensul de inzestra- 

re superioară, virtute supremă de nesacrificat, ideal al 

desăvirşirii. 


15.10. Zi Gong întreabă cum să practici Omenia!. 

Maestrul răspunde: „Să fii ca meşterul care doreşte 
să-şi facă temeinic lucrarea: mai intii iti ascuti bine 
unealta. În orice regat te-ai afla, caută a-i sluji pe cei 
mai aleşi dintre marii nobili şi cu cei mai plini de Ome- 
nie dintre cărturari caută a te împrieteni.“ 


1. Întrebarea se referă la wel Ren — „acţiunea concretă 
întru Virtutea Omeniei“. 


15.11. Yan Hui întreabă cum să slujeşti statul. 

Maestrul răspunde: „Să foloseşti calendarul celor din 
dinastia Xial, să conduci carele din dinastia Yin? şi să-ţi 
pui boneta ceremonială? a celor din dinastia Zhou. Ca 
muzică adoptă Imnul încoronării al imparatului Shun şi 
Imnul cuceririi al regelui Wu4. Să interzici muzica din 
Zheng® şi pe linguşitori să-i alungi. Căci cu muzica 

Zheng mintea ţi-e moleşită, iar cit despre linguşitori, ei 
te duc în ispită.“ 
1. Xia zhi shi — „timpul dinastiei Xia“, sintagmă avind 
sensul global de ordonare pe baza anotimpurilor a calen- 
darului agricol. 
2. Carele din timpul dinastiei Yin erau de o simplitate ele- 
gantă, flind construite din lemn, simbolul naturaleţei. 
3. Mian, boneta sau capela de ceremonie folosită în tim- 
pul dinastiei Zhou, este de data aceasta apreciată tocmai 
pentru aspectul ei complicat, ca marcă distinctivă cere- 
monială care întăreşte ritualizarea al cărei etalon îl con- 
stituie dinastia Zhou. 

Cele trei aspecte ale dinastiilor trecute apreciate de 

Confucius sint aşadar: ordinea, simplitatea, ritualizarea. 
4. Vezi 3.25. şi 7.13. 
5. Muzica din ţinutul Zheng ca şi aceea din Wei sînt em- 
blemele unei muzici noi, „tulburătoare“, care nu are gra- 
vitatea maiestuoasă a muzicii clasice şi care nu induce 
liniştea şi armonia. Confucius critică muzica Zheng, pen- 
tru că ea nu apare ca răspuns de adecvare a omului la 
ordinea naturii şi ca atare nu va armoniza natura cu so- 
cietatea, aşa cum trebuie să facă orice formă de artă ri- 
tualizantă. Folosită ca termen-emblemă pentru a desemna 
muzica coruptă. „muzica Zheng“ devine metafora vulga- 
rităţii. 


15.12. Maestrul spune: „Dacă omul nu se preocupă 
de ceea ce-l aşteaptă într-un viitor indepartat!, prezen- 
tul if pune în fata in mod sigur greutăţi de rezolvat2.“ 

l. Valoarea spaţială a perechii yuan („îndepărtat“) — jin 

(„apropiat”) se transformă într-una temporală: viitor — 

prezent. ră 

2. Se afirmă importanţa prospectării viitorului, a extinde- 

rii proiectului de acţiune, numai astfel putindu-se asigura 

succesul prezentului. In fluxul temporal, viitorul este văzut 
ca un prezent prelungit, îndepărtat (yuan). Prezentul este 
dator faţă de trecut, în raport cu care se situează prin 
reluare şi conformare, şi dependent de viitor, al cărui mo- 
del urmează să devină (modelul progresiei şi al centrului). 


15.13. Maestrul spune: „Asta e, cu asta gata! N-am 
văzut pe nimeni căruia să-i placă să-şi cultive Virtutea 
aşa cum îl place o femeie frumoasăl.“ 


1. Cuplul hao De — „a iubi forţa Virtutii* — hao se — 
„a iubi frumuseţea exterioară (a femeii)“, ultimul termen 

fiind tradus de A. Waley prin „sexual desire“, iar de 
P. Ryckmans prin „le sexe“. (Vezi şi 9.18.) 


15.14. Maestrul spune: „Zang Wenzhong! este, se 
pare, unul care a ocupat fără să merite postul de dre- 
gator. Ştia bine ce Om ales era Liu Xiahui? şi totuşi nu 
a vrut să împartă cu el acest onor.“ 

1. Vezi 5.18. 

2. Nobil virtuos şi talentat din regatul Lu, numit şi Zhan 

Huo. Liu Xia era numele domeniului pe care îl stapinea 

Liu Xiahui. Situaţia la care se referă Confucius este con- 

semnată în Zuo Zhuan (Wen Gong). 


15.15. Maestrul spune: „Dacă doar pe tine însuţi te 
mustri sever cînd greşeşti şi pe celălalt nu-l învinuieşti, 
înseamnă ca de răutatea urii poţi sa te fereşti.“ 


15.16. Maestrul spune: „Cu unul care nu ştie ca e 
bine de-ntrebat: «Cum să fac?», «Cum?», chiar că nu ştiu 
cum e de procedat.“ 


16.17. Maestrul spune: „Pe cei ce se adună şi se 
îndeamnă la vorbit fără ca măcar o vorbă despre Virtute 
să fl grait, şi le place caz să facă de cit sînt ei de des- 
tepti!, pe astfel de oameni greu? mai poţi să-i indrepti.” 

1. În original, xiao hui — „mmărunta lor înţelepciune“, care 

se reduce la jocul inteligenţei fără efect moral. Aluzia poa- 

te să fle la adresa „dialecticienilor“ iubitori de paradoxuri. 

2. În text este exprimat doar predicatul „e greu“ (nan) 

căruia i-am completat contextual sensul. A fost tradus 

uneori şi prin „e greu să-i suporţi“. 

15.18. Omul ales are Dreptatea în firel. Urmind RI- 
turile în fapte o împlineşte, prin vorbe modeste o arată 
şi prin purtare sinceră o desăvirşeşte. 

1. Am interpretat astfel sintetic sintagma Jun zi yi yi 
wei zhi, care literal este: „Omul ales are dreptatea (cu 
temei) pentru (a-şi modela) firea sa“. Multiplele soluţii de 
analiză gramaticală permit şi alte echivalări dintre care 
semnalăm: „Un autentic om ales este cel care consideră 
datoria de a fi drept ca esenţială“ (D. Leslie); „Omul ales 
ia dreptatea ca material de modelat“ (A. Waley). 


15.19. Maestrul spune: „Omul ales suferă dacă se 
consideră el însuşi lipsit de harl, dar nu suferă dacă 
ceilalţi n-au de meritele lui habar2.“ 

1. Wu neng — „fără capacităţi“, „lipsit de talent“. 
2. Bu ji zhi, literal: „a nu fi ştiut (ca interioritate, ca 
sine)“, deci a nu fl recunoscut ca valoare individuală. 


15.20. Maestrul spune: „Omul ales se îngrijorează 
dispare din lume fără ca să lase-n urmă numel.“ 


1. Pasajul pare în contradicţie cu afirmaţia din 11.19. 
Confucius crede în general în relaţia direct proporţională 
merit-recunoaştere. Dispariţia dintre cei vii fara să fi 
ajuns să te remarci este considerată un eşec din cauza 
efortului nu destul de susţinut. În ceea ce îl priveşte, deşi 
uneori este cuprins de îndoieli, el are pina aproape de sfir- 
gitul vieţii credinţa că îl aşteaptă o strălucită carieră po- 
litica. 


15.21. Maestrul spune: ,Omul ales cauta sprijin 


doar în sinel, omul de rind doar prin ceilalţi se susţine.“ 


1. Confucius insistă asupra importanţei individualitatii şi 
forţei personalităţii Omului ales, iar termenul emblematic 
care apare în mai multe rinduri în Analecte este ji (sinele 
ca forţă interioară, nu ego-ul substanţial cartezian). Dife- 
renta dintre Om ales gi om de rind constă mai ales in 
acest „dat“ descoperit şi valorificat (prin cunoaştere şi 
învăţare) în sensul Omeniei superioare. 

În accepţia daoistă, fraza acestui paragraf devine dicto- 
nul căutării lui Dao: „Caută Dao în tine (nu în afara ta).“ 


15.22. Maestrul spune: „Omul ales e mindru, dar 


cu ceilalţi n-ajunge la conflicte. Se însoţeşte cu cei ase- 
menea lui, dar nu face partidel.“ 


1. Raportul adversativ simetric din cea de-a doua frază 
se realizează între termenii qun — „mulţime“, adunare a 
celor cu idealuri comune, şi dang — „partid“, grupare po- 
litică ce presupune partizanatul. Ambii termeni sint folo- 
siti ca predicate şi ne-am permis să-l ataşăm termenului 
qun („a se însoţi”), conform indicatiei sale semantice, 
obiectul „cu cei asemenea lui“. Acest termen a mai fost 
tradus şi prin „îi place societatea“. 


15.23. Maestrul spune: „Omul ales nu preţuieşte pe 


cineva numai după vorbele lui bune, dar nici nu-i dis- 
preţuieşte vorbele dacă nu-i convine cel ce le spune.“ 


15.24. Zi Gong întreabă: „Există vreo vorbă care să 


poată sa te indrume cum să te porţi toată viaţa?“ 

Maestrul răspunde: „Poate Shu — Reciprocitateal, 
adică sa nu faci altuia ceea ce ţie însuţi să ţi se facă 
nu ţi-ar plăcea.“ 

1. Pus mai rar în discuţie (vezi şi 5.11.) termenul Shu — 

„reciprocitate“ este una dintre cele mai importante emble- 

me ale Omului ales. Este tot un mod de control al adec- 

vării corecte: control al posturii subiectului prin deplasare 
şi control al efectului său asupra obiectului. 


15.25. Maestrul spune: „Cind cu cineva vorbesc, nici 
nu-l învinuiesc, nici nu-l preamăresc. Dacă am ceva de 
lăudat, n-o fac decit după ce asupra meritelor lui m-am 
încredinţat. În timpul Celor Trei Dinastiil oamenii din 
popor erau toţi aşa, de aceea în lucrarea lor demnă de 
laudă au ţinut dreaptă Calea.“ 


1. Dinastiile Xia, Yin şi Zhou. 


15.26. Maestrul spune: „Îmi amintesc de zilele cind 
scribii lăsau în pagină locuri goale şi cînd cei care aveau 
cal ii imprumutau altora. Astăzi nu se mai vede aşa ce- 
val.“ 

1. Este unul din pasajele foarte greu de decodat datorită 

ambiguităţii sintactice şi, în acelaşi timp. imposibilității 

de a lega sensul fiecăreia din cele două secvenţe (cea re- 
feritoare la scribi şi cea referitoare la posesorii de cai) sub 
aceeaşi semnificaţie. 

Ambiguitatea sintactică apare la nivelul sintagmei jie ren 
care datorită disponibilităţii verbului jie („a împrumuta“) 
poate fi tradusă fie ca „imprumută altora“, fle ca „îi folo- 
seşte pe alţii“. Deci, „Cei care aveau cai ii imprumutau 
(luau) pe alţii să-i folosească“ sau „il puneau pe alţii să-i 
testeze“ (eventual „să-i câlărească“, cum traduc unele va- 
riante, dar A. Waley arată că în vremea lui Confucius nu 
exista acest obicei). 

În ceea ce priveşte situaţia scribilor (de fapt. autori de 
anale, cronicari), comentatorii presupun că este vorba de 
incompetenta acestora in redactarea Analelor. Daca 
sintem de acord că amintirea se referă la incapacitatea scri- 
bilor, automat vom considera că şi gestul posesorilor de cai 
avea o conotaţie negativă (D.C. Lau o explică drept lipsă 
de rafinament, căci nu era de „bonton“ să permiti altuia 
să-ţi conducă atelajul). Dacă însă Maestrul igi aminteşte 
pur şi simplu o situaţie (lipsa de rafinament a cuiva, fap- 
tul că cineva a lăsat pe seama altora ce se cuvenea să 

facă el însuşi, dovada incompetenţei cuiva), de ce în final 
referirea la prezent foloseşte un verb de dispariţie ca wang 
(„a pieri“, „a se stinge“) (un verb de dispariţie mai degrabă 
cu sens de nostalgie)? Şi. în general, întreaga carte a Ana- 
lectelor cuprinde doar rememorări pozitive ale trecutului, 
faţă de prezentul conotat negativ. 

Dacă propunem grila inversă a aprecierii trecutului, 
atunci faptul că scribii-cronicari lăsau locuri libere (lăsînd 
ca altul să vină sa le completeze), recunoscîndu-şi astfel 
cu exigenta nepriceperea, ca şi faptul că cei care aveau 
cai foloseau pe altcineva cunoscător, priceput să-i con- 
ducă sau să-i călărească (la inceput), au semnificaţia unei 
onestităţi a evaluării propriei capacităţi, a recunoaşterii 
celuilalt ca mai priceput, calităţi care în vremea lui Con- 
fucius, nemulţumit in general de comportamentul oame- 
nilor, par să fi dispărut. 

Deşi traducerea noastră este aproape literală, ea se 
îndreaptă spre aceasta a doua poziţie, citind pasajul ca 
pe o amintire nostalgică. 


15.27. Maestrul spune: „Vorbele mestesugite! tulbură 
ordinea dată de Virtute. Nici în treburile mărunte nu 
trebuie să dai dovadă de nestăpinire şi nerăbdare, căci 
ajungi. să tulburi Marea Lucrare.“ 

1. Din nou sînt incriminate „vorbele meşteşugite“ (qiao yan) 

(vezi şi 5.5.), care, lipsite de calm şi academism, din cauza 

patimei argumentatiei şi a plăcerii ormmamentaţiei, tulbură 

(luan) acel apolinism pe care Confucius îl cere în instau- 

rarea ordinii, a Marelui Plan (da Mou. tradus de noi prin 

„Marea Lucrare“). De remarcat un nou binom antonimic 

promovat în sistemul confucianist: xiao shi — „treburile 

mărunte“, de toate zilele, şi da Mou — Marea Strategie, 

Marele Proiect, Marele Plan. 

Cu interpretări foarte diverse, pasajul ni se pare do- 
minat de regula reţinerii necesare pentru a evita dezordi- 
nea, pentru a:nu rata şansa armoniei, a Marii Ordini. 


15.28. Maestrul spune: „Cind toată lumea îl vede pe 
unul numai în rău, cercetează de ce. Dar tot la fel, cer- 
cetează şi dacă toată lumea îl vede numai în binel.“ 

1. Verbele e gi hao, traduse in general prin „a uri“ şi a 

„ubi“, au fost interpretate de noi ca perspectivă de a eva- 

lua excesiv şi uniformizind. ca exagerare partinitoare („a 

fi pornit împotriva cuiva“ şi „a tine in braţe pe cineva”) 

care trebuie să-ţi dea de gîndit. Confucius condamnă vi- 
ciul exclusivismului şi-şi manifestă încă o dată preferința 
întru prudenţă (chiar fata de opinia publica) (vezi şi 13.24.). 


15.29. Maestrul spune: „Calea cea Dreaptă omul 


singur o poate lărgi, dar Omenia din el singură Calea 
n-o poate sporil.“ 


1. Calea cea Dreaptă, Dao al oamenilor, ca summum al 
virtuţilor, depinde evident de om pentru a f lărgită (idee 
ce apare reluată în cartea Zhong Yong — Mijlocul Invaria- 
bil, cap.13), dar Calea singură, fara a fi sprijinită de efort 
personal nu îl poate ajuta pe om să-şi sporească, să-şi 
dezvolte calităţile („Omenia din el“, sintagmă introdusă ex- 
plicativ în traducere) care să-l ducă la un comportament 
superior uman. 

Cel de-al doilea Dao din text este Dao al cerului în 
chiar accepţia daoistă de „Natură“. 


15.30. Maestrul spune: „Doar ceea ce o dată greşit nu 


mai poate fi indreptat se numeşte greşit cu adevăratl.“ 


1. Definirea comiterii gregelii guo se face în relaţie cu gat 
— corectarea, îndreptarea: este numit (wei) greşit ceea ce 
nu mai are şansa îndreptării (bu gai). Dictonul stă la baza 
practicii pedagogice a Maestrului Kong care îşi modelează 
discipolii folosind strategia „corectării“. 


15.31. Maestrul spune: „Odată, de mult, o zi întrea- 


gă am ajunat, apoi toată noaptea n-am închis ochii şi-am 
meditat. Dar fara folos. N-a valorat cit aş fi ciştigat dacă 
foloseam timpul ăsta pentru învăţatl.“ 


1. Maestrul dezvăluie o experienţă personală, încercarea 
poate de a imita tehnicile de asceză şi meditaţie daoista, 
pe care însă el le condamnă din principiu (,gindirea in 
gol“). Egecul if confirmă importanţa învăţăturii, a „medi- 
tatiel aplicate“, care caută rezolvarea problemelor vieţii. O 
experienţă asemănătoare mărturiseşte şi Xun Zi în cartea 
sa (Xun Zi, Pian, 1.): Am irosit o zi întreagă meditind. Mai 
bine aş fi stat la învăţat.” 


15.32. Maestrul spune: „Omul ales se dedică 


lucrării de a atinge Calea şi nu aceleia de a-şi sătura 
foameal. Dacă lucrezi ogorul, deseori poţi ramine înfo- 
metat. Dacă înveţi, poţi ajunge să fii într-un post de 

dregător indestulat?. Omul ales e îngrijorat de Calea pe 
care trebuie s-o împlinească şi nu îi pasă dacă o să 
sărăcească.“ 
1. Seriile paralele mou Dao, bu:mou shi („iţi fixezi obiec- 
tivul în Dao şi nu în mîncare“) şi you Dao bu you ping 
(„îţi pasă de Dao şi nu de sărăcie“) readuc în atenţie opo- 
ziţia dintre da Mou — Marele Obiectiv şi xiao shi — tre- 
burile mărunte, zilnice, din paragraful 27. Enuntarea lor 
pune în evidenţă strategia: Omului ales în atingerea esen- 
tei. diferită de cea a omului de rind care se îngrijeşte doar 
de nevoile vulgare din planul aparenţei. 
Motivul „hranei“ spirituale şi trupeşti devine o obsesie 
a intelectualităţii chineze, regăsibilă în literatura contem- 
porană la un scriitor ca A Cheng (Regele şahului). 
2. Termenul folosit pentru a marca îndestularea este lu, 
care desemnează indemnizaţia primită într-un post oficial. 


15.33. Maestrul spune: „Nu este de ajuns ca doar 
prin inteligenţă! să atingi puterea?. Trebuie ca prin Vir- 
tutea Omeniei s-o şi poţi păstra, căci altfel ceea ce ai 
obţinut, în mod sigur va fi pierdut. Nu ajunge nici să-ţi 
atingi puterea şi s-o păstrezi prin Omenie. Trebuie să 
ştii cum să te impui cu demnitate, astfel ca lumea să 
te respecte. Cînd prin inteligenţă şi prin Omenie atingi 
puterea şi în plus te impui cu demnitate, dar îi pui pe 
oameni să acţioneze fara Rit, asta înseamnă că Binele3 
din tine nu ţi l-ai desavirsit*.“ 

1. Zhi — inteligenţa. cunoaşterea, ştiinţa, ca etapa a 

achiziţiei intelectuale. 

2. Imprecis marcat doar prin pronumele zhi, acest obiect 

superior al „atingerii“ (ji) este echivalat fie prin „putere“, 

fle prin deplasarea la nivelul subiectului a rezultatului 
acestei activităţi: rangul de şef, de suveran. Am putea tra- 
duce acest obiectiv suprem şi prin „menire“, ca „dat“ al 

Cerului care se împlineşte prin manifestarea plenară a 

„binelui“ din om. 

3. Shan — binele, natura bună a omului (vezi şi 11.20.). 

4. A. Waley consideră pasajul ca o intervenţie tirzie în text, 

remarcîndu-i elaborarea discursivă, „lanţul“ argumentativ 

sofisticat. 


15.34. Maestrul spune: „Omul ales nu poate fi om 
superior prin cunoaşterea inferioară, ci pentru a primi 
marea cunoaştere el este pregătit. Omul de rind nu o 

poate primi pe cea mare, ci doar de cunoaşterea infe- 
rioară e in starel.“ 
l. Termenii xiao zhi („mica ştiinţă, mica cunoaştere”) şi 
da shou („marea capacitate de a primi”) au fost interpretaţi 
„de noi în acest mod care diferă de al celorlalţi traducători 
pentru că am considerat că modelul superior-inferior, lan- 
sat în acest capitol încă de la paragraful 27 şi continuat 
in paragraful 32, calchiază modelul cognitiv al vremii (cf. 
Lao Zi, Dao De Jing şi Zhuang Zi), structurat în „marea 
cunoaştere“ din planul esenței şi „mica cunoaştere“ din 
planul aparentei. Termenii! propuşi de Confucius se ordo- 
nează în paradigme: pe de o parte, Da Mou — Marele 
Obiectiv, Mou Dao — Obiectivul Dao şi Da Shou — Marea 
Investitură, ca apanaj al Omului ales, şi, pe de altă parte, 
xiao shi — treburile mărunte, man shi — obiectivul sim- 
plei hrăniri şi xiao zhi — cunoaşterea inferioară, ca do- 
menii ale omului de rind. 

Se clarifică modul în care Confucius ierarhizează ca- 
tegoriile de oameni încă de la naştere: Shang — Înțeleptul, 
care se naşte cu marea cunoaştere, Jun zi (Xian Ren) — 
Omul ales, apt pentru marea cunoaştere pe care o dobin- 
deste prin învăţătură şi virtute, şi xiao ren — omul de. 
rind, care nu are şansa marii cunoaşteri. 

Ca mostră a altui gen de traducere, o propunem aici 
pe cea a lui D.C. Lau: „The gentleman cannot be appre- 
ciated in small things but is acceptable great matters. A 
small man is not acceptable in great matters, but can be 
appreciated in small things.“ 


15.35. Maestrul spune: ,Omenia! este pentru oame- 
nii din popor mai importantă decit apa sau decit focul. 
Şi dacă în ceea ce priveşte apa sau focul i-am văzut pe 
unii care aruncindu-se în ele? au pierit, n-am văzut pe 
nici unul care de prea multă Omenie sa fi murit.“ 


1. Ren — Omenia ca virtute de care dă dovadă suveranul 
faţă de poporul său, care se impune şi ca virtute respec- 
tată de poporul însuşi. l i 

2. Ming zhi yu Ren ye, shen yu shui huo, literal: „în 
ceea ce priveşte felul în care se situează poporul faţă de 
omenie. e mai mult decit fata de apa sau foc“. Prepozitia 
mediatoare yu „faţă de (un obiectiv exterior)“ ne îndrep- 
tategte interpretarea de mai sus. Cit priveşte însă modul 
acestei raportari, acesta a fost dedus diferit. Astfel, D. Leslie: 
ajunge la echivalarea predicatului cu „a-i fi teamă. (po-. 

porului de omenie)“, predicat tradus de noi prin „este mai 
important decit“. ; 

2. A. Waley noteaza existenta unor rituri de purificare 
prin foc gi prin apa gi constata de aici simbolica purificarii 
pe care o are Ren — Virtutea Omeniei. O interpretare mai 
simplă a comparării virtuţii cu apa şi cu focul este aceea 
că dacă apa şi focul (trebuincioase în ordinea vulgară) 
prezintă pericole, Omenia (necesară în ordinea esenței) 
nici nu prezintă vreun pericol, oricita exigenta şi reţinere 
ar impune ea oamenilor. 


15.36. Maestrul spune: „Cind e vorba de Omenie, 
[i tu cel dintii, nu-l lăsa nici chiar pe Maestru înainte 
să-ţi fle. 
1. În dorinţa de a da dovadă de Virtutea Omeniei, Maes- 
trul face concesii chiar şi principiului politeţii. îndemnul 
său de a nu fi politicos cînd e vorba de Omenie este rea- 
lizat in text prin negarea verbului rang (.a te retrage in 
fata celuilalt“, „a acorda întiietate”). Dat fiind că Omenia 
însăşi presupune această recunoaştere a întiietăţii celui- 
lalt se ajunge la o recomandare paradoxală: Fii primul în 
a-i acorda celuilalt întîietatea. Este de altfel singura si- 
tuaţie cînd discipolului i se permite să o ia înaintea Maes- 
trului. 


15.37. Maestrul spune: „Omul ales păstrează ferm 
Calea Dreaptă, dar şi la lucrurile mici poate gindul să-şi 
abată.“ 

1. Cele două predicate din text sint foarte greu de echi- 

valat cu precizie: zheng („a avea o poziţie fermă, de ne- 

abătută intransigenţă”) şi bu Hang („a nu te supraveghea 
tot timpul“, „a mai lăsa de la tine“). În alte traduceri, cei 
doi termeni ai predicaţiei se echivalează prin raportare an- 
tonimică la scala flexibilitatii (inflexibilitate/concesie, la 

D.C. Lau) sau la aceea a constantei (constanta/nu fideli- 

tate oarbă, la A. Waley). 


15.38. Maestrul spune: „Cind iti slujeşti Principele, 


mai înainte de orice dedică-te cu totul celor ce le ai de 
împlinit şi lasă la urmă felul cum vei fi plătit.“ 


15.39. Maestrul spune: „Pe cei pe care îi am de 
învăţat pe categorii nu-i împart.“ 

1. Fraza you jiao wu lei — „a avea la învăţătură şi a nu 

avea categorii“ a fost preluată de comentatori din perspec- 

tiva de pedagog a Maestrului Kong care nu face discri- 
minări între discipoli. A fost interpretată însă şi neutru, 
cu valoare de generalitate: „Diferenţele le dă cultura (inva- 
{atura), nu natura“ (A. Waley) sau „La învăţătură nu sint 
separări în categorii“ (D.C. Lau). 

Termenul lei, care apare în finalul frazei, are in gindi- 
rea chineză veche accepţia de „categorie naturală“ sau 
„prototip“. 

15.40. Maestrul spune: „Cind Calea nu e la fel, nu 
se poate lucra întru acelaşi tel!.“ 
1. Dao — Calea devine sinonimă cu obiectivul: wei mou 


— „a plănul o strategie“, „a propune o metodă“. (Vezi şi 
formula Mou Dao în paragraful 32 al acestui capitol). : 


15.41. Maestrul spune: „Ajunge ca propoziţiile! să 
exprime ideile.“ i 

1. Ci, termenul folosit pentru a desemna noţiunea de „ju- 

decată” sau „propoziţie“ (vezi 8.4.), are pentru unii tra- 

ducători conotatia de discurs oficial. 

Verbul da („a atinge limita fixată ca obiectiv“), cu func- 
tia de predicat al cuvîntului ci (propoziţiile, discursul), 
poate fi tradus prin precizarea eficienţei specifice: expri- 
marea ideilor. 


15.42. Maestrul de muzică Mian! vine în vizită. 
Cind îl primeşte, Maestrul Kong spune: „Atenţie la trep- 
te?!“ Conducindu-l să se aşeze, iar: „Iată aici scaunul!“ 
După ce se aşază, îi dă amănunte despre ceilalţi, care 
şi cum e aşezat. 

După ce Mian pleacă, Zi Zhang întreabă: „Se cădea 
să vă adresaţi unui simplu maestru de muzică chiar 
aşa?“ 

Maestrul răspunde: „Fireşte, întocmai aşa se cădea?!“ 

1. Profesor de muzică din regatul Lu. 

2. Maestrul de muzică orb este.folosit ca exemplu al fe- 

lului în care cineva este îndrumat in cele mai mici detalli, 

ca model — Dao, tradus de noi prin „ceea ce se cade“, 
respectul normei cuvenite. 


Capitolul 16 
JI SHI 
[DESPRE MODELAREA DE SINE ŞI 
DESPRE CALEA GUVERNĂRII PRIN RIT*] 


16.1. Şeful familiei Ji se pregătea să atace ţinutul 
Zhuanyul. Ran Qiu şi Zi Lu vin la Maestru şi-i spun: 
„Seniorul Ji se pregăteşte să intre cu armata în Zhuanyu.“ 

Maestrul spune: „Qiu, nu cumva ai înţeles,'tu, gre- 
şit? Ținutul acesta este de vechii regi Zhou menit ca loc 
al sacrificiilor închinate Muntelui Dong Meng. ŞI, în 
afară de asta, face parte din propriul regat şi-l putem 
socoti deci ca supus, aceloraşi legi inchinat?. Ce rost 
are atunci să fie atacat?“ 

Qiu Ran răspunde: „Domnia sa vrea aşa. Cit despre 
noi doi, n-o vrem deloc.“ 

Maestrul: „Să ştii, Qiu, că Zhou Ren3 a spus: «Îşi 
asumă o însărcinare numai cine poate, cine nu, se dă 
deoparte». Dacă-l vezi pe marginea prăpastiei şi nu sari 
să-l tragi înapoi, dacă atunci cînd e gata să se prăbu- 
şească nu-l susţii, atunci cum poţi să-i mai fii sprijin 
stăpinului tău? Şi de altfel ceea ce-mi spui este greşit 
încă de la început. Dacă tigrul sau rinocerul au scăpat 
din cuşcă, sau dacă o carapace prețioasă de broască 
ţestoasă sau un jad în sipetul lor s-au sfărimat, cine e 
vinovat?“ 

Ran Qiu: „Dar cetatea Zhuanyu şi-a întărit zidurile 
şi mai este şi alături de reşedinţa familiei Ji?. Dacă nu 
este acum supusă, în viitor va fi o ameninţare pentru 
urmaşii acestei familii.“ 


* În acest capitol sint din nou propuse reţete ale com- 
portamentului Omului ales în diverse împrejurări, precum şi exemple 
ale guvernării corecte prin respectarea Riturilor. 

Maestrul: „Qiu, Omul ales îi dispreţuieşte pe cei care 
nu spun ce au pe suflet şi caută tot felul de pretexte. 
Mai bine ia aminte la aceste vorbe, de mine auzite: «Cel 
ce are un regat sau un domeniu de stăpinit nu se preo- 
cupă de sărăcie, ci de nedreptate. Nu-i pasă de cît popor 
are, ci de cîtă Omenie domneşte». Şi, pe drept cuvint, 
căci dacă e dreptate pentru toţi, nu se mai ajunge la 
sărăcie. Şi nu mai are importanţă dacă sînt oameni 
multi sau puţini, cînd trăiesc în înţelegere. Iar dacă cel- 
lalţi de hat dincolo de regat au rămas nesupusi, prin 
prestigiul Forţei culturii îi poate aduce la sine5. Si atunci 
pacea şi liniştea şi dincolo de hotare se vor aşterne. lată 
însă că avindu-va pe voi doi sfătuitori, stapinul vostru 
n-a reuşit să se înțeleagă cu vecinii şi să-i atragă la el. 
Regatul e dezbinat şi nu-l mai poate păstra unit. Ba 
mai mult, se pregăteşte să atace ceea ce deja îi aparţine. 
Mă tem că necazul seniorului Ji nu trebuie în Zhuanyu 
căutat, ci chiar între zidurile propriului palat6.“ 

1. Ţinut din regatul Lu, situat in partea de nord-vest a 

actualei provincii Shandong, districtul Fei. Profitind de 

decăderea puterii centrale, începe să-şi manifeste inde- 
pendenta, fapt care constituie o ameninţare pentru feuda 
marii familii Ji (condusă de Ji Kang sau Ji Sun) a cărei 
cetate de reşedinţă Pi era învecinată cu cetatea Zhuanyu. 

2. În text, She Ji zhi chen — „supus al zeului Pamintu- 

lui gi Suveranului cerealelor“, adică cu aceleaşi Rituri sa- 

crificiale ca ale celorlalte ţinuturi apartinind principilor re- 
gatului Lu (regat socotit de Confucius continuatorul 
dinastiei Zhou, datorită conservărilor aceloraşi Rituri). 

3. Dregător renumit din timpul dinastiei Zhou, ale cărui 

spuse înțelepte sînt consemnate in Zuo Zhuan. 

4. In original este menţionat numele cetăţii de reşedinţă: Pi. 

5. Kin wen De, literal: „a cultiva forţa morală a culturii“. 

Prestigiul culturii exercita atracţie asupra locuitorilor 
zonelor învecinate şi deseori statele cu un înalt grad de 
cultură rituală erau asaltate de valuri de „imigranţi“. 

6. Dezaprobind modul de guvernare a clanului Ji, Con- 

fucius găseşte cauza necazurilor acesteia în interior (nei) 

şi nu dincolo de ziduri. Această interioritate are o valoare 
concretă, se referă chiar şi la cei doi consilieri, Ran Qiu 

şi Zi Lu, deci la guvernarea lor incompetenta, dar şi o 

valoare simbolică: încălcarea unor principii esenţiale care 
definesc Omul ales, în primul rind supunerea, loialitatea, 
respectul rangului în oficieri rituale, o serie de vicii de 
esenţă pe care Confucius le-a criticat cu mai multe prile- 
juri (a se vedea în acest sens şi 3.1., 3.2.). 


16.2. Maestrul spune: „Cind în lume există Noima 
lui Dao!, Fiul Cerului stabileşte Riturile, Muzica şi cam- 
paniile militare. Cind în lume lipseşte respectul de Lege 
şi de Dreptate, nobilul vasal? şi Riturile şi Muzica sta- 
bileşte. Cind seniorul nobil răspunde astfel de toate, 
domnia sa rar atinge zece generaţii fara a fl răstumată. 
Cind marii nobili’ sint cei care iau hotăririle importan- 
te, domnia rezistă cel mult cinci generaţii pina e inlatu- 
rată. Cind dregatorul* din slujba nobililor ia hotăririle, 
puterea are cel mult trei generaţii de rezistat. Dacă în 
lume există Noima lui Dao, guvernarea şi toate răspun- 
derile ei nu sint pe seama supuşilor lăsate. Dacă în lume 
Noima lui Dao domneşte, încrezător, poporul ascultă şi 
nu cirteşte5.“ 

1. Parametrii în care Confucius analizează modelul gu- 

vernării sint you Dao — „existenţa (Noimei lui) Dao“ gi 

* wu Dao — „inexistenţa (Noimei lui) Dao”. Conţinutul lui 

Dao este aici puternic concentrat pe respectul Legii, al 

Normei, al Modelului Suprem. 

2. Zhu zhou — stapinul feudei, seniorul vasal. 

3. Da fu — mari nobili, familiile nobile. 

4. Chen — demnitarii, dregătorii cu funcţii înalte. 

5. Verbul yi are sensul de „a pune în discuţie“, „a pune 

la îndoială“. 


16.3. Maestrul spune: „Curtea princiară şi-a pierdut 
de cinci generaţii putereal. De patru generaţii marii no- 
bill îşi impun vrerea. De aceea cei trei urmaşi ai prin- 
(ului Huan? îşi depling decăderea.“ 

l. Pericolul descentralizani şi al decăderii curților prin- 

ciare din cauza pierderii puterii deciziilor politice, semna- 

late şi în pasajul anterior, este identificat concret în text 
prin lu — numirea oficială şi remuneraţia corespunzătoare. 

2. Zhong Sun, Shu Sun gi Ji Sun. 


16.4. Maestrul spune: „Trei soiuri de prietenii îţi 
sînt prielnice şi trei dăunătoare. Prietenia cu cel drept, 
cu cel sincer şi credincios, precum şi cu cel erudit, e rod- 

nică, folositoare. Prietenia cu cel ce se lasă linguşit, cu 

cel schimbător după cum bate vintul, cu cel ce-i doar 

la vorbe meşter, este păgubitoarel.“ 
1. Structurat pe simetria yi („ciştig”) şi sun („pierdere“), 
pasajul ordonează valorile pozitive ale unui prieten: zhi 
— drept, liang — credincios, duo wen — erudit, şi valorile 
negative: bian bi — iubitor al linguşelilor. shan rou — 
iubitor al slăbiciunii de caracter, lian ning — iubitor de 
vorbe umflate. Aplicarea regulii simetriei celor două serii 
de valori ajută, printr-un efect de interrelatie semică, la 
îmbogățirea şi repotentarea fiecăruia dintre termeni: 


Axa pozitivă Axa negalivă 

zhi ~ drept bi ~ incorect prin instabili- 
- constant tatea cauzată de lipsa 
- pe care te poţi de reper propriu 
baza 

liang - credibil rou -nesincer 
- sincer - trădător 
- statornic in - de o slabiciune 
credinta oportunista 
- cu obiective 
fixate 

duo wen -care ştie multe {ning - bun doar de spus 
- de la care ai ce vorbe sub care nu se 
învăţa ascunde nimic 
- iubitor de ştiinţă - uşuratic 
- temeinic in - caracterizat doar de 
achiziţii erudite "aparenţă 


Ca o caracteristică a acestui tip de structurare a Ana- 
lectelor se poate observa cum relaţia dintre axa pozitivă 
şi cea negativă nu este de simplă (directă) antonimie. 


16.5. Maestrul spune: „Trei soiuri de plăceri! sînt 
folositoare şi trei, dimpotrivă, dăunătoare. Plăcerea ri- 
tualului şi a muzicii bine executată, plăcerea de a des- 
coperi în celălalt bunătate, plăcerea de a-ţi inmulti prie- 
tenii cu oameni de calitate, acestea sint folositoare. 
Dăunătoare sint plăcerea orgoliului fără măsură, plăce- 
rea de a hoinări ca frunza dusă de vint şi plăcerea de 
a te ghiftui, bind şi mîncînd.“ 

1. Verbul le („a-ţi plăcea“, „a te bucura de ceva“) este fo- 
losit şi ca substantiv în formula „plăcerea de a-ţi plăcea...“ 
În partea a doua a pasajului, în zona exceselor. termenul 
poate fi echivalat cu cel de „patimă“. 


16.6. Maestrul spune: „Cind te insotesti cu un Om 
ales, în trei feluri poţi uşor să greşeştil: să vorbeşti 
înainte de a-ţi veni rîndul, ceea ce se cheamă imperti- 
nenta; să nu vorbeşti cînd iti vine rindul, ceea ce in- 
seamnă ipocrizie; să vorbeşti fără să iei seama la reac- 
{iile celuilalt, ceea ce se cheamă orbire2.“ 


1. Qian — „a greşi“, „greşeală“, verb şi substantiv. 

2. Paragraful este o pledoarie pentru dialogul complex 
orientat, bazat pe presupozitie, pe sesizarea intenţiei şi pe 
armonizarea cu reacţia interlocutorului. Ceremonie a co- 
municării, ritualul dialogului confucianist pune accentul 
pe deferenta fata de interlocutor, dar condamnă atitudi- 
nea ipocrită, modestia stupidă. 


16.7. Maestrul spune: „Omul ales trebuie de trei lu- 
cruri să se fereascăl. Cind e tinăr şi are singele2 nepo- 
tolit, să se ferească de desfriu. Cănd e bărbat împlinit 
şi singele îi clocoteşte-n vine, să se ferească de nestă- 
pinire. Cînd e bătrin şi puterea singelui i-a slăbit, să se 
ferească să devină apucător şi zgircit.“ 


1. Jie („a se feri“, „a se păzi“), verb şi substantiv. 

2. Termenul referitor la starea echilibrului vital al trupu- 
lui este xue qi pe care noi l-am echivalat cu ritmul singe- 
lui, vigoarea trupului. Cele două cuvinte monosilabice zue' 
(„singe“) şi qi („suflul vital“) sînt traduse şi separat (cf. A. 
Waley, D.C. Lau). Qi, constituent al universului (fie „abu- 
rul" condensat sau rarefiat sau „materia energetică“ din 
cosmogoniile neoconfucianiste, fie „suportul de materie“ 
din metafizica neo-neoconfucianista), este, la nivelul tru- 
pului, fluxul care leagă toate circuitele. Oricărui „corp“ i 
se asigură coerenţa organismică prin acest qi. Vorbirea 
însăşi are qi (yu qi), acele joncturi subtile exprimate prin 
cele mai vide dintre cuvintele vide. În pasajul de fata, 
stările acestui flux sanguin sint: la tinereţe, wei dang, 
stare incertă, nefixată şi imprevizibila; la maturitate, fang 
gang. stare învirtoşată, într-o periculoasă deplinătate şi 
putere: la batrinete. ai. stare jalnică. de plins. cu slăbi- 

ciuni şi frustrări. Acestor stări li se asortează pericolele 
viciilor, cele „trei lucruri“ asupra cărora avertizează Maes- 
trul: se — desfriul, dou — pomirile belicoase, de — zgr- 
cenia. 


16.8. Maestrul ' spune: „Omul ales se teme de trei 
lucruril: de Datul Cerului, de cei mai mari ca el şi de 
vorbele Înţeleptului2. Omul de rind nu cunoaşte Datul 
Cerului, deci nu se teme de el, nu îi respectă pe cei mai 
mari, iar de vorbele Înţeleptului nu-i pasă defel.“ 


1. San wei — „trei temeri“. Procedeul fixării emblematice 
a direcțiilor de acţiune în slogane (cu preferinţă pentru 
cifra trei) se păstrează şi în strategia ideologiei Chinei 
contemporane: „cele trei erori“, „cele trei revizuiri” etc. 

2. Jaloanele Ordinii normate care trebuie temute sint pla- 
sate, conform ierarhiei, în planul superior, Tian ming — 
Datul Cerului, în planul inferior, în ierarhia socială, da 
ren — cei ce-ţi sint mai mari, şi in plus, într-un plan de 
mijloc (ca o metaraportare, un comentariu la cele două 
tipuri de raportări), Sheng ren zhi yan, forţa cuvintului 
Înţeleptului fixată în Clasice şi Cărţi. 


16.9. Maestrul spune: „Cei ce o dată cu naşterea au 
şi cunoaşterea stau pe treapta dintii. Cei ce învaţă şi 
abia apoi capătă cunoaşterea vin după el. Cei ce, greu 
încercaţi flind, reuşesc să înveţe, celor dinainte le ur- 
mează. Cei ce, deşi greu încercaţi, nu ajung nicicum la 
învăţătură, pe treapta de jos se aşazăl.“ 

1. Confucius ierarhizează în patru categorii oamenii, în 

raport cu cunoaşterea (zhi) şi cu învăţătura (xue), ţinind 

cont şi de „datul firii“ şi de situaţia reală. Cel superiori 

(shang) sint înţelepţii, care se nasc ştiind. Urmează ci, cei 

care fără a avea cunoaşterea învaţă fără a fl obligaţi de 

împrejurări, din proprie dorinţă dezinteresată, din spirit 
de emulatie. Vin la rind cei care învaţă obligaţi de impre- 
jurări, cei care au înţeles că prin învăţătură se pot ridica 
pe o treaptă superioară (materială). Pe ultimul loc sint oa- 
menii de rind (min) care nu înţeleg necesitatea de a învăţa 
nici dacă sint constringi de împrejurări. Pina la urmă, doar 
primele două categorii au cunoaşterea sau ating cunoaş- 
terea. Confucius însuşi, din felul în care se autocaracte- 
rizează, face parte din cea de-a doua categorie. Cei din 
cea de-a treia categorie optează pentru învăţătură din ra- 
{luni practice şi pentru a promova ierarhic. 

16.10. Maestrul spune: „Omul ales păstrează nouă 
lucruri cu străşnicie în gind!: cînd priveşte, să vadă lim- 
pede; cînd ascultă, să audă deslusit; să îşi controleze 
expresia feţei; în atitudine să fie respectuos; în vorbe să 
fie sincer; în ceea ce întreprinde să fle serios; cînd are 
indoieli, să pună întrebări; cînd îşi pierde cumpătul, să 
se gindească la urmări; cînd obţine un folos, să vadă 
dacă e sau nu merituos.“ 

1. Jiu si — „nouă gînduri“. Omul ales trebuie să fie deci 

un individ care nu acţionează la voia întimplării. În orice 

situaţie el este dator să observe (prin shi — vedere şi ting 

— auz), să prelucreze datele, să le raporteze la experienţă, 

apoi să le acordeze cu propria reacţie atitudinală (se — 

expresia, yan — vorbirea, shi — acţiunea). Sinteza atri- 
butelor rezultate constituie portretul Omului ales: ming 

— claritate, cong — agerime, wen —infatigare decentă, 

gong — politeţe, zhong — sinceritate, jing — seriozitate, 

wen — implicare directă, nan — atenţie la consecinţe, yi 

— onestitate fata de sine. 


16.11. Maestrul spune: „Să priveşti Binele ca pe ceva 
spre care tot ţinteşti, iar Răul să-l vezi ca apa clocotită 
cu care poţi să te opăreşti. Oameni care se comportă 
aşa am întilnit şi asemenea spuse am auzit. 

Să trăieşti retras pentru a-ţi păstra întreaga Vointa!, 
să implinesti dreptatea pentru a atinge Calea unică. Si 
vorbele astea le-am auzit, dar pe omul care să fle aşa 
nu l-am întîlnit încă.“ 

1. Pe lingă deja familiarul (pentru textul cărţii Lunyu) ter- 

men shan — Binele şi antonimul său analitic bu shan — 

Răul, este promovat în rindul componentelor Omului ales 

şi termenul zhi — Voința, forţa interioară de a urmări sco- 

pul. Zhi — Voința (deci voinţa de bine) este mai importantă 
decit dorinţa de bine şi teama de rău enunțate in prima 
parte a paragrafului. Nu ajunge deci să distingi binele de 
rău, trebuie să şi ai forţa de a atinge binele. Relaţia dintre 
păstrarea intactă a voinţei în condiţiile „retragerii“, 

„ascunderii“ (yin) şi „acţiunea cu dreptate“ (xing yi), po- 

sibilă într-o postură oficială, este contradictorie. Intere- 

sant este că dacă toate celelalte componente ale virtuţilor 

Omului ales sint raportate şi apar doar în situaţii de dia- 

log (cel puţin „în familie“, dacă nu în postură oficială), 

această „voinţă“ este definită ca posibilă în deplinatatea 
ei doar prin izolare şi monolog, la fel ca în cazul ermnitilor 
daoisti. 


16.12. Printul Jing din regatul Qi avusese o armata 
de o mie de care, dar cind a murit, oamenii nu i-au 
gasit nici o virtute pe care sa i-o preamareasca la cere- 
monia de inmormintare. În schimb, pe Bo Yi şi Shu Qi), 
care au murit de foame la poalele muntelui Shouyang, şi 
astăzi oamenii îi comemorează. Pentru cele ce le-am 
spus înainte, nu-i ăsta exemplul care le ilustreaza2?* 

1. Vezi 5.23. 

2. Exemplul invocat este marcat prin prepozitia fara 

obiect yu („la“) care indică referirea la un alt text, în acest 

caz, la cel precedent. Exegeza a şi cuplat uneori, din acest 
motiv, paragrafele 11 şi 12 din acest capitol. 


16.13. Chen Kang! îl întreabă pe Bo Yu2: „Domnia 
ta ai auzit de la Maestru lucruri deosebite decit cele 
auzite de noi?“ Bo Yu răspunde: „Nu. Doar o dată de 
mult, cînd stătea singur şi eu grăbeam smeritS prin curte, 
mi-a spus: «Ai studiat Cartea Stihurilor?» l-am răspuns: 
«Inca nu.» Maestrul atunci: «Dacă nu studiezi Stihurile, 
cum vei şti să te exprimi potrivit?» M-am retras şi m-am 
pus pe citit ShiJing. Altă dată, cum el tot singur stătea 
iar eu mă strecuram prin curte, m-a întrebat: «Dar Ri- 
turile le-ai studiat?» «Nu», i-am răspuns. Maestrul atunci: 
«Dacă nu studiezi Riturile, cum vei şti să-ți găseşti in 
lume locul potrivit4?» M-am retras şi Riturile> m-am pus 
pe citit. Ei bine, astea pot spune că sînt învăţăturile pe 
care mie mi le-a dat.“ Chen Kang se retrage şi spune 
fericit: Am întrebat un lucru şi trei în schimb am pri- 
mit. Am aflat despre Poeme şi despre Rit, cit de mare 
este însemnătatea lor, şi am mai aflat că Omul ales nici 
măcar cu propriul fiu nu e partinitor®.“ 

1. Chen Ziqin (vezi 1.10.). 

2. Fiul lui Confucius (vezi şi 11.7.). 

3. Mersul politicos în prezenţa cuiva de rang superior. 

4. Bu xue Li, wu yi li — „dacă nu înveţi Li — Riturile, 

nu poţi să li — stai (in lume)“, sintagmă în care li este’ 

verbul poziționării, fiinţării raportate, integrate în sistem 
şi branşate la Cod. 

5. Ipoteza că există deja o clasică a Riturilor pe care 
Maestrul o pretuia este plauzibilă. 

6. Jun zi zhi yuan qi zi ye — „Omul ales isi tine fiul la 
distanţă“. Sintagma aceasta poate fi interpretată şi ca ex- 
primind respectul faţă de ritualul care prevede că Omul 
ales nu isi învaţă propriul fiu (alături de alte interdicții 
rituale, ca, de exmplu, aceea de a nu-şi ţine în braţe fiul 
cînd e copil, cf. Li Ji, 1.5.). 


16.14. Sint diferite nume! pentru soţia suveranului. 
El însuşi îi spune „Doamnă“. Ea îşi spune sieşi „Mărun- 
ta dumneavoastră servitoare“. Supugşii îi spun „Doamna 
Principelui“, iar în fata altora, vorbesc de ea spunindu-i 
„Tinăra noastră prinţesă“. Străinii îi spun şi ei „Doamna 
Principelui“2. 
1. Limba „celui mai politicos popor din lume“, cum o nu- 
mea Leibniz, marchează foarte minuţios deferenta ierar- 
hică printr-o mare bogăţie de termeni, organizaţi în serii 
de apelative sau de nume de referire. Termenii din textul 
original sînt în ordine: fu ren, xiao dong, jun fu ren, gua 
xiao jun. 
2. Se crede ca paragraful respectiv apartinea unui ma- 
nual de protocol, dar putem accepta ca este vorba gi de 
un exemplu dat de Maestru pentru numele corecte, adec- 
vate la postura si ritualuri. 


Capitolul 17 
YANG HUO 
[DESPRE CALEA GUVERNĂRII CU VIRTUTE, 
PRIN RITURI ŞI MUZICĂ“) 


17.1. Yang Huo! doreşte să-l vadă pe Maestrul 
Kong, dar nu este primit. Atunci îi trimite în dar un 
purceluş rumenit. Aflind că Yang Huo nu e acasă, Maes- 
trul se duce să-i prezinte în lipsă multumirile cuvenite, 
dar iată că cei doi se întilnesc pe drum. Yang Huo i se 
adresează Maestrului: „Haide, avem de vorbit.“ Apoi 
spune: „Dacă cineva îşi ascunde talentul şi ţării sale-n 
restrişte nu-i e de folos, mai poate fi el virtuos?“ Si tot 
el răspunde: „Nu poate.“ Apoi iar: „Cineva căruia îi place 
să acţioneze, dar prilejul cel bun nu ştie a-l folosi, in- 
teligent se mai poate numi?“ Îşi răspunde: „Nu poate.“ 
„Vezi, zilele şi lunile trec una cite una nenumărate în 
zbor, timpul nu ne aşteaptă.“ 

Maestrul, impresionat: „M-ai convins, vorba ţi-e inte- 
leaptă, socot că îţi pot fi sfătuitor.“ 

1. Demnitar în slujba puternicei familii Ji, la care se re- 

feră in subtext şi 16.2., cînd se evocă situaţia dregătorului 

care ia hotăririle importante. 

Consecvent poziţiei sale care condamnă degradarea ie- 
rarhiei stricte a puterii, Confucius nu doreşte nici să-l pri- 
measca, nici să-l intilneasca pe acest nobil. Ca să-i forţeze 
mina, acesta ii trimite un dar şi, conform uzanțelor, Maes- 
trul trebuie să-i facă o vizită de mulţumire. Cum strata- 
gema de a-l invita nu-i reuşeşte, Confucius este pus în 
situaţia de a-l asculta şi, în final. este convins de vorbele 
înțelepte, flatat de fapt de aluziile la propriul talent ce se 
iroseşte nepus în slujba guvemării. Raportarea nostalgică 


* Capitolul.continua enunţarea învățăturilor despre Virtute şi evocă 
situaţii de conformare rituală în domeniul guvernării. 

la timpul care curge neiertător pare să fie un [actor deci- 
siv, un soi de atingere a coardei sensibile a lui Confucius 
timorat de trecerea timpului „nerăbdător“. 

Episodul, în anecdotica sa, este reluat în cartea Meng Zi 
(3.2.). Prin felul în care Conlucius este pus într-o situaţie 
de inferioritate (micul său vicleşug de protocol nu-i reu- 
şeşte. se recunoaşte învins). paragraful este bănuit ca 
provenind dintr-o altă sursă, „una de acelaşi tip cu anec- 
dotele confucianiste din operele daoiste Zhuang Zi şi Lie 
Zi“ (A. Waley). 


17.2. Maestrul spune: „Firea oamenilor îi apropie, 
Învățătura îi îndepărtează.“ 

l. Formularea de tip dicton, Xing xiang jin ye, xi xiang 
yuan ye, tradusă de noi literal, pune în pereche (prin in- 
termediul verbului xiang) Xing — Firea, echipamentul ge- 
netic cu care forţa fizică şi intelectuală, relativ aceeaşi la 
toţi indivizii, şi Xi — Învățătura. educaţia primită, care 
determină (alături de mediu, după cum arată cu alte pri- 
lejuri Maestrul) diferenţierile. Confucius nu este destul de 
consecvent în privinţa Firii. căci în alte locuri (de exem- 
plu, 16.9.) pare să accepte diferente limpezi de înzestrare. 
Ceea ce însă Confucius afirmă clar este că Ren — Omenia 
nu este înnăscută, find posibilă numai în urma studiului 
şi cizelării eului (pe baza datelor pozitive ale Firii). 


17.3. Maestrul spune: „Numai suprema inteligenţă 
şi numai suprema prostie nu se pot schimba! în alt- 
ceva.“ f 

1. Verbul yi (-a se schimba“, „a trece într-un nou stadiu“) 

este termenul-emblemă din cartea Yi Jing (Clasica Muta- 

tiilor). 

Cuplarea celor două extreme ale intelectului pare sa 
indice dezavuarea de către Maestru a ambelor. ca excese. 
Schimbarea însăşi, la care se releră Confucius, poate fi 
înţeleasă ca modelare, achiziţie a virtuţilor. S-ar înţelege, 
deci, că şi în ceea ce-l priveşte pe omul hiperinteligent nu 
există nici o şansă ca acesta să fle antrenat in modelul 
confucianist. Sint însă şi interpretări care echivalează sin- 
tagma shang zhi cu „cei înţelepţi“. cei care rămîn neclin- 
titi, fermi în credinţe şi conduită, neinflucntabili la soli- 
citările cirrcumstantiale. 


17.4. Ajuns în tirgul Wucheng!, Maestrul aude zvon 
de cîntece de titera. Zimbind uşor. spune: „La ce bun 

să foloseşti pentru un biet pui satirul potrivit la tăiat 
boi?“ 

Zi You răspunde: „Maestre, v-am auzit altădată 
spunînd: «Omul ales care învaţă Ritul şi Muzica? va fi 
plin de iubire faţă de celălalt, omul de rînd care învaţă 
Ritul şi Muzica poate fi mai bine guvernat».“ 

Maestrul spune: „Discipolii mei, iată un lucru bine 
grait. Cele spuse de mine adineauri erau astfel doar 


pentru că am glumit.“ 
1. Mică cetate unde Zi You avea un post de dregător. 


2. În original, xue Dao — „invaţă Dao“, specificat in con- 
ţinutul său concret conform situaţiei. Maestrul se arată 
şocat de rafinamentul alegerii (muzica însăşi şi instru- 
mentul qin — titera, simbolul Înţeleptului) şi de modestia 
locului, observind nepotrivirea (ca dizarmonie, tot o încăl- 
care rituală) dintre calitatea obiectului şi destinatarul lui. 
Zi You îi reaminteşte ca important este obiectivul. el însuşi 
gradat ierarhic. Şi Omul ales şi cel de rind pot învăţa Ca- 
lea. dar cu efecte diferite conform aceleiaşi structuri de 
putere: a supune prin cunoaşterea şi respectul faţă de 
celălalt (ai — iubirea) şi a fi supus, a învăţa „să asculti* 
(„ascultarea“ exersată prin muzică). 


17.5. Gong Shan Furao! se răscoală în cetatea Bi 
al cărei comandant era şi îl cheamă pe Maestru în tabăra 
sa. Confucius se gindea să pornească spre el. Zi Lu, ne- 
căjit, i se adresează: „Este drept că n-avem unde să ne 
ducem, dar se cuvine oare să-l alegem tocmai pe Gong 
Shan?“ 

Maestrul răspunde: „Dacă mă cheamă acolo poate 
nu-i la întîmplare. Poate ca în sfirşit s-a găsit cineva 
care să mă folosească şi să putem reinvia vechea splen- 
doare a dinastiei Zhou de Apus2.* 

1. Comandantul cetăţii Bi, reşedinţa familiei Ji uzurpa- 

toare împotriva căreia acesta se răscoală. 

2. Maestrul speră că Gong Shan îl va repune în drepturi 

pe prinţul Lu şi că va reinvia tradiţiile bune ale regelui 

Wu din dinastia Zhou de Apus (un fel de „virstă de aur“ 

a modelului de guvernare). 


17.6. Zi Zhang îl întreabă pe Maestrul Kong ce este 
Omenia. 

Maestrul răspunde: „Cel ce face ca în lume cinci lu- 
cruri să se împlinească atinge această supremă Virtute 
Omenească.“ 

Zi Zhang: „Permiteţi să întreb care sint cele cinci lu- 
cruri?* 

Maestrul răspunde: „Politeţea fata de celălalt, inga- 
duinta, buna-credinta, zelul de a înfăptui şi marinimia!. 
Politeţea te fereşte de jigniri, ingaduinta iti aduce spri- 
jinul multora, de buna-credinta fiind şi pe ceilalţi te poţi 
bizui, zelul iti asigură reuşita, iar marinimia ii face pe 
ceilalţi să se supună cind îi vei guvema.“ 

1. Între termenii emblematici grupaţi în cele „cinci lucruri 

necesare Omeniei“, alături de gong — politeţea gi xin — 

buna-credinta, deja enunțate, kuan — ingaduinta. tole- 
ranta, hui — mărinimia, generozitatea (chiar în sensul 
material, adică de a-i face pe alţii să prospere) şi min — 
zelul, promptitudinea în acţiune, sint noi exigente pentru 
a atinge Ren. 


17.7. Bi Xi! îi făcuse Maestrului Kong o invitaţie şi 
acesta dorea s-o onoreze. Zi Lu îi spune: „Maestre, v-am 
auzit altă dată spunind că «Omul ales nu devine apro- 
piat cu cel ce a făcut fapte rele.» Bi Xi s-a răsculat la 
Zhongmou? şi acum dumneavoastră vă duceti la el. 
Cum se poate?“ 

Maestrul răspunde: „Într-adevăr, aşa am spus. Dar 
altfel este acum zicerea potrivită: «Oricit ar fi ceva de 
tare tot se toceşte şi oricit ar fi de alb tot se innegres- 
te».3 Sint eu oare doar o tărtăcuţă ce stă să se usuce 
atimată şi nu poate să fie mincata?* 

1. Nobil din regatul Jin, care devine prefect de Zhong- 
mou. 
2. Orag in regatul Wei cucerit de regatul Jin in 490 a.Chr. 
3. Duritatea gi albul ca atribute ale etalonului supe- 
riorităţii infailibile. Interesant este că tocmai duritatea şi 
albul (ca proprietăţi fâră conotaţie morală) devin teme ale 
dezbaterii şcolii nominaliste în demonstraţia asemănărilor 
şi deosebirilor dintre lucruri. Confucius acceptă faptul că 
situaţia nouă cere o nouă evaluare, că „zicerea veche“ de- 
vine neadecvată. 


17.8. Maestrul spune: „Zi Lu, ai auzit despre cele şase 
Virtuti! şi despre cele şase pericole care le pîndesc2?“ 

Zi Lu răspunde: „N-am auzit.“ 

Maestrul spune: „Aşază-te să ţi le desluşesc: Să iu- 
beşti Omenia şi să nu iubeşti Învățătura, asta în prostie 
poate degenera. Să iubeşti Inteligența şi să nu iubeşti În- 
vatatura, asta in rătăcirea Căii poate degenera. Să iu- 
beşti Credinţa în cuvintul dat şi să nu iubeşti Invata- 
tura, asta în hotie poate degenera. Să iubeşti Purtarea 
deschisă şi să nu iubeşti Învățătura, asta în brutalitate 
poate degenera. Să iubeşti Curajul şi să nu iubeşti Învă- 
{atura, asta în răzvrătire poate degenera. Să iubeşti For- 
ta fizică fără Învăţătură, asta poate degenera în nemăsură.“ 

l. Liu yan — „cele şase spuse“, cei şase termeni em- 
blematici: Ren — Omenia, Zhi — Inteligența, Kin — Bu- 
na-credinţă, Zhi — Purtarea directă, Yong — Curajul, 
Gang — Forţa, purtarea dură. Puse toate în raport cu Xue 
— Invăţătura, instruirea (care conduce la cunoaşterea ex- 
perientei tezaurizate în Cărţi, dar gi la puterea discernă- 
mintului, la clarviziune, la ştiinţa opțiunii şi evitarea ex- 
tremelor), aceste şase calităţi apar ca posibile încă de la 
naştere, neachizitionate (evident, prin învăţare). Sau este 
vorba de cultivarea lor. intr-o intelegere primitiva gi naiva, 
fara un adevarat discernamint. 

2. Nesprijinite de studiu aceste fie predispoziţii fle valori 

cultivate pot „degenera în vicii“ (verbul bi): yu — prostie, 

dang — uşurinţă, zei — hotie, jiao — brutalitate, luan — 
răzvrătire, kuang — lipsă de măsură. Fiecare din aceste 
vicii periculoase îşi precizează conţinutul numai în raport 
cu accepţia specială pe care Xue o fa în fiecare din fraze. 

Opţiunea pentru comportamentul superior uman, 'res- 
pectul şi dragostea pentru celălalt, fara a cunoaşte mode- 
lele Celor Vechi din Cărţi (diverse situaţii care cer nuan- 
țări, strategii de dozare) pot duce la pericolul de a fi prostit 
de cei din jur care profită de bunătatea ta. 

Opţiunea pentru inteligenţa pură, fara a învăţa şi li- 
mitarea zonelor în care să-ţi exerciti inteligenţa („gindirea 
de dragul gândirii“, „cea asupra fenomenelor ciudate“) poate 
conduce la o prea mare disponibilitate intelectuală, la 
pierderea credinţei în Cale şi la uşurinţă, la un soi de „a te 
lăsa în voia valurilor“ aşa cum arată concret verbul dang. 

Să iubeşti păstrarea cuvîntului dat fără discernă- 
mintul pe care ţi-l dă învăţătura te poate conduce la pro- 
misiuni şi pacturi regretabile, la situaţii de necinste. 

Dragostea pentru purtarea directa, sinceră, fără a fi 
învăţat regulile codificate ale politetii (regula atenuării. de 
pildă), poate duce la grosolanie şi intoleranţă. 

Curajul sau forţa necenzurate de reținerea şi stapini- 
rea pe care o dă învăţătura pot degenera şi ele in com- 
portări turbulente (luan) şi manifestări liminarc (kuang). 


17.9. Maestrul spune: „Dragii mei, de ce nu studiati 
Stihurile!? Ele îţi pot dezvolta imaginaţia, te pot face 
mai bun observator, te pot apropia mai mult de popor 
şi te pot face să ştii să-ţi exprimi nemulţumirea. În fa- 
milie te ajută să-ti slujeşti părinţii, în societate să-ţi slu- 
jeşti Principele. Şi apoi, din ele poţi cunoaşte numele 
pe care le au ierburile, copacii, animalele, păsările.“ 

1. Pentru Confucius, Cartea Stihurilor (Shi Jing). mentio- 

nată nu de puţine on in Lunyu, constitue un indreptar 

complex, un adevărat manual pentru Omul ales care 
găseşte în ea exemple putindu-i servi în opţiunile sale şi 
modelul limbajului eficient, a cărui lectură dezvoltă şi 
imaginaţia, spiritul de observaţie, modul de a-ţi exprima 
sentimentele. Ea conţine in plus învățături comportamen- 
tale în familie sau la Curte şi are valoare „documentară“ 
remarcabilă prin numeroasele informaţii despre oameni 

(obiceiuri, ritualuri) şi natură. Cunoaşterea „numelor“ 

(ming) se poate referi şi la „numele corecte“, normate, ale 

plantelor şi vieţuitoarelor care aveau în mod sigur diverse 

variante dialectale (învăţarea ideogramelor care le notau 
însemna prin ea însăşi o performanţă). 


17.10. Maestrul îi spune fiului său, Bo Yu: „Din 
Cartea Stihurilor, primele parti, Zhou Nan şi Shao Nanl, 
le-ai învăţat? Cine nu învaţă Zhou Nan şi Shao Nan e 
ca şi cum stă cu fata la un perete aşezat?!“ 

1. Primele două părţi ale secţiunii Guo Feng (Cintecele 

Impardtiilor) din Cartea Stihurilor denumite astfel după ce- 

le două zone din care au fost adunate cintecele. 

2. Comparatia serveşte pentni a întări importanţa lecturii 

acestor piese din Shi Jing (explicată în paragraful ante- 

nor). Instructivă şi formativă, aceasta este deschizatoarea 
orizontului cultural al Omului ales. 


17.11. Maestrul spune: „Se tot spune: «Riturile, Ri- 
turilel» Dar înseamnă ele doar podoabele de jad şi mata- 

surile? Şi se mai spune: «Muzica, Muzica!» Dar inseam- 

na ea doar să auzi clopotul sau toba şi nimic altceva!?* 
1. Nemulțumit de tratarea Riturilor şi a Muzicii într-un 
registru minor. de preocuparea doar pentru amănuntele 
tehnice şi pentru execuţie, Maestrul atrage din nou 
atenţia asupra sensului lor esenţial. deosebit de simpla 
ceremonie exterioară. 


17.12. Maestrul spune: „Unul care-şi ia o înfăţişare 
fioroasă, dar pe dinăuntru tremură înfricoşat, dacă e 
să-i găseşti asemănare în lumea oamenilor de rind, e 
ca un borfaş care se furişează în casa omului facindu-si 
o spărtură sau catarindu-se peste creasta zidului!.“ 

1. Comparatia pitorească continuă insistența asupra con- 

trastului dintre esenţă şi aparenţă. fiind condamnată 

frauda unei aparente neadecvate esenței. 


17.13. Maestrul spune: „Aceşti aşa-zişi «domni de la 
sat!» sînt cei care virtuțile au ruinat.“ 

1. Titulatura xlang yuan presupune un tip de nobilime 

rurală, probabil un soi de parveniţi, care doar pretind ca 

ar cultiva De — Forţa Virtuţii. dar sint de fapt nişte „hoţi“ 

(zei) ai ei. 

17.14. Maestrul spune: „Cei care cînd aud ceva îm- 
prastie în cele patru zari cele auzite, singuri se dau inla- 
turi de la Virtute.“ 


17.15. Maestrul spune : „Alături de un necioplit! poţi 
oare să-l slujeşti pe Principe? Înainte să-şi capete dregă- 
toria, nu s-a îngrijit decit cum s-o obţină. După ce a 
obținut-o nu i-a mai păsat decit cum s-o păstreze. Si 
temător să n-o piardă e capabil să facă orice.“ 

1. În original, bi fu. Folosirea sufixului fu (care indică 

statutul onorabil al celui aflat în discuţie) după deprecia- 

tivul bi („necioplit“, „rudimentar“) are ca rezultat o emfa- 
tizare a atitudinii dispretuitoare: „un asemenea individ“, 

„o astfel de creatură“. Repetat în text, termenul bi indică, 

raportat la Jun zi — Omul ales, lipsa totală de rafina- 

ment, un primitivism comportamental. 


17.16. Maestrul spune: „Poporul avea în vechime 
trei metehne!. La Cei de azi nici acestea aşa cum erau 

pe atunci nu mai sint. În trecut, nemăsura2 consta in 
citeva mici oprelişti încălcate, pe cînd în prezent înseam- 
nă o totală libertate. Orgoliul Celor vechi era mai de- 
grabă imbatosare, al Celor de azi e artagoasa ingimfare. 
Prostia Celor vechi era prostie curată, a Celor de azi, 
prostie viclean înzorzonată.“ 
1. San ji — „trei boli“, „trei beteşuguri“ (vezi 16.10. şi 17.8.). 
Opoziția dintre gu — Cei vechi gi jin — Cei de azi mar- 
chează o diferenţă în gradul de simplitate, de naturalete. 
Cei vechi erau apropiaţi de natură (prostia însăşi era zhi 
— „directă”), feriti fiind de o mediere, de un ocol ipocrit 
(prostia de azi este zha — „acoperită“, „prefăcută“, .fatar- 
nică“). 
2. Termenul kuang, cu sensul concret de nebunie, „lipsă 
de control“, capătă valoarea de nonconformism extrem, de 
încălcare a hotarului Normei. Această lipsă de măsură da- 
torată forței (vezi paragraful 8) includea în trecut şi actele 
magnifice ale vechilor împărați sau regi. În contrast, lipsa 
de măsură în contemporaneitate înseamnă încălcarea 
oricărei reguli, anarhia şi fărădelegea. 


17.17. Maestrul spune: „Vorbele mestesugite şi care te 
ajută să-ţi compui aparenţa rareori ascund Omenial.“ 


1. Am dat o altă variantă pentru acelaşi dicton, ca în 1.3. 


17.18. Maestrul spune: „Îmi displace ca roşul cu 
purpuriul să fie inlocuiti. Muzica vulgară din Zheng? 
care corupe muzica clasică şi ea e de disprețuit. Tot la 
fel îi detest pe cei care-şi ascut limba şi meşteresc vor- 
ba3 pină ce strică în regat sau în familiile nobile Ordi- 
nea.“ 

1. Purpuriul, socotit culoarea intermediară, deci „secun- 

dară“, uzurpă puterea firească a roşului, considerat culoa- 

re fundamentală. 

2. Muzica regatului Zheng, emblema muzicii decadente, 

în opoziţie cu Ya — Odele Clasice (vezi şi 15.11.). 

3. Li kou — „cei cu limba ascuţită“, care profită de abi- 

litatea lor orală, de tehnica argumentatiei shi fel — „pro 

gi contra”. 


17.19. Maestrul spune: „Aş dori să renunţ la cuvin- 
tel.“ Zi Gong: „Dacă dumneavoastră, Maestre, n-aţi mai 

vorbi, cum atunci ne-aţi mai putea transmite? nouă, 
discipolilor, învăţătura?” 

Maestrul răspunde: „Dar Cerul vorbeşte oare? Şi to- 
tuşi, ascultind de el se rotesc anotimpurile şi se nasc 
vietuitoarele. Grăieşte Cerul ceva?“ 

1. Prin formula wu yan — „nevorbirea“, „fără vorbire“, 

Confucius îşi manifestă dorinţa unui alt tip de comunicare 

superioară. Ca şi daoistul Zhuang Zi care doreşte să-l 

întilnească pe cel care a uitat cuvintele şi să comunice cu 
el, Confucius vrea să uite modul de exprimare al Cerului 

(comenzi, indicarea modelului de acţiune), adică induce- 

rea directă a actului esenţial fondator, în ritmicitatea sa 

ritualizată (si shi xing — „lucrarea celor patru anotim- 
puri“). Ca şi celelalte formule negative, wu wei — „neacţiu- 
nea“ şi wu yu — „nedorinţa“, prefixate cu negația wu (em- 
blema zonei superioare a lui Dao însuşi), wu yan — 

„nevorbirea“ nu presupune vidul de exprimare, neantul, 

ci „prezenţa negativă“, adică afirmarea esenței. 

2. Sintagma he shu, în traducere literală „cum aţi mai 

face explicit sensul“, unde shu înseamnă meşteşugul me- 

dierii sensului. 


17.20. Ru Bei! vrea să-l vadă pe Maestru. Maestrul 
refuză să-l primească pe motiv că este suferind. Dar cînd 
slujitorul iese să îl anunţe pe vizitator, Maestrul ia {itera 
şi începe să cinte anume pentru a fi auzit. 

1. Personaj din regatul Lu, despre care exegeza nu dă alte 

informaţii. Se presupune că nu era în grațiile Maestrului 

- gi că acesta ostentează refuzul de a-l primi. Pasajul ar 

putea fi considerat, după părerea noastră, o continuare a 

celui anterior, ca mostră a unui alt mod de a comunica 

fără cuvinte. 


17.21. Zai Yu spune: „Să tii trei ani doliu după pa- 
rinţi! nu e o treabă grea, dar dacă Omul ales încetează 
în aceşti trei ani practicarea Riturilor, acestea se vor 
deteriora. Dacă Muzica trei ani n-o mai exersezi, în mod 
sigur va dispărea. La urma urmei, cînd vechea recoltă 
e terminată, alteia noi îi culegi roada, iar lemnul de foc 
trebuie şi el adunat după cum într-un an se rotesc iar- 
na sau vara?. Şi pentru doliu un an nu ar fi de ajuns, 
nu-i aşa?“ 

Maestrul răspunde: „Dar ai putea tu ca numai după 
un an de la moartea părinţilor să-ţi înghiţi cu inima 
uşoară merindea şi să te găteşti în mătăsuri fine?“ 

Zai Yu: „Da, n-ar fi greu pentru mine.“ 

Maestrul: „Dacă tu ai inima s-o faci, fă-o dar. Cind 
Omul ales e în doliu, mincărurile de soi fără gust îi par 
şi nu-i mai prieşte nici Muzica, Nu-i mai prieşte nimic 
din ceea ce altădată îi plăcea şi de aceea de toate cele 
lumeşti se lipseşte. Dar dacă pentru tine-i uşor, n-ai 
decit să faci cum vrei.“ 

Zai Yu iese. 

Maestrul: „Yu e unul ce cu adevărat nu are Virtute. 
Copilul în primii trei ani de viaţă depinde de părinţi. 
Trei ani de doliu sint un obicei cuminte pentru toată 
tagma omenească. Ai zice că Yu nici n-a avut parte de 
cei trei ani de dragoste părintească.“ 


1. În perioada celor trei ani de doliu, fiul trebuie să-şi 
întrerupă toate activităţile şi chiar să-şi părăsească 
reşedinţa (în text, ju chu, al cărui sens de „privare deli- 
berată“ este înglobat de noi în „şi de toate cele lumeşti se 
lipseşte“) şi să locuiască într-o colibă aproape de 
mormîntul tatălui. 

Obiceiul doliului îndelungat era foarte răspîndit în 

rindul cărturarilor confucianişti şi generează un fenomen 
al unei practici intelectuale. Aceste „concedii sabatice*, cind 
ei îşi întrerup îndatoririle oficiale, îi îndreaptă spre studiul 
şi creaţia artistică. 
2. Schimbarea lemnului de foc după anotimp avea valoa- 
re rituală. Referirea la recoltă şi lemn de foc serveşte sub- 
linierii întregului ca ciclu încheiat (un ciclu ritual complet) 
pe care îl reprezintă un an. Ea îi serveşte lui Zai Yu ca 
argument în susţinerea unui singur an de doliu în faţa 
lui Confucius care este partizanul doliului de trei ani, 
cutumă ce pare de dată recentă şi în orice caz neadoptată 
de toată lumea. 


17.22. Maestrul spune: „Greu mai e cu cei care 
întreaga zi şi-o petrec să-şi umple burtile şi nu-şi pun 
la lucru mintea. Măcar de-ar şti să joace ca lumea şahl. 
Decit nimic, tot ar fi ceva.“ 

1. Bo yi, numele unei variante vechi a şahului chinez sau 

al unui joc de zaruri (atestat în Zuo Zhuan). 

17.23. Zi Lu: „Omul ales cultivă curajul.“ 

Maestrul spune: „Omul ales pune dreptatea mai pre- 
sus de orice. Cind e curajos şi nu e drept, ajunge să se 
revolte. Omul de rind care e curajos şi nu e drept ajun- 
ge la tilhărie.“ 


17.24. Zi Gong întreabă: „Omul ales dispreţuieşte 
pe cineva?“ 

Maestrul răspunde: „Da, dispreţuieşte. Pe cel care 
doar de defectele altuia vorbeşte. De asemenea pe cel 
care îi vorbeşte de rău pe cei care deasupra îi sint. Si 
pe cel îndrăzneţ fără măsură care uită de politeţe. Şi pe 
cei care îndrăznesc să facă numai după cum li se năză- 
reste.” 

Maestrul adaugă: „Dar tu nu ai pe unii pe care nu-i 
poţi suferi?“ 

Zi Gong răspunde: “Nu-i sufăr pe cei care nu-şi văd 
neajunsurile şi se folosesc de meritele altora pentru a 
se arăta pe ei meritind. Pe cei nerusinati care se dau 
drept curajoşi. Şi pe cei care descoperă la alţii necin- 
stea, ei înşişi înşelind.“ 

17.25. Maestrul spune: „E foarte greu să te descurci 
cu femeile şi cu omul de rind. Adică, dacă-i tratezi fami- 
liar devin nerespectuosi, dacă-i ţii la distanţă, iti poartă 
pică.“ 

17.26. Maestrul spune: „Cine la 40 de ani este de 
oameni urit, aşa o să rămină toată viata, pina la sfirşit.“ 


Capitolul 18 
WEI ZI 


[DESPRE PEREGRINARILE MAESTRULUI 
IN CAUTAREA UNUI PRINCIPE MODEL] 


18.1. Wei Zi! pe tiranul Yin Zhouxin din dinastia 
Shang l-a părăsit. Ji ZI2 cu sclavia a fost de tiran pe- 
depsit. Iar pentru că pe tiran l-a criticat cu asprime, Bi 
Gan3 a fost ucis cu cruzime. 

Maestrul spune: „În acea dinastie au fost aceşti trei 
oameni înzestrați cu Omenie.“ 

1. Fratele vitreg al tiranului Yin Zhouxin din dinastia 

Sang al cărui nume a fost introdus de noi în traducere 

pentru a face explicit textul care îl desemnează doar prin 

pronume în cele trei secvenţe. Din cauza purtării nedem- 
ne a tiranului, Wei Zi s-a retras în sihăstrie. 

2. Unchiul tiranului. A fost transformat în sclav pentru 

că a îndrăznit să-l critice fatig pe acesta. 

3. Un alt unchi al regelui. Extrem de virulent la adresa 

abuzurilor tiranului, a fost condamnat la moarte. Se spu- 

ne că Yin Zhou a pus să îi se scoată inima pentru a de- 
monstra că nu are şapte cavităţi, câte ar fi trebuit să aibă 
inima unui Înţelept. 


18.2. Liu Xiahui! care avea funcţia de magistrat? 
fusese de trei ori din slujbă alungat. Cineva îl întreabă: 
„Domnia ta n-ar fi trebuit să pleci din regat?“ El 
răspunde: „Dacă-mi îndeplinesc slujba pastrind aceeaşi 
atitudine dreaptă3, credeţi că este vreun loc de unde sa 
nu flu de trei ori alungat? Iar ca să-mi îndeplinesc sluj- 
ba necinstit3 nu văd la ce bun locul unde-mi trăiesc 
părinţii să-l fl părăsit!“ 

1. Vezi 15.14. 

2. Shi shi, post de magistrat, nu foarte înalt în ierarhie, 

în sarcina căruia intra instruirea cazurilor criminale. 

3. Zhi Dao — Calea dreaptă şi Wan Dao — Calea piezişă 
formează cuplul a două moduri opuse de acţiune. 


18.3. Prinţul Jing din regatul Qi îl primeşte pe 
Maestrul Kong. Spune: „Nu pot să-l tratez ca şi cum ar 
avea rangul egal cu al celor din familia Jil. Îl pot trata 
ca inferior acestora, dar ca superior celor din familia 
Meng.“ Si inca: „Eu unul am imbatrinit, nu îl pot folosi 
cum i s-ar fl cuvenit.“ 

Si Maestrul a plecat din Qi. 

1. Se înţelege că Prinţul aplică regulile ceremoniale ra- 

portindu-se la cutuma din regatul Lu unde se aflau fà- 

miliile Ji şi Meng. 

2. Aflat în peregrinările sale la diverse Curti unde îşi oferă 

serviciile de consilier, Confucius efectuează şi o testare a 

principelui suveran. Se pare că de data asta prinţul are 

respect faţă de regulile rituale, dar îşi dă seama că nu 
este la înălţimea aşteptărilor (şi capacităţilor) lui Confu- 
cius care vrea să-şi impună modelul propriu de guvernare. 

18.4. Cei din regatul Qi trimit în regatul Lu cinta- 
rete şi muzicanti!. Seniorul Ji Huanzi2 se ocupă de pri- 
mirea lor şi citeva zile nu mai vine la Curte să se ocupe 
de guvemat. 

Văzind acestea Maestrul a plecat. 

1. Stratagemă vicleană prin care se urmăreşte slăbirea 

conducerii statului căruia 1 se face darul. Acest incident 

este condamnat de Confucius şi ca încălcare a protocolu- 
lui. 

2. Tatăl nobilului Ji Kangzi (şeful familiei Ji). 


18.5. Jie Yul, nebun din regatul Chu, trece cintind 
pe lingă Maestrul Kong. Versurile cintecului sunau aşa: 
„O, Fenix! O, Fenix! 
De ce a slăbit strălucirea ta? 
Trecutul s-a dus, nu mai poate-nvia, 
Dar în viitor poate ca iar îţi va suride soarta. 
Gata! Ajunge! indeajuns! 
Prea plină de ameninţări e domnia acuma!“ 
Maestrul coboară din caretă dorind să-i vorbezsedmatas 
omul se grăbeşte să dispară, astfel că nu poate schim- 
ba cu el nici o vorbă. 

1. Ermit daoist din regatul Chu, reprezentativ pentru cu- 
rentul pesimist al vremii (vezi şi 14.30.). Într-o atitudine 
de îngăduitoare dezaprobare, Confucius îi numeşte pe cei 
asemănători ermitului xiao ren („worthy people“. cf. Chen 
Jingpan, p.78). Episodul apare menţionat şi în Zhuang Zi, 
IV.8. 

18.6. Chang Ju si Jie Ni! îşi arau impreună ogorul. 
Maestrul Kong trecind pe acolo il trimite pe Zi Lu sa 
afle de la ei pe unde este vreun loc de trecut riul. 

Chang Ju îl întreabă: „Cine-i cel ce în car ţine hă- 
turile?* 

Zi Lu răspunde: „Este Kong Qiu din regatul Lu.“ 

Chang Ju: „Kong Qiu din Lu?“ 

Zi Lu: „Da, el e, cum îți spun.“ 

Chang Ju: „Atunci ştie singur care-i locul de trecere 
cel mai bun2.“ 

Zi Lu îl întreabă atunci pe Jie Ni. Jie Ni spune: „Dar 
Domnia ta cine eşti?“ 

Răspuns: „Mă cheamă Zi Lu.“ 

Jie Ni: „Ca discipol, pe Kong Qiu din Lu îl urmezi?“ 

Zi Lu: „Chiar aşa.“ 

Jie Ni: „Lumea- -ntreagă- -{ un şuvoi nesupus. Îl poate 
schimba cineva?3 În loc să-l urmezi pe unul care se fe- 
reşte doar de unii oameni, mai bine i-ai urma pe cei 
care au părăsit pe toată lumea3!“ Spunind acestea, răs- 
toamă peste saminta brazda. 

Zi Lu se întoarce şi-i povesteşte Maestrului cele au- 
zite. 

Maestrul răspunde: „Nu putem să ne-nsotim cu pă- 
sările şi cu jivinele din pădure. Dacă nu stăm cu oa- 
menii laolaltă, atunci cu cine? Şi dacă şuvoiul lumii ar 
lua-o pe Cale drept, n-aş mai avea atunci de ce sa-ncerc 
să-l îndrept.“ 

1. Doi ermiti, ca şi Jie Yu din pasajul anterior, care igi 

exprimă limpede dezaprobarea faţă de alegerea lui Confu- 

cius de a încerca să schimbe lumea din interiorul ei. 

2. Limbajul este aluziv şi pasajul e dominat de simbolul 

apei curgătoare — cursul lumii (opus simbolului apei stă- 

tătoare care pentru daoist este Înțeleptul ce „nu actionea- 
ză“). Ca unul care încearcă să-i schimbe cursul, Confu- 
cius ar trebui să ştie cel mai bine unde se află vadul. 

3. Scepticismul faţă de zădărnicia încercării Maestrului 
de a schimba (yi) cursul năvalnic al lumii este în conti- 
nuare întărit de sugestia de a rămine cu „cei care au 
părăsit lumea“ (bi ren zhi shi) şi de a nu-l mai urma pe 
„cel care i-a părăsit doar pe oameni“, sintagmă simetrică 
cu cea dinainte, referindu-se la Confucius care s-a retras 
(bi) de la Curțile celor care s-au dovedit lipsiţi de Virtute. 


18.7. Călătorind cu Maestrul, Zi Lu, rămas în urmă, 
se întilneşte cu un moşneag care ducea pe umăr un coş 
atimat de un bat. 

Zi Lu întreabă: „L-ai văzut cumva pe Maestrul meu?“ 

Batrinul răspunde: „Tu care nu ştii să-ţi foloseşti cele 
patru membre şi nu poţi deosebi cele cinci cerealel, ce 
fel de Maestru poţi avea tu, pe care eu să-l fi-ntilnit în 
cale?“ Şi spunînd acestea îşi lasă coşul jos şi începe sa 
scormonească pămîntul cu batul. Zi Lu se opreşte şi el, 
respectuos, cu miinile impreunate. 

Batrinul il invită să stea la el peste noapte. Îi taie 
un pui, îi dă flertură de mei să se ospăteze şi igi aduce 
cei doi fii să-l salute. 

A doua zi, Zi Luigi urmează calea şi-l ajunge din urmă 
pe Maestru. Auzindu-i povestea, Maestrul îi spune: „Era 
un pustnic, din cei retraşi din lume2.“ ŞI-l pune pe Zi 
Lu să se întoarcă să-l vadă, dar cind acesta ajunge, 
bătrinul nu mai era. 

Zi Lu spune: „Nu-i drept să te retragi aşa de la inda- 
toririle tale lumeşti. Cum să slujeşti ca dregător şi să 
respecţi ierarhia dintre cei tineri şi cei virstnici? Şi re- 
gula dreaptă dintre suveran şi supus cum s-o cunoşti? 
Numai pentru a-ţi purifica trupul şi pentru propriul bine 
nu poţi să încalci Marea Lege a ceea ce se cuvine3. Cind 
Omul ales slujeşte ca dregător, îşi împlineşte datoria cea 
dreaptă, chiar dacă Dao — Modelul perfect al Cerului 
nu poate fi refăcut. Dar asta o ştim de la începutâ.“ 


1. Wu gu — „cele cinci boabe“: orezul, griul, leguminoa- 
sele (fasolea şi mazărea) şi două tipuri de mei. 

Exprimarea se referă deopotrivă la nepriceperea con- 
cretă a discipolului la muncile ogorului şi la lipsa intelep- 
ciunii de a fi aproape de Natura, condamnată de ermitul 
daoist. 


DESPRE PEREGRINĂRILE MAESTRULUI 281 


2. Yin zhe — „retragerea în sihăstrie, departe de lume“. 
3. Da lun, termen ce desemnează legea relaţiilor codifica- 
te şi care va fl foarte uzual în limbajul tehnic al confu- 
cianismului ulterior. În limba chineză contemporană îl 
regăsim în cuvintul bisilabic lun H („morală“, „noima res- 
pectării legii relaţiilor umane“). 

4. ZI Lu observă egoismul daoiştilor, individualismul lor, 
şi insistă în final asupra măreției condiţiei tragice asuma- 
te de confucianişti în efortul lor de a trece Modelul perfect 
al lui Dao, Tian Dao — Dao al cerului. în Ren Dao — 
Dao al omului. 


18.8. Marii oameni care s-au retras din viaţa publi- 
că: Bo Yil, Shu Qil, Yu Zhong?, Yi Yi3, Zhu Zhang, 
Liu Xiahui4, Shao Lian5. 

Maestrul spune: „Pentru că nu şi-au plecat voinţa şi nu 
s-au lăsat umiliţi, Bo Yi şi Shu Qi au rămas renumiţi.“ 

Apoi îi defineşte pe Liu Xiahui şi pe Shao Lian: „S-au 
plecat şi s-au umilit, dar măcar au vorbit demn şi au 
acţionat chibzuit.“ 

Cit despre Yu Zhang şi Yi Yi spune aşa: „Au trăit 
retraşi din lume şi au părăsit vorbirea® astfel că şi-au 
păstrat puritatea şi şi-au reciştigat puterea. 

Eu unul nu sînt aga. Nici măcar nu-mi pun proble- 
ma dacă se poate sau nu se poate renunţa.“ 


. Vezi 5.23.,7.15.,16.12. 

. Fratele lui Tai Bo (vezi 8.1.). 

. Personaje neidentificate de exegeză. 

. Vezi 15.14. 

. Personaj din zona de răsărit considerată „barbară“. 
Toate aceste personaje sînt cunoscute auditoriului. 

Par să facă parte dintr-un text (listă biografică) pe care 

Maestrul îl comentează cu discipolii, sau este pur şi sim- 

plu propusă o listă de personaje ca temă de discuţie la 

„seminarii“. Emblema care le reuneşte în aceeaşi mare ca- 

tegorie este yi min (literal: „au fugit de popor“). Gruparea 

personajelor citate schiteaza trei trepte ale „retragerii“ din 

lume: de la retragerea motivată prin neabdicarea de la 

principii şi idealuri la o retragere tipic daoistă în scopul 

purificării ascetice şi a redobindirii puterii. Mai neclară 

este cea de-a doua treaptă, mai ales că personajele nu 


Oh WN 

sint identificate pentru a se putea completa informaţia de- 
spre ele prin paratext. 

6. Fang yan — „au lăsat vorbirea“, sintagmă interpretată 
şi cu sensul de „au vorbit slobod”. 


18.9. Marele Maestru de muzică! Zhi plecă în rega- 
tul Qi. Gan, cel de-al doilea maestru de muzică, plecă 
în regatul Chu. Liao, maestru de muzică de rangul al 
treilea, se duse în regatul Cai. Que, maestru de muzică 
de rangul al patrulea, plecă în regatul Qin. Marele to- 
boşar Fang Shu trecu Fluviul Galben, Wu, cintaretul la 
tamburină, trecu riul Han, iar Yang, ajutor de maestru, 
şi Xiang cel ce tinea hangul ajunseră să treacă marea2. 

1. Yue shi — Maestrul de muzică cînta în timpul mesei 

suveranului. După rangul maxim, da shi, unnează în des- 

creştere: ya fan, san fan, si fan. 

2. Enumerarea acestor personaje, a căror identificare nu 

poate fi făcută, simbolizează dezastrul politic al regatului. 

Tonul lui Confucius sugerează dezolarea faţă de prăbu- 

şirea ordinii dinastice, moment reperabil in 517 a. Chr., 

cînd prinţul Zhao din regatul Lu fuge în regatul Qi. Ală- 
turi de degradarea Riturilor, migraţia aceasta din dome- 
niul muzicii este simptomul sigur al decăderii. 


18.10. Prinţul Zhou ii spune fiului său, prinţul Lu: 
„Omul ales nu-i tratează cu nepăsare pe cei apropiaţi, 
nu dă prilej miniştrilor să se plingă că nu sînt de folos, 
şi nici nu-i alungă pe cei care-l slujesc de mult decit 
dacă are un motiv serios. Şi nici nu aşteaptă ca un sin- 
gur om să facă totull.“ 

1. Pentru asertiunea finală, vezi şi 13.25. 


18.11. Dinastia Zhou are opt nobili cărturari: fraţii 
Bo Da şi Bo Kuo, fraţii Zhong Du şi Zhong Hu, fraţii 
Shu Ye şi Shu Xia, precum şi fraţii Ji Sui şi Ji Gual. 

1. A. Waley remarcă existenţa rimelor perechi pe care le 

formează numele personajelor după pronunția veche res- 

tituită, sugerind ipoteza unor cupluri de gemeni ca simbol 
al fertilităţii (în Zuo Zhuan există de asemenea menţionat 
un astfel de set de gemeni). 

Pasajul este considerat în general ca parazit, ca o in- 
sertie accidentală care nu se integrează în unitatea capi- 
tolului şi nici a cărţii înseși. 


Capitolul 19 
ZI ZHANG 
[DESPRE ÎNVĂȚĂTURĂ ŞI 
DESPRE MERITELE MAESTRULUI] 


19.1. Zi Zhang spune: „Un nobil cărturar pus în 
faţa pericolului poate să-şi dea şi viaţa. Cind e în si- 
tuatia de a obţine ceva chibzuieste! să nu încalce drep- 
tatea2. Cind face ceremoniile sacrificiale caută să fie 
plin de smerenie, iar la doliu e pătruns de durere. Ce 
altceva mai mult i se poate cere?“ 


1. Verbul si („a se gîndi la“, „a reflecta analizind datele“), 
care apare de trei ori în text ca predicat, a fost tradus in 
funcţie de cele trei obiecte: yi — dreptatea, jing — sme- 
renia, ai — durerea. Reprezentind activitatea unui organ 
considerat ca avind dublă capacitate, xin — minte-inimă, 
acest verb capătă sensul complex de gindire-simtire. El 
are în plus conotatia acţiunii care urmează, deci continu- 
tul său semantic este „a te pătrunde de ceea ce ai de 
făcut“, ca obiectiv şi efect, într-o maximă responsabilitate 
şi moralitate. 

Niciodată Omul ales nu acţionează minat de instincte, 
la voia întîmplării, dar nici pur şi simplu „raţional“, uscat, 
analitic, rece. Aici stă marea diferenţă dintre confucianist 
şi daoistul care îşi propune ca ţel spiritualitatea pură, eli- 
berarea pulsiunilor, sau legistul care cere o eficienţă im- 
personală, fără implicare subiectivă. 

2. Vezi şi 14.12. 


19.2. Zi Zhang spune: „Despre cel ce practică Vir- 
tutea, fara să-i înţeleagă măreţia, despre cel ce urmează 
Calea dar fara credinţa nestrămutată în ea, spunem oare 
că posedă Virtutea şi că a imbratigat Calea sau ba?l“ 

1. Pentru secvenţa finală, yan meng wei you, yan meng 

wei wu (literal: „se poate considera că exista/are, se poate 

considera că nu există/nu are”) sint posibile mai multe 

interpretări, după cum se identifică relaţia verbelor you 
(„a exista“) şi wu („a nu exista“) cu grupurile nominale 
(subiect, obiect) din frază. Astfel A. Waley traduce acest 
final: „how can one count him as with us, how can one 
count him not with us?“ 


19.3. Discipolii lui Zi Xia îl întreabă pe Zi Zhang de- 
spre raporturile dintre oameni. 

Zi Zhang: „Zi Xia cum v-a spus?“ 

Ei răspund că Maestrul Zi Xia le-a spus aşa: „Cu cel 
cu care poţi fi prieten să te insotesti, dar de cel care 
merită ţinut la distanţă să te fereşti.“ 

Zi Zhang: „E diferit de ceea ce eu însumi am auzit 
şi care sună astfel: «Omul ales îl venerează pe omul su- 
perior!, iar faţă de oamenii obişnuiţi e îngăduitor. 
Lauda bunătatea şi compatimeste neputinta.» Căci daca 
eu insumi nu sint un om superior cum sa nu pot fi cu 
ceilalţi îngăduitor? Daca, dimpotrivă, nu sînt aşa, de ce 
să mă mai feresc eu de oameni, cînd ei înşişi de mine 
se vor indeparta2?* 

1. Termenul xian („remarcabil“, „deasupra celorlalţi“) 
marchează stadiul superior al calităţilor Omului ales şi 
este folosit în text şi cu forma superlativa (da xian) şi cu 
forma negativă (bu xian). Are conotatia de „elită“ (indivizi 
deosebiți) în opoziţie cu zhong („gloată“). tradus de noi 
prin „oameni obişnuiţi“. 

2. Problema păstrării distanţei ierarhice este corectată 

prin pledoaria pentm toleranţă (rang) care este o urmare 

firească a superiorității morale. Verbele care exprimă 
această raportare valorică sint yu („a fi împreună“) şi ju 

(„a tine la distanţă“). 

19.4. Zi Xia spune: „Şi Căile mici! au desigur folo- 
sul lor. Dar ma tem că abatindu-te astfel de la Cale, 
poţi să nu mai ajungi la ea, aşa că Omul ales e mai 
bine să nu se preocupe de aşa ceva.“ 

1. Xiao Dao — „Căile mici“, îndeletnicirile mărunte, co- 

laterale, tradus de noi literal (unii comentatori au propus 

sublinierea lor ca nerituale sau, cf. A. Waley, ca referin- 
du-se la agricultură, medicină, adică la „cunoştinţele spe- 
cializate“ aplicate la meşteşuguri). Opţiunea noastră 

vizează opoziţia dintre Calea secundară (cu obiectiv minor) 
şi Calea cea Mare (avind ca obiect Marele Plan). A mai 
fost tradus, tot cam în această idee a opoziţiei, şi prin 
„doctrine inferioare“. 


19.5. Zi Xia spune: „Cel care zilnic îşi constată lip- 
surile şi lună de lună nu uită ce-a-nvatat, poate fl nu- 
mit de studiu pasionat!,“ 

1. Hao xue — „bun la învăţătură“, „pasionat de studiu“, 

„bun învățăcel“. 


19.6. Zi Xia spune: „imbogăţiţi-vă învăţătura şi per- 
severati în ceea ce v-aţi ales drept ţel. Intrebati deschis 
asupra temeiului a tot ce vă interesează şi chibzuiti 
cum e mai potrivit înainte de a actiona!. În asta se află 
Ren — Omenia2.“ 

1. Sint revazute. în continuarea pasajului anterior, ele- 
mentele-cheie ale procesului învăţării (xue): bo xue — 
acumularea de cunogtinte pina la eruditie, du zhi — mo- 
bilizarea puternică a voinţei, qie wen — iscodirea des- 
chisă asupra întrebărilor (ca temeinice) gi jin si — chib- 
zuirea conform situaţiei, deliberarea la obiect. 

2. Ren zai qi zhong — „Omenia se află in interiorul aces- 

tora“, dar nu se rezumă la ele (vezi şi 2.18., 7.15., 13.18., 

15.21.). 


19.7. Zi Xia spune: „Aşa cum o sută de diversi! 
meşteşugari în atelierul lor îşi desăvirşesc fiecare lucra- 
rea, tot aşa şi Omul ales prin studiu atinge Calea2.“ 

1. În textul original „o sută“, şi cu sensul de „mare diver- 

sitate“. 

2. Cele două părţi ale „zicerii“ sînt in perfect balans si- 

metric, ordonind serii de perechi corelate în plan paradig- 

matic. Semnalăm între ele verbele specifice celor două 
planuri: cheng — .a împlini“ cu obiectul shi — „lucrarea 
practică“ şi zhi — „a atinge“ Dao — Calea. 


19.8. Zi Xia spune: „Cind omul obişnuit a greşit, îşi 
acoperă imediat greşeala printr-un stil meşteşugitl.“ 

1. Bi wen — literal: „ii trebuie stil omamentat“, adică re- 

curge la diverse artificii pentru a salva aparențele, pentru 

a se justifica. Omul ales, dimpotrivă. refuză însăşi justi- 

ficarea. 

A. Waley, care nu este de acord cu interpretarea sin- 
tagmei bi wen ca „remediere“, propune pentru frază un 
alt raport logic: „Dacă omul de rind face greşeli, este intot- 
deauna din cauza gustului excesiv pentru ornament.“ 


19.9. Zi Xia spune: „Omul ales poate fi privit în trei 
ipostaze}: privit de departe e plin de gravitate; de aproa- 
pe e plin de blindeţe; cind îl auzi vorbind e plin de te- 
meinicie.“ 

1. San bian — literal: „trei schimbări“. Termenul bian 

fiind perechea lui chang (.performanta, esenţă”) poate fi 

tradus şi ca „aparenţă“, „aspect“. Am considerat că este 
vorba de manifestări din diferite perspective ale esenței. 


19.10. Zi Xia spune: „Un Om ales mai întii cîştigă 
încrederea poporului şi abia apoi e în stare să-l con- 
ducă. Dacă nu i-a fost obţinută încrederea, poporul, 
cînd e pus la înfăptuit, se va crede obijduit. Omul ales 
doar după ce ciştigă încrederea suveranului! poate să-şi 
permita să facă critici. Dacă suveranul nu are deja aceas- 
tă încredere, el va socoti că e vorba de insulte.“ 


1. Inexistent în text, reperul suveranului este introdus de 
exegeză prin depistarea sa ca obiect al criticii. 

Topicul pasajului este termenul-emblemă xin — .cre- 
dibilitatea“, considerat de data aceasta ca element esenţial 
al guvernării. 


19.11. Zi Xia spune: „Cind este vorba de Marile Vir- 
tuti! nu se îngăduie încălcările, pe cînd cu Micile Vir- 
tuti!' se îngăduie ajustările.“ 

1. Da De — Marile Virtuti (Omenia, Loialitatea, Pietatea 
filială, Credibilitatea) „au limite netransgresabile“, expri- 
mare realizată ca şi în cazul verbelor prin lexeme conotate 
spatial. Despre Micile Virtuti (Kiao De), se afirmă că se 
poate „ieşi“ (chu) sau „intra“ (ru) în teritoriul lor, mar- 
cîndu-se o permisibilitate a încălcării limitelor. 

S-ar putea ca textul să propună o perspectivă pur se- 
mantică, adică să fie vorba chiar de intensiunea termeni- 
lor care sînt emblemele Virtuţilor. „Corectarea numelor“ 
care redau Marile Virtuti ar putea consta în restabilirea 
integrităţii lor intensionale, fără „intrări“ sau „ieşiri“. 


19.12. Zi You spune: „Pe discipolii lui Zi Xia dacă-i 
pui să mature sau să curețe, să vină cînd sînt chemaţi 

şi să răspundă cînd sint întrebaţi sau să primească şi 
să petreacă pe cineva, se descurcă bine. Dar astea toate 
nu-s decit treburi mărunte. Dacă e vorba de lucrurile 
esenţiale, ei bine pe astea nu le-au învăţat. Se poate 
aşa?“ 

Auzind, Zi Xia: „Vai, vorbele lui Zi You sint greşite! 
Cind Omul ales învaţă Calea, ce trebuie transmis mai 
întîi şi ce mai apoi explicat? Este ca şi cu arborii ŞI 
plantele: trebuie să le distingi după soi şi dupa speciel. 
Calea pe care o învaţă Omul ales nu poate fi hotărită 
oricum, la întimplare. Dar cel ce ştie să deosebească 
începutul şi sfirşitul, şi cum se face trecerea de la mic 
la mare, nu poate fi decit Înțeleptul? cu minte clar- 
văzătoare.“ 

1. În loc de dificila strategie a stabilirii a ceea ce este 

principal şi ce este secundar, prin comparatia cu regnul 

vegetal. Zi Xia propune o interesantă metodă de categori- 
zare în două etape: „prin micile diferenţe“ (yi bie) se ajun- 
ge la „delimitările esenţiale“ (qu). Am propus această in- 

terpretare personală (o perspectivă de categorizare) a 

secvenţei în care se face comparatia cu arborii şi plantele 

în urma cercetării metodei gînditorilor chinezi din acea pe- 
rioadă, foarte preocupaţi de stabilirea „diferenţelor“ şi 

„asemănărilor“ pentru a face categorizări. Ne deosebim astfel 

de soluţiile exegezei care sugerează ideea diversităţii ca 

mărime sau a unei! diferente de adecvare circumstantiala, 
şi care ne-au părut neconcludente şi fără a aduce coe- 
renta necesară pasajului. 

Părerea lui Zi Xia este că de fapt etapele Căii (procesul 
de transmitere a Învăţăturii) nu pot A stabilite linear, că 
ele se imbrică, sînt în raport de interdependenta, deci că 
lucrurile mici pe care le fac discipolii pot foarte bine să 
presupună lucrurile esenţiale. 

Pasajul pare o încercare de a legitima ideea unui ri- 
tualism interior (secundar) tehnicist, poate ca răspuns la 
criticile aduse confucianismului ulterior tot mai formal. 
2. Sheng — Înțeleptul, cel care s-a născut cu cunoaște- 
rea (vezi 16.9.). 


19.13. Zi Xia spune: „Cind slujeşti într-o dregătorie 
gi-ti mai rămîne forţă, dedică-te studiului. Dacă, dedicat 
studiului, îţi mai rămine forţă, du-te şi slujeşte ca 
dregătorl.“ 

1. Între shi („a sluji ca dregător“), compus grafic din cheia 
semantică „om“ şi foneticul „shi“ — cărturar, şi zue („a 
studia“) este o relaţie de interdependenta. 


19.14. Zi You spune: „Doliul trebuie să se oprească 

la menirea de a exprima durerea, la nimic altceva.“ 
1. Referire la manifestările exagerate ale pietăţii filiale din 
perioada de doliu, care ar putea dăuna sănătăţii. Cronicile 
tirzii din vremea dinastiei Han consemnează asemenea ca- 
zuri de manifestare exterioară a pietăţii filiale, precum fiii 
care refuză funcţiile publice ca să se ocupe de bătrinii lor 
părinţi pe moarte, fiii care se mutilează pentru a-şi hrăni 
părinţii din propria carne, nebunia la decesul părinţilor 
şi altele. Aceste manifestări extreme funcţionează ca un 
cod de comportament menit să atragă atenţia asupra pro- 
tagoniştilor, să semnaleze public pietatea filială, căci ea 
serveşte drept parametru în selectarea şi recrutarea ma- 
rilor dregători. 


19.15. Zi You spune: „Prietenul meu Zi Zhang poate 
fi socotit de un talent ce cu greu se poate egala. Şi to- 
tuşi n-a atins Ren — Omenial.“ 

1. Vezi finalul 14.1. 


19.16. Maestrul Zeng spune: „Cind eşti cu Zi 
Zhang, el are o măreție ce copleşeşte toată adunareal. 
Cu greu mai poţi să atingi, alături de el, Virtutea.“ 

1. Adjectivul tang, repetat în poziţia A a frazei nominale 

(de tip A hu B ye), se transformă în predicat descriptiv 

emfatizat, cu valoare intensivă. 


19.17. Maestrul Zeng spune: „L-am auzit pe Maes- 
trul Kong că spunea: «n mod obişnuit omul nu dă la 
iveală în întregime ceea ce în suflet ascunde. Numai 
cînd, îndoliat, părinţii şi-i plinge! »“ 

1. Neexteriorizarea sentimentelor, pudoarea şi decenta 

confucianiste care previn sentimentalismul ieftin şi pre- 

feră durerea sau bucuria reţinută, fac concesii în cazul 
morţii părinţilor. 

19.18. Maestrul Zeng spune: Am auzit de la Maes- 
trul Kong: «Pietatea filială a domnului Meng Zhuan! o 
pot şi alţii imita. Dar felul în care el nu i-a schimbat 

tatălui după moarte demnitarii şi i-a continuat guver- 
narea? e greu de imitat.»“ 
1. Fiul lui Meng Xian, mort în 554 a.Chr., mare demnitar 


din regatul Lu. 
2. Respectarea fidelă a prescripţiilor perioadei de doliu. 


19.19. Cind Meng Sunshi îl numeşte pe Yang Ful 
într-un post de judecător, acesta ii cere lui Zeng Zi aju- 
tor. Zeng Zi spune: „De mult timp cei care conduc au 
pierdut dreapta Cale şi poporul e lăsat de capul lui. 
Cind vei scoate la lumină adevărul? fli compătimitor şi 
nu triumfâtor3.“ 

1. Discipolul lui Zeng Zi. 

2. De qi qing — „judecarea unor situaţii ca pedepsitor“. 

3. Actul justiţiar trebuie să fle însoţit de tristeţea (ai) pe 

care o dă cunoaşterea cauzelor şi nu de jubilarea (xi) in 

fata triumfului dreptăţii. 


19.20. Zi Gong spune: „Regele Zhou Xin! era rau, 
dar nici chiar atit pe cit se spune. De aceea Omului 
ales nu-i place să locuiască in josul apei.2 Pentru că 
după aceea tot ce în lume e rău se adună pe capul 
său3.* 

1. Vezi 18.1.: tiranul Zhou Xin. 

2. Ju xia liu („a locui în josul apei“), sintagmă în care 

cuvintul xia — „inferior“ nu este compatibil cu postura 

Omului ales. 

3. Şuvoiul rumorii opiniei publice îşi adună reziduurile 

asupra-i, aidoma unui rîu. „A nu locui în josul apei“ îşi 

deconspiră sensul de „a nu fi la indemina birfei“, „a avea 

o, purtare ireproşabilă şi distantă“. 


19.21. Zi Gong spune: „Greşelile Omului ales sint 
ca eclipsele de soare şi de lună. Cind greşeşte, toată 
lumea-l zăreşte, şi toată lumea se uită la el cu admi- 
ratie, cînd o ia pe calea cea bună.“ 


19.22. Gong Sunchao din regatul Weil îl întreabă 
pe Zi Gong: „Dar Zhong Ni2 de unde are Învățătura?“ 

Zi Gong răspunde: „Vechea Cale a regilor Wen şi 
Wu? nu s-a pierdut, ci s-a păstrat între oameni pe 
pămînt. Omul ales superior? posedă miezul ei5. Cel care 
nu este aşa ajunge să ştie doar o parte neînsemnată5 

din ea. Dar Calea regilor Wen şi Wu se află peste tot în 
lumea asta. Cum atunci Maestrul Kong să nu fi ajuns 
s-o înveţe? Si de ce i-ar fi trebuit un Maestru® ca să i-o 
predea?“ 
1. Pentru că sint mai multe personaje cu acest nume s-a 
specificat locul de baştină al acestui personaj despre care 
exegeza nu dă alte date. 
2. Numele lui Confucius. 
3. Modelul guvernării înțelepte care instaurează Ordinea. 
4. Kian zhe — „Omul ales remarcabil“, echivalat de unele 
traduceri cu Înțeleptul, în opoziţie cu bu xian zhe — „cel 
ce nu este Om ales superior“. 
5. Zhi qi da zhe — „cunoaşte partea ei măreaţă, impor- 
tanta“, în comparaţie cu zhi qi xiao zhe — „cunoaşte par- 
tea ei mica, neînsemnată“. 
6. Chang shi — „profesor permanent”, un Maestru oficial. 
Confucius nu are nevoie de un asemenea Maestru, căci 
el a redescoperit singur vechea Cale şi s-a instituit trans- 
mitator al ei, cel care „o reînvie“. 


19.23. Shusun Wushu! le spune la Curte marilor 
demnitari: „Zi Gong l-a întrecut pe Maestrul său Zhong 
Ni.“ 

Zifu Jingbo? îi transmite asta lui Zi Gong. 

Zi Gong spune: „E ca şi cu zidul care încăperile 
înconjoară. Peste zidul meu scund pînă la umăr, privind 
din afară, poți lesne descoperi frumusețea ce-o ascund 
camerele din interior. Zidul Maestrului Kong are 20 de 
coti înălțime şi dacă nu ştii unde-i poarta, nu poți ghici 
măreţia templului strămoşilor şi splendoarea multelor 
sale încăperi n-o poţi afla. Puţini sînt cei care i-au des- 
coperit intrarea. Vezi deci de ce vorbele spuse de dom- 
nul Shusun sint aşa3.“ 

1. Mare nobil din regatul Lu, numit şi Chuan Chou, cu- 

noscut ca dregător, în jurul anului 500 a.Chr. 

2. Vezi 14.38. 

3. Shusun n-a atins cunoaşterea „intrării“ în interiorul 

învăţăturii Maestrului Kong şi s-a oprit la aceea mai ac- 

cesibilă a lui Zi Gong, aşa că e firesc să 1 se fl părut că 
acesta este superior (în limitele puterii sale de a evalua 
doar ceea ce cunoaşte). 

19.24. Shusun Wushu il vorbea de rau pe Maestrul 
Kong. Zi Gong spune: ,Oricum, Maestrul este deasupra 
unor asemenea fapte. Înţelepciunea celorlalţi oameni 
aleşi se aseamănă cu un deluşor ce se poate urca. Maes- 
trul Kong se aseamănă în măreţia sa cu soarele şi cu 
luna. Încercaţi a le ajunge! Cine vrea să le stingă lumi- 
na nu le poate atinge. Cel care o face arată că el însuşi 
nu-şi cunoaşte măsura.“ 


19.25. Chen Ziqin! îi spune lui Zi Gong: „Sinteţi 
prea modest. Oare chiar nu l-aţi întrecut pe Maestrul 
Kong?“ 

Zi Gong: „Omul ales poate să-şi arate printr-o sin- 
gură vorbă ştiinţa. Si tot aşa, printr-o singură vorbă 
nestiinta îşi poate arăta. Trebuie deci să-şi cumpăneas- 
că vorba. Calitățile Maestrului Kong nu se pot egala, 
aşa cum nu te poţi cocota în cer cu scara. Daca ar fi 
avut Maestrul Kong prilejul de a guvema în regat sau 
de a fi demnitar în familiile nobile, s-ar fi împlinit, cred, 
ce se spune că ar fl dorit2: să-i ridice pe oameni, şi ei 
să stea drept, cu demnitatea ce li se cuvine3; să-i indru- 
me pe Calea cea dreaptă, şi ei să meargă pe ea; să le-o 
dăruie şi ei să primească Armonia; să-i încurajeze şi ei 
să-şi adune laolaltă puterea; iar pe el să-l glorifice cît 
trăieşte, iar cînd moare să-l plingă. Cine ar putea într-o 
astfel de măreție pe Maestrul Kong să-l ajungă?“ 

1. Personaj în legătură cu care exegeza nu face precizări 
decit referitoare la prenumele său — Kang. 
2. Elogiul discipolului lasă să răzbată ecoul nemulțumirii 
Maestrului Kong care se dorea nu doar un mentor, ci şi 
conducător al acţiunilor, în dorinţa de a-şi pune el însuşi 
în aplicare modelul conducerii înțelepte. Acel suo wei din 
text („aşa cum se spune“, „aşa cum se defineşte”) repre- 
zintă chiar acest model expus cu alte prilejuri de Confu- 
cius. 

3. Li — „a sta drept“, cu credinţa recuperării poziţiei 

demne în lume. 


Capitolul 20 
YAO YUE 
[DESPRE SPUSELE CELOR VECHI*] 


20.1. Yao! spune: 
„O, Shun!, Cerul asupra ta a lăsat 
onoarea de a fi încoronat! 
Domneşte în Centrul lumii cu credinţă! 
Dacă supuşii dintre cele Patru mări 
vor ajunge în nimicnicie, 
Dreptul pe care {i l-a dat Cerul 
pe veci pierdut să fie!“ 
Shun, şi el, tot cu aceste vorbe l-a înscăunat pe Yul. 
Împăratul Tang? spune: „Eu, nevrednicul Tang, 
îndrăznesc să sacrific un taur negru drept ofrandă. ŞI 
spun limpede în fata măreţului stăpin al Cerului3: 
Pe cei care vor săvirşi crime nu-i voi cruța; 
Slujitorilor tăi n-o să le-acopăr faptele rele, 
Pentru că tu, cu inima ta luminată, le cunoşti 
pe toate cele. 
Dacă eu însumi voi fi vinovat, 
Pedeapsa doar asupra-mi şi nu 
asupra supusilor mei să se abată! 
lar dacă ei vor greşi, asupra mea 
să se-ntoarcă vina lor toată!“ 
Mari nobilit avu dinastia Zhou care îi făcu pe cei 
buni să se inavuteasca. 


* Acest capitol cuprinde fragmente lipsite de legătură între ele, cu 
un conţinut şi o exprimare care le apropie de Shu Jing (Clasica Istoriet) 
(edictele primilor suverani şi sfaturile adresate de miniştrii înţelepţi). Sint 
probabil mostre de texte pe care se învăţa în şcoala lui Confucius şi s-ar 
putea să À fost incluse în Lun yu ca exemple, ca modele pentru „semi- 
narii“. 

Regele Wu5 spune: 

„Deşi cei din familia Zhou îmi sînt rude 

tot nu fac cit cei cu Virtute. 

Dacă poporul greşeşte, 

doar eu să flu cel care ispăşeşte. 

Să reglementăm atent greutăţile şi măsurile, 

Să refacem dregătoriile părăsite 

Şi puterea guvemării în tot Imperiul 

se va transmite. 

Să refacem regulile distruse, 

Să restabilim domniile întrerupte, 

Să-i ridicăm pe cei ce-au fost îndepărtați, 

deşi merituosi, 

Şi oamenii de peste tot îşi vor întoarce 

inimile către noi? 

şi ne vor urma bucuroşi.“ 
Ceea ce este important: poporul, hrana, doliul, sa- 

crificiile?. 

„Îngăduinţa şi înţelegerea 

fac să te sprijine mulțimile. 

Buna-credinta face poporul devotat. 

Lucrarea iscusită aduce împlinirea, 

Dreptatea aduce poporului fericirea?.“ 
1. Împărați legendari (vezi 18.18., 18.19., 18.20., 18.21., 
15.5.). 
2. Fondatorul dinastiei Shang. 
3. Shang Di, suveranul ceresc cu proprietăţi umane, 
existent în credințele perioadei anterioare dinastiei Zhou. 
4. În original, da lai — nobili stapinitori de mari feude. 
5. În text nu este marcat vorbitorul, exegeza considerind 
însă că este vorba de regele Wu, fondatorul dinastiei. 
6. In original, ju yi min — „să-i ridicăm pe cei plecaţi“, 
conform comentariilor: „cei retragi din funcţii“. 
7. Gui xin, literal: „a-şi întoarce inimile“, echivalat de noi 
prin explicitare ca „a sluji cu credinţă şi participare“. Ver- 
bul gui („a întoarce“, „a se întoarce“) a fost interpretat de 
noi împreună cu obiectul „inimă“ cu sensul de „a urma 
domnia“, „a adera conştient şi cu simpatie la guvernare“. 
8. Termeni! enumeraţi sînt: min — „popor“, shi — „hrană“, 
sang — „doliu“ şi si — „sacrificii“. 

9. Termenii emblematici ai virtuţilor unui bun suveran: 
kuan — îngăduinţa, deschiderea; xin — buna-credinta; 
min — ingeniozitatea; gong — punctul de vedere obiectiv, 
tratamentul egal şi drept al întregii colectivităţi. 

Toate aceste citate sint cuvinte solemne ale împăraţilor 
la ritualul de încoronare, cînd aceştia luau în mod sim- 
bolic asupra lor crimele supusilor. 


20.2. Zi Zhang îl întreabă pe Maestrul Kong: „Ce 
trebuie să faci ca să poţi guverna cu temei?“ 

Maestrul răspunde: „Să cinsteşti cele cinci Virtuti şi să 
scapi de cele patru purtari rele2.“ 

Zi Zhang: „Care sînt cele cinci lucruri de preţ?“ 

Maestrul: „Omul ales să fle generos, dar nu risipitor; 
să aibă dorinţe, dar nu nemăsurate; să-i facă pe oameni 
să muncească, dar fără să-i obijduiastă; să se pre- 
ţuiască pe sine, dar să nu fie plin de mindrie; sa fle 
temut, dar sa nu ajungă la tiranie.“ 

Zi Zhang: „Cum să fli generos, fără să risipeşti?“ 

Maestrul: „Dacă-i pui pe oameni să facă ceea ce le e 
tuturor de folos şi-i faci să aibă şi profită, nu înseamnă 
că i-ai făcut să cîştige fără să fl risipit? Dacă le dai de 
făcut lucruri pe care le pot împlini, cum i-ai mai putea 
obijdui? Şi daca eşti stapinit de dorinţa de Virtute, cum 
ai mai putea rivni la lucruri mărunte? Omul ales se 
poartă la fel şi cu cei puţini şi cu cei mulţi, şi cu cel 
putemic şi cu cel neputincios. Asta nu-nseamnă că se 
preţuieşte pe sine fără a fl vanitos? Omul ales e îm- 
brăcat corect şi ținuta sa care impune respectul îi face 
pe oameni să-i ştie de frică. Asta nu-nseamnă că è te- 
mut fara să fle crud?“ 

Zi Zhang intreaba: ,Dar care-s cele patru rele de care 
trebuie sa te fereşti?“ 

Maestrul răspunde: „Să nu dai oamenilor mai întîi 
învăţătura gi să-i pedepseşti cu cruzime, — ceea ce se 
cheamă teroare5. Să nu-i sfătuieşti la început asupra 
celor ce au de făcut, şi să le ceri să facă repede şi mult, 
— ceea ce se cheamă tiranie6. Să nu dai porunci ne- 
clare, întii îngăduitoare, apoi din cele ce nu rabdă ami- 
nare, — ceea ce se cheamă hărţuiala jefuitorului. $i, in 
sfirşit, sa te fereşti să nu-i dai omului nici bruma ce i 
se cuvine, — ceea ce se cheamă abuzul dregatorului’.* 


296 CONFUCIUS 


1. Verbul cong („a urma“) din sintagma cong zheng („a 
guverna cu temei“) este folosit aici adverbial cu sensul de 
„adecvat situaţiei reale“, „pornind de la fapte“. Unii tra- 
ducători nu îl interpretează adverbial sau pur şi simplu 
îl omit. 

2. Wu Mei — Cele cinci (lucruri) frumoase, şi si E — Cele 
patru rele sau racile. Echivalarea frumosului cu Virtutea 
conduce la suprapunerea confucianistă a eticului cu este- 
ticul. 

3. Cuplurile antonimice de tip insugire/defect: hui (.ge- 
neros“) şi fel („risipitor“), yu („a dori“) şi tan („a se lăcomi“) 
sint ordonate în structuri adversative de tipul A er bu B 
(A dar nu B“). Virtuţile descrise în această strategie ser- 
vesc idealului confucianist de armonizare a individualului 
cu generalul. 

3. Li — profit, ciştig material. Termenul este reevaluat în 
acest pasaj prin propunerea unui ciştig fără cheltuieli, 
prin comprimare şi dublă eficienţă. 

4. Yi guan — „cu veşminte şi bonetă de ceremonie“. 

5. În traducerea Celor patru rele am procedat explicativ, 
pastrind structura definiţiei specifica Analectelor. 

6. Termenul bao („tiranie“) este reluat de Meng Zi în „Ca- 
lea tiranilor* opusă „Căii regilor buni“. 

7. You si, formulare explicată de exegeză drept compor- 
tamentul necruţător al micilor funcţionari, al cărturarilor 
parveniti. 


20.3. Maestrul spune: ,Daca nu cunosti Datul Ce- 
rului, nu te poţi socoti Om ales. Dacă nu cunoşti Ritu- 
rile, nu-ţi poţi găsi locul în lume. Dacă nu cunoşti arta 
vorbirii, nu poţi cunoaşte nici oameniil.“ 

1. Bu zhi yan, wu yi zhi ren ye. Ultima frază din Ana- 
lecte, ca o incununare a tuturor sentintelor, constă în 
această proclamare a puterii discursului. Arta „numirii“, 
a definiţiilor şi a dialogului, întreaga strategie discursivă 
reprezintă modelul optim de a folosi aparenţa, forma, pen- 
tru a avea acces la esenţă, ştiinţa de a face distincţii şi 
categorizări. Nu intimplator Lunyu (Analectele) este gi prin 
titlu o dezbatere întru eficienţă asupra celor spuse, ea 
însăşi o probă elocventă a discursului eficient, a modului 
cum vorbirea se transformă în acţiune. 


Glosar de termeni* 


Bën Esența; Temeiul; Rădăcina; Matca 

Bi Ceea ce este comparabil, a compara; Ceea ce este parţial 
Bi A se îndepărta. (În opoziţie cu jin — „a se apropia“) 
Bié Diferența, a diferenţia. (Echivalent partial cu qu — „deo- 
sebirea esenţială“) 

Bó xué Eruditia; A-şi extinde sfera studiului 

Bù (prefix negativ cu care se formeaza termenii antonimici) 
ba yù A nu dori, nedorinta 

bù xing A nu reacţiona; A rămîne de neclintit 

bă găi De necorectat; De neschimbat 

băyău A nu fi nefericit 

ba jù A nu fi inspatmintat 

bú hud A nu avea îndoieli; A nu fi nehotarit 

Chen Supusul; Demnitarul slujitor al Principelui 

Jun shi Chen, Chen shi Jun „Principele il determina pe 
Supus să facă, Supusul înfăptuieşte pentru Principe“ (12.11.) 
Cheng Sinceritatea (adevărul obiectiv firesc şi sincer). (În 
lucrarea Zhong Yong: perfecțiunea înnăscută sau dobindită, 
principiu cosmic, factor de unitate şi armonie între Cer şi 
Pămînt) 

Chi  Ruşinea (conştiinţa abaterii de la Norma de conduită) 
Céng A urma tradiţia 

Cong A fl ager 

Chuân A transmite, a propaga tradiţia 

Dào Principiul suprem al Ordinii: Legea maximă a Armoniei; 
Calea; Modelul; Metoda 


* Glosarul cuprinde cei mai importanţi termeni a! textului (termeni 
referitori la principiile sistemului de gîndire confucianist şi la atributele 
Omului ales, precum şi o serie de verbe de evaluare şi performare) din- 
tre care o mare parte capătă statut de concepte. 

you Dao ze „a avea principiul Dao“ (8.13.) 

Zhi Dâo Calea dreaptă (opusă „căii ocolite“ — Wan Dao) 
Wan Dao Calea ocolită, piezişă 

Méu Dao Lucrarea lui Dao 

Dao Dé Virtutea supremă (principiul suprem în manifes- 
tările sale) 

Dé Virtutea (ca forţă de manifestare a Principiului; forţă 
interioară cu valoare magică, opusă „forţei fizice“ — Li) 

Dă A atrage Valoarea supremă (verb al depăşirii de sine, al 
desăvirşirii); A avea putere de pătrundere 

Da Dé Marile Virtuti 

Da lan Codul moral; Legea relaţiilor interumane 

Da Méu Marele Plan; Marea Lucrare (În opoziţie cu Xiao 
Shi — „lucrările mărunte“. Vezi şi Mou Dao [supra]) 

Di Respectul pentru fratele mai mare. (Variantă: Ti) 

Di zi Învăţăcel: Discipol 

Dong Dinamismul; Mişcarea (vezi Hai [infra)) 

È Anu fi bun; A fi de disprețuit, de condamnat 

Gang A fi de o mare fermitate 

Găi A corecta; A transforma (in bine) 

Gong A fi politicos 

Gù Ceea ce este vechi; Cărţile vechi 

Guâi Lucrurile ciudate, stranii, anormale 

Gui Spiritele inferioare; Duhurile; Demonii 

Guò A depăşi limita; A întrece măsura 

Hai Marea; Calea ciştigului vulgar (Metafora egoismului); 
Spaţiul „omului întreprinzător“ — Zhi zhe a cărui calitate este 
„dinamismul“ — dong. (in opoziţie cu shan — „muntele“) 
Hao _ A fi bun; A fi plăcut: A aprecia (Verbul principal al eva- 
luării, in opoziţie cu e „a nu fi bun“ [supra]) 

Hào gi A iubi ceea ce este vechi 

Hé Armonia; Ordinea 

He wei gui „Annonia e cea care dă (Ritului) prețuirea cea 
mare“ (1.12.) 

Hé A fl potrivit, adecvat 

Hui A fl mărinimos, mărinimia 

Huò A fi îndoit, îndoiala; A fi nehotărit 

biân huò  A-şi recunoaşte ratacirea 

bú hu A nu avea îndoteli; A avea încredere în funcţionarea 
Modelului Maxim 

Ji A oficia sacrificiile 

ji ru zai  Oficierea sacrificiilor cu maximă implicare („ca şi 
cum spiritele ar fi de faţă“) 

Jian A fì simplu şi apropiat de popor 

Jiao A învăţa pe cineva; A instrui 

Jiăo Intoleranta, a fi intolerant 

Jin A se apropia (Verb al modalizării spatiale) 

Neng jin qu bi „Pentru a te apropia, trebuie să reuşeşti a 
te îndepărta“ (6.30.) 

A fi pătruns de respect: Gravitatea calmă (postura ri- 
tuală a spiritului); Seriozitatea şi respectul de sine în acţiune; 
Disciplina interioară 
Jing Staticul; Nemişcarea 
Jin Zi Omul ales; Omul nobil; Omul superior (Sinonime: 
xian zhe; shang she); Principele 
Huân A avea putere de cuprindere şi de înţelegere; Toleranta 
Kuéng A fi lipsit de măsură; Nebunia 
Lái Viitorul 
Lè Ase bucura, bucuria (prin aprecierea frumosului); Plăce- 
rea estetică 
Yué Muzica (Modelul superior de Ritualizare; una din „Cele 
şase Arte“ — Liu Yi) 

Li  Riturile (cele religioase şi normele de comportare) (Regula 
performării cu respect ierarhic şi măsură) 

fă Li A reface Riturile 

ke ji fu Li  „Supune-te pe tine şi Riturile se vor reface de la 
sine“ (12.1.) 

xué Li A învăţa Riturile (Modelul Ritualizarii) 

Bu xue Li wu yi li „Dacă nu înveţi Riturile, nu poţi sta 
demn în lume“ (16.13.) 

feiLi A fi fara Rit (fără Regula, fără Cod, fără Model de 
comportare) 

Fei Li wu shi, fei Li wu ting „Fără Rit nu privi, fără Rit 
nu asculta 

Fei Li wu yan, fel Li wu dong „Fără Rit nu vorbi, fara Rit 
nu făptui“ (12.1.) 

Li Asta în poziţie fermă; A-ti fixa poziţia în ierarhia socială; 
A fi demn in lume 

Li Forţa fizica (inferioară forţe! spiritului) 

Li Profitul egoist; Interesul personal 

Liâng A fl credibil 

Liu Yi Cele şase Arte 

Luan  Dezordinea; Haosul (in opoziţie cu He — Armonia”) (supra) 

Méi Frumosul (Echivalent cu Binele şi Înţelepciunea); A 
infrumuseta; A desăvirşi 

Min Zelul; A fi plin de zel 

Min Poporul; Mulțimea; Cei multi 

Ming Datul; Înscrisul; Programul; Soarta (Limita alegerii libere) 
si sheng you Ming „Viața şi Moartea au Datul lor“ (12.5.) 
Méu Dao Vezi Dao 

Nân miân A sta cu fata la sud (Postura rituală corectă) 
Nei Interior, interiorul (Parametru al modernizării spatiale, 
echivalent cu shang — „superiorul“. Are drept metaforă shi 
— „sala interioară“. Antonim: wai — „exteriorul“) 

Qu Deosebirea esenţială (Vezi Bie) 

Rang Cedarea; Deferenţa; A te retrage în fata celuilalt 
Ren Omul 

Ren Dao Calea Omului (Modelul cultural al Omului ca om 
social) 

Rén Comportamentul uman superior; Virtutea supremă a 
Omeniei (libertatea asumată a alegerii) 

Ren Zhé Cel omenos 

wo yu Ren si Ren zhiyi „Ajunge să doresc Omenia şi Ome- 
nia apare“ (7.29.) 

bă Rén A fi lipsit de Omenie 

Ren er bu Ren „Să fil Om şi să n-ai Omenie“ (3.3.) 

Rú  Cărturarul (cu funcţie pedagogică, social-politică şi ad- 
ministrativă, care este instruit cu scrierile clasice şi se ex- 
primă în limbaj ales) (Numele generic al confucianiştilor) 
Qing A fi sincer, transparent 

Sè Aparenta; Aspectul exterior 

Shan Binele; A fi bun (in opoziţie cu bu shan — „a avea 
defecte“) ` 

Shan yu ren jiao „A fi bun în a stabili relaţii cu ceilalţi“ 
(5.17.) 

shan rén Omul bun; Omul superior 

Shan ren zhi Dao „Calea Omului superior“ (11.20.) 

Shan Muntele (Spaţiul predilect al inteleptului a cărui cali- 
tate este .staticul* — jing) 

Shang zhé Omul superior 

Sheng Spiritele superioare; Divinitatile 

Shéng Înțeleptul (Cel care are cunoaşterea dată şi echili- 
brează „datul Cerului“ cu alegerea Omeniei superioare) 

Shi  Plinul; A fi plin (a avea referent concret, substantial) (În 
opoziţie cu xu — „vidul. a fi vid”) 


GLOSAR DE TERMENI 301 


Shi intelectualul (provenit din mica nobilime) 

wén shi  Cărturarul (specializat în anale), Scribul 

Shai A povesti; A reproduce (Verbul transmiterii, specific 
practici! intelectuale confucianiste) 

Shi Reciprocitate; Solidaritate rituală; Deschidere şi recep- 
tivitate 

Shin A urma; A se conforma 

Si A gîndi; A reflecta (A verifica valorile conform codului mo- 
ral); Gindire pură, neaplicată 

jin si A gîndi aplicat, la obiect 

Sūn Pierdere 

Sân A atenua (Referitor la vorbire) 

Tiān Cerul; Instanța Supremă (Planul superior, reperul eva- 
luărilor) 

Fu gui zai Tian „Bogăția şi cele de pret se află la Cer” (12.5.) 
Tian Dao Modelul Cerului 

Tian Ming Datul Cerului (Model înscris în firea omului); 
Menirea omului pe pămint 

Zhi Tian ming „A cunoaşte datul Cerului” (2.4.) 

Wâng Regele; Monarhul (care acţionează prin forţa Virtuţii) 
„Regii buni“ (13.12.) 

Wăng Trecutul 

Wai Exteriorul; Aparenta; Formalul; Factualul (Metafora 
tang — „holul exterior“) 

Wén A fl rafinat, cult; Rafinament 

wén zhang Codul cultural scris 

ga wén Cărțile vechi 

Wén A asculta; A auzi 

Wen Dao  „Revelarea Căii“ (4.8.) 

Wa Anu fi (ca prezenţă pozitivă in zona aparenţei); A nu 
avea (Negaţie ontologică) 

wii Dâo A nu avea Principiul 

wii Wéi A nu acţiona ostentativ; Spontaneitatea; Forţa mo- 
rală (care se manifestă de la sine) 

wi yân A nu folosi comunicarea prin cuvinte 

wa yù A nu dori (în sens egoist) 

wi xin Lipsit de credibilitate 

Xián zhé Omul ales (Vezi şi Jun zi) 

Xiăo Respectul (pentru cel superior ierarhic) 

Xiăo Mic; Inferior 

Xib rén Omul inferior; Omul de rind 

Xi shi Vezi Da Mou 

Xié rén A fl meşter în arta argumentaţiei 

Xin Noul 

Xin  Credibilitatea; Probitatea; A avea încredere; A prezenta 
încredere 

Xin Mintea-inima 

Xing Firea omului; Natura omeneasca 

Xing xiang jin ye xi xiang yuan ye „Firea oamenilor îl 
apropie, învăţătura îi îndepărtează“ (17.2.) 

Xing A acţiona (actul care probează Virtutile) 

Ting qi yan guan qi xing „li asculti vorbele şi-i cercetezi 
faptele“ (5.10.) 

Xing Pedeapsa 

Xâi A cizela; A modela (proces formativ) 

xai ji A se cizela pe sine 

Xú Vid, vidul (spaţiul dezlocuit: lipsa de substanţial) 

Xué A învăţa (spontan); Învățătura 

xué wén A studia scrierile clasice 

Yân Vorba; Vorbirea 

Yan bi you zhong „Vorba să aibă centrare (să aibă obiect, 
să fle aplicată, să aibă miez“ (11.14.) 

Ting qi yan xin qi xing „li asculţi vorbele şi acorzi credit 
faptelor“ (5.10.) 

qib yân Vorbele megtegugite 

yăyân A te exprima elegant; Vorbirea model 

Yang A creşte pe cineva, a-i asigura strictul necesar. A educa 
Yi Dreptatea; Echitatea; A servi ceea ce corespunde intere- 
sului colectiv (În opoziţie cu Li — .profitul*) 

Yi Cigtigul; Folosul (În opoziţie cu sun — „pierderea“) 

Yi A fi talentat; Arta 

Yin A se ascunde; A se retrage; Interiorizarea; Discreţia 
yin zhéCei retraşi din lume; Ermiţii 

Y&ng A fi îndrăzneţ, curajos; Curajul 

Ya A fiimpreuna, alături (În opoziţie cu ju — „a păstra dis- 
tanţa“) 

Yéu_ A exista (prezenţa pozitivă în planul aparentei); A avea 
yduDâo A avea Principiul (Dao manifest) 

You chi qie ge „A avea ruşine şi a se comporta după lege“ 
(2.3.) 

Y6u Prietenia 

Ya A fl prost; Prostia 

Ya A dori; Dorinţa (care influenţează in mod negativ voinţa 
şi acţiunea) 


GLOSAR DE TERMENI 303 


Yu A fl reţinut (Sinonime: jin — „comportament reţinut“; 
jian — „moderație; economie“; jie — „cumpătare“) 

Zheng A sta drept; Rectitudinea; A corecta; Corectitudinea; 
Adecvarea 

zhéng ming Corectarea numelor 

You Dao er zheng „Cu (Principiul) Dao te poţi menţine pe 
drumul drept“ (1.14.) 

Zhéng A guverna; A se stăpini 

Zhi Voința (forţa interioară a personalităţii) 

du zhi Mobilizarea voinţei 

Zhi A şti; A cunoaşte (prin mintea-inimă); Cunoaşterea (in- 
telectual-sensibilă); A recunoaşte (ca valoare) 

Ren bu zhi „A nu fl recunoscut de oameni“ (1.1.) 

xiăo zhi Cunoaşterea măruntă, inferioară (În opoziţie cu da 
shou — „marea investitură“) 

zhi zhé Omul inteligent; Omul întreprinzător 

Zhi Drept; Vertical; A fi drept (În opoziţie cu wong — 
„strîmb“) 

Zhi Natura (Antonimul „culturii“ — wen) 

Zhong Mijlocul (ca reper al modalizării spatiale); Mijlocul (ca 
moderație) (În lucrarea Zhong Yong: starea de armonie şi de 
echilibru) (Sinonim cu heng — .constanta*) 

Zhi A fi înţelept; Intelepciune 

Zhong  Loialitatea; Credinţa; Integritatea 

Zhou Întregul (Antonim: bi — .comparabilul, partialul*) 
Zhui A urma; A merge pe urmele cuiva 


Indice de nume 


Al (Gong), numele postum al lui Ji Jiang, prinţul regatului 
Lu: 2.19; 3.21; 6.3; 12.9; 14.21. 

Ao, corăbier, personaj mitic: 14.5. 

Bo Shi, nobil din regatul Qi: 14.9. 

Fang Shu, maestru de muzică: 18.9. 

Fu Jingbo, nobil din regatul Lu: 14.36. 

Gong Shan Furao, demnitar la curtea clanului Ji: 17.5. 

5.8; 6.4; 7.3; 11.22; 11.26. 

Huan, prinţ al regatului Qi: 14.15; 14.16; 14.17. 

Huan Tui, demnitar din regatul Song: 7.22. 

Ji Gua, cărturar: 18.11. 

Ji Huanzi, nobil din clanul Ji: 18.4. 

Ji Sui, cărturar: 18.11. 

Ji Ziran, nobil din clanul Ji: 11.24. 

Jing! sau Jing Chujiu, print al regatului Qi: 12.11; 13.8: 
16.12; 18.3. 

Jing?, nobil din regatul Wei: 13.8. 

Liu Fang, om de rind din regatul Lu: 3.4; 3.6. 

Meng Sunshi sau Meng Yi, nume postume ale nobilului 
Zhongsun Heiji din regatul Lu: 2.5; 19.19. 

Meng Zhifan sau Meng Zhice, personaj istoric: 6.15. 

Meng Zhuan, nobil din regatul Lu: 19.18. 

Meng Jing, nobil din regatul Lu: 8.4. 

Mian, maestru de muzică din regatul Lu: 15.42. 

Min Zigqian, discipol: 6.9; 11.3; 11.5; 11.13; 11.14. 

Nan Gongkuo sau Nan Rong, discipol, supranumit Zi Rong: 
5.2; 11.6; 14.5. 

Nan Zi, concubina prinţului Ling: 6.28. 

Ning Wu, nobil din regatul Wei: 5.21. 

Peng, Înțeleptul Peng: 7.1. 

Pi Chen, demnitar din regatul Zheng: 14.8. 

Qi Diaokal, discipol, supranumit Zi Kai: 5.6. 

Qu Boyu, nobil din regatul Wei: 14.25; 15.7. 

Que, muzician: 18.9. 

Ran Boniu, vezi Bo Niu. 

Ran Qiu! sau Ran You, discipol, supranumit You Qiu şi 
uneori Zi You: 3.6; 5.8; 6.4; 6.8; 6.11; 7.14; 11.3; 11.13; 
11.17; 11.22; 11.24; 11.26; 13.9; 13.14; 16.1. 

Ran Qiu2, personaj neidentificat: 14.12. 

Ran You, vezi Ran Qiu!. 

Ran Yong. discipol, supranumit Zhong Gong: 5.5; 6.1; 6.6; 
11.3; 12.2; 13.2. 

Ru Bei, personaj din regatul Lu: 17.20. 

Shao Hu, demnitar din timpul dinastiei Zhou: 14.16. 

Shao Lian, personaj istoric: 18.8. 

She, nobil din regatul Lu, numit şi Shen Zhuliang: 7.18; 
13.16; 13.18. 

Shen Cheng, discipol, demnitar din timpul dinastiei Zhou: 
5.11. 

Shi Shu, demnitar din regatul Zheng: 14.8. 

Shi Yu, nobil din regatul Wei: 15.7. 

14.42; 15.5; 15.11; 20.1. 

Shu Qi, personaj istoric: 5.23; 7.14; 16.12; 18.8. 

Shu Xia, cărturar: 18.11. 

Tang, imparat înţelept legendar: 12.22; 20.1. 

Tuo, nobil din regatul Wei: 6.16; 14.19. 

Wang Sunjia, nobil din regatul Wei: 3.13; 14.19. 

Wei, prinţul regatului Chu: 7.14. 

Wei Shenggao, personaj din regatul Lu: 5.24. 

Wei Shengmu, ermit daoist: 14.32. 

Wei Zi. fratele tranului Yin Zhonxin: 18.1. 

Wen2, strămoşul dinastiei Zhou: 9.5; 19.22. 

WuZ, fondatorul dinastiei Zhou: 3.25; 8.20; 15.11; 19.22; 

Wu Mashi, discipol, supranumit Zi Qi: 7.30. 

Xiang, muzician: 18.9. 

Yan Pingdong sau Yan Ying, nobil din regatul Qi: 5.17. 

Yan Yan, discipol, supranumit Zi You: 2.7; 4.26; 6.14; 11.3; 

